
interpretări, Pro didactica, Poesis, Comunicare şi limbaj, Ştiinţă şi filozofie, Permanen- 

nr. 134, Chişinău, 2012, Republica Moldova cărţi nou-apărute şi reviste 

Orice articol publicat în revista Limba Română reflectă punctul de vede- 
re al semnatarului şi nu coincide neapărat cu cel al redacţiei. 


Materialele nepublicabile nu se recenzează şi nu se restituie. 

Liviu DAMIAN 
UN MOD DE AFI 


Tot ce vă spun nu e nou pentru voi. 
O ştie oricine mai bine ca mine. 

Şi boarea de vânt, şi frunza-n zăvoi. 
Şi firul de apă doinind sub coline. 


O ştie hârtia, paharul la cină 

o ştiu telefoane cu limba prelungă. 

O ştie copilul, acel de-o să vină 
cândva să ne spună: ruşine, v-ajungă! 


Avem slăbiciunea de-a nu ne cunoaşte. 
De-a nu ne susţine, de-a nu ne cinsti. 
Bârfeala un pic mai devreme se naşte 
decât se aşteaptă şi ar trebui. 


Vorbesc doar de unii, nu toţi şi nu toate 
vizaţi sînt aicea, există imuni 

la bârfă sau alte mărunte păcate 

de ei se zvoneşte că-s demni şi că-s buni. 


Vorbesc doar de unii pe care îi ştie 
ciudată, dar vie, simţirea ce-o am: 
cu unu-s prieten, în ospeţie 

la altul nu îmblu, al treilea mi-i neam. 


Ogorul, se ştie, azi nu se împarte 

e-n glie şi-n om o simţire comună 

Şi plaiul, şi graiul, şi ochiul din carte 
păstrate se cer de un stil ce le-adună. 


De-atâta mi-i soră făclia ce arde 

aici în fereastră, acolo-n cuvinte 

şi sus — peste toţi — în zvâcniri de stindarde 
şi dincolo-n preajmă de umezi morminte. 


lertată să fie, de-i teamă deşartă 

dar inima iarăşi mă doare sub haină: 
vreun frate, probabil, defaimă cu artă 
pe altul. Acuma, la oră de taină. 


Chişinău, 1981 

Dumitru TIUTIUCA 


ÎN LUMEA 
LUI CARAGIALE 


e „MA, RICA SINT EU...” 
Cunoscându-l destul de bine, Emi- 
nescu l-a poreclit pe Caragiale „ci- 
nicul”, având şi motivele sale per- 
sonale, temeinice, iar Titu Maiores- 
cu a vorbit de mai multe ori despre 
„caracterul său urât”. G. Ibrăileanu 
a demonstrat, pe mai multe pagini, 
„răutatea” literară şi chiar sufle- 
tească a lui Caragiale: „Muza sa 
este răutatea, vulgaritatea şi pros- 
tia contimporanilor săi. Şi nu că 
vede lucrurile mai rele decât sunt, 
dar el nu vede decât răul”t. Adău- 
găm afirmaţia aceluiaşi G. Ibrăilea- 
nu conform căreia Caragiale i-ar 
fi spus despre personajele sale: 
„Îi urăsc, mă!”?. Din astfel de con- 
siderente, lumea lui Caragiale a 
fost interpretată, exagerat, ca una 
imorală, decăzută, mediocră etc. 
Au existat fel de fel de formule de 
sanctionare a umanităţii operei lui 
Caragiale. Personajele lui sunt 
împinse în cele mai defavorabile 
zone ale socialului, moralului ori 
politicului, fără a avea o şansă de 
salvare dintr-un asemenea Infern; 
nici măcar în Purgatoriu! Ele sunt: 
moftangiul, mitocanul, mahalagiul, 
„lume de mâna a treia”, prostul şi 
prostia, care dau „aripi tipurilor lui 
Caragiale” (G. Ibrăileanu), tembe- 
lul, „moralist fără iluzii faţă de na- 
tura umană” (P. Constantinescu), 
„omul kitsch” (Şt. Cazimir) etc. „Lu- 
mea lui Caragiale este a hatârului, 


a convieţuirii cu minciuna, a fondu- 
lui luat nu prea în serios, a compro- 
misurilor, a îngăduirilor: care mai 
mult decât să işte repulsia, poate 
ar trebui să constituie confirmarea 
îndrăzneţei zicale populare: decât 
o judecată dreaptă, mai bine o îm- 
păcare strâmbă”?, scria N. Stein- 
hardt. Şi Eugen lonescu a fost unul 
dintre aceia care au interpretat per- 
sonajele operei caragialiene drept 
imorale, decăzute, mediocre etc. 
S-a mai afirmat, nu de puţine ori, în 
unele studii critice, că personajele 
lui Caragiale ar avea o psihologie 
cam superficială, care ar da naşte- 
re unui anumit gen de comic. 

Au fost şi alţii care au crezut 
că „oricât de departe ar fi împins 
nedreptatea, raportată la cruzimea 
reală a contemporanilor săi, răuta- 
tea lui Caragiale n-ar trebui compa- 
rată decât cu severitatea filozofică 
a tuturor scriitorilor moralişti”?. În 
sfârşit, Al. George consideră că ra- 
dicalismul lui Caragiale urmează o 
linie a vremii, dar depăşeşte tot ce 
se făcuse până atunci, cu excepţia 
lui Maiorescu. 

Este însă reală imaginea unui 
Caragiale cinic? Aducem împotriva 
unor astfel de interpretări câteva 
argumente. Unul dintre ele are în 
vedere esenţialitatea creştină a 
gândirii şi simţirii lui Caragiale, aşa 
cum rezultă ea dintr-o serie de ar- 
ticole publicate de acesta în revis- 
tele vremii, dar uitate între timp de 
către editori. O recentă antologie, 
Nimic fără Dumnezeu, reactuali- 
zează tocmai această dimensiune 
pusă între paranteze până acum 
şi care descoperă un Caragiale cu 
respect faţă de valorile creştinis- 
mului, iubirea aproapelui fiind una 
dintre acestea. El respinge libera 
cugetare şi are conştiinţa absolu- 

tului care se numeşte Dumnezeu, 
concluzia sa fiind: „Mulţumescu-ţi, 
Doamne! Nimic fără voia Ta!” (Nihil 
Sine Deo!). 

Caragiale îşi cunoştea foarte 
bine personajele, îi erau familiare; 
pe unele chiar le şi iubea. Avem 
deseori impresia, aşa cum sugera 
G. Ibrăileanu, „că el ar fi petrecut 
ceasuri plăcute în tovărăşia lui Ju- 
pân Dumitrache la un pahar de vin, 
ori la o sindrofie, cu el, cu Veta şi 
Ziţa — pentru ceea ce mai rămăsese 
în ei natural şi inocent”. Atitudinea 
lui critică este una firească la orica- 
re moralist care crede în perfectibi- 
litatea fiinţei umane. De aceea el 
nu putea să-şi urască personajele, 
ci doar le-a îngroşat unele trăsături 
spre a provoca râsul — nu totdeau- 
na sarcastic, dar totdeauna salu- 
tar. De aceea, Caragiale i-a spus 
prietenului său, Paul Zarifopol: „Mă, 
Rică sînt eu...!”; reamintim, Flau- 
bert spusese şi el: „M-me Bovary 
c'est moi!'. Tot G. Ibrăileanu arăta 
că meritul „de a fi creat oamenii şi 
a le fi dat drumul în lume, la noi îl 
are numai Caragiale. Numai el, pe 
pământul românesc, pe lângă su- 
tele de milioane de oameni creaţi 
de Dumnezeu de-a lungul vremii, 
a mai creat câţiva. Şi aceasta este 
arta cea mare. In aceasta stă supre- 
ma forţă a prozatorului. Creaţia prin 
suflare de viaţă, cum scrie la Biblie”. 
„Omul acesta crea viaţă jucându-se. 
Se poate un mai mare semn de ti- 
nereţe?... În realitate, un Caragiale 
nu îmbătrâneşte niciodată, căci un 
spirit pur ca el nu cunoaşte nici timp, 
nici spaţiu. Caragiale este cel mai 
mare creator de viaţă din întreaga 
noastră literatură. Şi, într-un sens, 
este singurul creator, pentru că 
numai el singur, în toată literatura 
română, face concurenţă stării ci- 


vile”. De aceea, din punctul nostru 
de vedere, opera lui Caragiale se 
constituie într-o adevărată comedie 
umană care s-ar putea numi simplu: 
Caragialiada. 

O anumită „morgă” estetică 
ne face, de cele mai multe ori, să 
supralicităm eul profund, noumenal 
şi să-l minimalizăm, până la des- 
considerare pe cel superficial, de 
suprafaţă, fenomenal, al operei. Cel 
profund ne pune, într-adevăr, în dia- 
log cu umanitatea, cu gândurile şi 
simţirile eterne ale acesteia, dar se 
uită că şi simţirile şi gândurile omu- 
lui, individului sunt la fel de eterne 
şi autentice. Personajele lui sunt 
oameni cum suntem şi noi, cititorii. 
Cu toate acestea, obişnuim să luăm 
în derâdere o mărturisire sinceră a 
unui personaj caragialian, deşi ar 
trebui să ne recunoaştem fiecare 
dintre noi în ea. 

Spune unul dintre aceştia: 
„Am şi eu o slăbiciune, şi eu sînt 
om! dorinţele graţioasei mele prie- 
tene, domnişoara Mari Popescu, 
sînt pentru mine porunci, la cari mă 
supun cu atât mai bucuros cu cât 
văd că prietena mea nu abuzează 
niciodată de influenţa nemărginită 
ce ştie că exercită asupră-mi...”. 
Ce poate fi mai generos uman de- 
cât o astfel de motivaţie, o astfel de 
atitudine de respect civilizat față de 
cineva simpatizat, cu atât mai mult 
cu cât, ştim, Mari Popescu nu abu- 
zase până atunci de această „slă- 
biciune”. In acest caz, o astfel de 
„cedare” nu poate fi decât frumoa- 
să şi morală, adică umană. In fond, 
tânărul domn-povestitor a dorit să-i 
demonstreze prin fapte domnişoa- 
rei Mari cât ţinea la ea, formă sui- 
generis de declaraţie de dragoste! 
Comicul situaţiei rezultă din faptul 
că amicul domnişoarei Popescu nu 


8 


Limba Română 


şi-a pregătit temeinic, până în amă- 
nunte, gestul său de sprijin. Proba- 
bil că şi din precipitarea cauzată 
totdeauna de sentimentul numit 
dragoste... Şi atunci, chiar „lanţul 
slăbiciunilor”, în sine, nu mai este 
atât de condamnabil, caracterizat 
drept imoral. El exprimă doar un 
superb gest de solidaritate umană, 
fapt destul de rar manifestat în viaţa 
cea de toate zilele. Frumuseţea lui 
constă şi în dezinteresul material 
dovedit de întreaga suită de doam- 
ne, totul petrecându-se cu graţie şi 
efectuându-se din rezonanţă afec- 
tivă: „Rămânea Mitică Dăscălescu 
iar repetent, cu toate că ţinea la el 
atâta mamiţă-sa Dăscăleasca, la 
care ţine Piscupeasca, la care ţine 
Sachelăreasca, la care ţine Icono- 
measca, la care ţine Diaconeasca, 
la care ţine Preoteasca, la care ţine 
mult graţioasa Popeasca, la care tiu 
foarte mult eu, la care...”. 


e ŞI NIMICA MIŞCA... Ca- 
ragiale, spun cei care l-au cunos- 
cut, a fost un „sentimental irascibil” 
(G. Călinescu), adică un coleric. 
Observaţia esenţială de la care 
pornim este că şi personajele lui 
Caragiale sunt mai toate, tempe- 
ramental, colerice. De ce? Poate 
prin resursele comice pe care le 
generează un comportament co- 
leric..., deşi se spune că nu există 
temperamente... „privilegiate”. 

O sinteză a reacţiilor colerice 
ni-l arată pe acesta ca pe un exci- 
tabil şi un inegal în toate manifes- 
tările, fiind când năvalnic, nestăvilit, 
când deprimat, cuprins de panică 
şi teamă. Colericul este predispus 
către exagerare, şi într-un sens şi 
în altul, ceea ce îi periclitează echi- 
librul emoţional. Pasiunile lui pot 
creşte vijelios şi cu forţă, pentru ca 


în momentul imediat următor să de- 
cadă la fel de fulgerător. Este pre- 
dispus atât la furie violentă, cât şi 
la afecţiuni neobişnuite. Acţionează, 
de cele mai multe ori, înainte de a 
gândi suficient: mai întâi taie şi apoi 
măsoară, cum se spune. Sunt ex- 
travertiţi, orientati către lumea exte- 
rioară. Evită, de aceea, singurătatea 
şi caută activităţile de grup. Nu prea 
are deprinderea de a-i asculta pe 
alţii şi poate, de aceea, generaliza 
impresii trecătoare. Le place totuşi 
să conducă activităţile de grup. 

Aşa se face că personajele lui 
Caragiale au o „grozavă poftă de bă- 
taie şi practică bătaia ca mijloc predi- 
lect de soluţionare a diferendelor'$. 
În D'ale carnavalului, Crăcănel ame- 
ninţă: „Cu dinţii! cu dinţii am să-l rup”. 
Miţa Baston anunţă şi ea o răzbunare 
violentă cu „vitrion englezesc”. In O 
scrisoare pierdută, ca şi în O noap- 
te furtunoasă, mai toate personaje- 
le îşi au momentele lor de violenţă. 
Chiar şi Tipătescu replică: „Vrea să 
ne omoare, trebuie să-l omorâm!”. 
Comportarea lui e sancţionată de 
Trahanache: „E iute! n-are cumpăt... 
nu face pentru un prefect!”. Prietenii 
îşi dau palme unul altuia: „Uite, vezi! 
ăsta e cusurul lui — e măgar! ...şi vio- 
lent! ...şi n-are manieră” (Amici), ca şi 
adversarii politici: „A doua oară atacat 
palme picioare piaţa endependenţi” 
(Telegrame), rivalele în dragoste, care 
sunt pe cale să se păruie: „Miţa: Mitică 
al dumitale..., Tincuţa: Ba al dumitale, 
obraznico!, Miţa: Ba al tău, mojico!” 
(Five o'clock). 

Trebuie să mai spunem că 
există, în comportamentul perso- 
najelor lui Caragiale, o dinamică re- 
zumată excelent de Conu Leonida, 
deşi noi ne amuzăm de vorbele lui: 
„Omul, bunioară, de par egzamplu, 
dintr-un nu-ştiu-ce ori ceva, cum e 

nevricos, de curiozitate, intră la o 
idee: a intrat la o idee? fandacsia e 
gata; ei! şi după aia, din fandacsie 
cade în ipohondrie. Pe urmă, fireşte, 
şi nimica mişcă.” De aceea, aproa- 
pe totdeauna se manifestă la per- 
sonaje o primă furie. Odată trecută 
aceasta, lucrurile intră în făgaşul lor 
normal. „Ne-am mărginit a duce la 
secţie pe provocator până i va trece 
momentele de primă furie” (Proces- 
verbal) sau: „Agrisorul smucind voit 
fugi şi directorul prima furie lovind 
piciorul spate gios” (Telegrame) etc. 
Inflăcărat de dezbaterile politice şi 
stresat de evenimentele de stradă, 
până şi Leonida ajunge în starea 
lui „şi nimica mişcă!”, dovadă săr- 
bătoarea Lăsatei secului pe care 
este gata să o interpreteze ca pe o 
nouă... revoluție. 

Aceeaşi violenţă, primă furie, 
o manifestă indivizii, mai ales când 
este vorba de „trădarea în amor, 
sentiment complex, de total discon- 
fort şi imprevizibil în reacţii. Femei 
şi bărbaţi, familii şi familişti, toţi sunt 
mânaţi de interes şi „traducere”. Cu- 
plurile întreţin legături concubine, 
provizorii, suspectându-se neliniş- 
titor de „trădare”; în amor, bineîn- 
teles. Ele se ceartă şi se împacă, 
se traduc şi se iartă, se ameninţă 
Şi se recombină sub un cer eliberat 
de orice constrângeri. Acest lucru îl 
realizează atât personajele femini- 
ne din O noapte furtunoasă, cât şi 
Rică Venturiano, de aici panica lui, 
comică doar din punctul de vedere 
al spectatorului, observatorului ex- 
terior care, trebuie să mărturisim, 
dovedeşte suficientă superficialitate 
faţă de psihologia personajelor ca- 
ragialiene şi stările lor limită. 

In astfel de situaţii, mai ales 
de gelozie, femeile amenință cu 
sinuciderea (dar nu numai ele!), 


iar bărbaţii cu crima, acestea fiind 
formele de manifestare a primei 
furii la ei. Porţia Popescu, din schi- 
ta Groaznica sinucidere din strada 
Fidelităţii, „care era foarte simţi- 
toare, de multe ori, în momente 
de supărare, ameninţa că se va si- 
nucide”. Până şi Zoe vehiculează 
ideea sinuciderii: „Mă omor înainte 
de izbucnirea scandalului, astăzi, 
acuma, aici!”. La fel o ameninţă şi 
Chiriac pe Veta: „Dar dacă eu oi 
muri? (se repede şi ia spanga de 
la puşcă) Vezi dumneata spanga 
asta? [...] Dacă nu mai este nimic 
între noi, spune-mi dumneata cum 
să mai trăiesc! Dacă mă laşi, dacă 
nu mă mai vrei, tot mort sînt şi eu; 
mai bine, lasă-mă; adio, viaţă! (se 
smunceşte) Lasă-mă!”. Până şi 
Ghiţă Ţircădău îşi avertizează fosta 
consoartă, informat despre noul ei 
amor: „Dar să ştiu bine că merg cu 
el de gât până la Dumnezeu, tot n-ai 
dumneata parte de un aşa ceva”. 
Aceeaşi ameninţare nebună rosteş- 
te Chiriac: „Nu scapă el, cocoană, 
nici mort din gheara mea!”. Bineîn- 
teles mai „aprins” decât toţi ceilalţi 
este Jupân Dumitrache. Dumnealui 
e grozav, o adevărată primejdie, de- 
cis să răzbune cu o crimă cadavrul 
ambiţului sacru: „Mi s-a dus ambiţul, 
nu mai voi să ştiu de nimic! Mi s-a 
necinstit onoarea de familist, acum 
nu mai îmi pasă măcar să intru şi-n 
cremenal!”. Aceeaşi hotărâre ia şi 
Miţa din D'ale carnavalului: „Miţa 
(izbucnind): La amantul d-tale?... 
Amantul d-tale... a fost... era... 
este... amantul meu! D-ta, ca o in- 
famă, mi l-ai răpit! (luând o poză de 
atac şi cu tonul tragic). Una din noi 
două trebuie să moară!”. În reali- 
tate, considerând lucrurile în regi- 
strul normal, nu este nimic de râs 
în astfel de scene, iar amenințările 

trebuie luate în toată gravitatea afir- 
maţiei lor. Aşadar, toate personaje- 
le, mai ales cele din comedii, sunt 
angajate datorită pătimirii în amor, 
până la nebunie, în momentele ei 
critice, cheltuindu-se într-un ambit 
năvalnic, vorba ceea: „Dragoste 
chioară şi amor ghebos!”. Bărbaţii 
supun femeile la un continuu ezirciț 
de control, ca în plin feudalism, cu 
regretul, probabil, că s-a renunţat 
la obiceiul centurilor de castitate. 
Fiecare îşi apără ambiţul ferindu-le 
şi mai ales ferindu-se de afrontul 
inoportunilor. 

Mai toţi eroii îşi recunosc franc 
sminteala (citeşte pasiunea „până 
peste poate”). Cel mai patetic o spu- 
ne în scris Rică Venturiano: „Angel 
radios! De când te-am văzut întâiaşi 
dată pentru prima oară, mi-am pier- 
dut uzul raţiunii”, dar o reconfirmă şi 
în declaraţii orale, rostite în caden- 
te sonore, împrumutate din Bolinti- 
neanu: „Sunt nebun de amor, Da, 
fruntea mea îmi arde, tâmplele-mi 
se bat, sufer peste poate, parcă 
sunt turbat”. „Sergentul” Chiriac îşi 
mărturiseşte şi el, cu aceeaşi pa- 
siune dereglată, nebunia spre care 
l-a împins amorul pentru Veta: „Da! 
Sînt nebun, fireşte că sînt nebun, 
m-ai înnebunit dumneata”. Nebunia 
determinată de ambiţul erotic diferă 
de la un personaj la altul. La Ventu- 
riano, care face poezii turmentate: 
„Un poet nebun şi tandru te adoră, 
ah! Copilă! / De a lui poziţiune tur- 
mentată fie-ţi milă”, nebunia cade 
zgomotos în suferinţă disperată şi 
solitudine nemângâiată, într-o bui- 
măceală lacrimală: „June tânăr şi 
nefericit, care suferă peste poate 
şi iubeşte la nemurire”. Cum ei în- 
şişi recunosc, nebunia lor este or- 
bire. Toţi îşi iubesc consoarta, vor- 
ba lui Venturiano, „precum iubeşte 


sclavul lumina şi orbul libertatea”. 
Sclavi ai amorului, ei sunt orbi de 
ambiţ. Apoi, „orbiţi” fiind („Uite aşa 
se orbeşte omul la necaz”), ei nu 
văd ceea ce există şi-şi imaginează 
scenarii. Şi astfel, cu o asemenea 
atitudine, bărbaţii se fixează la nive- 
lul unei ironii perpetue, cea închipui- 
tă de bărbatul onorabil, contrazisă 
însă de imaginea reală a încorno- 
ratului comic. 

Criza nebuniei este traversa- 
tă chiar şi de cele mai ponderaite, 
sigure pe sine personaje: Zoe Tra- 
hanache şi Tipătescu; cât despre 
Caţavencu, faptul nu are de ce să 
ne mire. „Om nebun! ţi-ai pierdut 
minţile?”, îi spune Zoe acestuia. 
Numai că, din pricina nebuniei lui 
Caţavencu, nici Zoe şi nici prefectul 
nu se mai comportă normal. Tihna 
lor de vechi amanți se spulberă, 
acuzându-se reciproc de gesturi 
greşite. Lupta electorală dintre par- 
tida guvernamentală şi cea din opo- 
zitie se mută de pe arena publică 
pe terenul fragil al nervilor, urmând 
să cedeze cel care îşi pierde mai 
repede cumpătul. Adversarul poate 
fi eliminat înnebunindu-l, lucru care 
nu-i scapă şiretului Caţavencu: „În 
sfârşit, capitulează! Se putea alt- 
fel? [...] Amabilul Fănică trebuie 
să facă venin de moarte... atât mai 
bine pentru mine! Işi pierde minţile 
atât mai rău pentru el”. Ambiţia 
nebună a lui Caţavencu zgâlţâie 
serios nervii lui Tipătescu, dar şi ai 
Zoei, ambii traversând clipe foarte 
apropiate de ruptură. Şocat de în- 
drăzneala directorului de la Răc- 
netul Carpaţilor, prefectul decide, 
folosindu-se de Ghiţă, anihilarea 
imediată a neaşteptatului adversar. 
Pentru Zoe, o astfel de măsură e 
curată nebunie: „Cu un mişel ca el, 
când ne ţine la mână aşa de bine, 

lupta ar fi o copilărie, o nebunie”*. 
Nici ieşirea lui Tipătescu care, înju- 
rând groaznic, se repede cu basto- 
nul la Caţavencu nu este aprobată 
de Zoe: „Fănică, ai înnebunit?”. Zoe 
vrea o împăcare cu Nae Caţavencu. 
Liniştindu-l pe Tipătescu, ea speră 
să realizeze un acord, fie şi cu pre- 
tul unui scaun de deputat oferit şan- 
tajistului. Dar politica nu poate urma 
drumurile fanteziste ale unei femei 
neglijente în relaţiile sale particula- 
re. Onorabila doamnă Trahanache, 
eşuând în pactizarea cu inoportunul 
pretendent la deputăţie, îşi iese ea 
însăşi din minţi: „Fănică, ai milă de 
mine, o zi încă de astfel de chinuri 
şi nu mai pot trăi... înnebunesc (Îşi 
ia capul în mâini şi plânge)'?. Mo- 
mentul când lui Caţavencu (şi deci 
şi scrisorii) li se pierd orice urmă, 
împinge la limită rezistenţa nervilor 
Joiţichii: „A! înnebunesc de frică”. 
Amantul constată el însuşi că min- 
tea femeii iubite s-a pierdut: „Zoe! 
Eşti nebună!”, iar Ghiţă, în auto- 
matismul său verbal, se grăbeşte 
să-i întărească spusele: „Curat ne- 
bună”. Cu mintea neputincioasă, 
ameninţată să-şi piardă onoarea şi 
iubirea, Zoe recunoaşte prăbuşită: 
„Da, sunt nebună! şi ţie trebuie să-ţi 
mulţumesc de asta”. 

Trecând prima furie, le trece şi 
gândul crimei sau al sinuciderii. Acest 
comportament labil este motivat tem- 
peramental, dar şi existenţial şi nu are 
nimic de-a face cu inconsecvenţa ori 
cu falsitatea afectivă, cum iarăşi au 
fost interpretate multe din persona- 
jele caragialiene. Zoe însăşi, după 
conflictul la limită avut cu Caţavencu, 
imediat ce intră în posesia scrisorii, 
devine brusc generoasă de parcă nu 
s-ar fi întâmplat până atunci nimic: 
„Scoală-te, eşti bărbat, nu ţi-e ruşine! 
[...] Eşti un om rău... mi-ai dovedit-o... 


Eu sînt o femeie bună... am să ţi-o 
dovedesc.” După ce Miţă Baston află 
că spiţerul în loc să-i dea „vitrion”, i-a 
pus în sticluţă „cerneală violentă”, ră- 
suflă uşurată: „M-a-nşelat spiţerul..., 
mai bine!”. La fel i se întâmplă şi lui 
Crăcănel: „Am plâns, cum plâng şi 
acuma, căci eu tiu mult la amor; am 
plâns şi am iertat-o..., pe urmă am 
prins-o iar, şi iar am plâns, şi iar am 
iertat-o; nu de multe ori, dar cam des... 
aşa cam de vreo cinci-şase ori...”. 
Deşi Pampon este în rivalitate decla- 
rată cu Crăcănel, trece instantaneu 
la o atitudine de aparentă tandrete, 
consolându-l şi ştergându-i lacrimile: 
„Nu mai plânge, nu şade frumos, un 
volintir ca d-ta...”. 

Aşa se face că o altă dimen- 
siune afectivă a colericului vizea- 
ză predispoziția către depresie şi 
melancolie şi, de aici, către melo- 
dramă. 

Deşi mai avem şi alte exem- 
ple care să pună în evidenţă faptul 
că temperamentul trebuie să con- 
stituie şi în cazul operei literare un 
interesant criteriu de caracterizare 
a personajului, mai arătăm că le 
mai e specific colericilor reflectarea 
acestei dinamici afective pe faţa lor, 
schimbându-şi brusc culoarea. Luc- 
sita, din La Moşi..., la un moment 
dat „se face roşie, apoi galbenă şi 
pe urmă simte o sudoare rece, şi 
iar fierbinte şi iar roşeşte”. Lefter 
Popescu, din Două loturi, când îl 
vede pe şef la berărie „se face pa- 
li”, iar în final „simte o sfârşeală şi 
cade, alb ca porțelanul”. În schimb, 
madam Popescu „pe cât îşi aducea 
mai limpede aminte de domnul Lef- 
ter, pe atât... se tulbura, se roşea, 
se-ngălbinea...”. In Five o'clock, 
când este anunţată sosirea ma- 
damei Protopopescu, despre care 
tocmai se discuta, „Măndica se face 

roşie, Tincuţa vânătă, eu galben”. 
Depăşit însă repede momentul, 
„cele trei dame se sărută afectuos”. 
Ştiind ce i se întâmplase odată, Ju- 
pân Dumitrache mărturiseşte: „Cum 
auzii eu de lunion, mă făcui verde 
la faţă” sau: „Cum m-a văzut... că 
trebuie să fi fost schimbat la faţă, 
cum sînt eu când mă necăjesc” 
etc. Farfuridi şi Brânzovenescu vor 
să ghicească în ce ape se scaldă 
Tipătescu tot după culoarea feţei 
acestuia: 

„Brânzovenescu: E galben! 

Farfuridi: Ce roşu s-a făcut!”. 


e CINE A SCRIS O NOAP- 
TE FURTUNOASA? Cel maiin- 
teresant şi mai subtil personaj-nara- 
tor este, după părerea noastră, Nae 
Girimea din D'ale carnavalului. Şi 
el conştientizează situaţia conflic- 
tuală drept una demnă de o piesă 
de teatru, deci de artistic, registrul 
dramaticului contând mai puţin în 
această ordine de idei. Astfel el îi 
scrie Didinei Mazu: „Trebuie să ne 
vedem deseară ca să-ţi spui cum 
decurge în defavor toată intriga 
asupra romanţului nostru, să juri că 
devine ca la teatru”. Numirea mo- 
delului melodramatic contemporan 
şi parodiat de însuşi Caragiale este 
cât se poate de clară. „Roman- 
tul” ce se juca pe unele scene 
bucureştene răspundea nevoii 
de confirmare a sa în realitatea 
relaţiilor interumane, de unde şi 
popularitatea lui ca gen. Ce altce- 
va erau şi piesele jucate pe scena 
lunionului, acele mofturi nemţeşti 
care se prelungeau prin cele două 
dame, Veta şi Zita, şi în casa lui 
Jupân Dumitrache, ca-ntr-un fel 
de love-story actual. Realizând 
gravitatea încurcăturilor în care 
intrase ca amant a două femei şi 


încornorând în acelaşi timp doi băr- 
baţi geloşi, Girimea se oferă să le 
„isplice” celorlalţi cu filozofie”, ceea 
ce se întâmplase; evident, nu ce se 
petrecuse în realitate, ci aşa cum îi 
convenea lui să iasă basma curată: 
„Se înţelege c-a fost o încurcătură, 
cum se-ntâmplă totdeauna în car- 
naval... Ei, D'ale carnavalului! Să-mi 
daţi voie, coniţelor, să vă isplic eu 
încurcătura pe larg la masă”. 
„Isplicaţia” lui Girimea a fost, 
fireşte, o minciună, o invenţie, 
pentru că cei mai mulţi ştiau evo- 
luţia adevărată a evenimentelor. Şi 
atunci, ceea ce va povesti va fi de 
fapt un alt scenariu, o altă piesă 
D'ale carnavalului scrisă de data 
aceasta de Nae Girimea... pe o 
idee de |. L. Caragiale, cum s-ar 
spune. Fără să bănuim, ni se su- 
gerează astfel că am fi asistat la un 
fel de teatru în teatru. Aceeaşi re- 
ferenţialitate o numeşte, la un mo- 
ment dat, şi Tipătescu: „Ce Dum- 
nezeu! eşti femeie în toată firea, nu 
mai eşti copil. Atâta neglijenţă nu 
se pomeneşte nici în romane, nici 
într-o piesă de teatru”. 
Constatarea noastră este cât 
se poate de serioasă şi ea ilustrea- 
ză conceptul de final deschis: pie- 
sa nu se încheie odată cu lăsarea 
cortinei. El implică activ, incită fan- 
tezia spectatorului, lăsându-l acum 
pe acesta să-şi imagineze ceea ce 
le-ar fi spus Nae Girimea referitor 
la cele întâmplate. În acest moment 
fiecare spectator devine, la rându-i, 
un scenarist, de astă dată „după o 
idee de”... Nae Girimea! Solicitând 
însă colaborarea spectatorilor la 
scenariu, acest Don Juan, Casa- 
nova, Barbă-Albastră etc. ne pune 
pe fiecare în postură de încornorat, 
pentru că acţiunea se cerea con- 
cepută în aşa fel, încât „trădaţii în 

amor”, Pampon şi Crăcănel, să-l 
creadă verosimil, spre liniştirea lor. 
Trebuie să recunoaştem subtilitatea 
ironică a unui astfel de procedeu 
menit să ne invite de a ne revedea 
într-un fel comportamentul, ceea ce 
reprezintă un mod insolit de funcţio- 
nalitate a vechiului katharsis. Prin 
aceasta, ceea ce părea doar o în- 
curcătură pasageră, de conjunctu- 
ră, ajunge să sugereze permanen- 
ţa, eternitatea. 

Ar mai fi de discutat capacitatea 
reală a lui Nae Girimea de a crea o 
altă comedie „la concurenţă”, cum am 
zis, cu cea a lui Caragiale. Răspunsul 
ni-l dă, de data aceasta explicit, total 
transparent, însuşi scriitorul într-o 
schiţă intitulată Un artist, unde frizerii 
sunt asimilați categoriei artiştilor. Ce 
altceva era şi făcător-desfăcătorul de 
intrigă, bărbierul din Sevilia al lui 
Beaumarchais? Amintim că Nae Gi- 
rimea era „frizer şi subchirurg”. Spu- 
ne Caragiale: „Briciul e rudă cu dal- 
ta, cu penelul, cu conturnul, arcuşul, 
condeiul — mai ştiu eu cu ce! De aci, 
neînvinsa pornire către artele frumoa- 
se caracteristică la toţi bărbierii”. Şi 
acum urmează afirmaţia decisivă: „O 
sumă dintre dânşii, împinşi de patima 
lor pentru teatru, s-au făcut artişti dra- 
matici...”. Reamintim, de asemenea, 
că atunci când cele două amante, 
Miţa şi Didina, „cad de-a-ndăratelea 
pe scaun şi leşină”, exclamând ner- 
voase acelaşi „A! A! A”, Nae, pentru 
a le linişti, apelează la acelaşi argu- 
ment deosebit de eficient, persuasiv 
al artei: „Aide să punem la cale în- 
cheierea comediei ăştia...”, autoca- 
racterizându-şi astfel „romanţul lui” 
drept comedie. 

Aşadar, chiar în dramaturgia 
lui Caragiale aproape fiecare per- 
sonaj vine pe scenă cu „povestea” 
lui. Ele nu sunt atât caractere for- 


mate, aşa cum erau personajele în 
teatrul clasicist, ci mai mult nişte 
destine, nişte vieţi cărora li se ac- 
tualizează, prin reprezentativitatea 
dramatic-teatrală, doar o secven- 
tă din „povestea vieţii lor”; de aici 
nevoia lor stringentă şi terapeută 
de a se confesa, ori de a povesti. 
Dramaticul, la Caragiale, este ast- 
fel doar un moment al narativului, 
o secvenţă reactualizată, adusă în 
prezent dintr-o înşiruire de alte în- 
tâmplări. De aceea, noi nu interpre- 
tăm această caracteristică a discur- 
sului caragialian ca pe o insuficienţă 
a dramaticului, a cărui specificitate 
stă, e drept, în tensionalitatea con- 
flictului, ci ca pe un alt mod de a fi 
al acestuia. De asemenea, în pofi- 
da judecății generale a dramatici- 
tăţii caragialiene, interesant este 
şi cum dramaticul convieţuieşte la 
Caragiale cu naraţiunea, dar altfel 
decât în teatrul epic, de mai târziu, 
al lui B. Brecht. El devine intrinsec 
epicului. Nu avem în vedere doar 
abundenta prezenţă a dialogului în 
discursul epic, ci, mai ales, aceste 
insule narative din discursul drama- 
tic care ne determină să ne schim- 
băm puţin perspectiva interpretării 
vocației scriitoriceşti a lui Caragiale, 
orientând-o către epic. El este po- 
vestitor şi în teatru, aşa cum G. Căli- 
nescu, să zicem, a fost povestitor în 
a sa Istorie a literaturii române... 
Se descoperă astfel imaginea unui 
alt Caragiale decât cel clasic, dra- 
maturgul prin excelenţă. 

Revenind la discuţia iniţială, în 
textul caragialian nu avem de a face 
cu o dramatizare propriu-zisă a schi- 
telor, naratorul nu este niciodată 
exclus cu desăvârşire, importanţa 
intervențiilor sale în text, a modului 
de organizare a schițelor de către 
naratorul abstract tind să egaleze 

ponderea dialogului, a discursului 
celorlalte personaje. Mai mult, per- 
sonajul narator poate fi considerat 
un alt factor structurant al volumului 
Momente (1901), decât cel tema- 
tic. Chiar dacă acesta este sau nu 
unul şi acelaşi în toate schiţele lui 
Caragiale, ne aflăm oricum în si- 
tuaţia compoziţională a „povestirii 
în ramă”, ca în O mie şi una de 
nopţi (grupaj narativ cu un singur 
povestitor), ori ca în Decameronul 
sau Hanu Ancuţei (grupaj narativ 
cu mai mulţi povestitori). Proce- 
deul acesta îşi are subtilitatea lui 
estetic-creativă şi contribuie şi el la 
susţinerea coerentei de Weltans- 
chauung a operei. 

In altă ordine de idei, dar tot 
în legătură cu cele dezvoltate până 
aici, identificăm şi la Caragiale, ca 
la toţi marii povestitori, sintagme, 
propoziţii sau fraze care cuprind în 
ele adevărate nuclee narative. In 
aparenţă ele sunt descriptive, dar 
în trăsătura, în secvenţa de viaţă 
surprinse se află adunate tensional 
o întreagă serie de întâmplări. Pre- 
zenta unor astfel de sintagme, să le 
spunem „embrion”, demonstrează 
relaţia presupusă dintre o schiţă, un 
moment şi o povestire ori o nuvelă. 
Oricând, o astfel de schiţă ar putea 
fi extinsă, dezvoltată la o naraţiune 
mult mai întinsă, aşa cum, gramati- 
cal, o frază se poate contrage într-o 
propoziţie simplă, iar o propoziţie 
simplă se poate dezvolta într-o 
frază. Când Caragiale notează, în 
schiţa Căldură mare, despre ser- 
gentul de stradă, că „s-a descălţat 
de cizme, să-şi mai răcorească pi- 
cioarele”, evocă o adevărată „mică 
epopee” a suferinţei din cauza căl- 
durii verii, mersului pe jos, uniformei 


incomode şi aşa mai departe. Tot 
astfel, întregul conflict narativ din 
La hanul lui Mânjoală este anun- 
tat de următoarea remarcă a vizi- 
tatorului ce avea de gând să facă 
doar un scurt popas: „Ce pat!... ce 
perdeluţe!... ce pereţi!.... ce tavan! 
toate albe ca laptele. Şi abajurul şi 
toate cele lucrate cu igliţa în fel de 
fel de feţe... şi cald ca subt o aripă 
de cloşcă... şi un miros de mere şi 
de gutui...”, de nu-ţi mai dă inima 
ghes să pleci de aici, adăugăm noi. 
Şi exemplele de acest fel pot conti- 
nua. Astfel de notații contribuie, evi- 
dent, la crearea unei atmosfere, dar 
îşi oferă şi propria lor disponibilita- 
te narativă, putându-se constitui în 
adevărate paragrafe, capitole etc. 
de povestiri independente. 


NOTE 


1 Spiritul critic în cultura româ- 
nească, în Opere, |, Editura Minerva, 
Bucureşti, 1974, p. 159-160. 

2 G. Ibrăileanu, art. Pe marginea 
Nopţii furtunoase. 

3 N. Steinhardt, Monolog polifo- 
nic, ed. cit., p. 315. 

+ Florin Manolescu, Caragiale şi 
Caragiale. Jocuri cu mai multe strate- 
gii, Editura Cartea Românească, 1983, 
p. 299. 

5 |. L. Caragiale, Nimic fără Dum- 
nezeu. Articole şi note critice. Cu o pre- 
faţă de Al. Paleologu. Ediţie îngrijită de 
Răzvan Codrescu, 1997; vezi articolul 
Nihil Sine Deo. 

6 Valentin Silvestru, Elemente de 
caragialeologie, Editura Eminescu, Bu- 
cureşti, 1979, p. 21. 

7 Teatru, ed. cit., p. 128. 

8 Idem, p. 120. 

° Idem, p. 171. 


Analize şi interpretări 


15 


Viorel DINESCU 


DINCOLO DE ISARLIÎK 


La o mai dreaptă înţelegere a 
lui lon Barbu se poate ajunge pe 
căi diferite, aşa cum dintr-un punct 
la o dreaptă se pot duce, potrivit 
teoriei lui Lobacevski, o infinitate 
de paralele. Aproximaţia este vala- 
bilă şi în cazul altor poeţi şi nu face 
decât să reamintească faptul că 
orice cititor poate deveni coautor 
al unei opere printr-o interpretare 
personală adecvată. 

Nu este un secret pentru ni- 
meni că autorul la care ne referim 
a fost un remarcabil matematician 
şi, totodată, un poet de excepţie, 
care, prin creaţia sa literară, a des- 
chis un nou drum pentru literatura 
epocii sale, risipind inerția poeziei 
epigonice de la începutul secolului al 
XX-lea; pe de altă parte, spre deo- 
sebire de exegeţii săi consacraţi, 
noi nu credem că, în cazul respec- 
tiv, cele două modalităţi de cunoaş- 
tere sunt coincidente, ci mai curând 
disjunct-coordonate. Recurgând la 
o butadă, putem spune că pe câtă 
vreme matematica îşi propune să 
precizeze valori aproximative, poe- 
zia are menirea de a aprecia o serie 
de date precise ale realităţii. 

Există desigur şi interferenţe 
mai mult sau mai puţin întâmplătoa- 
re, inevitabile, din moment ce am- 
bele discipline fac parte din cultura 


universală, dar strădania câtorva 
tehnicieni literari, majoritatea fără 
o calificare matematică suficientă, 
de a impune ca esenţiale nişte in- 
fluente aleatorii ni se pare cel puţin 
hazardată şi, în orice caz, amatoris- 
tică. Noi credeam că la etichetarea 
oficială a lui lon Barbu ca autor de 
poezie matematică a contribuit, în 
primul rând, titlul său universitar, 
susţinut de prestigiul incursiunii 
în lumea ştiinţifică germană, plus 
snobismul unor confraţi care ţineau 
morţiş să pozeze ca iniţiaţi într-o 
hermeneutică matematică reproiec- 
tată cu sensuri filozofice în universul 
mai diafan al poeziei. 

De aici — o întreagă avalanşă 
de interpretări abuzive în care di- 
verşi esteticieni deghizați în subtili 
cunoscători ai artei cad pradă ra- 
porturilor cantitative. Aceştia şi-au 
etalat aşa-zisa perspicacitate, divi- 
na-teorie, bazându-se pe extrapo- 
lări iscusite, dar ilicite, menite mai 
ales să dovedească marea lor în- 
ţelepciune şi mai puţin adevăratele 
intenţii ale mesajului artistic. Într-un 
climat de complicitate literară în 
care înţelegerea în profunzime era 
mimată, istoria literară a vremii s-a 
pomenit baricadată într-o serie de 
prejudecăţi majore, încât chiar şi 
astăzi, în epoca demolărilor frene- 
tice şi prea puţin selective, ne este 
extrem de dificil sau imposibil să le 
amendăm. 

În ceea ce ne priveşte, în cali- 
tate de student perpetuu în ambele 
discipline intelectuale, ne declarăm 
în total dezacord cu încercările unor 
comentatori, pe care, din conside- 
ratie, nu-i nominalizăm, de a trans- 

forma poezia lui lon Bărbu într-o 
geometrie cabalistică pseudo-mate- 
matică, fantezistă şi absolut inutilă. 
Poezia trebuie discutată în termenii 
care îi sunt specifici, nu în alte lim- 
baje convenţionale. Degustătorul 
de artă vrea să afle, în primul rând, 
în ce măsură emoția artistică, năs- 
cută din armonia cuvintelor, poten- 
tează înţelesul filozofic al mesajului 
verbal. Soluţiile astrologice ţin de o 
mentalitate extraliterară şi, în fond, 
nu clarifică nimic. 

După părerea noastră, expri- 
mată şi cu alte ocazii, atât sursele 
inspiraţiei ionbarbiliene, cât şi in- 
tenţiile sale artistice trebuie căutate 
în alte zone, mai puţin metafizice şi 
mai puţin ezoterice. Nu vom trece 
în revistă aproximările elitiste sau 
cuantificările hiperspecializate, în- 
trucât preferăm echilibrul interpre- 
tării, nicidecum aprecierile para- 
doxale sau extremiste. lon Barbu 
nu este un poet-matematician, aşa 
ceva nici nu există, după cum nu 
există nici un poet economist, ju- 
rist, agrarian, militar etc. Magistra- 
tura de poet este superlativă prin 
ea însăşi, alte atribute fiind apen- 
diculare şi desemnând, în fond, 
nişte nuanţări formale. Autorul Jo- 
cului secund este un poet pur şi 
simplu şi în această înaltă calitate 
investighează nenumărate dome- 
nii: mitologie, numerologie, istorie, 
astrologie, matematică, teologie 
etc., din care extrage tot ceea ce 
este necesar şi semnificativ pentru 
propria sa creaţie. Vocaţia poetică 
există sau nu exista, direcţiile de 
informare alese de un autor nu fac 
decât să o particularizeze, avem 


de-a face cu un raport similar cu 
cel dintre genus proximus şi dife- 
renţele specifice. 

Dintr-un punct de vedere com- 
paratist, modelul simbolist şi parna- 
sian francez ne pare mai mult decât 
evident. Detaliu curios: şi Mallarme, 
şi Valery se considerau, într-o oa- 
recare măsură, matematicieni, dar 
fără a se putea lăuda cu o speciali- 
zare profesională corespunzătoare. 
Pe această cale, rigorismul formal 
şi topica sofisticată a meşterilor s-a 
transmis şi la emulul lor, lon Bar- 
bu. Nici mecanica limbii germane 
nu este străină de sintaxa versu- 
rilor autorului la care ne referim. 
Să luăm un singur exemplu dintr-o 
mie: „atâtea clăile de fire stângi”, in- 
corect din punct de vedere al limbii 
române dar care, tocmai prin aceas- 
ta, aduce un iz de prospeţime în 
atmosfera epigonică a începutului 
de secol XX. 

Semnificativ mai este şi faptul 
că lon Barbu degustă cu o volupta- 
te nedisimulată sonoritatea însăşi 
a cuvântului, chiar cu riscul de a 
sacrifica uneori înţelesul comuni- 
cării. Limbajul folosit este muzical 
cu intenţie, în consonanţă cu pro- 
gramul lui Verlaine poetul preferă 
„Neperechea şi Nuanţa”, şi poate 
că de-aici rezultă aşa-zisul „erme- 
tism” al scriiturii sale, în fond o sursa 
de ambiguităţi nu rareori benefice 
pentru poezie. Precizia şi clarita- 
tea din ştiinţele exacte sunt deseori 
suspendate în favoarea unei expri- 
mări voalate, uneori obscure, pline 
de subtexte şi de formulări aluzive, 
dificil de perceput la o lectură super- 
ficială. Există chiar şi „apogeaturi” 

gratuite: „cir-li-lai”, „uvedenrode”, 
turcisme şi denumiri stranii care te 
trimit la dicţionar. Dar, efectul lor 
e de suprafaţă, acestea fiind doar 
jonglerii verbale cu care autorul se 
distrează de unul singur. 

În consecinţă, pe acest canal 
al receptării operei, suntem inspirați 
a afirma că la lon Barbu primordială 
este armonia interioară a versuri- 
lor care, pentru a fi degustate aşa 
cum merită, e preferabil să fie citite 
cu voce tare. Când mesajul poate 
obstrucţiona melodia cuvintelor, el 
l-a lăsat să cadă în plan secund, 
de unde şi topica sofisticată a tex- 
tului. 

Este adevărat că multe din 
arcanele poeziei lui lon Barbu au 
fost decriptate datorită unor anali- 
ze temeinice, uneori chiar exage- 
rate, dar aceasta nu ne împiedică 
să decelăm înalta sa informaţie 
intelectuală în diferite domenii ale 
cunoaşterii, fapt care l-a condus la 
practicarea unor ingenioase tehnici 
a misterului, în general profitabilă 
pentru poezie atunci când nu cade 
în enigmistică. 

Nu se întâmplă acest lucru! 
Programul artistic e, în mod sigur, 
premeditat, ca o reciprocă poten- 
tare între fondul de idei novator şi 
expresia în care acesta se înveş- 
mântează. Poemele lui lon Barbu 
mai întâi delectează şi abia în pla- 
nul doi ne conving. Dorinţa de ori- 
ginalitate cu orice preţ a autorului 
promovează deci un limbaj cât se 
poate de elaborat şi în acelaşi timp 
o simbolistică aparent paradoxală. 
Din această perspectivă, prima lec- 
tură îi creează cititorului o plăcută 


surpriză. Cu riscul de a-i întrista pe 
grifonii unor prejudecăţi literare în- 
veterate, vom observa că metrica 
şi prozodia jocului secund nu se 
distanțează fundamental de cea a 
lui lon Minulescu, evident, mutatis- 
mutandis; deşi incantaţia acustică e 
similară, fondul poeziilor lui lon Bar- 
bu e departe de a cădea în păcatele 
unui text de muzică uşoară. 

Nu, lon Barbu vrea sa fie şi 
chiar este un autor de mare profun- 
zime! Dar, întrucât arta poetică se 
fereşte de comunicări reportericeşti, 
denotative, filozofia lui ni se comu- 
nică, cum e şi firesc, în mod aluziv 
şi metaforic. Se creează astfel un 
suspans liric la a cărui rezolvare 
suntem invitaţi să luăm parte. Citi- 
torul de elită rămâne fidel intenţiei 
autorului, în timp ce comentatorii 
epigonici stăruie în a-şi valorifica 
propriile superstiții literare. 

Există însă şi un loc central al 
creaţiei lui Ilon Barbu, în care toată 
lumea se întâlneşte. Aceasta este 
poezia Joc secund, iniţial numită 
Din ceas dedus, care întruneşte 
toate sufragiile comentatorilor, deşi 
estimările sunt simţitor romanţate. 
Subscriem şi noi părerii că aceas- 
tă poezie este o veritabilă carte de 
vizită a întregii creaţii a maestrului. 
Este şi motivul pentru care autorul 
şi-a intitulat astfel întregul volum. 
Vom observa însă că piesa nu di- 
feră mult de cele pe care poetul 
însuşi le-a repudiat. În acest gest 
putem presupune o poziţie para- 
doxală, eronată a poetului faţă de 
criteriile perene ale artei pe care nici 
postmodemismul zilelor noastre nu 
reuşeşte să le dinamiteze. Nu este 

singura eroare a lui lon Barbu, else 
stima ca practicant al matematicilor 
şi prea puţin ca poet şi numai atât 
cât poezia aminteşte de geometrie. 
Sunt cuvintele sale. 

Posteritatea însă trece peste 
această atitudine minimalizantă şi-l 
păstrează în galeria celor mai impor- 
tanţi oameni de cultură, apreciindu-l 
mai mult ca practicant al poeziei, mai 
ales al acelei poezii care nu depinde 
de matematică sau geometrie. 

În cazul particular al poeziei 
Joc secund, s-au făcut tot felul de 
speculaţii. În general se comite cam 
aceeaşi greşeală: se invocă o tra- 
ducere literală, cuvânt cu cuvânt, a 
versurilor, uitându-se faptul că auto- 
rul nu-şi propune să dea informaţii 
sau să trimită telegrame. Nu decrip- 
tarea unui poem ne interesează în 
primul rând, ci în ce mod emoția 
artistică se transmite şi aceasta nu 
se realizează pe fragmente şi pe 
expresii parţiale, ci prin asimilarea 
globală a mesajului prin toate căile 
de receptare: acustic-muzical, se- 
mantice, plastice etc. 

Într-o lectură curentă ar fi 
vorba, în prima strofă, de un mo- 
ment marin, o mare cu valuri înal- 
te care amintesc prin contrast de 
adâncimea elementului acvatic. În 
cea de-a doua strofă apare com- 
paratia cu arta poetică datorită că- 
reia trăirile plastice cele mai adânci 
se pot înălța, fie şi doar pentru o 
clipă, „spre mântuitul azur”. 


Se vor găsi, în continuare, 
destui apologeţi convinşi de propria 
lor infailibilitate care vor contesta 
orice părere diferită de-a lor. Nu ne 
propunem să luptăm pentru eradi- 
carea ereziilor, ci doar sa adăugăm 
şi opinia noastră la lungul şir al 
comentariilor anterioare. Reci- 
tindu-le pe acestea, am rămas 
uimit de varietatea punctelor de 
vedere. La temelia creaţiei lui lon 
Barbu sunt invocaţi în mod abuziv: 
Platon, Euclid, Pitagora. Ba chiar 
programul de la Erlangen care, în 
fond, nu are nici o legătura cu arta 
poetului lon Barbu. 

Ajungem însă la concluzia că 
aceasta, deşi reprezintă una dintre 
cele mai interesante etape ale poe- 
ziei româneşti din prima jumătate a 
secolului al XX-lea, are încă pentru 
noi o mulţime de necunoscute care 
nu pot fi elucidate decât printr-o 
analiză atentă şi minuțioasă şi nu- 
mai de pe poziţia specifica artelor 
poetice. Toate aşa-zisele traduceri 
juxtaliniare, din româneşte în ro- 
mâneşte, adică din limbaj poetic 
în limbaj convenţional, sunt sortite 
eşecului. 

Creaţia lui lon Barbu este real- 
mente semnificativă pentru cultura 
noastră contemporană, dar nu tre- 
buie transformată într-o arenă de 
etalare a unor orgolii, deoarece me- 
rită o discutare corectă şi respectu- 
oasă la care toţi suntem invitaţi. 

Diana VRABIE 


IMAGINEA 
DIN OGLINDA 


Definită ca beletristică evo- 
catoare, înregistrând evenimente 
desfăşurate în timpul vieţii autoru- 
lui, memorialistica are calitatea de 
document istoric, de consemnare 
a realului. Disocierea memorialis- 
ticii de domeniul istoriografiei are 
loc în Renaştere, odată cu sporirea 
interesului pentru individualitatea 
umană. Atitudinea memorialistică 
va oscila, vreme îndelungată, între 
cronică şi meditaţia filozofică sau 
morală. Memoriile lui Philippe de 
Commynes, sfetnicul lui Ludovic 
al XI-lea, sunt scrise în spiritul is- 
toriografiei, încadrându-se în seria 
cronicilor lui Froissart, Joinville, Vil- 
lehardouin. Situate la frontiera lite- 
raturii, memoriile se numără printre 
izvoarele istorice, dar autenticitatea 
experienţei reflectate le imprimă o 
inedită particularitate artistică, trans- 
formându-le într-o literatură a auten- 
ticului. În sens îngust, termenul de 
memorialistică se referă la memorii, 
iar într-o accepţie mai largă, este 
utilizat cu sensul de jurnal intim, 
de corespondenţă, deoarece aces- 
te specii constituie faza de trecere 
de la document la literatură. Hotarul 
dintre memorii, corespondenţă şi 
jurnal rămâne însă incert. Diferen- 
ţa dintre ele rezidă doar în tipul de 
comunicare: în cazul memoriilor, 
confidenţa este făcută pentru pos- 


teritate, corespondenţa vizează un 
interlocutor, iar jurnalul intim este 
scris „pentru sine”. Memoriile evo- 
că, de obicei, totalitatea unei vieţi 
contemplate din perspectiva unui 
sfârşit de drum, dar aceasta nu 
este o regulă care funcţionează ire- 
proşabil, deoarece există numeroa- 
se specii memorialistice (amintirile 
de închisoare, de călătorie, de răz- 
boi), care sunt scrise concomitent 
cu evenimentele narate, asemenea 
jurnalului intim. Spre deosebire de 
genul diaristic, care consemnează 
evenimentele trăite, memoriile re- 
memorează fapte şi întâmplări, în 
vederea dezvăluirii unei biografii. 
Nota care le uneşte este lipsa de 
finalitate artistică, pendularea între 
subiectiv şi obiectiv, amestecul de 
literatură şi document, dar şi carac- 
terul direct al comunicării. 

Scrise de personalităţi diver- 
se, memoriile înregistrează o boga- 
tă tradiţie: de la Cezar la Churchill, 
de la Chateaubriand la Malraux, 
de la Charle de Gaulle la Louis 
Armstrong. După cum se poate 
observa, memorialiştii provin din 
categoria unor personalităţi care 
s-au implicat semnificativ în isto- 
ria politică sau culturală a epocii şi 
care au participat ei înşişi sau au 
fost martori la diverse evenimente. 
În Franţa, secolul al XVI-lea aducea 
cu sine numeroase războaie religioa- 
se, iar odată cu ele, nenumărate me- 
morii ale conducătorilor catolici şi pro- 
testanţi (La Noue, Rohan, Montluc 
ş.a). Clasicismul va facilita apariţia 
memoriilor, care corespundeau în 
mod desăvârşit idealului de explora- 
re a vieţii morale. Toate personalități- 
le renumite ale epocii scriu memorii 

pentru posteritate: de la „prietena” 
La Grande Mademoiselle, la ducele 
de Lauzin, de la însuşi Ludovic al 
XIV-lea şi soţia lui, doamna de Main- 
tenon, la rafinatul La Rochefoucauld. 
Memorialistica va atinge noi culmi 
prin cardinalul de Retz, Tallemant 
de Reaux şi prin Saint-Simon, însă 
nu se impune desăvârşit. În mod pa- 
radoxal, în epocile de maximă stiliza- 
re, convenţionalism şi disimulare, se 
scriu unele dintre cele mai autentice 
memorii din întreaga literatură univer- 
sală. Astfel, în secolul al XVII-lea, 
când epica renunţa, din ce în ce mai 
mult, la contactul cu realitatea, o cotă 
înaltă a succesului este înregistrată 
de memoriile apocrife, publicate de 
Sandras de Courtilz, dovadă a faptu- 
lui că literatura se apropia mai mult 
de realitate sau cel puţin crea iluzia 
unei realităţi neinveniate. 

În spaţiul românesc, memorii- 
le, una dintre speciile privilegiate ale 
literaturii de frontieră, se dezvoltă 
spectaculos în secolul al XIX-lea. 
Mihai Zamfir! distinge patru etape 
esenţiale, ilustrate prin texte foarte 
diferite: memorialistica naivă — paş- 
optismul (Memorial de călătorie 
de Grigore Alexandrescu; Negru 
pe alb de Costache Negruzzi); pa- 
ranteza exilului (1848-1858/1859), 
reprezentată de texte ca Souvenirs 
et impressions d'un proscrit de 
|. Heliade-Rădulescu); memoria- 
listica matură a perioadei postpa- 
şoptiste, ilustrată de Suvenire şi 
impresii de călătorie în România, 
Bulgaria, Constantinopole de Di- 
mitrie Rallet; Amintiri de Grigore Lă- 
custeanu şi apogeul memoriei, ca- 
racteristic Junimii (Scrisorile lui lon 
Ghica, Suvenirele contimpurane 


ale lui Gh. Sion sau Amintirile din 
copilărie ale lui lon Creangă. 

O formă specifică a memo- 
rialisticii va fi înregistrată odată cu 
apariţia memoriilor lui E. Lovines- 
cu*. Mentorul Sburătorului porneşte 
de la doctrina filozofică a lui Jules 
de Gaultier, de la începutul secolului 
al XX-lea, referitoare la alternativa 
personalităţii de a se refugia într-o 
ideologie nesănătoasă sau, dimpo- 
trivă, de a se depăşi prin asumarea 
unei ideologii superioare. Este cu- 
noscut faptul că exprimarea eului 
memorialistic presupune un efort 
de selectare a unor „date” ce ţin de 
sentimentele umane. Astfel, dacă 
unii memorialişti manifestă un ade- 
vărat zel în a-şi dezvălui laturile înjo- 
sitoare ale naturii lor, alţii manifestă 
tendinţa de a le ascunde sau de a 
le înfăţişa într-o lumină favorabilă. 
În cel de-al doilea caz, scriitorii se 
gândesc la valoarea exemplară pe 
care urmează să o imprime scrieri- 
lor. Pornind de la crezul exprimat 
de Flaubert în renumitul său roman, 
Jules de Gaultier va denumi acest 
fenomen bovarism. Definit drept 
aspirație a omului de a se înfăţişa 
altfel decât este în realitate, bova- 
rismul reflectă o tendinţă generală 
a fiinţei umane pe care Gaultier o 
regăseşte la baza unor manifestări 
dintre cele mai variate ale culturii. 
Modalitatea sentimentului eului de 
a lucra asupra relatărilor memorialis- 
tice a fost pusă în lumină de psiho- 
logul Karl Gross, în studiul pe care 
l-a consacrat lui Bismarck. După ce 
aduce în discuţie tendinţa eului de 
a se prezenta astfel încât să poa- 
tă obţine aprobarea sau admiraţia 
semenilor, Gross susţine că „mult 

mai puternic decât vanitatea poate 
să lucreze conştiinţa de sine şi in- 
stinctul de luptă”. Drept dovadă, el 
mărturisea că Bismarck refuza să 
se recunoască părtaş la ceea ce nu 
i-a reuşit şi, totodată, nimănui nu îi 
recunoştea vreun merit alături de al 
său. Biografii şi istoricii interesaţi de 
aspectul calitativ al unui fapt şi nu 
de exactitatea cronologică sunt siliţi 
să ţină seama de coeficientul de in- 
certitudine, să caute explicaţii obiec- 
tive, deoarece precizia documenta- 
ră a informaţiei memorialistice este 
inegală. Coeficientul de imprecizie 
sporeşte în cazul memoriilor sau 
al fragmentelor de amintiri în care 
evenimentul este relatat după câte- 
va decenii. Din acest punct de vede- 
re, memoriile prezintă documente 
subiective, care necesită întotdeau- 
na o confruntare cu realitatea. 
Psihologii care au studiat 
modul în care un individ îşi reflectă 
propriul sine au stabilit o deosebire 
între imaginea despre sine a indivi- 
dului („imaginea internă”) şi aceea 
pe care semenii lui şi-o fac despre 
el („imaginea externă”). Ele se gă- 
sesc într-o anumită interacţiune, 
menită să explice unele din formele 
pe care le ia literatura subiectivă şi, 
în acelaşi timp, să marcheze noi li- 
mite ale conceptului de sinceritate. 
Evident, aşa-numita „imagine inter- 
nă” este suficient de ambiguă: ea 
nu este aceeaşi cu individualitatea 
reală a omului. Punând în discuţie 
posibilitatea cunoaşterii de sine, 
Maurice Blanchot conchide că pu- 
tini ajung cu adevărat să se cunoas- 
că şi, implicit, să dea o formă acce- 
sibilă propriului portret, adică să-şi 
creeze „imaginea internă”. Cei mai 


mulţi reproduc un „fals dialog” cu 
sine, o confesiune fără confesor, 
care nu comunică mare lucru, deoa- 
rece „viaţa interioară este un con- 
tinuu vârtej”, iar ca să ajungi să te 
cunoşti cu adevărat „trebuie să ai 
un sentiment fix şi un scop precis. 
Ceea ce este, şi într-un caz, şi în 
celălalt, greu de realizat. Aşadar: 
şi obiectul cunoaşterii, şi mijloacele 
cunoaşterii sunt nesigure în acest 
proces”. Situaţia s-ar putea dato- 
ra, printre altele, faptului că atenţia 
noastră este orientată mai mult spre 
cunoaşterea altor persoane decât 
spre propria cunoaştere. Acest lu- 
cru se explică prin aceea că „oame- 
nii cu care avem de-a face ne apar 
în adevăr ca nişte structuri unitare, 
în care întreaga masă a fenomene- 
lor sufleteşti este stăpânită şi îndru- 
mată de o tendinţă centrală. Unul 
este vanitos, altul avar, altul invidios 
etc. Aplicată în propria cunoaştere, 
categoria simplificatoare a unităţii 
este însă menită să ducă la neajun- 
suri mult mai mari decât în cunoaş- 
terea altora”. 

Menţinând cei doi termeni, ex- 
trema „pozitivă” şi cea „negativă” a 
bovarismului, E. Lovinescu modifi- 
că criteriul lor de distingere. Pen- 
tru aceasta, el introduce conceptul 
temperamentului, definindu-l drept 
natură umană care condiţionează 
realizarea intelectuală. În accep- 
ţia memorialistului, temperamentul 
reprezintă fatalitatea. În funcţie de 
acest criteriu, Lovinescu va distinge 
două tipuri psihologice. Preluând 
mesajul „pozitiv” al bovarismului, 
primul tip se manifestă prin depă- 
şirea sinelui, a propriului tempera- 
ment. Din categoria dată fac parte 

personalităţile care, biruind inertia, 
condiţionarea materială, creează. 
Cel de-al doilea tip redimensionea- 
ză bovarismul „negativ”: individul 
este, din această perspectivă, cu 
totul robit naturii sale instinctuale, 
subconştiente. Însuşi E. Lovinescu 
va manifesta un interes redus pen- 
tru cazurile de depăşire a tempera- 
mentului. Până şi în situaţia marilor 
creatori el încearcă să surprindă slă- 
biciunea umană, înfăţişându-l, spre 
exemplu, pe Titu Maiorescu în halat 
de casă, cu pronunţate deficienţe 
de auz. Cu timpul, întreaga concep- 
ţie se îndepărtează de schema lui 
Gaultier, în măsura în care aceasta 
lăsa loc depăşirii de sine. Singurul 
izvor al trăirii autentice îl reprezin- 
tă, în viziunea lui E. Lovinescu, 
viaţa subconştientă, instinctuală. 
Din perspectiva existenţei simple, 
nu există diferenţe între oameni. În 
faţa fatalităţii toţi sunt egali, iar „per- 
sonalitatea” nu mai are sens. Obiect 
al memorialisticii sunt fiinţele anoni- 
me, individualizate nu prin nume, 
ci prin determinări exterioare. Eloc- 
vente sub acest aspect sunt o serie 
de titluri extrase din cel de-al treilea 
volum de Memorii, printre care: 
Fata cu prefața, Fata care le ştie 
pe toate ş.a. Acţiunile în cursul căro- 
ra figurile respective capătă o defini- 
ţie oarecare sunt lipsite de conturul 
clar, iar scenele cotidiene înlocuiesc 
evenimentul. În cazul memorialisti- 
cii acest fenomen are o relevanţă 
particulară: scrierile autobiografice 
de acest tip sunt justificate de con- 
tribuţia lor la elucidarea unei epoci 
concrete. Or, la E. Lovinescu, în 
acest moment, tocmai mesajul isto- 
ric este deformat. Memorialistul va 


completa însă traseul relativizării re- 
alului în volumul care încheie seria 
autobiografică, Aquaforte. Spaţiul 
scriiturii nu reprezintă un „loc” al re- 
alităţii, neîncrederea în semnificaţia 
concretului îl duce pe Lovinescu la 
concluzia că eul care scrie este o 
ficţiune creată în „substanţa” literei 
tipărite... Redactând un text autobio- 
grafic, Lovinescu construieşte figu- 
ra autorului, uzând de canoanele 
generice. O astfel de interpretare a 
mecanismelor textuale, bazată pe 
neîncrederea în semnificaţia concre- 
tului, manifestată prin privilegierea in- 
signifiantului, îl plasează pe Lovines- 
cu, în speţă — viziunea sa asupra 
autenticităţii, în zona concepţiilor 
textualiste. Incompatibilitatea dintre 
concretul existenţial şi spaţiul pur al 
scriiturii va constitui un deziderat al 
textualiştilor contemporani: „Nu ori- 
ce este real poate deveni obiect al 
narativităţii, ci numai ceea ce este 
autentic în ordinea scriiturii, căci 
nu toată materia se lasă captată în 
fluxul semnelor scrise”€. 

Pornind de la premisa sinceri- 
tăţii memorialistului, analiza dove- 
deşte că sinceritatea, fără de care 
memoriile îşi pierd valoarea, este 
marcată de importante limite. Se 
consideră că această trăsătură a 
memoriilor este facilitată de condi- 
ţia confidenţei făcute posterităţii, de- 
oarece distanţa funcţionează ca un 
ecran protector. În mod paradoxal, 
tocmai dorinţa de a fi pe placul pos- 
terităţii impune obstacole serioase 
sincerităţii depline. Stăruind asupra 
dificultăţilor pe care le întâmpină do- 
rinţa de a fi sincer în memorialistică, 
T. Vianu arată că, pe lângă lucrarea 
de selectare a evenimentelor, eul 

memorialistic va realiza şi o opera- 
ţie de înlânţuire a momentelor după 
legături cauzale şi finale, fapt ce 
facilitează abaterea autorilor de la 
linia adevărului. Memorialistul scrie 
despre împrejurări consumate, nu 
respectă principiul simultaneităţii şi 
de aceea el nu poate evita o narare 
a trecutului din perspectiva prezen- 
tului, modificând astfel înlănţuirea 
reală a faptelor. În această situa- 
ţie, un ins care, să zicem, a trecut 
printr-o mare criză interioară este 
tentat să judece trecutul din unghiul 
de vedere al sentimentelor negative 
actuale. Prin urmare, personajele 
care „populează” memoriile vor fi 
deformate, comportând înclinațiile 
subiective ale autorului. Atât acţiu- 
nile, cât şi viaţa interioară a perso- 
najelor apar în lumina unor interpre- 
tări particulare, datorate formaţiei 
spirituale a memorialistului. El se 
situează în centrul evenimentelor 
şi modifică involuntar sau conştient 
panorama vieţii din afară. Altă „lacu- 
nă” a sincerităţii în scrierile memo- 
rialistice rezidă în faptul că autorul 
se dovedeşte preocupat nu numai 
de a reproduce imaginea forului 
interior, chipul în care el se vede 
pe sine ca o totalitate, dar şi de a 
conserva o imagine externă, adică 
felul în care este văzut de semenii 
săi. „Lupta de a menţine o anumi- 
tă imagine externă şi de a obţine 
sau de a păstra succesul social dă 
naştere tuturor acelor atitudini pe 
care limba le denumeşte cu terme- 
nii de poză, afectare, cabotinism”, 
observa T. Vianu’. 

Deşi memorialistica pretinde 
că oferă o literatură în afara ficţiunii, 
iar cercetătorii îi contestă statutul de 


literatură, recunoscându-i doar cali- 
tatea de document omenesc, ea îşi 
justifică, în timp, prezenţa în spaţiul 
poeticului. Treptat, memoriile îşi pă- 
răsesc condiţia de texte decalate 
şi ocupă locul aşa-numitei literaturi 
de sertar, care răspunde celor mai 
grave exigenţe ale cititorului. Litera- 
tura memorialistică ajunge să satis- 
facă, aşadar, interese publice dintre 
cele mai diverse, de la cel al docu- 
mentării (informaţii despre închisoa- 
re, despre sistemul comunist, de 
pildă) până la cel literar (portretistică, 
descripţii). Întrucât numeroşi scriitori 
au alimentat într-o măsură conside- 
rabilă domeniul, preocupările lor 
se extind treptat asupra memoriilor. 
Literatura va împrumuta haina me- 
moriilor, ca însemn al autenticităţii. 
Încă în secolul al XVIII-lea, proza 
va simula cu succes autenticitatea 
memoriilor. Astfel, abatele Antoine 
François Prévost d'Exiles devine cu- 
noscut odată cu publicarea operei 
alcătuită din şapte părți, cuprinzând 
numeroase elemente autobiografi- 
ce, Memoriile şi aventurile unui 
om de calitate care s-a retras din 
lume (Mémoires et aventures d'un 
homme de qualité qui s’est retiré du 
monde; 1726-1731), din care a şap- 
tea parte va deveni un roman, Ma- 
non Lescaut (Histoire du chevalier 
Des Grieux et la Manon Lescaut). 
Literatură a faptului trăit, memoria- 
listica beneficiază de mai puține 
mijloace comparativ cu beletristica 
propriu-zisă. Cu toate acestea, în 
cazul unei existențe aventuroase, 
cum este cea a lui Giacomo Ca- 
sanova, memoriile pot concura cu 
romanul picaresc sau de senzatie. 
Impresionanta existență a unui fost 

ocnaş, Eugene-Frangois Vidocq, 
transcrisă în memorii, în preajma 
anului 1830, va servi la plăsmuirea 
lui Vautrin şi a lui Jean Valjean. De 
altfel, forma cea mai complexă a 
elaborării personajelor se întâlneşte 
în literatura memorialistică. În acest 
caz, autorul nu-şi îmbracă fondul 
gândirii într-un veşmânt ficțional, ci 
porneşte de la realitate. Însă nu se 
limitează să exprime realitatea în 
nuditatea ei, ci o transfigurează. În 
istoria literaturii există numeroase 
personaje livreşti care au fost crea- 
te după modelul oferit de experienţa 
însăşi a autorului (Werther, Domini- 
que, David Copperfield, Prinţul An- 
drei ş.a.). Dar autorul nu se transpu- 
ne integral într-un personaj-dublură, 
ci îşi utilizează doar anumite laturi 
ale personalităţii sale. 

Trebuie să remarcăm totoda- 
tă că împrumuturile s-au făcut şi 
în sens invers, dinspre roman spre 
memorialistică. În Călătoria cea 
mare de Jorge Semprun, în care 
se relatează drumul personajului 
narator spre lagărul de concentra- 
re, în realitate — drumul autorului 
însuşi, faptele autentice sunt tratate 
cu mijloacele unei complexe arhitec- 
turi romaneşti, menite să alterneze 
impresiile cu comentariul actual, să 
dea impresia de trăire în prezent şi 
de distanţă critică. 

Aşadar, începând prin a nega 
toate convențiile literare, memoria- 
listica sfârşeşte prin a-şi construi 
propriile procedee care îi permit să 
ficţioneze şi să devină, în cele din 
urmă, un gen literar ce poate fi citit, 
prin el însuşi, ca literatură. 


NOTE 


1 Cf. Mihai Zamfir, Din secolul ro- 
mantic, Bucureşti, Editura Cartea Ro- 
mânească, 1989. 

2 O ilustrare a genului în direcţia 
vieţii culturale o reprezintă Amintirile de 
la Junimea din laşi ale lui George Panu 
şi Amintirile din Junimea ale lui lacob 
Negruzzi. De altfel, Convorbirile literare 
au manifestat o preocupare constantă 
pentru scoaterea la lumină a documen- 
telor, care îi vizau pe unii dintre scriitorii 
români ai epocii. Ceea ce se reţine as- 
tăzi din această acţiune de pionierat nu 
este însă valoarea documentară, strict 
istorică, ci capacitatea de a „evoca am- 
bianţa Junimii, a şedinţelor, a obiceiuri- 
lor, psihologia celor mai mulţi fruntaşi, 
caracterele grupurilor izolate în sânul 
societăţii” (E. Lovinescu, T. Maiorescu 
şi contemporanii lui, Bucureşti, Casa 
Şcoalelor, 1944, p. 94). 

3 Titlurile ce pot fi citate în legătu- 
ră cu acest subiect sunt: E. Lovinescu, 
Memorii, vol. I-III cuprinse în Scrieri, II, 
ediţie îngrijită de Eugen Simion, Bucu- 
reşti, Minerva, 1970; Aquaforte, în ed. 
cit., III; Memorialistica, în Istoria litera- 
turii române contemporane 1900-1937, 
Bucureşti, Socec, 1938. 

4 Eugen Simion, Ficţiunea jurnalu- 
lui intim, vol. |, Bucureşti, Editura Uni- 
vers Enciclopedic, 2001, p. 50. 

5 T. Vianu, Problema sincerităţii 
în literatura subiectivă, în Revista Fun- 
daţiilor Regale, anul XII, nr. 8, 1945, 
p. 353. 

S Marin Mincu, Eşecul scriiturii, în 
Textualism şi autenticitate, Constanţa, 
Editura Pontica, 1993, p. 163. 

7 Tudor Vianu, op. cit., p. 356. 

Alexandra GHERASIM 


VALORIZARE 
ESTETICA PRIN 
CONVERSIUNE 


În introducere la lucrarea Ex- 
presivitatea limbii române D. Ca- 
racostea menţiona următoarele: 
„De la început şi până astăzi, critica 
şi estetica literară au făurit deose- 
bite categorii pentru a caracteriza 
plăsmuirile. Într-o vreme când unii 
încearcă să aplice la literatură ca- 
tegoriile plasticii, iar alţii născocesc 
nume noi pentru vechi categorii fi- 
lozofice, sau pentru un dogmatism 
fie teologic, fie metafizic — lucrarea 
de faţă caută semnele stilului româ- 
nesc în cea mai însemnată formă 
de creaţiune românească: limba 
maternă” [1, p. 5]. 

Călăuziţi de aceeaşi rațiune, 
ne propunem să examinăm şi să in- 
terpretăm în studiul nostru cazurile 
inedite de conversiune (mijloc intern 
de îmbogăţire a lexicului), purtătoa- 
re de „artisticitate”, neînregistrate în 
dicţionare, dar care se încadrează 
în sistemul limbii române. 

Transpoziţia lexico-gramati- 
cală, numită uneori şi derivare im- 
proprie sau conversiune, se referă 
la trecerea funcţională a unui lexem 
dintr-o clasă lexico-gramaticală în 
alta. Ea este posibilă doar în cazul 
în care cuvântul este inserat într-un 
context specific, de obicei altul decât 
cel care defineşte clasa de distribuţie 
respectivă. 

Gabriela Pană Dindelegan în 
studiul Aspecte ale substantivizării 


în româna actuală. Forme de ma- 
nifestare a substantivizării adjecti- 
vului subliniază faptul că, în cazul 
conversiunii, procedeele sunt în 
exclusivitate gramaticale: fie mor- 
fosintactice, prin preluarea carac- 
teristicilor de flexiune ale noii clase 
(în cazul nostru, ale substantivului) 
şi prin aşezarea în contextele spe- 
cifice clasei substantivului, fie în 
exclusivitate sintactice, adică fără 
indici morfologici, numai prin in- 
dici sintactici, constând în apariţia 
în vecinătăţi specifice şi cu funcţii 
sintactice specifice substantivului 
[6, p. 23]. 

Se pot substantiviza atât ad- 
jectivele calificative, cât şi cele 
relativ-categoriale cu ajutorul ar- 
ticolelor (hotărât şi nehotărât), 
marcate semantic prin funcţia de 
individualizare. Să urmărim acest 
procedeu în versurile L. Lari: Sun- 
tem daco-romani prin sorginte / şi 
în faţa lui Crist — cu păcat, / Insă cât 
vom plăti, Doamne sfinte, / Pentru 
multprealoialul Pilat? / Loialismul 
şi astăzi mă miră, / lartă-i, Doamne, 
că nu ştiu ce fac, / Dar de-a fost că 
romanii greşiră, / Păsuirea e-n sân- 
gele dac. 

Instrumentul utilizat frecvent 
pentru realizarea conversiunii este 
articolul despre care Dumitru Irimia 
spune că în interiorul sintagmei no- 
minale, în care intră şi un adjectiv, 
articolul-morfem al determinării ca- 
racterizează sintagma în ansamblu; 
el se poate înscrie însă în structura 
variabilei adjectivului sau o poate 
lăsa nemarcată [5, p. 88]. 

Structura sintetică şi pleonas- 
tică de superlativ absolut a lexe- 
mului multprealoialul plasat în faţa 
determinatului, susţinut în următorul 
vers de substantivul derivat de la 
aceeaşi temă cu ajutorul sufixului 

-ism, loialismul, şi determinat hotă- 
rât prin prezenţa articolului pentru 
masculin singular —/, contribuie la 
perceperea afectivă a mesajului, 
sporind gradul de expresivitate a 
textului. Acceptată doar în limbajul 
marcat stilistic, ortografierea într-un 
singur cuvânt a sintagmei de su- 
perlativ şi transferată în clasa sub- 
stantivului cu ajutorul articolului 
degajează caracterul adjectival al 
construcţiei şi consolidează valoa- 
rea ei noţională. 

Se produce o deplasare de ac- 
cente în sfera mesajului, opacizân- 
du-se o calitate individuală a unui 
determinat regent de tip substantival 
pentru a o profila drept generică con- 
vertind-o în clasa lexico-gramaticală 
capabilă să actualizeze acest sem. 

Eugen Câmpeanu în cartea 
Substantivul. Studiu stilistic 
menţionează că, deşi substantivul 
trimite la o substanţă, la un lucru, iar 
adjectivul la o calitate — distincţii ce 
par a îndepărta substantivul de ad- 
jectiv —, cele două părţi de vorbire 
presupun existenţa concomitentă a 
lucrului şi a calităţii; substanţele sau 
lucrurile nu pot fi imaginate în afa- 
ra însuşirilor, la fel precum acestea 
din urmă solicită un obiect pe care 
să-l singularizeze. Acesta şi explică 
uşurinţa cu care adjectivul se sub- 
stantivizează, precum şi posibilita- 
tea întrebuinţării substantivului ca 
adjectiv [2, p. 76]. 

Uneori ne aflăm în faţa unui 
fenomen pe care l-am putea numi 
retroconversie, când de la substan- 
tiv formăm cu ajutorul mijloacelor de 
derivare un adjectiv, ca mai apoi, 
articulându-l, să-l readucem în cla- 
sa substantivului. Referindu-se la 
procedeele interne de îmbogăţire 
a vocabularului, Teodor Hrestea le 
divizează după clasele morfologice 


sau părţile de vorbire cărora le apar- 
ţin derivatele cu ajutorul sufixelor, şi 
le clasifică în: 

a) substantivale (de ex.: -tor, 
-an, -ime, -eală etc.); 

b) adjectivale (de ex.: -ic, -os, 
-al sau -bil din citibil, mâncabil); 

c) verbale (de ex.: -ui din pră- 
fui, sfătui, -iza din abstractiza sau 
-ona din concluziona, atenţiona); 

d) adverbiale (de ex.: -eşte din 
hoteşte, -iş din locuţiunea pe furiş 
sau -mente din actualmente, real- 
mente, literalmente şi altele, care 
sunt, de obicei, împrumutate sau 
calchiate) [4, p. 190]. 

Ne vom referi în continuare la 
cele adjectivale, importante pentru 
demersul nostru, şi în special la sufi- 
xul -bil, utilizat din rațiune de econo- 
mie a limbajului, destul de productiv 
în româna contemporană, capabil să 
înlocuiască o structură atributivă. Cf. 
onoare — onorabil — onorabilul. 

Eu, cu gândul la datorie, ce-mi 
dă în gând ideea? zic: ia să mai 
ciupim noi ceva de la onorabilul, 
că nu strică... şi binişor, ca o pisică, 
mă sui pe uluci şi mă pui s-ascult: 
auzeam şi vedeam cum v-auz şi 
m-auziţi, coane Fănică, ştiţi, ca la 
teatru (|. L. Caragiale). 

Devenind din punct de vedere 
morfologic substantiv, categoria ca- 
lităţii poate intra în orice relaţie sin- 
tactică îngăduită de această parte 
de vorbire, trăgând profit mai ales 
în privinţa valorii sale expresive. În 
exemplul ce urmează lexemul ad- 
mirabilul capătă funcţie de comple- 
ment direct prepoziţional, unde pe 
este morfem — marcă a cazului acu- 
zativ, funcţie pe care o pot îndeplini 
doar substantivele proprii sau cele 
animate caracterizate prin trăsătu- 
ra (+uman) pe care n-o pot avea în 
mod curent adjectivele. 

TIPĂTESCU (singur): Şi-l aleg 
pe d. Agamiţă Dandanache! laca 
pentru cine sacrific de atâta vreme 
liniştea mea şi a femeii pe care o iu- 
besc... Unde eşti, Caţavencule, să 
te vezi răzbunat! Unde eşti, să-ţi cer 
iertare că ţi-am preferit pe onestul 
d. Agamiţă, pe admirabilul, pe sub- 
limul, pe neicusorul, pe puicusorul 
Dandanache... Ce lume! ce lume! 
ce lume!... ( |. L. Caragiale). 

In afară de adjectivele sub- 
stantivizate cu ajutorul articolului, 
unele adjective care însoțeau un 
substantiv sunt utilizate, prin omi- 
terea acestuia, ca substantive. In 
poezia lui G. Bacovia Poemă în 
oglindă prin acest procedeu se re- 
liefează acut cromatica răvăşită a 
asfinţitului de soare: /n salonul plin 
de vise, In oglinda larg-ovală în- 
cadrată în argint, / Bate toamna, / 
Şi grădina cangrenată, / In oglinda 
larg-ovală încadrată în argint. / In 
fotoliu, ostenită, în largi falduri de 
mătase, / Pe când cade violetul, / 
Tu citeşti nazalizând / O poemă 
decadentă, cadaveric parfumată, / 
Monotonă. 

Un alt instrument al transpozi- 
tiei este desinenţa -uri, marcă a plu- 
ralului întâlnită numai la substantiv 
şi inclusă de G. Pană Dindelegan 
printre „clasificatorii morfologici 
substantivali” [6, p. 33]. 

Trăsăturile de caracter tipice 
pentru anumite personaje literare 
sau personalităţi istorice în multe 
cazuri sunt redate prin adjective 
derivate de la numele proprii, de ti- 
pul herculian, prometeic, narcisiac 
etc. Readus în clasa substantivu- 
lui prin intermediul desinenţei -uri, 
acesta actualizează alte relaţii se- 
mantice, dictate de funcţiile sintac- 
tice realizate doar de substantive. 
De pildă, în exemplul ce urmează, 


substantivul machiavelicuri derivat 
de la adjectivul machiavelic în pri- 
mul caz are funcţia sintactică de 
complement instrumental, iar în al 
doilea — de complement direct. 

TRAHANACHE: Ei, aveţi pu- 
țintică răbdare... Dar astălaltă? 
(se loveşte cu mâna pe buzunarul 
hainei) Apoi, dacă umblă el cu ma- 
chiavelicuri, să-i dau eu machia- 
velicuri — (schimbând tonul) Mar- 
toră mi-e Maica Precista! Să n-am 
parte de Joiţica — că e de faţă — să 
spuie... (|. L. Caragiale). 

Desinenţa de vocativ, întâlnită, 
de asemenea, numai la substantiv, 
o vom proba printr-o poezie care, 
chiar în titlu, are un caz de conver- 
siune, ce-i drept, a unei conjuncţii: 
O mie de „dacă”... de |. Vatamanu: 
Dacă se va sfârşi apa de băut, vei 
bea rezultatele / nechibzuinţelor 
tale, învingătorule... / Dacă vei 
extermina înfrunzirea pădurilor, va 
fi nevoie însuţi / să înfrunzeşti, în- 
setatule... /Dacă vei sărăci solul de 
suflet, va trebui să-ţi însămânţezi / 
propria-ţi limbă săracă, lipsitule de 
adevăr... lăudărosule, rătăcitule, 
nechibzuitule, militaristule, ne- 
săbuitule, neoglinditule, aminti- 
torule, nemăsuratule. 

O cascadă de vocative obţinu- 
te din baze adjectivale, care la rân- 
dul lor au fost formate prin mijloace 
de derivare (sufixe, prefixe lexicale) 
sau de la participii — toate potenţea- 
ză o condensare a informaţiei, fapt 
ce favorizează reflectarea artistică 
imediată a realităţii în imaginaţia 
cititorului. 

Un instrument similar este 
şi desinenţa pentru genul feminin 
singular -o, la fel întâlnită doar la 
substantive. 

Călin rupe-o creangă verde 
şi o bagă-n apă-albastră / Şi us- 

cat-o scoate iară. — I! Cum ţi-aş 
da pumni, tu babă, / Ai vrut să ne 
ucizi, şireato, spune dreptul mai 
degrabă! /- Să vedeţi, voinici, la 
vale printre trestia înaltă / Apa vie 
tot sclipeşte, se roteşte colo-n baltă 
(M. Eminescu). 

Convertirea produsă face ca 
textul să prezinte o ambivalenţă 
sugestivă din punctul de vedere al 
limbajului poetic — şi admiraţie, dar 
şi acuzare fără drept de apel pentru 
cea vizată. Implicit, la nivel de adân- 
cime în decodarea mesajului, de- 
mersul antitetic se produce în sfera 
semantică a aceluiaşi lexem. 

Mijloacele sintactice de sub- 
stantivizare vizează aşa-numitele 
„contexte diagnostice”, specifice 
substantivului: adjectivele demon- 
strative, în primul rând, şi, în cazuri 
aparte, de cele mai multe ori marcate 
stilistic şi preferate în limbajul artistic, 
adjectivele propriu-zise. Gramatica 
întotdeauna şi-a adjudecat atribute 
constructive de imagini poetice origi- 
nale. În versurile eminesciene (Vezi 
colo pe uriciunea fără suflet, fără 
cuget, / Cu privirea-mpăroşată şi la 
fălci umflat şi buget, / Negru, cocoşat 
şi lacom, un izvor de şiretlicuri, / La 
tovarăşii săi spune veninoasele-i 
nimicuri.); sintagma evidenţiată re- 
liefează acest lucru redundant — şi 
prin desinenţa -uri, şi prin context 
diagnostic. 

Fenomenul se repetă multipli- 
cat în textul Contur de armonie de 
I. Vatamanu, unde, pe lângă cazurile 
discutate mai sus, atestăm adverbe 
trecute în clasa substantivelor prin 
mijlocirea aceluiaşi cadru gramati- 
cal. E un dedeasupra / AI propriilor 
vederi — / Uscată ploaie. / Ea nici nu 
plouă, / Nici nu udă, / O strig în rela- 
tiv / Şi relativ e surdă... / Mai e şi un 
voal, / Ce de pe ochi căzut, /Desco- 


peră în ploaie / Conturul unui / Mare 
dedesubt... / Deci e şi-un dede- 
subt/AI propriilor vederi —/ Se-ntin- 
de spre oricând — / Spre marele 
Aici / Şi-un mare Nicăieri... 

Şi funcţiile sintactice de subiect 
şi complement necircumstanţial, 
caracteristice substantivului, sunt 
concludente pentru unele cazuri de 
conversiune, aspect elucidat şi mai 
sus. Procedeul se intensifică atunci 
când este corelat cu criteriul morfo- 
logic. Astfel se întâmplă în poezia 
Mamei mele celei de toate zilele de 
V. Ciornei: Aşa e viaţa. Ca o carte 
proastă / Pe care-o ei în mână şi 
adormi... / Dar o trăim cât somnul 
ne adastă, / râvnim la alta, o trăim 
pe asta / de-un nuştiuce neconte- 
nit ni-e dor. 

Adjectivele formate de la ge- 
runzii prin conversiune au apărut 
sub influenţa limbii franceze şi fe- 
nomenul este calificat de Th. Hris- 
tea drept calc lexico-gramatical [4, 
p. 193]. 

L. Lari în poezia Acolo 
(Că-atunce înspre tine, stândul, / 
Veni-vor rând / Fapta comisă, sta- 
rea, gândul, / Umbra de gând) gă- 
seşte un mijloc discret de evocare 
a suprapunerii semantice a celor 
trei ipostaze prin care peregrinea- 
ză în imaginaţia cititorului gerunziul 
substantivizat astfel: verb — adjec- 
tiv — substantiv. 

Prin intermediul aceloraşi mij- 
loace sunt trecute în clasa substan- 
tivelor şi alte părţi de vorbire, cum 
ar fi pronumele: Mai bine-n sine cu 
atâtul câtul / li dete domnul unui 
visător (L. Lari, Condiţie) sau Cri- 
ticilor mei / Voi vreţi cumva... un 
scris / Cu mii şi mii de euri / Ca să 
rimeze-un vis / Cu rime şi jeleuri... 
(I. Vatamanu); verbul — Totu-i cum 
pare-a fi mereu / Deşi cum estele 

ne leagă / La ce-ar şti alţii chinul 
meu, / Totuna n-au să-l înțeleagă 
(L. Lari, Viaţa); a adverbului, inter- 
jecţiei: Se aude unicornul / Prin lu- 
mea poveştilor / zumzetul veştilor. / 
Prin murmurul mărilor / plânsetul 
țărilor. / Prin lumea aievelor / cân- 
tecul Evelor. / Prin vuietul timpului / 
glasul nimicului. / Prin zvonul eonu- 
lui / bocetul omului (Lucian Blaga, 
Unicornul); Prin ierburile crude, Sub 
cerul fără fund, / S-aude /Un bâzâit 
profund (G. Topârceanu, Rapsodii 
de vară). 

Unii autori reuşesc să spo- 
rească efectul poetic printr-o gra- 
daţie minuţios calculată, utilizând 
un substantiv astfel încât să func- 
ţioneze ca adjectiv, nu determinând, 
ci sugerând însuşirea obiectului 
determinat de substantiv. llustrăm 
fenomenul în discuţie cu exemple 
din poezia lui D. Matcovschi Doar 
femeia: Mai regină decât floarea / 
Doar femeia poate fi. / Mai adâncă 
decât marea / Doar femeia poate 
fi. / Mai înaltă ca destinul / Doar 
femeia poate fi. / Mai amară ca 
pelinul / Doar femeia poate fi / Mai 
frumoasă decât viaţa / Doar femeia 
poate fi. / Mai deşteaptă ca povata / 
Doar femeia poate fi. / Mai cuminte 
ca poemul / Doar femeia poate fi. / 
Mai cumplită ca blestemul / Doar 
femeia poate fi. / Mai aproape de- 
cât dorul / Doar femeia poate fi. / 
Mai de şoaptă ca izvorul / Doar 
femeia poate fi. / Mai de-april ca 
primăvara / Doar femeia poate fi. / 
Şi mai dulce ca vioara / Doar femeia 
poate fi. 

Aici elementul formativ din 
structura comparativului de supe- 
rioritate, plasat impropriu în faţa 
substantivelor, le convertesc pe 
acestea din urmă în clasa adjecti- 
velor atât la nivelul formei, cât şi la 


nivelul conţinutului, gradând semele 
periferice (+fermecătoare, +tainică, 
+candidă) ale acestor noţiuni, spo- 
rind prin aceasta coeficientul de 
expresivitate a textului. 

In exemplul ce urmează auto- 
rul ridică gradaţia unei sintagme 
similare până la superlativ, care, 
formal, pare a fi absolut (elemen- 
tul formativ prea), dar care este 
secundată de al doilea element al 
comparaţiei. 

Pentru Dănuţ însă, primăvara 
nu era decât o singură clipă: aceea 
când zarzării, fără de frunze, numai 
flori albe, au înflorit deplin... Incân- 
tare pufoasă în faţa cerului albastru. 
Pomi îngereşti. Parfum prea copil 
ca să fie parfum (lonel Teodoreanu, 
La Medeleni). 

Deseori în limbajul poetic 
atestăm o modalitate neordinară 
de a verbaliza un lexem total străin 
acestei clase, unde substantivul 
este impus să exprime categoria 
gramaticală a diatezei, marcată prin 
pronumele reflexiv se. De exemplu: 
In părul meu e-ncă noiembrie, iar în- 
spre glezne se-ndecembrie (A. Su- 
ceveanu). Sau: In satul cu biserici 
din preajmă de Carpaţi / Imbujorate 
Eve rup fructe prin grădini / La sănii 
lor de mere te lacomi şi te-nspini / 
In satul cu biserici din preajmă de 
Carpaţi, sau — M-am însămân- 
fat în poartă, / M-am însecărit în 
câmp, / Fiindcă naşterea-i o dată, / 
larba-n văzduh suge timp. / M-am 
însămânţat în stâncă, / M-am în- 
stejărit în pleoapă, / Căci cu ochiul 
o să plângă, Ci o luncă şi o apă. / 
M-am înarţărat în lume, / Mi-am 
înluncănit nuiaua, / Fiindcă-aşa 
cerea un nume, Cât a fost pe tăr- 
nă steaua (lon Vatamanu). Ori: 
Gloanţele ciuruie-n piepturi şi sa- 
bia / Şuieră. — Piepturi de piepturi 

se sfărâmă, / Coifuri de coifuri se 
țandără (A. Macedonscki). 
Categoria verbală a reflexi- 
vităţii se realizează prin morfemul 
de natură pronominală — „se”, şi cel 
prefixal — „în”, prin analogie cu forme- 
le paradigmatice autentice se-nse- 
rează, se-nnoptează, te-nghimpi. 
Un aspect vrednic de a fi re- 
ţinut, care dezvoltă un puternic ac- 
cent ambiguu, întâlnim în poezia 
Anei Blandiana Bătrâni şi tineri, su- 
gestivitatea adverbelor fiind genera- 
tă chiar de absenţa verbului regent: 
Bătrâni şi tineri, / Toţi stângaci, / Nu 
încă unii / lar ceilalţi nu mai, / Şi-n 
sâmburul din care mă desfaci, / Un 
biet adult se înmulţeşte. Vai, / Ce 
jalnic fragmentaţi / Şi fără miez, / 
Timpi depărtaţi egal de mine! 
Intenţia noastră a fost aceea 
de a arăta că acţiunea modelatoare 
a subiectului creator asupra lumii 
este direct proporţională cu efortul 
său de a o transfigura poetic, de a 
găsi lumii valenţe poetice, ori de 
a inova, de a crea poezie în orice 
face, poezia acelui act calitativ fiind 
singura lui garanţie că ceea ce face 
este bine. Or, nota Eugen Coșeriu 
că orice semn realizat în discurs 
are semnificaţie în sisteme com- 
plexe de opoziții şi asociaţii formale 
şi semantice cu alte semne, care 


nu sunt rostite, dar care aparţin te- 
zaurului lingvistic al vorbitorilor [3, 
p. 82]. „Dicte”-ul suprarealist, rima, 
asonanţa, aliteraţia, jocul de cuvin- 
te sunt moduri de revelare partia- 
lă a secţiunilor mai nemediate ale 
acestui fond de cunoştinţe asupra 
căruia se proiectează orice cuvânt 
concret. 

ALAUTEMIA INCLUSIVĂ 
CONFIXAL-SUFIXALĂ — 
O TRĂSĂTURĂ 
GLOBALĂ 

A LIMBII ROMÂNE 


| 

Consideraţiile pe care le sinte- 
tizăm în prezentul articol le-am ex- 
pus, la diferite etape de cercetare 
a problemelor respective, începând 
cu anul 1976, datele lor concretizân- 
du-se într-o lucrare apărută în 1991, 
în care (vezi p. 84-85) se dau defini- 
tii (motivate detaliat în plan lingvistic 
general) atât ale confixului extraalo- 
morfic (nonalomortf al monofixului, 
adică al prefixului sau al sufixului), 
cât şi ale confixului-alomorf al mo- 
nofixului (ultimul în limba română 
fiind sufixul). 

Însăşi concluzia despre exis- 
tenţa acestor fenomene în limba 
română a fost rezultatul examinării 
îndelungate atât a ordinalelor (de 
tipul al doilea — a doua), cât şi al 
genitivului (de tipul al / a / ai / ale 
omului) şi a infinitivului (a face). În 
primul caz (tipurile a/ doilea şi al 
omului) tradiţionalele lor „articole” 
s-au dovedit a nu corespunde defini- 
tiei lingvistice generale a articolului 
ca exponent al categoriei determină- 
rii, adică al celei de hotărât-nehotă- 
rât, iar în cel de-al doilea caz (tipul a 
face) „prepoziţia” s-a dovedit lipsită 
de orice sens prepoziţional, acest 


a face putând să fie subiect, a fiind 
obligatoriu pentru a lega infinitivul 
cu orice prepoziţie reală (ca în A 
învăţa e greu; precum şi în îmbină- 
rile de a face, pentru a face, fără a 
face ş.a.). Contradicţiile dintre aces- 
te realităţi şi tezele tradiţionale au 
mai fost consemnate de gramatici, 
dar fără a se ajunge la concluziile 
practice cuvenite. Anume acest lu- 
cru ne-a îndemnat să căutăm alte 
soluţii decât cele tradiţionale, soluţii 
care, până la urmă, ne-au ajutat să 
constatăm, oricât ar fi de surprinză- 
tor, existenţa unei importante trăsături 
comune a pretinselor articole al / a / 
ai / ale şi a prepoziţiei imaginare a 
de la infinitiv. 

Ca să fie găsită o soluţie credi- 
bilă a problemei e nevoie de o abor- 
dare din unghiul lingvisticii genera- 
le, fapt ce reclamă o confruntare cu 
alte limbi, în special cu acelea în a 
căror gramatică noţiunea de confix 
este consacrată (cum e, bunăoară, 
limba georgiană). Această motivare 
constituind însă, în prezent, o etapă 
depăşită a cercetării, reproducem 
mai jos doar definiţia obţinută: un 
morf(em) constând din elementele 
ante- şi posttematic, fiecare impli- 
când pe unul dintr-o serie finită a 
celor opuse, amândouă insepa- 
rabile de temă prin ceva acordat, 
cel puţin unul fiind contiguu cu ea 
(adică inseparabil de ea printr-un 
număr infinit de elemente). Defi- 
niţia sunând destul de complicat, 
ca să vadă cititorii că acest lucru a 
fost necesar, pot să ia cunoştinţă 
de cele spuse mai înainte, iar aici 
putem să ne folosim (până la ulti- 
ma etapă a expunerii) de o definiţie 

simplificată a confixului: un singur 
morf(em) afixal împărţit în două de 
temă, pe lângă care cele două părţi 
exprimă sensul dat numai şi numai 
împreună (adică, fără un sens pro- 
priu al fiecăreiaY. Altfel spus, în ca- 
zul confixului nu este posibil să se 
stabilească care dintre părţile lui, 
cea stângă (antetematică) sau cea 
dreaptă (posttematică) redă pe lân- 
gă temă şi sensul dat. 

O ilustrare a acestui fapt o 
prezintă, printre altele, cazurile de 
sinonimie completă dintre confix şi 
sufix ce au unul şi acelaşi rol pe lân- 
gă teme diferite, dar care ţin de unul 
şi acelaşi câmp semantic. Astfel, de 
la două adjective sinonime, uşor şi 
lesne, s-au format două verbe sino- 
nime: a uşura şi a înlesni. Adică, de- 
rivarea se realizează prin înlocuirea 
flexiunii adjectivale cu cea verbală: 
Uşor-A — uşur-V* şi lesn-A — înlesn- 
V. În primul caz tema adjectivală se 
transformă în temă verbală prin sim- 
pla conversie tematică (uşor-— uşur-), 
în cel de-al doilea, adăugându-i-se 
un în- (lesn- — înlesn-). 

Relevant în acest caz este 
faptul că rolul lui în...V sau (dacă 
luăm o formă a infinitivului ca repre- 
zentantul întregului verb) în...i (din 
a înlesni) în derivarea verbului din 
adjectiv este exact acelaşi ca şi ro- 
lul sufixului...V (de exemplu, al lui -a 
din a uşura). Prin urmare, aşa cum 
nu putem să identificăm purtători a 
două sensuri diferite în acest -a din 
a uşura, tot aşa nu-i putem identifica 
în în...i din a înlesni. Acelaşi lucru 
observăm în cazul derivării antoni- 
melor din unul şi acelaşi câmp se- 
mantic. De exemplu, în a îndrepta 


(derivat din drept) rolul lui în...a 
este exact acelaşi ca şi cel al sim- 
plului -a din a strâmba (derivat din 
strâmb). Esenţa situaţiei este aceea 
că, după cum nu putem găsi purtătorii 
de sensuri diferite în simplele ...a şi ...i 
derivatoare ale verbelor din adjec- 
tive, tot aşa nu-i putem găsi nici în 
în...a şi în...i (deşi mai complicat ca 
structură lineară), ceea ce mai de- 
monstrează o dată că un confix este 
un singur morf sau morfem întreg ca 
sens (deşi discontinuu ca formă), nu 
două mortf(em)e diferite, cum pare 
la prima vedere. (Despre formaţii 
analoage, considerate derivate „po- 
lisintetice”, v. mai jos.) 

Confixul trebuie deci deose- 
bit de adevărata îmbinare a prefi- 
xului cu sufixul, îmbinare în care 
amândouă aceste morfeme au pe 
lângă una şi aceeaşi temă sensuri 
separate proprii. De exemplu, de 
la verbul a lucra s-a format atât sub- 
stantivul lucrare, cât şi un alt verb, 
a prelucra. De aceea, dacă de la 
ultimul s-a format, la rândul său, 
numele de acţiune prelucrare (unde 
şi pre- şi -re sunt posibile unul fără 
altul pe lângă aceeaşi temă, fiecare 
cu sensul lui), prefixul şi sufixul sunt 
morfeme diferite — nu un singur mor- 
fem, deci nu un confix*. 

Ca să evităm confundarea 
(foarte răspândită) a confixului cu 
îmbinarea a două morfeme diferite 
(prefix şi sufix), trebuie să ţinem 
cont mereu de faptul că operăm 
cu elemente de nivel superior celui 
de fonem, deci să nu ne bazăm pe 
simpla omonimie a două elemen- 
te. Astfel, până şi într-un curs de 
lingvistică din ultimii ani (etichetat 

pe copertă ca „manual clasic”) se 
afirmă despre confixe că „sunt com- 
binaţii a două afixe: a prefixului şi 
a postfixului”5, ca exemplu aducân- 
du-se participiile pasive germane 
de tipul gelobt „lăudat, chipurile cu 
prefixul ge- şi postfixul -t şi asem., 
deoarece -t este prezent şi în /obt 
„el / ea laudă”. Dar la fel de prezent 
în ambele cazuri este doar fonemul 
Itl. Ca morfem însă -t din /obt îi co- 
munică acestuia sensul de prezent 
indicativ persoana a 3-a singular, 
sens străin lui -t din gelobt, indife- 
rent faţă de toate aceste grafeme (şi 
neavând deloc un sens propriu fără 
ge-). Tot aşa se procedează acolo 
cu alomorful formantului participial 
ge...en din gefunden „găsit”, acest 
-en fiind omonim cu cel din infiniti- 
vul finden „a găsi” (cum îl includ, de 
exemplu, îmbinările /ch will ihn fin- 
den „Vreau să-l găsesc”) ş.a.m.d. 
Dacă n-am ţine cont de nonidentita- 
tea morfematică a elementelor omo- 
nime, n-am putea face deosebire, 
de exemplu, tocmai în sfera de care 
ne ocupăm, între rom. a din a face, 
cel din a făcut, cel din saci a câte 30 
kg, miroase a ars, mamă a doi copii, 
cel din clasa a doua, cel din o casă 
a omului, cel din acesta, acela, dar 
şi din aicea, acuma, atuncea, până 
la alogic, exclamaţia A! şi chiar un 
a ca fonem, bunăoară, în lac. 

Mai departe (deşi aceste date 
sunt de o importanţă mai redusă 
pentru morfologia română) confi- 
xul, care este şi morfemul formatii- 
lor incorporante din diferite limbi, 
nu trebuie confundat cu îmbinarea 
desinenţei cazului prepozitiv şi a 
prepoziţiei care îl cere. Astfel, în 


îmbinările rus. e 9ome, Ha 0ome, 
o ome, npu ðome, 6 şi na în sens 
static, dar şi o şi mpu în sensul lor 
unic, nu sunt posibile fără acest -e, 
iar el nu e posibil fără unul din ele. 
De aceea în lingvistica rusă exista 
părerea că asemenea îmbinări ar fi 
complexe incorporante (analoage 
celor ciukote şi altele). Însă pe cât 
ştim din descrierile limbilor consi- 
derate exemple clasice ale acestui 
tip de limbi, acolo în complexul in- 
corporant (format şi el prin confix, 
dar care include mai multe teme) se 
cuprind doar teme neacordate (de 
regulă — pureyY, ceea ce nu e cazul 
lui e 0ome şi asem.: cf. acordul obli- 
gatoriu (ca şi la celelalte cazuri), 
ca 8 Ho80mM 0ome etc., unde, prin 
urmare, nu avem incorporare şi nici 
confix ca mijloc al ei. Acesta însă îşi 
găseşte paralele în unele fenomene 
periferice ale limbii române. 

După precizările făcute pu- 
tem trece în revistă principalele 
manifestări ale confixării din româ- 
nă, începând cu cea extraalomorfi- 
că în forma ei de bază (o varietate 
a ei sui-generis, adică perifixarea 
fiind prezentată mai pe urmă), şi 
să descriem astfel obiectul nostru 
principal, adică alautemia confi- 
xal-sufixală. 

Confixale sunt în română câ- 
teva adverbe de tip puţin productiv, 
anume de-a binelea, de-a buşilea, 
de-a-ndărătelea, de-a-ndoaselea şi, 
dacă de la de-a v-aţi ascuns s-a for- 
mat relativ recent de-a v-aţi ascun- 
selea, am putea socoti că acest tip 
de formaţii îşi mai păstrează o oare- 
care productivitate (nu e exclus ca la 
alipirea încheietorului -lea să fi con- 

tribuit efectul „ecoului”, altfel spus, 
asimilarea distantă ea ... ea”). 

Tot confixale invariabile sunt 
ordinalele din vorbirea neîngrijită 
şi cea dialectală, de tipul a doi/ea, 
a treilea (formate rar de la cardina- 
le mai mari). 

Ambele fenomene, deşi ocupă 
un loc neînsemnat printre mijloace- 
le limbii române, sunt ilustrative, 
demonstrând existenţa confixelor 
complet invariabile. 

Un rol cu mult mai important 
revine ordinalelor variabile în lim- 
ba literară contemporană după 
gen, adică tipului al doilea — a 
doua. Deşi ocurenţa acestor or- 
dinale este practic cu atât mai 
mare cu cât este mai mic numă- 
rul respectiv, vreo limitare în acest 
sens nu există (cf. până şi Este o 
a trilioana parte dintr-o secundă — 
N. Corlăteanu, Încadrare lingvisti- 
că în realităţile europene, Chişinău, 
2001, p. 26). O trăsătură diagnostică 
a acestor ordinale este dilatabilita- 
tea lor: asemenea al...lea, a...aîşi 
păstrează calitatea pe care o au în 
al doilea, a doua şi în al douăzeci şi 
doilea, şi în al cinci sute douăzeci 
şi doilea ş.a.m.d., teoretic până la 
infinit. 

Ca procedeu glotic, aceasta 
este o manifestare sui-generis a 
încorporării; singurul caz de acord 
a lui două (în două sute, două mii 
etc.) fiind o excepţie ce nu anulea- 
ză regula. 

Varierea confixului (respectiv 
a formațiilor confixale) într-un nu- 
măr cu mult mai mare de categorii 
(şi anegorii) este, precum s-a spus 
mai sus, ceea ce se numeşte „pa- 


rasinteză”, adică varierea verbului, 
format de la nume pe cale confixa- 
lă, în acelaşi fel ca şi a oricărui alt 
verb, cu tot atâtea forme, ele fiind 
în acelaşi număr, de exemplu, la a 
înlesni sau la a îndrepta ca şi la a 
mânca sau a bea. Varierea confixu- 
lui se realizează prin semiconfixul 
lui drept, dar se variază prin aceas- 
ta, fiind un singur morfem disconti- 
nuu, tot confixul (deci şi tot verbul). 
De exemplu, în (a) în...i, în...esc, 
în...eşti etc. se variază tot cuvântul 
respectiv: (a) înlesni, înlesnesc, în- 
lesneşti etc. Procedeul ocupă un loc 
important printre mijloacele deriva- 
tive ale limbii române, dar nu este 
(spre deosebire de alte fenomene 
descrise aici) ceva propriu numai ei, 
fiind foarte răspândit în limbile ro- 
manice în genere, în limbile germa- 
nice, slave, în latină, greacă ş.a. 

Acestea sunt sferele de aplica- 
re a confixelor extraalomorfice din 
română. Printre formaţiile acestor 
sfere, cele mai originale (nu numai 
ca structură formativă confixală) 
sunt ordinalele, adevărate nume- 
rale cu specific categorial nonad- 
jectival, deci nu doar ca adjective 
cu sens ordinal, existente în multe 
limbi (cum sunt în română întâi, 
prim, secund, terţ). 

Ştiind deci ce este confixul ex- 
traalomorfic, putem să înţelegem ce 
este un confix alomorf al monofixu- 
lui, mai concret — al sufixului. 

Structura acestuia se poate 
reda schematic prin formula aTp = 
Tp sau chiar mai simplu a/Tp, ceea 
ce înseamnă: dacă morfoelemen- 
tul p postpus temei T exprimă în 
unele tipuri de contexte un anume 

sens, iar în alte tipuri de contexte 
ia în mod automat morfoelemen- 
tul antepus a (devenind deci aTp), 
apoi aceste p şi a...p sunt alomorfe 
poziţionale, respectiv sufixal şi con- 
fixal ale unuia şi aceluiaşi morfem 
din a/Tp?. Se înţelege că formaţii 
alomorfice sufixal-confixale sunt 
în română şi înseşi logoformele 
respective întregi, adică genitivul 
de tipul (a) omului şi infinitivul de 
tipul (a) face. Şi aici, ca şi în cazul 
confixului extraalomorfic, observăm 
atât invariabilitate, cum este geni- 
tivul de tipul a omului în vorbirea 
neîngrijită şi cea dialectală, cât şi 
acordul de tipul al/a /ai/ale omu- 
lui în limba literară. Infinitivul variază 
după timp relativ şi diateză, şi fiind 
reflexiv, după persoană, număr şi 
obiect (direct sau oblic), ca să nu 
mai vorbim de aceleaşi categorii 
ale obiectului nonreflexivi”. Acest 
acord sau nonacord nu este însă 
esenţial pentru stabilirea caracteru- 
lui confixal al unei formaţii. 

O trăsătură relevantă comună 
şi originală a alomorfelor de tipul a 
omului — omului şi a face — face este 
aceea că alomorfele lor confixale 
(tipurile a omului, a face) alternea- 
ză cu cele sufixale (tipurile omului, 
face) în aşa fel, că primele pot con- 
stitui un enunţ eliptic aparte, iar ul- 
timele, nu. De exemplu, dacă n-am 
desluşit bine că e vorba de casa 
vecinului şi întrebăm A cui e casa?, 
ni se răspunde nu prin Vecinului, ci 
prin A vecinului (Vecinului ca enunţ 
eliptic are sens datival). În mod si- 
milar, spunem, de ex., Putem învă- 
ta, dar un apel la aceeaşi acţiune îl 
formulăm doar ca A învăţa! (Învăţa 


ca enunţ eliptic ar avea sens de 
imperfect). Acest alomorf al logofor- 
mei“ (al genitivului, al infinitivului) 
care poate constitui un enunţ aparte 
îl şi numim (aplicând elemente bine 
cunoscute din fondul terminologic 
internaţional) autem, iar pe cel ce 
nu poate — îl numim (aplicând ace- 
leaşi elemente) anautem. Însăşi 
această alternare a lor este numită 
(după cunoscutele exemple ale lui 
„alofonie” şi „alomorfie”) alautemie. 
Aceste constatări nu se anulează 
prin faptul că raporturile dintre au- 
tem şi anautem sunt asimetrice: 
autemul apare nu numai ca enunţ 
eliptic aparte, ci şi (cu mult mai 
des) ca segment al unui text legat, 
pe când anautemul apare numai în 
cadrul acestuia (deşi în alte tipuri 
de contexte), neputând constitui un 
enunţ aparte. 

În ambele cazuri examinate 
anautemul e inclus ca secvenţă li- 
neară în autem, de aceea vorbim 
de alautemia inclusivă. Mai bate 
la ochi faptul că în ambele cazuri 
(şi la genitiv, şi la infinitiv) autemi- 
zatorul (elementul care deosebeşte 
autemul de anautem) este fonemul 
a, dar nu putem (deocamdată?) 
să spunem dacă acest fapt este o 
simplă coincidenţă sau dacă exis- 
tă aici o legătură cu caracter încă 
necunoscut nouă. Trăsătura în dis- 
cuţie caracterizează două formaţii 
(genitivul şi infinitivul, adică forme 
nominale şi verbale), situate la po- 
lii câmpului morfologic. Oricare ar 
fi însă cauzele profunde ale feno- 
menului, realitatea e că alautemia 
se manifestă în funcţionarea atât a 
fiecărui nume, cât şi a fiecărui verb, 

adică a claselor deschise de cuvinte 
din limba română. 

Cele constatate înseamnă 
totodată că în limba română orice 
formă de genitiv şi de infinitiv exis- 
tă în câte două variante: una libe- 
ră, întâlnită într-un număr infinit de 
tipuri de contexte, printre care şi ca 
enunţ eliptic, şi alta conjunctă, în- 
tâlnită într-un număr finit de tipuri de 
contexte (pentru genitiv ele sunt şi 
cele mai frecvente). Variantele libe- 
re sunt confixale, iar cele conjuncte 
sunt sufixale. 

Aşadar, alautemia inclusivă 
confixal-sufixală, manifestându-se 
în câte o serie de forme ale fie- 
cărui nume şi ale fiecărui verb ro- 
mânesc, prin variantele lor libere 
şi conjuncite, constituie eo ipso o 
trăsătură globală a limbii române. 
Aceeaşi îmbinare de particularităţi 
este şi o trăsătură a ei originală, 
deoarece nu găsim ceva analog în 
alte limbi, inclusiv în vreo altă limbă 
romanică!?. 

Evident, nu trebuie să exa- 
gerăm însemnătatea fenomenului 
descris, deoarece, în pofida carac- 
terului său global, trăsătura în discu- 
ţie nu situează într-o lumină nouă 
însăşi structura categorială a limbii 
române. Odată ce e vorba doar de 
alomorfie, nu se pune în discuţie ca- 
racteristica categorială deja cunos- 
cută a cuvintelor din clasele respec- 
tive. Şi totuşi fenomenul în cauză, 
fiind propriu tuturor claselor flexio- 
nate de cuvinte ale limbii române, 
trebuie „scos în afara parantezei” la 
caracterizarea morfologiei ei. Acest 
lucru trebuia făcut demult la cursu- 
rile de limba română de diferite ni- 


vele. În acest fel s-ar fi rezolvat în 
sfârşit vechea dilemă a „articolelor” 
care nu sunt articole şi a „prepozi- 
tiei? care nu este prepoziţie şi s-ar 
fi văzut generalul în particular, altfel 
spus — unitatea în varietate. 


II 

Aşa stau deci lucrurile în ceea 
ce priveşte un fenomen pe care fap- 
tele de limbă ne-au îndemnat să-l 
considerăm o trăsătură originală, dar 
şi globală a limbii române. 

Totodată, întrucât pentru rezol- 
varea acestei probleme s-a dovedit 
a fi necesară noţiunea de confix, 
până nu demult neaplicată la des- 
crierea românei, e rațional să men- 
tionăm şi alte posibilități de aplicare 
a acestei noțiuni. 

După cum am văzut deja, 
confixul cunoaşte diferite moduri 
de existenţă, putând fi neproductiv 
şi productiv, acordat şi neacordat, 
nedilatabil şi dilatabil, extraalomor- 
fic şi (unde este deosebit de greu 
de identificat) alomorf poziţional al 
sufixului, ultima fiind o particularita- 
te foarte originală a românei. Dar 
tot în limba română există încă un 
fenomen ale cărui originalitate şi 
sferă de manifestare nu sunt tot atât 
de evidente ca în cazurile descrise 
mai sus, dar care, în esenţă, nu 
poate fi calificat mai adecvat decât 
aplicându-i-se şi lui noţiunea de con- 
fix, într-o varietate rară a acestuia. 
Este vorba de câteva paradigme 
verbale ale limbii române, cea mai 
frecventă din ele fiind cea a perfec- 
tului compus. 

Acesta, cum se consideră prin 
tradiţie, se compune din formele 

verbului auxiliar a avea şi ale parti- 
cipiului verbului de conjugat (ca în 
am făcut), menţionându-se, uneori, 
că trei din formele lui a avea sunt 
foneticeşte reduse: a făcut, (noi) 
am făcut şi aţi făcut. Ce-i drept, 
după cum s-a stabiliti?, reducerea 
acestor forme ale lui a avea (ca 
şi cea a exponenţilor viitorului şi a 
condiţionalului) înseamnă în reali- 
tate transformarea lor din cuvinte 
auxiliare în morfeme neosintetice 
(cf. acelaşi lat. habere devenit ex- 
ponent sintetic postpus al viitorului 
şi al condiţionalului postinfinitival în 
limbile romanice apusene). 

La prima vedere, această 
evoluţie nu cuprinde alte elemente 
ale aceleiaşi serii (eu) am făcut, ai 
făcut, au făcut. Însă acestea, fiind 
monosilabice, n-au avut cum să se 
reducă mai departe, iar exponențţii 
obiectivali („pronumele scurte”) iau 
pe lângă ele exact aceleaşi forme, 
ca şi pe lângă a, am (pl.) şi aţi, spre 
deosebire de unirea cu a avea nere- 
dus, cf. l-am făcut, dar îl am la mine, 
îl avem la noi ş.a.m.d., acest a avea 
neredus comportându-se ca şi ori- 
ce alt verb în a-, de ex., îl admir, îl 
agreez, îl aprob etc.!. Adică, foste- 
le forme ale lui a avea din perfectul 
compus (ca şi cele ale lui a vrea din 
viitor şi, probabil, în altă înfăţişare, 
din condiţional) sunt elemente mor- 
fematice ce şi-au pierdut caracterul 
de logoforme. Mai observăm că aici 
elementul comun al întregii para- 
digme este elementul a- la care se 
adaugă desinenţele de persoană 
şi număr -m, -i, Ø, -m, -ti, -u care 
(după cum a relevat V. Guţu-Roma- 
lo) coincid cu aceiaşi exponenţi din 


imperfect (cf. am făcut — făceam, ai 
făcut — făceai etc.). 

La rândul său, aceste elemen- 
te sunt implicate, pe lângă temele 
respective, de ceea ce urmează 
la capătul opus al temei, cum e în 
cazul perfectului compus desinen- 
ţa participială, de exemplu, -ut din 
am făcut, dar însuşi acest făcut nu 
e implicat de elementele descrise 
mai sus, apărând liber fără el (de 
ex., lucru făcut) şi schimbându-se în 
asemenea cazuri, ca şi alte adjecti- 
ve, în gen şi număr (de ex., muncă 
făcută, treburi făcute). 

S-ar părea deci că -ut (repre- 
zentând orice desinenţă participială 
liberă), neimplicându-se reciproc cu 
am, ai, a, am, aţi, au, nu face parte 
din confix. Această constatare ar 
fi justă dacă formarea perfectului 
compus s-ar limita la verbele tran- 
zitive, cu varierea în gen şi număr, 
cum a fost la începutul evoluţiei per- 
fectului romanic în latină (cf. formula 
Habeo litteram scriptam „Am scri- 
să o scrisoare”) şi cum este acum 
în perifraza rezultativă, ca în rom. 
Avem pregătite nişte proiecte sau 
Le avem pregătite. În realitate însă 
făcut din perfectul compus are altă 
calitate decât cel din lucru făcut, 
după cum reiese din următoarele. 

De mult s-a observat că unele 
„participii” nu există decât ca părţi 
componente ale unor forme verba- 
le, cum e perfectul compus şi alte 
câteva mai rare. Aceste „participii” 
nu pot să fie nici atribute, nici părţi 
nominale ale predicatelor, ceea ce 
arată că ele nu sunt participii ca 
subclasă a adjectivelor postverba- 
le. Desigur, cel mai frecvent dintre 

aceste „participii” este putut. El e 
întrebuințat pe parcursul vieţii unui 
vorbitor de mii de ori, dar se pot uşor 
numi toate elementele pe lângă 
care el apare în vorbire. Alte „parti- 
cipii” de acest fel sunt, de exemplu, 
bizuit, călătorit, crezut, cutezat, glu- 
mit, îndrăznit, luptat, nădăjduit, pă- 
rut, Slujit, stăruit, străduit, vuit, zâm- 
bit şi, precum arată neologismele, 
lista este deschisă: cf. acţionat, 
constat, contribuit, depins, existat, 
participat, procedat, progresat, re- 
nunţțat, rezistat, servit, sperat, tins, 
triumfat ş.a. Tot aici trebuie enume- 
rate „participiile” verbelor reflexiva 
tantum, ca mânarit, referit, sforțat 
ş.a. În toate cazurile de acest fel 
a (cu exponenţii categoriali -m, -i, Ø, 
-m, -ţi, -u) şi desinenţa -at, -ut, -it, 
-S se implică reciproc, deci formea- 
ză un confix de tipul a ...at, a ...ut, 
a...it, a...s, cum este în a putut ş.a. 
Dar cu alte verbe, cu mult mai nu- 
meroase (printre care toate verbele 
tranzitive), acest lucru nu se întâm- 
plă (cf. am făcut şi asem.). Deci, 
pe de o parte, majoritatea verbelor 
formează perfectul compus pe cale, 
după cum s-ar părea, neosintetică 
prefixală, altele însă (mai puţine la 
număr) îl formează pe cale vădit 
confixală. Apare întrebarea: cum 
se formează perfectul compus în 
română, pe cale prefixală sau nu? 

Această antinomie se rezol- 
vă recurgându-se la noţiunea unei 
varietăţi sui-generis a confixului, 
pe care am putea s-o numim peri- 
fix şi pe care o identificăm în felul 
următor: o clasoformă'6, fanocon- 
fixală (adică, de formare confixală 
evidentă) într-o parte a logoformelor 


sale, este perifixală, iar celelalte lo- 
goforme ale ei sunt criptoconfixale 
(adică, de formare confixală ascun- 
să). Altfel nu am putea demonstra 
faptul (perceput în mod intuitiv ca 
ceva neîndoielnic) că, de exemplu, 
am făcut este format în acelaşi fel 
ca şi am putut. 

Confirmări ale acestei tratări 
sunt evoluţiile ulterioare ale perfec- 
tului compus în vorbirea spontană: 
1) trecerea lui a (< are) în o (ca în 
o făcut), 2) omisiunea lui -t de origi- 
ne participială (ca în am făcu), 3) 
sincopa „participiilor” (ca am văst 
şi, dialectal, am şest, am găst, am 
piert, am slobostş.a.), cu elemente- 
le de tipul făcu şi văst imposibile ca 
atribute şi predicative (spre deosebi- 
re, respectiv, de făcut, văzut ş.a.). 
Deomonimizări analoage dintre par- 
ticipii şi reflexele lor din componenţa 
formelor de perfect compus există 
în mai multe limbi, dar nu observăm 
în principalele limbi romanice (şi nici 
în aromână) reducerea formelor lui „a 
avea” în exponenţi categoriali (acest 
proces a avut loc în istroromână şi în 
paradigma inversă, semantic reinter- 
pretată, din meglenită). 

O obiecţie împotriva acestei 
soluţii s-ar sprijini pe faptul că „par- 
ticipiile” din componenţa perfectului 
compus formează în română şi alte 
forme verbale, cum sunt cele cu fi 
noniniţial, şi anume a fi putut (infini- 
tiv perfect activ), să fi putut, câte 6 
forme din seriile voi fi putut şi aş fi 
putut, dar şi de putut. Şi aici e de 
amintit că, precum s-a mai precizat 
în definiţia confixului, un semiconfix 
implică nu neapărat pe unul opus, ci 
pe unul din numărul finit al câtorva 

semiconfixe opuse. Această preci- 
zare ne-a fost sugerată de faptele 
unei limbi care constituie un exem- 
plu clasic de limbă cu confixare. 
Vorba este de georgiană, ea cunos- 
când cel puţin 30 de confixe. Acolo 
câteodată un semiconfix se îmbină 
pe lângă una şi aceeaşi temă ba cu 
un semiconfix opus, ba cu altul, dar ale- 
gerea se face întotdeauna dintr-un nu- 
măr finit al lor (de obicei din două). 
De exemplu, de la sazhvari „grani- 
tă” (el însuşi format în mod confixal) 
s-au format adjectivele sasazhvro „de 
graniţă” (cu confixul sa...o „de”) şi 
usazhvro „fără margini, nemărginit” 
(cu confixul u...0 „fără”), deci semi- 
confixul drept -o implică pe lângă 
una şi aceeaşi temă ba pe cel stâng 
sa-, ba pe cel stâng u-. Tot aşa în 
adjectivul mosazhvre „de graniţă” 
(cu confixul mo...e „de”) şi în sub- 
stantivul mesazhvre „grănicer” (cu 
confixul me...e „-er”), semiconfixul 
drept -e implică pe lângă aceeaşi 
temă ba pe mo-, ba pe me, alege- 
rea făcându-se iarăşi dintr-un nu- 
măr strict finit de unităţi. 

Un caz analog este deci alege- 
rea semiconfixelor stângi în cazul 
tipului putut, acestea fiind doar a din 
perfectul compus (cu cei 6 exponenţi 
categoriali ai lui), fi noniniţial (din a fi 
putut, să fi putut şi paradigmele lui 
va fi putut şi aş fi putut), dar şi de 
din de putut. Adică, fonocomplexele 
de tipul putut apar întotdeauna pe 
lângă unul din doar trei elemente: a 
însoţit de exponenţii numerico-per- 
sonali, fi noniniţial şi de. Prin urma- 
re, toate logoformele cu secvenţa 
de tipul putut sunt confixale, ceea 
ce înseamnă confixalitatea sui-ge- 


neris, anume perifixalitatea întregii 
clasoforme care le include”. 

Şi dacă perfectul compus ro- 
mânesc prezintă o evoluţie mai 
avansată, dar care a avut loc, până 
la o etapă mai puţin avansată, şi în 
alte limbi romanice (şi ele având 
asemenea „participii”), apoi forma- 
tiile cu fi noniniţial şi cele de tipul 
de făcut nu au nici un analog în nici 
o altă limbă romanică (nici chiar în 
vreuna suddunăreană), fiind deci 
foarte originale ca tipologie. 

Acest fenomen, deşi nu are 
un caracter tot atât de global, ca 
şi alautemia inclusivă confixal-su- 
fixală a genitivului şi a infinitivului, 
adică el fiind propriu doar verbului, 
deci unei singure clase de cuvinte, 
constituie totuşi, ca şi confixalitatea 
(dar şi caracteristica categorială) 
a ordinalelor:*, o trăsătură origina- 
lă a limbii române, în toate aceste 
sfere manifestându-se confixul ca 
un fenomen intrinsec, inalienabil al 
structurii ei. 


NOTE 


1 M. Gabinschi, Alautemia in- 
clusivă confixal-sufixală a flexionării 
moldoveneşti // Limba şi literatura mol- 
dovenească, 1976, nr. 4, p. 40-52 (cu 
alfabet chirilic). O listă de alte articole 
pe această temă v. în cartea: idem, 
Din problemele gramaticii şi derivării 
române, Chişinău, 1991, p. 123-124 şi 
126 (cu alfabet chirilic), la care se mai 
adaugă cele spuse în însăşi această 
carte (p. 79-88) şi articolele de mai târ- 
ziu: M. A. raGunckuiă, O nexomopblx 
HEUCNONb306aHHblX 803MOXHOCMAX 
MNPUMEHEHUA NOHAMUA MNO3SUUŲUOHHOŬ 
annomopbuu !/ CmpykmypHble xapak- 

mepucmuku u yHKUUOHaNbHbIE C80ŭ- 
cmea A3bIkO8bIX e0uHuu. Mexey3os8ckuŭ 
cC6OpHUK HayuHbIx mpyðoe, Boponex, 
1989, c. 23-27; idem, Unele comentarii 
privind confixele genitival şi ordinal din 
limba română /| Buletinul Institutului de 
Lingvistică, nr. 1, anul 1, 2003, p. 62-64; 
idem, Fenomenul de arhicaz şi manifes- 
tarea lui în limba română /| Probleme 
de lingvistică generală şi romanică, |, 
Chişinău, 2003, p. 67-77; idem, Con- 
tribuţii la definirea general lingvistică 
a articolului ca exponent categorial // 
Omagiu profesorului şi omului de ştiinţă 
Vladimir Zagaevschi, Chişinău, 2003, 
p. 280-285; idem, Alte contribuţii la iden- 
tificarea articolelor din limba română (în 
curs de apariţie în cartea de omagiu a 
profesorului A. |. Ciobanu). 

2 M. Gabinschi, Din probleme- 
le..., p. 84-85. Omitem aici polemica 
privind alte abordări ale temei, unele 
din ele, foarte complicate, cum ar fi, de 
exemplu, M. Manoliu, Articolul posesiv 
în româna contemporană /| Studii şi 
cercetări lingvistice, XV, nr. 1 (1964), 
p. 69-76; idem, Asupra pronumelor 
semiindependente romanice /! Oma- 
giu lui Alexandru Rosetti la 70 de ani, 
Bucureşti, 1965, p. 523-525; D. D. Dra- 
şoveanu, Despre al cu aplicare la o 
structură problematică I| Cercetări de 
lingvistică, XXXVIII, nr. 1-2, 1993, p. 89- 
93. Considerăm că cea mai bună cale 
de a apăra avantajele soluției proprii 
este însăşi întemeierea ei. 

3 Amintim că e vorba de aceeaşi 
alternanță care e prezentă şi în formele 
unuia şi aceluiaşi cuvânt, de exemplu, 
a muri / mor / moare şi asem. 

+ În cazuri ca deznodământ, înno- 
dământ (neexistând verbe ca *a noda), 
verbele a deznoda, a înnoda s-au for- 
mat de la nod prin confixele dez...a şi 
în...a, iar formantul nominal -mânt este 
un sufix ataşat la fiecare din aceste ver- 


be. În cazuri ca a deschide — a închide, 
a dezbrăca — a îmbrăca, neexistând nu 
numai verbe ca *a chide sau *a brăca, 
ci şi (spre deosebire de nod) nici însuşi 
numele derivator, confixele dez...a şi 
în...a se recunosc mai întâi ca existente 
pe lângă teme libere (de exemplu, a des- 
cleşta — a încleşta de la cleşte). 

5 A. A. PepopmarcKkuă, Beeoe- 
Hue 6 A3bikoee0enue, Mockea, 1999, 
c. 267-268. 

5 M. A. Ckopuk, [pammamuka 
4yKOMCKO20 A3bika, |, MockBa-JleHuH- 
rpan, c. 93-122; JI. Bnympuna, A3bIK, 
Mep. c anrn., Mockea, 1968, c. 263. 

7 Este posibil ca acelaşi factor 
(ecoul) să fi contribuit odată la apariţia 
infinitivelor de-a-şi creaderea, de-a-şi 
facerea ş.a., care au existat o vreme în 
limba veche, dispărând mai târziu. 

3 În limba veche se practica uneori 
varierea ordinalelor şi după număr, 
ceea ce se întâlneşte acum extrem de 
rar, constituind o licenţă. 

9 În principiu, într-o limbă poate 
să existe şi cazul invers, adică tipul 
aT/p, dar nu este cunoscut un exemplu, 
atestat, de acest fel. 

10 Multiplele amănunte despre 
caracterul imaginar al acestor a//a/ai/ 
ale ca „articole” şi al lui a infinitival ca 
„prepoziţie” vezi în lucrările enumerate 
în nota 1, iar în ceea ce priveşte în spe- 
cial relaţiile dintre cele două alomorfe 
ale genitivului şi dativului vezi lucrarea 
Alte contribuţii la identificarea articolelor 
din limba română (în curs de apariţie, 
v. tot nota 1). 

11 Privim deci alomorfele de tipul 
a omului şi a face ca nişte logoforme 
întregi, a căror scriere separată e o 
convenţionalitate ortografică (adică, pur 
logic ele ar trebui scrise la un loc, cum 
se face de mult cu numele de familie 
Aioanei, Apreotesei ş.a., şi în afacere, 
iar câteodată şi în n-are aface). Ni s-ar 

putea obiecta că, deşi foarte rar, aici 
sunt posibile separări, de exemplu, 
a bunului prieten > a veşnic bunului 
prieten. Am scris mai amănunţit de- 
spre aceasta (vezi Din problemele..., 
p. 83; Unele comentarii..., p. 62-64). 
Acum însă relevăm faptul că aceşti 
separatori prezintă autemul genitivului 
ca un complex incorporant (vezi mai 
sus), al cărui formant (confixul) nu-şi 
pierde prin aceasta calitatea proprie. 
(Desigur, astfel de fapte sunt pentru 
română, spre deosebire de limbile de 
tip clasic incorporant, ceva cantitativ 
neglijabil, dar care cer totuşi o interpre- 
tare teoretică.) 

12 O alautemie pur confixală a 
genitivului şi a subclasei primare de ad- 
jective, exprimată tot prin confixe cu se- 
miconfixe stângi, socotite după tradiţie 
şi ele „articole”, există în albaneză (din 
ultimele lucrări pe această temă vezi, de 
exemplu, E. Lukaj, Bemerkungen zum 
Genitiv des Albanischen /| Zeitschrift für 
Balkanologie, Band 31 (1995), Heft 2, 
S. 148-151, unde însă genitivul de tipul 
i shokut (= rom. al tovarăşului) e numit 
„analitic”, iar infinitivul albanez (existent 
acum numai în dialectul gheg) e şi el 
confixal, dar străin de alautemie. 

13 Vezi, Guţu-Romalo, Forme ver- 
bale compuse // Studii şi cercetări lin- 
gvistice, XIII (1962), nr. 2, p. 191-199. 

14 Vezi, M. A. laGunckui, 
"pammamuueckoe eaprupoeanue e 
MonOaeckoM A3bike, KuwuuneB, 1980, 
c. 151-176, unde (p. 167-169) se con- 
stată că fenomenul acomodării recipro- 


ce a exponenţilor obiectivali şi subiec- 
tivali ai perfectului compus românesc 
a fost observat încă de |. Ghinculov 
în 1840. 

15 Nu degeaba în gramaticile unor 
limbi deosebirea dintre „participiile” 
de acest fel şi participiile adjective se 
fixează şi terminologic, chiar cu preţul 
renunţării la sensul de mult acceptat 
al termenului. Astfel, în gramatica su- 
edeză „participiile"-componente ale 
perfectului se numesc cu termenul 
(impropriu din punctul de vedere al 
lingvisticii generale) „supine”. 

16 O clasoformă este abstracţia lo- 
goformelor cu unii şi aceiaşi exponenţi 
categoriali. De exemplu, logoformele 
oamenilor, băieţilor, stâlpilor, snopilor, 
acizilor ş.a. reprezintă clasoforma de 
masculin singular dativ (sau genitiv 
conjunct) nehotărât. 

17 Prezentări grafice netradiţio- 
nale ale acestor paradigme vezi, de 
exemplu, în M. A. Gabinschi, Conside- 
raţii asupra sferei participiului din limbile 
romanice || Omul şi limbajul său. Studia 
linguistica in honorem Eugenio Coseriu, 
laşi, 1992, p. 214-215; idem, /loco6ue 
NO MOpponoeuu QakopomaHCKo20 
enaeona, Knwwnes, 2002, c. 36-37, 
124-125. 

18 M. A. Gabinschi, Numeralul 
şi adjectivul — o clasă de cuvinte sau 
două? Abordare general-lingvistică, 
Revista de Lingvistică şi Ştiinţă Literară, 
2004, nr. 1-3, p. 48-50. 

Liuba PROCOPII 


POSIBILITĂŢI 
DE CONVERSIE 
A PARTICIPIULUI 


Există multe situaţii în care un 
cuvânt pare să se înscrie, în de- 
pendenţă de cadrul semantic şi de 
funcţia lui sintactică, în mai multe 
părţi de vorbire. E vorba de omoni- 
mele lexico-gramaticale realizate 
prin schimbarea valorii (categoriei 
sau funcţiei) gramaticale, adică de 
derivarea improprie, ori de conver- 
siune. In ultimele decenii a crescut 
simţitor interesul faţă de conversie 
atât în lingvistica română, cât şi în 
cea de peste hotare. 


Conversie (lat. conversio — 
„prefacere, transformare”, fr., engl. 
conversion) — transferarea unui cu- 
vânt în altă clasă lexico-gramatica- 
lă, schimbarea valorii sale lexicale 
şi gramaticale (a caracteristicilor 
lexicale, morfologice şi sintactice); 
trecerea unui cuvânt de la o clasă 
de cuvinte la alta prin modificarea 
(sau nemodificarea) formei, sensu- 
lui, prin schimbarea clasei morfo- 
logice şi a funcţiilor sintactice. Este 
unul dintre cele trei mijloace (moda- 
lităţi) interne de formare a cuvintelor 
în limba română (alături de derivare 
şi compunere)” [10, p. 83]. După 
părerea lui N. Corlăteanu, această 
modalitate, şi anume „procedeul 
morfologico-sintactic, când un cu- 
vânt trece dintr-o clasă morfologi- 
că în alta asumându-şi funcţiile ei”, 
capătă în ultimii ani amploare şi o 
explorare intensivă [2, p. 198]. 


1. Adjectivarea participiilor 

„Trecerea unui cuvânt de la o 
parte de vorbire la alta se face prin 
modificarea comportării lui grama- 
ticale pe fondul aceluiaşi sens lexi- 
cal; cuvântul îşi însuşeşte caracte- 
risticile morfologice şi sintactice ale 
părţii de vorbire la care trece. Orice 
parte de vorbire care se substanti- 
vează, de exemplu, un adjectiv, un 
pronume, o formă verbală, poate 
căpăta articol, se poate declina sau 
poate primi determinative adjectiva- 
le şi poate îndeplini funcţii sintactice 
specifice substantivului; partea de 
vorbire care se adjectivează „capă- 
tă semnificaţia adjectivului, grade 
de comparaţie” etc., susţine Mioara 
Avram [1, p. 22]. 

Se ştie că estomparea valorii 
verbale a participiilor duce la ac- 
centuarea valorilor determinative 
proprii adjectivului. Este vorba de 
adjectivarea participiilor. Insă ma- 
joritatea participiilor, trecute în ca- 
tegoria adjectivelor, nu pierd întru 
totul legătura cu verbul. In anumite 
contexte ele îşi păstrează valoarea 
iniţială, verbală, iar în altele — ca- 
pătă funcţie prioritară de adjectiv. 
Acest fenomen este propriu şi limbii 
ruse. De exemplu: 

Participiu: xopowuo gocnu- 
MAaHHbIŬ pe6&nok — copil educat 
corect. 

Adjectiv: eocnumaHHali 


pe6&noxk — copil educat. 
Majoritatea unităţilor lexicale, 


generate de conversie, nu rup legă- 
tura cu sensurile iniţiale ale cuvin- 
telor sau formelor gramaticale de 
la care provin. Diferenţa de sens 
dintre cuvântul primar şi derivatul 
lui este, de obicei, minimală. Unele 
similitudini, o anumită legătură se- 
mantică există chiar între sensurile 
mai îndepărtate ale cuvintelor ex- 

primate prin acelaşi complex sonor 
[3, p. 41]. Bunăoară, participiul as- 
cuţit: tata a ascuţit sapa — sapa as- 
cuţită de tata; şi participiul adjectivat 
ascuţit cu sens: care are o muchie 
tăioasă, sau un vârf înțepător: ac 
ascuţit, lamă ascuţită au un semn 
comun — caracterul verbal destul de 
pronunţat. In procesul de comunica- 
re, ca rezultat al polisemiei, ascuţit 
a căpătat sens metaforic, figurat: 
ager, pătrunzător, Îînverşunat, aprig: 
minte, limbă, privire ascuţită. 

Adjectivul ascuţit a devenit 
omonim conversional cu partici- 
piul ascuţit nu din cauza conota- 
tiei, ci datorită modificării sensului 
gramatical combinat cu elemen- 
te de denotaţie şi conotaţie, ce 
a avut loc în urma procesului de 
adjectivare: 

O durere ascuţită, crudă îi pă- 
trunde inima lui (M. Eminescu). 

Trecerea participiului în ad- 
jectiv este însoţită de modifica- 
rea valorii lui lexicale şi, în spe- 
cial, a celei gramaticale. Adjecti- 
varea în acest caz are loc numai 
de la o singură formă temporală. 
De exemplu, participiul format de 
la verbul rusesc pewams trece în 
adjectiv numai la timpul prezent — 
peuarouuuii (momenm), pe când la 
timpul trecut — pewaeuuiă — nu se 
adjectivează. 

Adjectivarea face ca participiul 
să se apropie, din punct de vedere 
funcţional, de adjectiv şi să provoa- 
ce omonimia lor formală: momenm, 
pewarouyuti ecë — pewuarouuii* 


Momenm,; moment hotărâtor pentru 
noi — moment hotărâtor, decisiv. 

Se atestă şi deosebiri între 
valorile participiale în limba rusă şi 
cele ale echivalentelor româneşti. 
Astfel, participiile adjectivale ruseşti 
îşi păstrează valoarea temporală şi 
de diateză: 

Participiu prezent activ — 
aCCUMU/NUpyrouquii, sospacmarouquti; 
Participiu prezent pasiv — 68UðUMbIŬ, 
secombiă,; Participiu trecut activ — 
Hauymeeuuui, Ha6oneswuŭ; Par- 
ticipiu trecut pasiv — U36ep»KËHHbIŬ, 
UCnyeaHHbliă. 

Echivalentele româneşti ale 
acestor participii fie că îşi pierd 
totalmente nuanţa verbală, de 
exemplu: naxHyuuii — aromat; 
npudymaHHblă — închipuit; emeHa- 
emblii — incriminat; 3axonuenHHblă — 
afumat etc.; fie că sunt adjective 
propriu-zise: omeevarouquii — res- 
ponsabil; naGoneeuiuii — arzător, 
gonnHyrouquii — emotiv. 

In literatura de specialitate nu 
există o părere unanimă privind ad- 
jectivarea participiilor atunci când 
acestea fac parte din îmbinări ter- 
minologice. Se susţine uneori că, 
în asemenea situaţii, participiile nu 
pierd categoriile aspectual-tempo- 
rale ale verbului şi deci nu se adjec- 
tivează. Cercetătoarea L. Kalakuţ- 
kaia, polemizând cu V. Lopatin [8, 
p. 46], care susţine o atare adjecti- 
vare în limba rusă, opinează că „ad- 
jectivarea participiilor e un proces 
ce are loc în limbă, însă terminolo- 


* Participiile cu -yuy (-rouy) -au, (-auu) nu trebuie confundate cu adjective- 
le formate cu aceleaşi sufixe, dar cu temă nu numai verbală, ci şi nominală şi cu 
o semnificaţie puternic pronunţată prin accentuarea unei trăsături sau însuşiri: 
300poeyuquii — mare, zdravăn; moncmyuwuii — foarte gras; xaOnrouquui — avid, zgâr- 
cit, hapsân; anrouquii — răutăcios, avar, eynauyuti — desfrânat; chefiliu; pa6omauuuiă — 
muncitor, harnic. Toate cuvintele de acest tip poartă amprenta limbii vorbite. Vezi: 


[6, p. 352]. 

gia lipsită de legăturile vii lingvisti- 
ce nu constituie un teren favorabil 
pentru desfăşurarea multilaterală 
a unui fenomen atât de complicat” 
[6, p. 55]. V. Lopatin are, după pă- 
rerea noastră, dreptate, deoarece 
îmbinările terminologice neutrali- 
zează categoriile aspectual-tempo- 
rale ale participiilor. In componenţa 
îmbinărilor de acest gen participiile 
rămân invariabile: coanacoeannoe 
onpeoenenue — atribut acordat; 
c6anancupoeanHnbiti 6r0O0xem — 
buget echilibrat; eoopyxennoe 
eoccmanue — răscoală armată; 
akmueupoaHHbIii yeorlb — cărbu- 
ne activat; GucmunnupoeaHnHaa 
eo0a — apă distilată; nacbiuuqennHbiti 
pacmeop — soluţie suprasaturată; 
nposenennaa nnenka — peliculă 
developată etc. 

După cum am remarcat ante- 
rior, se poate vorbi de o adjectivare 
completă şi atunci când participii- 
le fac parte din componenţa ex- 
presiilor frazeologice: ycmpoume 
6blpeaHHble 200bi — a face zile 
fripte; c omkpbimbiM cepOuem — cu 
inima deschisă etc. 

In dicționarele bilingve rus-ro- 
mâne găsim multiple cazuri când 
echivalentele româneşti ale partici- 
piului rusesc apar şi cu valoare ver- 
bală, şi cu valoare adjectivală: 

Bbieleaouui > 1. npuua- 
cTHe oT rnarona 6b/3bieamb: care 
cheamă; 

2. npunararenbnoe: sfidător, 
provocator, arogant; 

060ymaHHbiii 31. npuuacrue 
oT rnarona 060ymamb: gândit, cu- 
getat; 

2. npunaraTenbnoe: chibzuit, 
gândit, cumpătat, judicios; 

Sunt frecvent atestate şi ca- 
zurile când echivalentul românesc 
al participiului rusesc are mentiu- 
nea „npunararenbnoe” (adjectiv): 


eooGpa3umbeiii > npunararenbHoe: 
imaginabil; 

eoo6paxaembili > npuna- 
rarenbHoe: închipuit, imaginar, 
aparent. 

Interacțiunea factorilor gra- 
maticali şi lexicali la trecerea par- 
ticipiilor în adjective este diferită. 
„Convertirea” participiilor în adjec- 
tive poate fi determinată de factorii 
gramaticali, lexico-gramaticali sau 
rezultă din includerea participiului în 
unităţi terminologice sau e o conse- 
cinţă a transformărilor lexicale. Să 
analizăm aceşti factori. 

a) Adjectivarea participiilor — 
consecinţă a factorilor gramaticali 

Din acest grup fac parte for- 
mele participiului trecut pasiv ru- 
sesc, devenite adjective (aceste 
forme, provenite de la verbe in- 
tranzitive la trecut pasiv, se pretea- 
ză mai uşor adjectivării pentru că 
exprimă rezultatul acţiunii ca o tră- 
sătură caracteristică a unui obiect): 
xapenbiui — prăjit; eapenbiu — fiert; 
Kpeimeiă — acoperit; ðymbIŭ — um- 
flat etc. Majoritatea participiilor tre- 
cute pasive au intrat în categoria 
adjectivelor încă în rusa veche, evo- 
luând în rusa contemporană în ad- 
jective derivate cu sufixele -H-, -m-: 
Neu6HBIi, MOpOoxeHbIU, peaHbIi, 
KonombIii, 6UMbIŬ etc. 

Unele din ele sunt utilizate în 
limba contemporană, păstrându-şi 
valoarea temporală de participiu, 
dublând pe -n- în sufix şi formând 
în aşa fel dublete adjectivelor [7, 
p. 21]: nnem&nbră — mnemennHblă; 
2pPyx6HbIU — epyxeHHbIii. Majorita- 
tea şi-au pierdut însă transparenţa 
morfologică de verb şi sunt utilizate 
doar ca adjective: peaneiă — rupt; 
COJIËHbIŬ — sărat. 

Participiile se deosebesc de 
adjective prin faptul că, graţie carac- 
terului lor verbal, pot avea compliniri 

şi formează construcții participiale: 
nnem&naA kop3una — coş împletit; 
nnemeHHaa ðeðom kop3una — coşul 
împletit de bunic. 

Aceleaşi modificări observăm 
şi la adjectivarea participiilor în lim- 
ba română. Participiile murat, să- 
rat, prăjit, fript, copt, cojit, împletit 
ş.a. au fost supuse demult adjec- 
tivării şi se comportă ca adjective 
propriu-zise. Doar atunci când pri- 
mesc compliniri, le putem percepe 
ca pe nişte participii: Liliacul înflorit 
în grădină răspândea o mireasmă 
încântătoare (participiul înflorit în 
componenţa unei construcţii parti- 
cipiale); Liliacul înflorit răspândea o 
mireasmă încântătoare (înflorit este 
un participiu adjectivat). 

b) Adjectivarea participiilor — 
consecinţă a influenţei factorilor 
lexico-gramaticali 

Pe această cale trec în ad- 
jective majoritatea participiilor de 
diferite forme: trecute-prezente, ac- 
tive-pasive: pewarouquti MomMeHm, 
npoweduuii 200, ebiOarouqutica 
y46HpIă, JIOÕUMbIŬ y4eHuKk, 8ocnu- 
maHHbIii pe66HoK. 

Forma participială, de exem- 
plu pewarvwuuu în îmbinarea 
peuarouuuii momeHm, fără compliniri 
şi într-o propoziţie neizolată, pierde, 
în primul rând, valoarea diatezei 
active şi a tranzitivităţii, denumind 
o însuşire procesuală permanentă, 
neatestând corelaţia temporal-cate- 
gorială [7, p. 23]. 

Din moment ce particulari- 
tăţile verbale se atenuează, for- 
ma pewarouquti exprimă nuanțele 
calitative, care modifică valoarea 
ei lexicală şi o delimitează de in- 
finitiv şi în general de sistemul 
verbului. Cuvântul pewarouui în 
îmbinarea pewaruuii momenm 
are nu numai sensul de momenm, 
KOmopbiti pewaem, dar şi cono- 


taţia OCHO6HOŬ, enaeHbIi, cambiii 
eaxHbiii. Nuanţa calitativă se dez- 
voltă, iar forma participială pierde 
legătura cu verbul şi capătă însuşiri- 
le adjectivului, de exemplu, capaci- 
tatea de a exprima diferite grade de 
comparaţie: Gonee eocnumanHbliă, 
cambiii pewarouuu etc. 

Acelaşi lucru se întâmplă şi în 
limba română cu participiile adjec- 
tivate: anul trecut, omul iubit, copil 
educat. Acestea pot, de asemenea, 
să exprime grade de comparaţie, ca 
adjectivele: un copil mai puţin edu- 
cat, cel mai iubit dintre pământeni 
(Marin Preda). 

c) Adjectivarea participiilor — 
consecinţă a trecerii participiului 
în unităţi terminologice 

In acest grup sunt incluse ad- 
jectivele care au devenit termeni 
în diferite domenii. Participiul are 
semnificaţia unei însuşiri proce- 
suale permanente, apoi se conso- 
lidează, cu această semnificaţie, ca 
parte componentă a unui termen: 
pexyuui uHcmpymeHm; wazao- 
LU 3Kckaeamop; ompaenarouuee 
eeuecmeo. 

Se adjectivează prioritar partici- 
piile prezente, mai cu seamă cele ac- 
tive: a6cop6upyrowuii — absorbant, 
de absorbire; axmueupyrowquii — de 
activare; ecneHueauui — spu- 
mant etc. [11, p. 73]. 

Participiile trecute se adjec- 
tivează mai rar: coenacoeannoe 
onpeoenenue — atribut acordat; 
KOHueHmpupoaHHbiti pacmeop — 
soluţie saturată [11, p. 183]. 

Termenii de acest fel apar de 
obicei în literatura tehnică de spe- 
cialitate şi sunt fixaţi în dicționarele 
respective. 

d) Adjectivarea participiilor — 
consecinţă a transformărilor le- 
xicale 

Acest proces decurge în mo- 

dul următor: participiile, fiind în- 
trebuinţate cu sens figurat, redând 
anumite caracteristici, calităţi, sunt 
percepute ca purtând o însuşire ca- 
litativă, nu o trăsătură procesuală, 
şi deci nu mai pot să menţină parti- 
cularităţile gramaticale ale verbului. 
Se supun acestui tip de conversie, 
de obicei, participiile prezente ac- 
tive şi trecute pasive: 6necmauuu 
ycnex, 803Myuw6HHbiti mon, 
3ae3xeHHaA ocmpoma, HaOymbiu 
cno2, 03a004€HHbIŬ eu0 etc. 

Acest proces este valabil şi 
pentru participiile româneşti: glume 
răsuflate, cifre umflate, fată dispe- 
rată, ton revoltat etc. 

Atestăm şi calchieri din alte 
limbi, de exemplu, din limba fran- 
ceză: le homme fini — koHueHHbit 
uenoeek — om sfârşit, terminat 
(decăzut, degradat); lair distrait — 
pacceaHbiii 6uð ş.a. 

Trecerea de la sens direct 
la sens figurat are loc metaforic: 
pa36onmannaa eaŭka — pa36on- 
MaHHbIŬ uenoeek; pa3Hy30aHHbiii 
KOHb — pa3Hy30aHHbiti uenoeek; 
în românâ: cal desfrânat — purtare 
desfrânată,; ori metonimic: pa3oua- 
poeaHHbIti 8u8 — MOH, 20710C, TIUŲO; 
faţă, voce dezamăgită etc. 

Analizând aceste modele co- 
relative, observăm că procesul de 
adjectivare capătă amploare şi în 
limba română. Sufixele adjectiva- 
le -bil: imaginabil; -tor: translator; 
-al: senzaţional etc. devin tot mai 
frecvente la formarea echivalente- 
lor semantice şi gramaticale pen- 
tru redarea participiilor adjectivate 
ruseşti. 


2. Substantivarea partici- 
piilor 

Procesul de adjectivare este 
strâns legat de procesul de sub- 
stantivare a participiilor, ce denotă 


conversia gramaticală, fenomen 
interesant care, deocamdată, nu a 
fost suficient cercetat. Participiul, 
după cum s-a menționat în repetate 
rânduri, are multe însuşiri gramatica- 
le comune cu cele ale adjectivului, 
inclusiv şi capacitatea transformă- 
rii în substantiv. Referitor la acest 
fenomen A. M. Peşkovski spune: 
„Intrucât participiul este, mai întâi 
de toate, adjectiv, el posedă toate 
trăsăturile adjectivelor, printre care 
şi capacitatea deplasării spre sub- 
stantive” [9, p. 253]. 

Substantivarea în limba româ- 
nă a fost moştenită ca fenomen din 
limba latină, care atestă formaţiuni 
de felul: ploratus (plâns), auditus 
(zvon), având aceleaşi terminaţii ca 
şi participiile trecute pasive. 

In limba română contempora- 
nă procesul de substantivare are 
loc atunci când semnul obiectului 
exprimat de participiu marchează şi 
numele acestui obiect: omul iubit — 
iubitul; om oșândit — osânditul; 

1. Asemenea substantivului, 
participiul substantivat poate fi în- 
trebuinţat la formele hotărâtă şi 
nehotărâtă: un rănit — rănitul; la nu- 
mărul singular şi plural: iubitul — iu- 
biții; la genul masculin şi feminin: 
acuzatul — acuzata; 

2. Toate participiile substanti- 
vate posedă calitatea de a se de- 
clina: răspuns — răspunsuri, nişte 
răspunsuri, unor răspunsuri; 

3. Ele îndeplinesc funcţii ca 
ale substantivului: de subiect ori 
complement, nume predicative, 
diverse circumstanţiale, cele mai 
obişnuite fiind primele două. 

Cauza substantivării definitive 
a unor astfel de participii rezultă din 
faptul că ele şi-au creat prin analo- 
gie noi forme participiale: uns, tors, 
făcut şi, ca urmare a concurenţei cu 
alte formaţiuni, au pierdut valoarea 

verbal-adjectivală caracteristică 
participiilor. Procesul dat, declanşat 
în limba latină, continuă şi în limba 
română contemporană. 

In momentul când participiile 
sunt supuse procesului de sub- 
stantivare, ele îşi asumă însuşirile 
şi funcţiile substantivului. 

lată cum decurge acest proces: 

a) Poiiua, paHeHHO20 OCKOII- 
KOM CHapA0a, omnpaeunu 6 20cnu- 
manb; (unde panennozo — este parti- 
cipiu trecut pasiv cu funcţia de atribut 
pe lângă substantivul 6oŭųa). Un 
proces similar are loc şi în română: 
Ostaşul rănit de o schijă de obuz a 
fost transportat la spitalul militar. 

b) Panenozo 6oŭųa omnpa- 
eunu 6 eocnumanb. În acest caz 
panenoeo este adjectiv, provenit 
de la verb şi folosit fără compliniri 
(ockonkom CHapA0a), îndeplineşte 
funcţia atributivă, adică este un de- 
terminativ pe lângă acelaşi substan- 
tiv (6oiiua). — Ostaşul rănit a fost 
transportat la spitalul militar. 

c) Panenno2o omnpaeunu e 
2ocnumarnb. |n acest caz atestăm 
trecerea adjectivului verbal (parti- 
cipial) în substantiv, iar ultimul po- 
sedă acum şi calităţile gramaticale, 
şi funcţia sintactică a substantivului. 
De exemplu, poate avea pe lân- 
gă sine un determinativ: maxerno 
panHenHbii etc. — Rănitul a fost 
transportat la spitalul militar (grav 
rănitul etc.) 

Pentru participiile trecute în 
categoria substantivelor este carac- 
teristică ajustarea şi concretizarea 
semnului lexical general. 

Modalităţile de trecere a par- 
ticipiilor în substantive sunt diferite. 


În dependenţă de aceasta, substan- 
tivarea participiilor poate fi împărţită 
în trei grupuri: 

a) Substantivarea verbală 

Participiile din această catego- 
rie dispun de verbalitate evidentă, 
deoarece au pe lângă sine compli- 
niri. Acest fapt se explică în felul ur- 
mător: trecând în substantive, par- 
ticipiile nu şi-au pierdut totalmente 
însuşirile verbului. Ele alcătuiesc 
un nivel „intermediar” între parti- 
cipiu şi substantive. /Jenezambi, 
CoGpaguIueca 6 Konbepenu-3ane, 
20pAuo o6cyx0anu Hoesocmb. 

Delegații adunaţi în sala de 
conferinţe discutau cu ardoare 
noutatea. 

Dacă în această propozi- 
ție se omite substantivul deter- 
minat Oeneeamsi, participiul tre- 
cut activ preia funcţia substan- 
tivului omis şi devine subiect: 
Co6paeuueca 6 konpepenu-3ane 
20pauo o6cyx0anu Hoeocmb. Cei 
adunaţi în sala de conferinţe discu- 
tau cu ardoare noutatea. 

Participiile trecute active sub- 
stantivate pot îndeplini şi funcţia de 
complement direct: 

BCNOMHUM c Hamu 

omcmynaewlux, 

Boeeaewux 200 unb 4ac, 

[laewux, 6e3 eecmu 

nponaguuux, 

C Kem 6euQanucb Mbl 

XOMb pa3, 

[Iposoxaeuiux, 8H06b 

ecmpeuaeuuux, 

Ham nonumb 800bi 

noOaeuuux, 

TIOMONUBUIUXCA 3a Hac.* 

(A. CypkoB) 


* (Nu vom încerca să traducem aceste rânduri în limba română, pe motiv că 
subordonata care ar echivala în cazul de faţă cu formele menţionate nu ar avea 
semnificaţia conotativă, metaforică a participiilor substantivate din textul propus.) 

b) Substantivarea contex- 
tuală. 

In acest compartiment sunt 
incluse numeroase participii care 
pot fi utilizate şi ca participii, şi ca 
substantive. Participiile de acest tip 
sunt lipsite de cuvinte lămuritoare. 
Ultimele conduc la intensificarea 
verbalităţii participiului şi la estom- 
parea sensului de obiect, persoa- 
nă. A se compara: N ecmaneu u 
6 Monuanue pa3on6M 3a naguux 
Opyxeckyro yawiy (participiu sub- 
stantivat). Ne vom ridica şi în tăcere 
vom cinsti în memoria celor căzuți 
(participiu substantivat). 

Aceste participii sunt utilizate 
frecvent în vorbire: eeOyuuii, om- 
cmarouquui, omcymemeyrouuui, 3a- 
eeðyioųuŭ, KomaHOyrouuuti, ymona- 
IOWUŬ, naOarouquii, npoeoxarouquti, 
OMbe3xar0uu ui, Ocmarouuutica. 

E de menţionat că aceste cu- 
vinte sunt nişte participii prezente 
active substantivate şi au în limba 
română echivalente diverse: 

Substantive: saeeoyrouuii- 
şef, administrator; komaHOyrouui — 
comandant etc. 

Subordonate: eOyuuu — care 
merge (cu vreun mijloc de trans- 
port); ymonarouuii — care se îneacă; 
naOaruuti — care cade; npoeo- 
Xarouuii — care petrece, conduce; 
ombe3xarouutii — care pleacă. 

Uneori, participiile substan- 
tivate capătă o nuanţă abstrac- 
tă, echivalentele româneşti sunt 
neomogene, de natură gramati- 
cală diferită: apaoyuwee — viitorul; 
npoucueduee — cele întâmplate; 
MuHyeuuee — trecut; nocnedyrouee — 
următoarele (ul); npeobiOyuee — 
precedenta (ul) etc. 

c) Substantivarea uzuală 

Participiile de acest fel se deo- 
sebesc de cele precedente prin fap- 
tul că în toate cazurile de utilizare 


au semantică substantivală de obiect 
(persoană). Ele nu denumesc cali- 
tatea obiectului, ci însuşi obiectul, 
îndeplinind, de regulă, funcţia de 
subiect sau complement. 

Aceste cuvinte sunt nişte par- 
ticipii care demult au pierdut le- 
gătura şi cu timpul, şi cu diateza, 
nefiind percepute de purtătorii de 
limbă ca participii. Ele au trecut în 
categoria numelui şi se comportă ca 
nişte substantive veritabile. Dovadă 
sunt şi echivalentele lor româneşti 
care fac parte din categoria sub- 
stantivelor: mnekonumarugee — 
mamifer; paxenbiă — travestit; 
npecmbikaroueeca — târâtoare; 
npudanoe — zestre; cyxeHpIii — lo- 
godnic; cymacweðwuŭ — nebun; 
noOcyOumbeiii — inculpat etc. 

Unele participii continuă să fie 
în procesul de trecere totală în ca- 
tegoria substantivului: yuauquiica — 
elev; mpyOauuiăca — muncitor, om 
al muncii; ymepuuu — defunct; 
o6eunsembeiii — acuzat; sIOUMbIŬ — 
iubit, drag; y4ëHbIŭ — savant etc. 

Rezumând cele relatate cu 
privire la adjectivarea şi substan- 
tivarea participiilor, ţinem să men- 
ționăm că adjecitivarea participiilor 
denotă estomparea verbalităţii şi o 
amplificare a sensului lor calitativ; 
substantivarea participiilor vorbeş- 
te însă nu numai de distrugerea 
verbalităţii, dar şi de reducerea 
particularităţilor adjectivale, adi- 
că de stabilirea unor însuşiri gra- 
maticale de bază ale adjectivelor 
(calitatea şi capacitatea formării 
gradelor de comparaţie) precum şi 
de apariţia unor însuşiri specifice 
substantivelor. 

3. Adverbializarea partici- 
piilor 

Putem vorbi şi de adverbia- 
lizarea participiului, acest proces 
fiind limitat de cerinţe semanti- 

ce. Au posibilitate să evolueze 
în adverbe acele participii care, 
prin sensul lor, pot caracteriza 
acţiunea altui verb, de exemplu: 
20e0pumb omkpeimo — a vorbi des- 
chis, omeemumb oneuaneHHo — a 
răspunde întristat etc. 

Modelul dat, deşi are un co- 
respondent perfect în procesul de 
adverbializare a adjectivelor, este 
neproductiv, fapt care în limba ro- 
mână îşi are explicaţia logică: o 
acţiune finită nu poate caracteriza 
pe una procesuală, în desfăşurare. 
Tot prin acest motiv poate fi expli- 
cată şi adverbializarea gerunziilor 
(neenpuuacrua) în ambele limbi. 

In limba rusă se pretează mai 
uşor adverbializării formele par- 
ticipiului prezent activ. Procesul 
se realizează cu ajutorul sufixului 
-e- (-rom-e, -au-e). V. Vinogradov 
menţiona că acest model de adver- 
bializare a început în anii '60-'70 ai 
secolului al XIX-lea: 6ecnokoaue 
Kpacuea, yepoxauwe Mano, 
20eopumb 3auckuearue etc. [4, 
p. 277-278]. 

Adverbializarea, credem, a 
luat sfârşit, s-a definitivat în cazul 
formelor negative: neoxuanHHo, 
HexOaHHo-HeeaOQaHHo, ne3acny- 
XKEHHO, He3amemHo, Heonpeden6n- 
HO, HEU3bACHUMO, HECKOHUaeMo, 
HecrblxaHHo etc. În limba română 
acestora le corespund locuţiunile 
adverbiale, de cele mai multe ori, cu 
formant prepoziţional pe- şi negația 
ne-: pe neaşteptate, pe neobserva- 
te, pe vrute-pe nevrute, pe nedrept; 
nehotărât, sau cu prepoziţia fără: 
fără sfârşit. 

In română sunt şi prepoziţii 
de origine participială — mulțumită, 
datorită, potrivit. Acestora le co- 
respund în rusă prepoziţia gerun- 
zială 6na2oOapa şi cea adverbială 


coenacHo. Aşadar, căile de conver- 
sie a participiilor în adverbe în am- 
bele limbi sunt diferite, fapt care a şi 
determinat diversitatea cantitativă 
a reprezentării acestui fenomen 
lingvistic în limbile confruntate. 
Conversia participiilor este un 
fenomen care capătă amploare la 
etapa actuală în ambele limbi. 

MODALITĂŢI 
DE REDARE 
A CAUZALITĂŢII 
ÎN LIMBA ROMÂNĂ 


Limba, ca fenomen emina- 
mente social, se caracterizează prin 
universalii care denotă trăsăturile 
ei de sistem şi de structură, cum 
sunt categoriile de aspectualitate, 
modalitate, predicativitate, cauza- 
tivitate etc. Orice idiom, indiferent 
de apartenenţa sa genealogică sau 
tipologică, include asemenea cate- 
gorii, exteriorizate, de regulă, prin 
mijloace eterogene. 

Vom aborda aici noţiunea de 
cauzativitate (cauzalitate), men- 
ţionând, pentru început, că se ma- 
nifestă ca o categorie semantică 
universală fundamentală, care are 
în limba română diferite modalităţi 
de redare. 

Prin termenul cauzalitate este 
exprimată relaţia cauză — efect din- 
tre două situaţii: o situaţie (acţiune) 
generează o altă situaţie (acţiune). 
Nu există cauză fără efect şi vice- 
versa. În accepţie lingvistică, cau- 
zal înseamnă „ceea ce exprimă o 
dependenţă motivată sau ceea ce 
se află în legătură cu exprimarea 
unei astfel de dependente; ceea ce 
are semnificaţie de motiv sau de im- 
bold, exprimat prin mijloace sintacti- 
ce..." [1, p. 193]. Astfel, putem vorbi 
despre relaţii cauzale, îmbinare de 
cuvinte cu sens cauzal (datorită cir- 


cumstanțelor, graţie împrejurărilor 
favorabile), jonctive cauzale (pentru 
că, fiindcă ş.a.), propoziţie cauzală. 
De exemplu: (1) Şi noi stăruim în 
această lume, deoarece avem de 
împlinit jurăminte (M. Sadoveanu, 
Nicoară Potcoavă). 

Ch. Bally defineşte cauzalita- 
tea drept „un raport cauzal-obiectiv 
asimetric unidirectional (se stabileş- 
te între A şi B, dar nu invers), tran- 
zitiv (raportul de cauzalitate dintre 
A şi B — B şi C presupune şi rapor- 
tul dintre A şi CY’ [2, p. 110-111]. 
Raport de cauzalitate se stabileşte 
între două sau mai multe structuri 
predicative elementare, care, ur- 
mând o anumită consecutivitate ie- 
rarhică, formează o macrostructură 
cauzativă complexă de tipul SP, 
Cauz S,P, Cauz S,P, ... şi repre- 
zintă lanţul cauzalităţii A—B—C ..., 
adică ceea ce se numeşte situaţie 
cauzativă. 

Categoria noţională a cauza- 
tivităţii este, pentru limba română, 
o categorie latentă, care se află în 
structura semantică a verbelor cau- 
zative sau a enunţului ce redă o si- 
tuaţie cauzativă complexă de tipul: 
(2) Eu am rugat-o să vină. Consti- 
tuenţii imediaţi ai situaţiei cauza- 
tive sunt, cel puţin, două microsi- 
tuaţii, legate prin relaţii de cauzare 
sau de motivare (cauzal-efective). 
În acest caz, o situaţie generează 
o altă situaţie, are loc deci corelaţia 
cauză — efect. Microsituaţia cauza- 
toare (Eu am rugat) o vom numi an- 
tecedent, iar microsituaţia cauzată 
(ea să vină) — consecinţă a situaţiei 
cauzative. Examinând o serie de 
verbe cauzative, am constatat că 
semnificaţia acestora este alcătuită 
din următoarele elemente semanti- 

ce „A face aşa, ca B să devină C”, 
„A îl face pe B să îndeplinească 
o acţiune”, „A cauzează acţiunea, 
B o îndeplineşte”. Lanţul cauzativ 
este constituit în mod obligatoriu 
din cel puţin două verigi: actantul 1 
(sau declanşatorul, instigatorul) ce 
apare drept cauză a unei acţiuni, a 
unei stări sau modificări şi actantul 
2 ce apare ca executor al acţiunii 
(declanşate de actantul 1), obiectul 
stării sau al modificării. 

Să analizăm câteva enun- 
turi care, deşi nu conţin verbe şi 
sintagme cauzative, redau, prin 
valoarea lor logico-semantică, în- 
ţelesuri subiectiv-modale, cum ar 
fi îndemnul, rugămintea, ordinul 
etc. Construcţiile de tipul acesta 
sunt utilizate pentru a exprima în 
mod indirect sensurile amintite mai 
sus. Prin acestea, locutorul X îi im- 
pune adresantului Y, prin vorbire, 
un anumit comportament, îl deter- 
mină să îndeplinească o acţiune 
pentru a obţine rezultatul scontat. 
De exemplu: 

(3) — Nu vrei să mă plimbi cu 
trăsura mâine-seară? M-am plictisit 
într-un hal... (G. Călinescu, Enigma 
Otiliei). 

Enunţul dat, după cum indică 
semnul de punctuație de la sfârşitul 
lui, este unul interogativ. Structura 
interogativă însă nu este folosită 
doar pentru a întreba ceva, deoare- 
ce vorbitorul nu solicită un răspuns 
da / nu. Cel care întreabă urmă- 
reşte, de fapt, scopul de a obţine 
ceva de la interlocutor, adică prin 
întrebare vrea să-l determine pe 
cel întrebat să-i satisfacă o anumită 
doleanţă. Acest fapt devine evident 
datorită enunţului imediat următor, 
din care aflăm că autorul lui, fiind 


foarte plictisit, ar dori să se plimbe. 
De aici rezultă că vorbitorul se adre- 
sează interlocutorului nu atât pentru 
a-i cere o informaţie, cât pentru a-şi 
exprima indirect dorinţa de a realiza 
o acţiune sau de a obţine ceva. Cu 
alte cuvinte, adresantului, printr-o 
solicitare politicoasă, i se impune 
un anumit mod de comportare în 
scopul obţinerii rezultatului aşteptat 
de locutor. 

În construcţia interogativă 
analizată s-a încălcat relaţia direc- 
tă dintre structura actului de vorbire 
(sintaxa sa interogativă) şi conţinu- 
tul lui (cerere de informaţie). Rapor- 
tul structură — funcţie se deplasea- 
ză, ceea ce are ca efect indicarea în 
enunţ a unor valori suplimentare. În- 
trebarea este doar parţială, deoare- 
ce structura interogativă cere un alt 
tip de răspuns decât da /nu. Para- 
frazând, am spune: (3*) L-a întrebat 
dacă (nu) vrea s-o plimbe cu trăsura 
mâine-seară. Am obţinut o enun- 
ţiativă cu vorbire indirectă, unde 
apar anumite modificări de ordin 
gramatical, care nu afectează însă 
conţinutul în ansamblu. După cum 
am mai menţionat, enunţul conţine 
în mod implicit o nuanţă suplimen- 
tară de sens: dorinţa de a obţine 
ceva. Această nuanţă semantică 
este exprimată în enunţul-invariantă 
prin mijloace suprasegmentale — in- 
tonaţia ascendent-descendentă şi 
două accente logice. Avem în faţă 
o formă de exprimare voalată sau 
indirectă a unei rugăminţi. Enun- 
ţul-transformă (3*) îşi modifică into- 
naţia (devine o propoziţie enunţia- 
tivă) şi accentul logic, ambele fiind 
înlocuite prin verbul a întrebat, cu o 
nuanţă cauzativă, care nu e cauza- 
tiv prin excelenţă. În enunţul nostru, 

acest verb poate fi substituit prin 
unul din verbele cauzative: a cere, 
a ruga, a propune, a zice, a solicita, 
a ademeni, a îndemna, a provoca, 
a sugera, a tenta ş.a. 

Obţinem următoarea transfor- 
mă: (3**) L-a rugat / îndemnat s-o 
plimbe cu trăsura mâine-seară. 
Verbul a rugat (a îndemnat) sub- 
stituie intonaţia ascendent-des- 
cendentă din (4) (facem abstracţie 
de negația nu, deoarece aici ea nu 
poartă o încărcătură semantică, 
conferindu-i enunţului un anumit 
grad de afectivitate în corelaţie cu 
accentul şi intonaţia). 

Considerăm că enunţul-trans- 
formă (3**) are un conţinut notio- 
nal-semantic echivalent cu enun- 
ţul-invariantă (3). Transforma (3*) 
este una intermediară între (3) şi 
(3**). Din anumite cauze, vorbitorul 
îşi anunţă în mod indirect intenţia, 
evitând exprimarea directă. Pentru 
aceasta sunt folosite cele mai diver- 
se mijloace de exprimare, inclusiv 
cele suprasegmentale (intonaţia, 
accentul, topica), care uneori pot fi 
însoţite de diferite formule de poli- 
tete, adverbe, interjecţii. Aşadar, in- 
tonaţia are o deosebită importanţă 
pentru definitivarea structural-se- 
mantică a propoziției, la exprima- 
rea aspectului emotiv al vorbirii, la 
redarea nuanţelor modale. 

Unii cercetători ca, de exem- 
plu, John R. Searle [3, p. 195-222] 
consideră enunţurile întrebări cu 
valoare de îndemn ca fiind acte in- 
directe de vorbire (indirect speech 
acts). Acestea sunt cazurile în care 
vorbitorul, bazându-se nu numai pe 
cunoaşterea limbii de către locutor 
(adresant), ci şi pe experienţa lui 
extralingvistică (înţelegerea prin- 


cipiilor de construire a unui dialog, 
evaluarea condiţiilor prin care un 
act comunicativ poate fi sesizat), îşi 
exteriorizează în mod indirect (me- 
diat) intenţia, evitând, în felul aces- 
ta, exprimarea directă. John Searle 
consideră că prin actul comunicativ 
indirect vorbitorul îi transmite conlo- 
cutorului un conţinut mult mai bogat 
decât cel care este exprimat explicit 
în enunţ [3, p. 195-222]. 

Vorbitorul recurge la enunţul-în- 
trebare din anumite considerente. 
Acesta încearcă prin întrebare să 
evite enunţarea directă a rugăminţii 
sau a îndemnului. Structura seman- 
tică de adâncime dezvăluie semul 
cauzativ „deghizat” într-o structură 
interogativ-negativă de suprafaţă. 
Toate acestea ne sugerează ideea 
că la interpretarea construcţiilor în 
cauză trebuie să se ţină cont nu 
numai de structura lor sintactică 
şi de componenţa lexicală, ci şi 
de informaţia semantică, pragma- 
tică, contextuală. Printre tipurile de 
structuri cu ajutorul cărora se expri- 
mă în mod indirect îndemnul la ac- 
ţiune enunțurile-întrebări constituie 
unul din mijloacele folosite mai des 
pentru acest scop. S. Corniciuc, 
explicând termenul „întrebări non- 
standard” („aparente”, „false”, „fic- 
tive”, „pseudoîntrebări”), susţine că 
„gama interogativelor ce nu aşteap- 
tă o reacţie verbală (= răspuns)... 
este foarte vastă (ea va exprima o 
cerere, o poruncă, un îndemn, o in- 
vitaţie estompată, dar şi o consta- 
tare...)” [4, p. 46]. Prin modificarea 
formei de exprimare a intenţiei co- 
municative, se atenuează caracte- 
rul directiv al unui imperativ care, 
în anumite situaţii, ar putea afecta 
individualitatea destinatarului. 

Între structura unui enunţ şi 
funcţia sa de comunicare există o 
relaţie de dublu sens: pe de o par- 
te, formele lingvistice semnalizează 
intenţii de comunicare ale vorbito- 
rilor, pe de altă parte, vorbitorii, în 
virtutea unor intenţii comunicative, 
recurg la anumite forme lingvisti- 
ce. Formularea enunţurilor prezin- 
tă anumite particularităţi, deoarece 
vorbitorul este constrâns de siste- 
mul limbii date, precum şi de mo- 
dalităţi specifice de contextualizare. 
Ca să fim mai expliciţi, vom analiza 
un enunţ care, după părerea noa- 
stră, implică anumite dificultăţi în 
ceea ce priveşte definitivarea struc- 
tural-semantică şi segmentarea în 
unităţi sintactice. 

(4) — Să nu care cumva să în- 
drăzniţi să spuneţi altfel decât cum 
vreau eu. Să staţi, să mâncaţi şi să 
beti cu mine şi cu baba (M. Sado- 
veanu, Baltagul). 

Verbul de bază are forma 
modului conjunctiv, exprimând în- 
demnul, la care se mai adaugă va- 
loarea prohibitivă. Vorbitorul inter- 
zice, nu-i permite adresantului să 
îndeplinească acţiunea. Ideea de 
interdicţie este exteriorizată cu aju- 
torul locuţiunii să nu care cumva să 
îndrăzniţi, care, de fapt, echivalea- 
ză semantic cu *vă interzic să... La 
reproducerea vorbirii directe trebuie 
să ţinem cont de acest fapt, pentru 
ca enunţul-variantă să exprime cât 
mai adecvat intenţia vorbitorului: 
(4*) Le-a interzis să facă altfel... 

Am obţinut o sintagmă cau- 
zativă cu două centre predicative, 
dintre care unul, şi anume verbul 
cauzativ a interzis, se află în mod 
implicit în propoziţia invariantă. La 
reproducerea vorbirii directe tre- 


buie să ţinem cont de acest fapt, 
pentru ca enunţul-variantă să ex- 
prime cât mai adecvat intenţia vor- 
bitorului. 

După cum observăm, operaţia 
de transpunere în vorbire indirectă 
este însoţită atât de modificări de 
ordin fonetic şi gramatical, cât şi le- 
xical. Reproducerea vorbirii directe 
devine posibilă în cazul dat numai 
datorită prezenţei verbului cauza- 
tiv a interzice. Odată cu aceasta 
se reduce gradul de afectivitate a 
enunţului. Din punctul de vedere al 
structurii logico-semantice, trans- 
formele-variante sunt echivalente 
cu invarianta, diferă doar structurile 
lexico-gramaticale. Avem de faţă o 
neconcordanţă între forma logică şi 
forma gramaticală, când diferenţele 
de suprafaţă sunt nerelevante din 
punct de vedere logic, ele maschea- 
ză asemănări de adâncime. Este 
aici caz de sinonimie sintactică 
pe care cercetătoarea L. Lăzăres- 
cu o defineşte ca pe „o relaţie dintre 
două sau mai multe enunţuri sau 
dintre două sau mai multe părţi de 
enunţ, care satisface trei condiţii 
obligatorii: 1) enunţurile în întregime 
sau părţile de enunţ să aibă formă 
diferită; 2) enunţurile în întregime 
sau părţile de enunţ să transmită ace- 
eaşi informaţie semantică; 3) enunţu- 
rile în întregime sau părţile de enunţ 
să îndeplinească aceeaşi funcţie 
sintactică“ [5, p. 36-38]. 

Coexistenţa în limbă a for- 
melor sinonimice oferă vorbitori- 
lor o selecţie lingvistică mai largă, 
în funcţie de felul în care decurge 
procesul de comunicare interumană 
sau de circumstanţele oricărui act 
comunicativ. 

În contextul celor expuse 

mai sus, vom examina încă un 
exemplu. 

(5) — să fiţi cu ochii în patru — 
comandă Aglae — ...Noaptea asta 
stăm aici, că n-o fi foc (G. Călines- 
cu, Enigma Otiliei). 

În primul enunţ, forma de con- 
junctiv a verbului-predicat exprimă 
un ordin, deci la o eventuală trans- 
formă vom utiliza verbul cauzativ 
adecvat: (5*) Le-a ordonat /porun- 
cit să fie cu ochii în patru. 

Duritatea poruncii exprimate 
prin verbul la conjunctiv în (5) se 
manifestă mai pregnant datorită 
prezenţei în enunţul următor a unui 
verb la timpul prezent cu valoare de 
viitor. Indicatorii lexicali noaptea 
asta marchează un sens de viitor 
cert. În intenţia de a sublinia intere- 
sul vorbitorului la realizarea acţiunii, 
autorul utilizează forma persoanei |, 
plural, care mai arată că locutorul 
este convins de realizarea acţiunii, 
tonul acestuia fiind ultimativ, porun- 
citor. Luate în accepţie largă, pere- 
chile de enunţuri sunt echivalente 
semantic: „o persoană cauzează 
acţiunea altei persoane”. Compo- 
nentul semantic a cauza este co- 
mun pentru ambele construcţii care 
reprezintă următoarea relaţie: „in- 
fluenta unei persoane asupra alteia 
cu scopul de a cauza o acţiune de 
răspuns”. Actul de vorbire are un 
caracter stimulator şi se prezintă ca 
mobil al unei alte acţiuni cu ajutorul 
căruia vorbitorul îl îndeamnă / de- 
termină / stimulează pe interlocutor 
să îndeplinească acţiunea. 

E de observat că şi unele ver- 


1 Este vorba despre aşa-numitul 
prezent futural [Vezi: 6, p. 230]. 


be modale, cum ar fi a putea, a vrea, 
a dori, a trebui, au funcţii comune cu 
verbele cauzative. Astfel, şi unele, 
şi altele sunt sinonime cu imperati- 
vul, fiind utilizate în acte de vorbire 
cu caracter stimulator (de îndemn). 
Să ilustrăm cele expuse: 

(6) — Tinere, văd că nu mai vii 
pe la noi să-l ajuţi pe Titi al meu. 
Poţi să vii neinvitat (G. Călinescu, 
Enigma Otiliei). 

(6*) ...Îţi permit să vii nein- 
vitat. 

Avem de faţă o cauzare indi- 
rectă. Caracterul situaţiei cauzative 
exprimate printr-un enunţ ce conţine 
un verb modal (în cazul dat, vorba e 
de verbul a putea) este determinat 
de însuşi verbul, forma gramaticală 
a acestuia, precum şi de organiza- 
rea sintactică a propoziției. 

Verbul a putea la persoana a 
II-a, sing. şi pl. poate fi interpretat 
în două feluri: ca verb ce exprimă 
o permisiune sau o propunere, aşa 
cum se întâmplă în (6). Acelaşi 
verb, la modul condiţional-optativ, 
timpul prezent, uneori cu forma ne- 
gativă, plasat într-o construcţie inte- 
rogativă, va exprima o rugăminte: 

(7) (N)-aţi putea să-mi comu- 
nicaţi unele detalii? 

Rugămintea mai poate fi ex- 
primată şi prin enunţuri cu verbul a 
vrea la persoanele | şi a Il-a: 

(8) Aş vrea să-mi spui = Te rog 
să-mi spui. 

(9) N-ai vrea să-l întâmpini 
mâine? = Te-aş ruga să-l întâmpini 
mâine. 

Verbele modale, în special la 
forma de condiţional-optativ, ex- 
primă îndemnul mult mai voalat, 
într-un mod mai puţin categoric 
decât verbele cauzative. Este vor- 

ba despre aşa-numita solicitare 
politicoasă. 

În concluzie, unele verbe 
modale ce semnifică posibilitatea, 
necesitatea sau dorinţa pot deve- 
ni echivalente noţional-semantice 
ale verbelor cauzative şi prezintă 
forme indirecte de exprimare a in- 
tenţiilor comunicative. Afinităţile 
dintre cele două categorii de verbe 
sunt evidente. 

Într-un model chomskyan de 
tipul Aspects, al cărui specific, la 
nivelul componentului transforma- 
tional, îl constituie caracterul se- 
mantic vid al transformărilor, este 
asigurată explicarea fenomenului 
sinonimiei sintactice prin consi- 
derarea unei singure structuri de 
adâncime, căreia îi corespund mai 
multe structuri de suprafaţă [vezi: 
7, p. 25]. Existenţa unei singure 
structuri de adâncime determină 
echivalenţa semantică a structurilor 
de suprafaţă. 

Am vrea să credem că notele 
noastre vor putea servi drept punct 
de reper pentru studierea limbii ca 
activitate de comunicare, pentru in- 
terpretarea vorbirii dialogate. După 
cum se ştie, în cadrul actului comu- 
nicativ, locutorul rosteşte enunţul 
cu o anumită intenţie: să transmită 
o informaţie, să obţină o informaţie 
sau să determine pe cineva să facă 
ceva. Pentru acest scop, locutorul 
îşi alege mijloacele de expresie în 
funcţie de circumstanţele concrete 
ale actului comunicativ. Se impune 
aşadar o corelaţie între intenţia co- 
municativă a emiţătorului şi efectul 
asupra receptorului. Emiţătorul „tre- 


buie să opteze pentru acea formă 
a enunţului care serveşte în modul 
cel mai eficient scopurilor sale, de- 
jucând rezistenţa probabilă a celui 
cu care discută, menajându-i sus- 
ceptibilitatea şi creându-i impresia 
că îi lasă libertatea de a alege in- 
terpretarea care îi convine” [8, p. 2]. 
În felul acesta, un vorbitor abil va şti 
să evite situaţiile jenante, care i-ar 
crea interlocutorului o impresie mai 
puţin plăcută, ceea ce, în ultimă in- 
stanţă, ar pune în pericol realizarea 
unor intenţii ale emiţătorului. 

ROLUL LINGVISTULUI 
ÎN PROCESUL 

DE PLANIFICARE 

A FUNCŢIONĂRII 

__ LIMBILOR 

ÎN SOCIETATE 


Orice politică lingvistică este 
sortită eşecului dacă nu sunt res- 
pectate două condiţii esenţiale. In 
primul rând, este necesar să se 
iniţieze o reflecţie profundă asupra 
datelor sociolingvistice care urmea- 
ză a fi colectate şi asupra modului 
de informare a publicului despre 
rezultatele obţinute. In al doilea 
rând, pentru a se putea interveni, 
deliberat şi eficient, asupra limbii 
(limbilor), este necesară cunoaş- 
terea procesului de modificare 
lingvistică spontană, cunoaşterea 
modificărilor intervenite în structura 
limbii în virtutea dinamicii sistemului 
lingvistic şi nu a unei anumite politici 
lingvistice. 

Intrucât factorii de decizie şi 
publicul larg nu sunt, de regulă, 
la curent cu tendinţele interne ale 
evoluţiei limbilor şi nu sunt informaţi 
asupra cauzelor şi condiţiilor varia- 
țiilor lingvistice, o politică lingvistică 
democratică necesită un efort de in- 
formare lingvistică orientat în două 
direcţii: 1) spre factorii de decizie şi 
2) spre cercurile largi de utilizatori 
ai limbii (limbilor) în chestiune. În 
activitatea de informare lingviştilor 
le revine o sarcină şi o responsabi- 
litate greu de estimat. 


Cu atât mai mult cu cât, în 
condiţiile actuale, rolul lor necesi- 
tă, în acest sens, o nouă rigoare 
deontologică şi cunoştinţe interdis- 
ciplinare. 

Este cunoscut faptul că impor- 
tanta unei ştiinţe constă nu doar în 
forţa ei explicativă, ci şi în utilitatea 
şi eficacitatea ei socială (Calvet, 
1998, p. 111). Privită din acest 
punct de vedere, ştiinţa lingvistică 
s-a caracterizat, la diferite etape ale 
evoluţiei sale, printr-un grad diferit 
de utilitate socială. 

După cum se ştie, pe parcur- 
sul mai multor secole, obiectul de 
studiu al lingvisticii a fost aspectul 
formal al limbii, adică codul lingvis- 
tic. Se poate afirma cu certitudine 
că, în perioada anterioară secolului 
al XIX-lea, întreaga ştiinţa lingvisti- 
că a fost normativă. In pofida fap- 
tului că majoritatea comunităţilor 
lingvistice din lume erau plurilingve, 
unilingvismul era considerat drept 
normă. 

Astfel, gramaticienii latini şi 
greci! au fost autori de manuale 
care doreau să stabilească nor- 
me imuabile pentru ortografia şi 
ortoepia limbilor greacă şi latină, 
aşa-numitele ius et norma loquendi. 
Chiar şi în secolul al XIX-lea mulţi 
dintre fondatorii consacraţi ai noii 
ştiinţe lingvistice s-au preocupat 
îndeaproape de problemele normă- 
rii. De exemplu, danezul Rasmus 
Rasc a fost preocupat mult timp de 
elaborarea unei ortografii mai ra- 
tionale pentru limba sa maternă 
şi a publicat o lucrare pe acest 
subiect?. Intemeietorii germani 
ai şcolii lingvistice istorice (Jakob 
Grimm şi August Schleicher) au 
publicat multe lucrări privind corec- 
titudinea în limba germană. 

In cea de-a doua jumătate a 

secolului al XIX-lea, concepţiile lin- 
gvistice au fost dominate de neogra- 
maticieni, care, de asemenea, s-au 
interesat îndeaproape de această 
problemă. De exemplu, Hermann 
Paul a consacrat, în lucrarea sa 
Prinzipien, un capitol întreg limbii 
standard sau Gemeinsprache:, iar 
Adolf Noreen a publicat un studiu 
pertinent privind corectitudinea în 
limbă”. 

In secolul al XX-lea, Antoine 
Meillet a examinat în detaliu aceas- 
tă problemă”, iar Otto Jespersen, 
în lucrarea Mankind, Nation and 
Individual, a dedicat două capitole 
problemei corectitudinii în limbă. 

In SUA, cei mai cunoscuţi 
lingvişti s-au interesat de acest 
subiect. Astfel, Leonard Bloomfield 
a publicat o lucrare consacrată 
vorbirii corecte şi incorecte” şi, în 
cartea sa Language, a rezervat 
câteva pagini problemei legate de 
rolul lingvisticii atât în domeniul 
corectitudinii limbii şi a variantei 
standard, cât şi în cel al principiilor 
ortografiei limbii engleze şi ale limbi- 
lor de circulaţie internaţională. Fiind 
conştient de faptul că limba nu este 
doar un simplu cod, L. Bloomfield 
menţiona: „Faptul că studiul limbii 
nu poate ajuta în direcţia înţelegerii 
şi controlării actelor umane repre- 
zintă numai o perspectivă, însă nu 
una foarte îndepărtată” (Bloomfield, 
1933, p. 509). 

Până şi opiniile antinormative 
ale lui Robert A. Hall, Jr. denotă un 
interes considerabil pentru proble- 
matica lingvisticii normative. Indem- 
nul adresat oamenilor „să lase limba 
în pace” (Hall, 1950) reprezintă o 
evoluţie a atitudinilor faţă de inova- 
tiile lingvistice. 

Poziţia antinormativă a lingvişti- 
lor americani nu este câtuşi de puţin 


originală. În secolul al XIX-lea, în 
lingvistica europeană se făcea deja 
distincţia, acum acceptată, între 
lingvistica prescriptivă şi lingvistica 
descriptivă (Tegner, 1874, p. 104). 
In lucrarea de faţă, nu ne propunem 
să facem o diferenţiere între aceste 
două aspecte ale lingvisticii, diferen- 
tiere care, în opinia unor cercetători, 
este superficială (Haugen, 1972, 
p. 161), ci doar să insistăm asupra 
faptului că atât prescrierea legilor 
limbii, cât şi descrierea acestora 
constituie o problemă lingvistică cu 
anumite implicaţii sociale. 

Aşadar, această scurtă incur- 
siune în istoria lingvisticii ne per- 
mite să conchidem că lingvistica 
normativă şi cea prescriptivă pot fi 
considerate „un mod de organizare 
sau de manipulare a limbii...” (Hau- 
gen, 1972, ibidem). Devine clar 
că această intervenţie afecta doar 
natura propriu-zisă a limbii (corpus 
planning), fără a atinge statutul 
social al acesteia (status planning). 
Acest lucru i-a determinat pe unii 
cercetători să afirme că, în secolul 
al XIX-lea, lingvistica descriptivă s-a 
claustrat, izolându-se de societate. 
In opinia lui L. Guespin şi J.-B. 
Marcellesi, cercetările lingvistice 
din secolul al XIX-lea şi din prima 
jumătate a secolului al XX-lea, deşi 
excelente prin profunzimea lor, erau 
lipsite de utilitate socială (Guespin 
& Marcellesi, 1986, p. 7). 

O cotitură radicală în sporirea 
utilității sociale a limbii s-a produs 
odată cu apariţia sociolingvisticii. 
W. Labov (Labov, 1966), de exem- 
plu, este conştient de implicaţiile 
socio-politice ale cercetărilor sale. 
Rolul lingviştilor în procesul de plani- 
ficare a limbii (limbilor) este, de ase- 
menea, menţionat de B. Techtmeier, 
care consideră că lingvistul nu tre- 

buie să se limiteze la analiza schim- 
bărilor comportamentului verbal şi 
instruirea vorbitorilor; sarcina lui 
este să influenţeze opinia publică şi 
să vegheze asupra codificării aces- 
tor schimbări (Techtmeier, 1985, 
p. 113-119). Conform opiniei lui 
P. Gardy (Gardy, 1985%, lingviştilor 
le revine un rol aparte în menţinerea 
şi revitalizarea limbilor minoritare 
a căror degradare atinge un nivel 
patologic, revendicarea lingvistică 
şi identitară din partea membrilor co- 
munităţii lingvistice respective fiind 
încă destul de puternică. În situaţii 
de acest gen, factorii de decizie vor 
acţiona prin metoda de tatonare, 
fără a face însă mare lucru, şi doar 
lingviştii pot fi de un real folos în 
fiecare situaţie concretă. 

Cu alte cuvinte, sociolingvistica 
a extins domeniile de cercetare ale 
lingvisticii normative şi prescriptive, 
integrând în aria investigaţiilor sale şi 
funcţiile sociale ale limbii în condiţiile 
plurilingvismului. Astfel, lingvistica 
s-a implicat în mod direct în planifi- 
carea limbii, aceasta din urmă fiind 
considerată mai degrabă un tip de 
comportament decât un cod. 

Prin urmare, lingvistica a par- 
curs o cale destul de lungă până 
când cercetătorii au realizat cu 
adevărat că acţiunile de politică 
lingvistică necesită o cunoaştere 
minuțioasă a contextului social 
de funcţionare a limbii. Or, tocmai 
acest context nonlingvistic era 
omis de lingvistica tradiţională. De 
aceea, contribuţia lingvisticii nor- 
mative şi prescriptive la procesul 
de planificare a limbii era destul de 
limitată. 

Drept dovadă a acestui pesi- 
mism poate servi eşecul limbilor ar- 
tificiale?, printre care şi esperanto! 
conceput de medicul L. Zamenkov, 


în 1887, ca o soluţie la problema co- 
municării internaţionale. Esperanto 
nu este, de altfel, prima tentativă 
de acest gen: Descartes, Leibniz, 
Montesquieu, Voltaire, Condorcet 
şi alţii şi-au dorit crearea unei limbi 
internaţionale capabile să serveas- 
că drept limbă de comunicare între 
savanţi. Pastorul german Johann 
Schleyer a elaborat codul volapük 
care a cunoscut un mare succes 
în anii '80 ai secolului al XIX-lea. 
Esperanto a putut substitui idiomul 
volapuk graţie similitudinii sale cu 
limbile europene. 

In pofida faptului că 12 milioa- 
ne de oameni din lumea întreagă 
au învăţat esperanto, că în această 
limbă s-au publicat vreo 20.000 de 
cărţi, printre care Biblia, operele lui 
Moliere, Balzac, Schiller şi Tolstoi şi 
că a fost recunoscută de UNESCO 
(Weinstein, 1983, p. 164), acest 
program de planificare lingvistică 
a eşuat şi „poate fi considerat un 
exemplu de soluţionare exclusiv 
lingvistică a unei probleme concrete 
de comunicare fără a se ţine cont 
de aspectele sociale ale situaţiei” 
(Baylon, 1991, p. 180). 

Intr-adevăr, este imposibil să 
se ignore diversele variabile ale 
comportamentului lingvistic, impor- 
tanţa simbolică şi prestigiul unei limbi 
în alegerea acesteia ca instrument 
de comunicare. Neutră din punct 
de vedere lingvistic, esperanto nu 
poate fi neutră şi din punct de vedere 
sociolingvistic, întrucât inegalităţile 
sociale afectează comunicarea. Ne- 
putinţa idiomului respectiv de a ţine 
cont de aspectele nonlingvistice 
ale comunicării constituie motivul 
eşecului acestuia. 

Acum, putem da răspunsurile 
posibile la întrebarea când şi unde 
pot acorda lingviştii ajutor societăţii 

în soluţionarea dificultăţilor lingvis- 
tice, cu alte cuvinte, cum se pot ei 
implica în procesul de planificare 
a limbii (limbilor). Este necesar 
să menţionăm că lingviştii nu sunt 
neapărat dotați pentru a acţiona în 
direcţia planificării lingvistice. Astfel, 
sensibilitatea lor la diferite nuanţe 
lingvistice poate fi diminuată de o 
preocupare excesivă pentru me- 
canismul limbii. În măsura în care 
planificarea lingvistică constă în 
„evaluarea schimbării lingvistice” 
(Haugen, 1972, p. 161), este ne- 
cesar să înţelegem despre ce fel de 
schimbare este vorba şi care este 
relaţia ei cu structura veche şi actuală 
a limbii. 

In acest sens, trebuie să menti- 
onăm că marea sarcină a lingvisticii 
din secolul al XIX-lea a fost aceea 
de clarificare a problemei schimbării 
lingvistice: s-a demonstrat că toate 
limbile se schimbă în mod sistema- 
tic. Caracterul sistematic s-a dove- 
dit a fi atât de accentuat, încât un 
număr considerabil de lingvişti s-au 
situat pe poziţiile determinismului 
lingvistic, negând posibilitatea de 
a influenţa schimbarea din exterior 
(Haugen, 1972, p. 185). Întrucât 
planificarea lingvistică presupune 
orientarea deliberată a schimbării 
lingvistice, ea va fi categoric res- 
pinsă de determinişti. Pe de altă 
parte, faptul că alte instituţii sociale 
au fost modificate prin măsurile de 
planificare oficială îi încurajează pe 
acei care descoperă trăsături nea- 
decvate în structura limbii sau în 
ortografie. Problema reală rezidă în 
chiar procesul de evaluare: intuiţia 
factorilor de decizie poate şi trebuie 
să fie înlocuită cu regulile explicite 
ale lingvistului. 

Modalităţile de implicare a lin- 
gviştilor în acţiunile de glotopolitică 


sunt diverse şi variază în funcţie de 
etapele procesului de planificare 
a limbii. E. Haugen distinge patru 
ipostaze în care lingvistul îşi poate 
aduce contribuţia şi anume: ca (1) 
istoric al limbii, (2) descriptivist, 
(3) teoretician şi (4) cadru didactic 
(Haugen, 1972, p. 185-186). 

Fiind specialist în istoria lim- 
bii, lingvistul este în măsură să 
stabilească o anumită continuitate / 
discontinuitate în vorbirea sau / şi 
în scrierea unei comunităţi lingvis- 
tice, atât cât este fezabil pe baza 
atestărilor vorbitorilor sau actului 
de reconstrucţie lingvistică. El poate 
distinge elementele indigene de îm- 
prumuturi, asigurând în acest mod, 
după caz, fundamentul lingvistic 
pentru purificarea sau hibridizarea 
limbii (el este capabil şi va trebui să 
justifice opţiunea pentru o soluţie 
de purificare sau hibridizare). 

Ca descriptivist, lingvistul poa- 
te descrie cu exactitate uzul actual 
al comunităţii lingvistice în cauză. 
În calitate de specialist în dialecto- 
logie, el poate colecta şi prezenta 
informaţii preţioase despre varietate 
şi unitate în vorbirea populară. Mai 
mult, ca sociolingvist, el poate sta- 
bili gradul de prestigiu al diferitelor 
forme dialectale ale unei limbi, 
poate observa şi clasifica faptele 
lingvistice asociate cu vorbirea şi 
scrierea standard. Concretizând re- 
zultatele cercetărilor sale în manua- 
le, gramatici şi dicţionare, lingvistul 
poate contribui la difuzarea vorbirii 
şi scrierii normative. 

În calitate de teoretician, el 
este capabil să stabilească princi- 
piile directorii pentru înţelegerea 
limbii ca fenomen universal. Cu 
alte cuvinte, cunoscând trăsăturile 
universale ale structurii limbii, lin- 
gvistul poate distinge schimbările 

spontane — condiţionate de dinami- 
ca sistemului lingvistic — de cele arti- 
ficiale, care sunt produsul acţiunilor 
de planificare lingvistică. Conştient 
de relaţia dintre limbă şi societate, 
el îşi dă seama de importanţa struc- 
turii unitare a limbii pentru o comuni- 
care eficientă, paralel cu existenţa 
variantelor individuale. 

In măsura în care este şi pro- 
fesor, lingvistul se implică direct în 
activitatea de cultivare a limbii şi de 
instruire a vorbitorilor. El are posi- 
bilitatea să verifice oportunitatea şi 
eficienţa proiectelor de planificare 
lingvistică propuse, poate colecta 
şi furniza informaţii pertinente 
asupra motivaţiilor şi atitudinilor 
audienţilor săi faţă de proiectul în 
chestiune. 

Ca proces de decizie la nivel 
naţional, planificarea lingvistică se 
compune din câteva etape, care ar 
putea fi rezumate astfel: (1) identi- 
ficarea problemei, (2) conceperea 
şi implementarea programelor de 
acţiune şi (3) evaluarea rezultatelor 
finale (Rubin, 1971, p. 217-252). 

Etapa de identificare a proble- 
mei constituie, deseori, un răspuns 
la o serie întreagă de întrebări de 
natură complexă: politică, socială, 
economică, religioasă şi, bineînţe- 
les, lingvistică. Atunci când membrii 
unei comunităţi ridică o problemă 
lingvistică, ei asociază în mod 
automat limba cu o manifestare a 
culturii, referindu-se la funcţia sim- 
bolică a limbii şi la cea de „reflectare 
a comportamentului social” (Labov, 
1968, p. 240). Pe de altă parte, so- 
luţionarea unei probleme de limbă 
constituie doar un element consti- 
tutiv al unui program de acţiune 
mai vast. De exemplu, promovarea, 
într-o ţară plurilingvă, a unei limbi în 
cadrul unui proiect sociopolitic poa- 


te avea drept obiectiv consolidarea 
identităţii naţionale. 

Intrucât lipsa unui mijloc efi- 
cient de comunicare constituie 
un obstacol în unificarea naţiunii, 
alegerea limbii oficiale este o pro- 
blemă de importanţă majoră, care 
se include, la rândul ei, ca parte 
integrantă, într-un proiect politic 
mai vast. Kenya, de exemplu, care 
a optat pentru o singură limbă nati- 
onală"', cu scopul de a consolida 
națiunea, a ales limba swahili din 
motive economice (swahili este 
considerată drept limba forţelor de 
producţie şi îndeplineşte rolul de 
lingua franca în estul Africii). 

Deseori, factorii de decizie 
consideră că problema decretării 
limbii (limbilor) oficiale nu necesită 
opiniile prealabile ale lingviştilor, 
considerent care nu asigură carac- 
terul democratic al deciziilor. In plus, 
consultaţiile lingvişiilor la această 
fază a planificării lingvistice sunt 
extrem de preţioase, mai ales în 
statele plurilingve, în care decreta- 
rea limbii (limbilor) oficiale nu este 
doar o problemă lingvistică, ci şi una 
de confruntare a identităţii sociale şi 
a practicilor lingvistice uzuale. 

In practica lingvistică interna- 
ţională sunt răspândite cazurile 
când o limbă, pentru a putea integra 
acquis-urile tehnologiilor de vârf şi 
a-şi extinde, pe această cale, do- 
meniile de funcţionare, are nevoie 
de o îmbogăţire lexicală. 

Astfel, odată cu decolonizarea 
imperiului indian, vorbitorii limbii 
bengali din Bangladesh s-au con- 
fruntat cu problema îmbogăţirii limbii 
materne, care a preluat funcţiile lim- 
bii engleze. In vederea promovării 
limbii bengali, factorii de decizie au 
dispus crearea unor comisii oficiale 
din care făceau parte şi reprezen- 

tanţii domeniului tehnico-ştiinţific, 
care erau conştienţi de necesitatea 
elaborării unei terminologii tehnice 
şi ştiinţifice pentru activitatea lor 
cotidiană. Drept rezultat, comisia a 
optat pentru utilizarea limbii engleze 
ca sursă esenţială de creare a neo- 
logismelor, însă gradul de acceptabi- 
litate'2 a inovaţiilor lexicale de către 
vorbitori a fost mediocru. 

Limba română din Republica 
Moldova s-a confruntat cu ace- 
eaşi problemă după declararea 
independenţei statale în 1991. De 
fapt, în cazul nostru, nu era vorba 
de elaborarea unei terminologii 
noi, ci de introducerea în circuitul 
lingvistic din acest spaţiu a termino- 
logiei utilizate în România. Un rol 
considerabil în realizarea acestei 
sarcini îi revine Centrului Naţional 
de Terminologie. 

Contribuţia lingviştilor la aceas- 
tă etapă trebuie să fie importantă. Ei 
sunt în măsură să clarifice obiective- 
le şi rolul unui program de planifica- 
re lingvistică, pot prevedea interacţi- 
unea dintre atitudinile lingvistice ale 
populaţiei şi măsurile de intervenţie 
asupra limbii prevăzute de factorii 
de decizie. Consultaţiile lingviştilor 
pot fi utile pentru a ajuta politicienii 
să opereze o distincţie între atitu- 
dinile lor lingvistice în calitate de 
vorbitori ai limbii şi deciziile care 
urmează să fie adoptate de către 
ei în privinţa aceleiaşi limbi. O poli- 
tică lingvistică echilibrată va trebui 
să fie orientată spre dezvoltarea 
echitabilă a limbilor în contact, ţinân- 
du-se cont de dubla dimensiune a 
situaţiilor plurilingve: individuală şi 
colectivă. Aceasta, pentru că plu- 
rilingvismul este, în acelaşi timp, 
atât un fenomen social, cât şi unul 
individual. Întrucât drepturile lingvis- 
tice ale cetăţenilor sunt stipulate 


în virtutea a două principii, într-un 
anumit fel contradictorii, — principiul 
personalităţii şi principiul teritoriali- 
tăţii (Mackey, 1976, p. 82-83) —, lin- 
gviştilor le incumbă rolul important 
de a aminti politicienilor care se 
ghidează, de regulă, de principiul 
teritorialităţii, că succesul unei poli- 
tici lingvistice eficiente şi echitabile 
rezidă doar în aplicarea echilibrată 
a ambelor principii sau, cel puţin, 
în folosirea cu multă flexibilitate a 
principiului teritorialităţii. 

Etapa a ll-a a planificării lingvis- 
tice (conceperea şi implementarea 
programelor de acţiune) poate, de 
asemenea, beneficia din plin de 
autoritatea lingvişiilor. Această eta- 
pă include, după părerea lui J. Ru- 
bin (Rubin, 1971, p. 217-252), patru 
subetape: (1) colectarea informaţiilor 
şi evaluarea situaţiei lingvistice natio- 
nale; (2) conceperea programelor 
de acţiune (cu indicarea obiectivelor, 
strategiei şi tacticii); (3) implementa- 
rea programelor de acţiune şi (4) 
evaluarea rezultatelor obţinute în 
raport cu obiectivele stabilite. 

Contribuţia lingviştilor la aceas- 
tă etapă este una substanţială. Pe 
bună dreptate, pentru a descrie în 
mod pertinent o situaţie lingvistică, 
este nevoie de a cunoaşte ce fel de 
informaţii sunt utile şi cum pot fi ele 
colectate. Întrucât sociolingviştii au 
o bogată experienţă de organizare 
a anchetei, ei pot fi de un real folos. 
De asemenea, alegerea unei limbi 
în calitate de limbă de instruire în 
învăţământul primar necesită o in- 
ventariere şi o evaluare a atitudinilor 
membrilor comunităţii vizavi de opti- 
unile posibile. In unele cazuri este 
important să se determine relaţiile 
dintre diversele varietăţi!” ale lim- 
bii, pentru a putea stabili, pe baza 
analizei pur formale, varietatea cea 

mai accesibilă pentru locutorii altor 
varietăţi. In aceste situaţii, doar un 
lingvist este capabil să determine 
valoarea şi impactul informaţiilor de 
acest gen asupra dimensiunii struc- 
turale şi sociale a planificării lingvis- 
tice. Cu alte cuvinte, un program de 
planificare lingvistică bine chibzuit 
trebuie să se bazeze atât pe tendin- 
tele lingvistice „naturale”, cât şi pe 
cele „sociolingvistice” (gestionate 
de societate). In această ordine de 
idei, cercetările lingvistice actuale 
pun la dispoziţia factorilor de decizie 
informaţii preţioase. 

In sfârşit, la etapa finală, cea 
de evaluare a eficienţei programului 
de planificare a limbii, se compară 
rezultatele obţinute cu obiectivele 
stabilite, pentru a modifica, în caz 
de necesitate, strategiile. Contribu- 
ţia lingviştilor la această fază este 
necesară pentru a determina crite- 
riile de evaluare a acţiunii asupra 
limbii (de exemplu, pentru a stabili 
ce fel de schimbări structurale s-au 
produs). Aprecierea cu precizie a 
strategiilor care nu s-au soldat cu 
rezultatele scontate depinde, încă o 
dată, de perspicacitatea lingviştilor 
în ceea ce priveşte funcţionarea 
limbii în diferite contexte sociale. 

Cu regret, lingviştii îndepli- 
nesc, de cele mai multe ori, un rol 
minor în programele de planificare 
lingvistică. Cu toate acestea, întru- 
cât limba este obiectul principal 
al oricărui program de acest gen, 
implicarea directă a lingviştilor în 
procesul de planificare lingvistică 
este necesară şi benefică. Cu atât 
mai mult, cu cât limba este exami- 
nată într-un context sociocultural 
mai vast. 

Pentru a nu se crea impresia 
că lingvistica se identifică cu plani- 
ficarea lingvistică sau că aceasta 


din urmă presupune doar implica- 
rea lingviştilor, vom menţiona, în 
concluzie, că lingvistica este nece- 
sară, dar nu şi suficientă. In măsura 
în care planificarea lingvistică este 
un fel de politică lingvistică, con- 
statările ştiinţelor politice privind 
modalităţile de soluţionare a conflic- 
telor şi arta de a câştiga consensul 
celor guvernaţi sunt, de asemenea, 
importante. Putem afirma, deci, că 
planificarea lingvistică reprezintă 
o activitate complexă care nece- 
sită o colaborare pluridisciplinară 
în vederea realizării unei acţiuni 
eficiente asupra limbii (limbilor) în 
societate. 


NOTE 


1 Printre cei mai cunoscuţi grama- 
ticieni greci se numără Dionysos Thrax 
(secolele II-I î.e.n.), autor al lucrării 
Arta gramaticii, şi Apollonios Dyscolos 
(secolul al II-lea î.e.n.). Dintre autorii 
latini de gramatici normative, putem să-i 
menţionăm pe Marcus Terentius Varro, 
(secolele II-I î.e.n.), autor al lucrării De 
lingua latina, Donatus (secolul al IV-lea 
e.n.), autorul lucrării Ars grammatica, 
Priscian din Bizanţ (secolul al V-lea — al 
IV-lea e.n.), autor al lucrării Institutiones 
rerum grammaticarum, şi alţii. 

2R. Rasc (1787-1832) este unul 
dintre fondatorii lingvisticii compara- 
tiv-istorice. Lucrarea se intitulează 
Forsg til en Videnskabelig Dansk 
Retskrivingslaere, met Hensyn til 
Stampsproget og Nabosproget, Co- 
penhaga, 1826. 

3 Hermann, Paul, Prinziepen der 
Sprachgeschichte, ed. a Il-a, Halle, 
1886, p. 350-368. 

4 A. Noreen, Uber Sprachrichtig- 
keit, în Indogermanische Forschungen, 
1892, 1, p. 95-157. 

5 A. Meillet, Les langues dans 
l Europe nouvelle, Paris, 1928. 

6 O. Jespersen, Menneskehed, 
Nasjon og Individ i Sproget, Oslo, 
1925. 

7 L. Bloomfield, Literate and llli- 
terate Speech, în American Speech, 
1927, 2, p. 429-439. 

8 Citat după: Guespin, L., Mar- 
cellesi, J.-B., Pour la glottopolitique, 
în Langages, n. 83, Paris, Larousse, 
1986, p. 7. 

9 În această ordine de idei, scrii- 
torul maghiar K. Dezs6 menţiona urmă- 
torul lucru: „Issues des laboratoires de 
la raison, les langues artificielles ont 
le caractere durable de la manchette 
de chemise en celluloid... Elles ne se 
fanent jamais. Mais elles sont inodores 
et incolores... Les langues artificiel- 
les nous permettent d'indiquer notre 
domicile, notre profession ou l'état 
de notre compte bancaire, mais se 
révèlent à peu près impuissantes pour 
caractériser la berceuse que chantait 
notre mère..., la femme que nous ai- 
mons. Bref, elles peuvent dire tout ce 
qui ne merite pas de l'6tre. Ceux qui 
s'amusent à prédire l'avenir se plaisent 
actuellement à répéter que les langues 
nationales sont vouées à disparaître, 
devant laisser un jour la place à une 
langue universelle unique... Destinée 
à être à tous, la langue universelle 
ne serait à personne...” (K. Dezsö, 
L'étranger et la mort, Paris, IN FINE, 
1996, p. 147-148). Prima ediţie a cărţii 
a apărut în 1935. 

10 Codul inventat de L. Zamenkov 
comportă câteva mii de rădăcini lexi- 
cale imuabile, împrumutate din limbile 
greacă şi latină (75%), din germană 
şi engleză (20%), şi din rusă (5%). În 
plus, vocabularul lui Zamenkov cuprin- 
de un anumit număr de sufixe şi prefixe 
care permit clasificarea cuvintelor după 
familii de cuvinte şi chiar formarea 
cuvintelor noi prin derivare. Alfabetul 
esperanto numără 28 de litere, în care 


fiecare literă corespunde unui sunet. 
Morfologia acestui idiom este extrem de 
simplă. Astfel, fiecărei părţi de vorbire îi 
corespunde un anumit sufix: -o pentru 
nume; -a pentru adjective; -e pentru 
adverbe; -i pentru verbe la infinitiv. 
Substantivele şi adjectivele nu au gen, 
iar pluralul lor se formează cu ajutorul 
unui -j final (bonaj libroj = cărţi bune). 
Conjugarea verbului comportă doar 12 
terminaţii distincte care corespund ce- 
lor trei timpuri (prezent, trecut şi viitor) 
şi celor patru moduri (indicativ, volitiv, 
condiţional şi participiu) prevăzute de 
Zamenkov. Sintaxa este, de asemenea, 
foarte simplă: esperanto posedă un 
singur sufix (-n) pentru cazul acuzativ, 
ceea ce permite o mare supleţe în 
construirea propoziţiilor. 

11 A nu se confunda noţiunile de 
„limbă oficială” şi „limbă naţională”. 
Kenya este o ţară bilingvă, limbile ofi- 
ciale fiind engleza şi swahili, ultima 
având, în acelaşi timp, şi statutul de 
limbă naţională. Statutul de limbă ofi- 
cială este cel mai prestigios pentru 
o limbă, întrucât statul se obligă să 
utilizeze limba oficială în toate activită- 
tile sale. Pe de altă parte, statul poate 
decide să atribuie unei limbi statutul 
de limbă naţională. În acest caz, el nu 
este obligat să utilizeze limba respec- 
tivă, dar îşi asumă responsabilitatea 
de a o proteja şi promova, facilitând 
utilizarea ei de către cetăţeni. Scopul 
acestei decizii este de a recunoaşte 
că grupul lingvistic respectiv nu este 
o simplă minoritate şi că el face parte 
din patrimoniul naţional. De exemplu, 
în Elveţia, cele trei limbi oficiale sunt 
germana, franceza şi italiana, pe 
când limbile naţionale sunt germana, 
franceza, italiana şi retoromana. În 
Luxemburg, limba oficială este fran- 
ceza, iar luxemburgheza are statut 
de limbă naţională. 

12 Acceptabilitatea este unul dintre 
cele trei criterii sociologice de evaluare 
a planificării lingvistice. Alte două criterii 

sunt eficienţa şi adecvarea (Haugen, 
1972, op. cit.). Acceptabilitatea cores- 
punde la ceea ce cercetătorii anteriori 
ai problemei au denumit uzaj, ca stan- 
dard de corectitudine. Jesperson, de 
exemplu, a arătat că există trei tipuri 
de uzaj: cel inteligibil, care corespunde 
condiţiilor minime ale comunicării, cel 
corect, care satisface toate cerinţele 
convenţionale ale normelor limbii, şi 
cel bun, care răspunde standardelor 
mai înalte (Jespersen, O., Menneske- 
hed, Nasjon og Individ i Sproget, Oslo, 
1925, p. 133). 

13 Termenii: variatie, variantă, 
varietate (engl. variation, variant, va- 
riety) sunt adesea folosiți în sociolin- 
gvistică pentru a descrie diversitatea 
lingvistică. Primul termen se referă la 
procesul diferentțierii limbajului; ceilalţi 
doi, utilizați, de regulă, aleatoriu, repre- 
zintă denumirea neutră a oricărui tip de 
limbaj. (J. Fishman, The Sociology of 
Language, în J. Fishman (ed.), Reading 
in the Sociology of Language, The Ha- 
gue-Paris, Mouton, 1968, p. 5-13). 

După părerea lui J. Gumperz, 
în comunitățile lingvistice actuale, 
din punctul de vedere al interacțiunii 
verbale, distributia variantelor lingvis- 
tice îmbracă două forme: (1) aceea 
a variației dialectale sau interperso- 
nale, determinată de diferențele de 
origine geografică şi de mediu social, 
şi (2) aceea a variaţiei suprapuse sau 
intrapersonale, legată de tipurile de 
activităţi, desfăşurate în cadrul ace- 
luiaşi grup (J. Gumperz, Comunitatea 
de vorbire, în L. lonescu-Ruxăndoiu, 
D. Chiţoran, Sociolingvistica: orientări 
actuale, Bucureşti, 1975, p. 103-111). 

J. Fishman identifică alte cate- 
gorii de varietăţi: (1) dialecte (varietăţi 
regionale). Au origini geografice diver- 
gente; (2) sociolecte (varietăţi sociale). 
Reflectă un anumit statut social; (3) 
varietăţi etnice sau religioase. Sunt 
proprii unor comunităţi închise; (4) va- 
rietăţi funcţionale. Corespund unui anu- 


mit domeniu profesional (J. Fishman, 
1968, ibidem). 

Constantin CIOPRAGA 


SADOVEANU -— 
CONSTRUIND 


Circulă si astăzi impresia ca 
autorul Baltagului (capodoperă 
redactată în opt zile) scria cu uşu- 
rinţă. „Multora li se năzărea că li- 
teratura mea e o funcţie firească în 
care cheltuiesc puţină substanţă; 
nu cunoşteau pe faurul aburit care 
se ostenea fără răgaz sub calm 
înşelător” (Anii de ucenicie, Cap. 
XX). Celor patru volume cu care 
debutase în 1904 li se adăugau 
în 1905 încă trei, si alte patru în 
1906; faptul, rar întâlnit, acredita 


impresia de spontaneitate. Că tâ- 
nărul prozator găsea dintr-o dată 
limbajul adecvat, că frazarea cu 
mână sigură putuse părea un dat 
structural — acestea se cer expli- 
cate nuanţat. La o anchetă a Ro- 
mâniei literare (|, 1930, nr. 30) —la 
care au răspuns Gala Galaction, 
Camil Petrescu, Minulescu, Nichi- 
for Crainic, Perpessicius si alţii, 
Sadoveanu preciza: „În general, la 
mine, elaborarea se face cu mare 
întârziere, după timp îndelungat. 
Sunt unii scriitori, si exemple sunt 
nenumărate, în al căror substrat 
anumite fapte nu se frământă atâ- 
ta, nu sunt supuşi, ca să zic aşa, 
unor chinuri de elaborare, că îşi 
pregătesc uneltele şi păşesc de 
îndată la aşternerea pe hârtie a 
simţămintelor şi zbuciumelor lor. 
S-a întâmplat să scriu o întâmplare 

după cinci sau zece ani, câteodată 
chiar la douăzeci de ani”... 

Frapantă la Sadoveanu, şcoa- 
la privirii făcea din el un jubilant şi 
un pensieroso, un plasticizant şi un 
apropiat misterelor naturii. Privind 
spre oameni şi încorporat ambian- 
tei, înclinat să perceapă cu ochii 
si urechile (cum însuşi preciza în 
Anii de ucenicie), creatorul intra 
în contact cu materia viitoarelor lui 
proze; nu-i rămânea decât să pună 
în pagină monologuri şi dialoguri, să 
imprime ritmul şi viteza naraţiunii, 
să schiţeze o atmosferă şi, mai ales, 
să sugereze o psihologie. Relatări 
directe despre întâmplări vechi şi 
noi îşi asociază magia penumbre- 
lor; vocaţia rapsodică se lasă inva- 
dată de filoane lirice impresive, de 
poeticitatea subconversaţiei, mai 
exact de acel indicibil al stărilor de 
reverie. Pe scurt, în Sadoveanul 
tuturor vârstelor fuzionează obser- 
vatorul multiobiectual şi gânditorul; 
tipic, faptele, întâmplările şi obser- 
vaţiile — eboşe de posibile compo- 
ziţii — sunt reluate după o aprecia- 
bilă gestație, după aşteptări, după 
ce ele s-au decantat şi orchestrat 
obiectiv. 

„Faurul aburit” declara odată 
că distruge notele pregătitoare pen- 
tru a nu da de lucru cercetătorilor de 
mai târziu. Însă afirmația nu coinci- 
de integral cu realitatea. În arhiva 
familiei s-au păstrat peste treizeci 
de caiete şi carnete cumulând ob- 
servaţii sociale, etice şi psihologi- 
ce, inclusiv profiluri de personaje 
şi subiecte de dezvoltat; interesat 
de descoperiri lexicale, creatorul 
notează sintagme, formule gata- 


făcute şi aforisme populare; alcă- 
tuieşte liste de toponime şi colec- 
tează antroponime. Note de lectură 
şi extrase din cărţile citite contrazic 
afirmaţia lui G. Călinescu despre 
precaritatea culturii lui Sadoveanu. 
„Tot ce excogitează Sadoveanu — 
considera criticul după o şedinţă 
de redacţie la Adevărul literar (la 31 
ianuarie 1937) — e fără miez (...). ÎI 
cred foarte necultivat”. Câteva zile 
mai târziu (la 3 februarie), conside- 
raţii încă mai negative — în acelaşi 
cadru — prozatorul fiindu-i vădit 
antipatic: „Sadoveanu mai bonom, 
mai dezlegat, dar descoperindu-şi 
un ochi vulgar, lipsit de adâncimi. 
Lipsa lui de cultură şi idei izbeşte 
din capul locului. Tot ce spune (şi se 
simte obligat să spună) e fără nici 
o sclipire (...). Se vede cât de colo 
că este încredinţat a fi cel mai mare 
scriitor şi că-şi închipuie că opiniile 
lui critice sunt infailibile (Scrisori si 
documente, Minerva, 1979). Din 
însemnări de atelier provenind de 
la Andre Gide, de la Rebreanu si 
Camus se vede traseul dificultuos 
de la plasma neorganizată la opera 
finită. Pseudojurnalul şi însemnările 
lui Sadoveanu probează, la rândul 
lor, că tranziţia de la orizontul prim 
la capodopere se făcea cu migală; 
era un act de cristalizare. La două- 
zeci şi cinci de ani, el se pronunţa 
franc pentru un umanism cu rădăcini 
în autohtonie: „Mă simt prin suflet 
şi intelect singur si unic. Mă simt al 
poporului meu, al părinţilor şi cerului 
meu. Tocmai de aceea vreau să văd 
în alt individ din altă rasă şi de subt 
alt cer un frate. Ceea ce e omenesc 
bun si nobil în fiecare din noi trebuie 

să ne adune pentru un efort comun 
al energiilor diverse cătră acelaşi 
scop armonic. Internaţionalismul 
celălalt se întemeiază pe progrese- 
le tehnice, pe circulaţia bunurilor, pe 
viaţa materială. A căuta înfrățire aici 
e zădărnicie; după cum a căuta pe 
această cale fericirea însemnează 
a face confuzie între două planuri cu 
totul deosebite ale vieţii, înfrăţirea 
n-o putem realiza decât pe planul 
moral, subordonând moralului cele 
materiale. De câtva timp, după mari 
catastrofe, lumea, tot mai neliniști- 
tă, simte nevoia unui orizont nou. 
Nici un aeroplan, cu record oricât 
de sporit, n-o va putea duce acolo 
unde se înalţă numai inima, curăţită 
de mizeriile materialismului”. 

Cei vechi vorbeau de puterea 
modelatoare a locului: Locus regit 
actum! (Locul guvernează fapta). 
Sadoveanu se îndoieşte: „Cu pri- 
vire la teoria mediului a lui Lovi- 
nescu — să nu se creadă că e ceva 
nou. De mult, alţii s-au întrebat: găi- 
na face oul, sau oul face găina”. A 
vedea în Sadoveanu doar un arhai- 
zant, un îndatorat marilor cronicari 
şi cărţilor populare e un nonsens; 
pelerinul printre arhetipuri adaugă 
experienţei comunitare verificate o 
cunoaştere totalizantă, integraţio- 
nistă, angajându-se în lecturi isto- 
rice, parcurgând lucrări de filozofie 
generală, de filozofia culturii şi, bi- 
neînțeles, capodopere ale literaturii 
universale. Palmaresul lecturilor lui 
din 1906, lecturi menţionate riguros 
în caietele sale, impresionează prin 
anvergură şi diversitate; un Sado- 
veanu meditativ extrage din cărți- 
le altora observaţii despre religie, 


despre virtute, fericire şi speranţă 
ori despre prietenie; îl ţin în loc con- 
ceptele de materialism şi spiritua- 
lism — cu trimiteri la Aristotel, Epicur 
şi Lucrețiu, la Bacon, la d'Holbach, 
Locke şi Condillac, la Descartes şi 
Leibnitz, la Hegel şi Kant; reproduce 
citate (unele în latină, altele în fran- 
ceză) din Pythagora şi Machiavelli, 
din Horaţiu, din Tit-Liviu şi Sfântul 
Augustin, din Montesquieu şi Vol- 
taire, din Victor Hugo, din Goethe 
şi Byron, din Balzac, Maupassant, 
Flaubert şi Baudelaire, dar şi din 
Franklin şi Napoleon şi din alţii, ne- 
numărați. „O bună lectură pe care 
nu ai digerat-o — crede el — e ca 
un ospăț bun rău digerat”. Adesea 
notează anecdote, cuvinte de spirit, 
curiozităţi felurite; trei pagini — repro- 
duse din Omul de geniu de Lom- 
broso — îi vorbesc despre Caractere 
degenerative, despre Precocitate şi 
Genii tardive. Nu ni se spune cine 
sunt autorii reflecţiilor despre artă 
si frumos înşiruite după citatele din 
Lombroso; excepţie face un aforism 
de Baudelaire. Un alt aforism sună 
astfel: „Frumosul nu e tot ce e sim- 
plu, ci complexul simplificat; el a 
consistat, totdeauna, într-o formulă 
luminoasă învăluind, în termeni fa- 
miliari şi profunzi, idei sau imagini 
foarte variate”. 

Volume de Fauget, de Max 
Nordau şi alţii îi fuseseră împru- 
mutate. Pe aproape două pagini 
figurează o listă de Cărţi de cum- 
părat —, toate în franceză —, patru- 
zeci şi opt de autori reprezentând 
diferite literaturi: Goethe, Tolstoi 
(4 titluri), George Eliot, Hoffmann, 
Longfellow, Manzoni, Thackeray, 

Turgheniev, Erckmann-Chatrian, 
maghiarul Jokai. 

În timp, prozatorul valorifică 
literar notații din caiete, utilizând în 
context potrivit o idee, o sugestie, 
vreun reper. O reflecţie din sep- 
tembrie 1908 pledează pentru ar- 
monizarea cunoaşterii livreşti cu 
cea legată de natură, cu percepţia 
nemijlocită: „Cineva nu cunoaşte 
pe Herbert Spencer; bine, nu cu- 
noaşte. Dar unii cunosc toată filo- 
zofia contemporană, ştiu ce-a spus 
Schopenhauer şi Spencer etc., însă 
nu ştiu ce e aceea un botgros, ori 
un cintez. Mai mult nu ştiu aceştia 
din urmă”. Aceeaşi reflecţie e de 
găsit în O istorie de demult — din 
acelaşi an: „Am auzit că citeşti pe 
Kant şi pe Schopenhauer; şi dum- 
neata mi-ai spus... Ai să-i ştii din 
scoarță în scoarță... Ai să-i ştii şi pe 
alţii, toţi filozofi urâţi şi spâni... Dar 
dacă nu ştii ce-i aceea un botgros, 
ori o privighetoare, ori o noapte cu 
lună, n-ai făcut nimic”. 

Impresii de drumeţie, pe jos 
sau cu trăsura, la mănăstirile Agapia, 
Văratec, Secu, la staţiunea balneară 
Bălţăteşti, la Cetatea Neamţului şi în 
alte părţi au furnizat puncte de ple- 
care pentru volumul Oameni şi lo- 
curi, tot din 1908. Câte o menţiune 
fugară despre un tăcut Brebu pre- 
vesteşte romanul Venea o moară 
pe Siret; o bătrână neputincioasă 
care, epuizată, secera în genunchi, 
va face obiectul unei secvenţe în 
povestirea Mergând spre Hârlău. 
Chipuri de călugări (în special căr- 
turarul Narcis Creţulescu), singura- 
tici şi pribegi, un llie Răcoare (fost 


tâlhar de drumul mare) vor deveni 
curând personaje tipic-sadovenie- 
ne; un brutal Faliboga va intra în 
excelenta povestire Bordeienii. 
Caracter de jurnal propriu-zis au 
paginile în care ofiţerul de rezervă 
Mihail Sadoveanu (concentrat pen- 
tru manevre), conturează profiluri 
de comandanţi şi soldaţi. O siluetă 
a inocentei Lizuca din Dumbrava 
minunată se înfiripa cu un deceniu 
înainte — adică la 9 iunie 1906. Co- 
pila Lia, fiica scriitorului, e o prefi- 
gurare a protagonistei din remarca- 
bila proză poematică din 1926: „Lia 
culege floricele. O întreb ce culege. 
Îmi răspunde cu glasu-i subţirel: 
«Păpădie! Rochiţa rândunelei...». 
Prin şanţ, în urmă, văzuse un flu- 
turaş care trecea zbătându-se în 
zbor: «Nu-i cuminte...». Şi păşeşte 
repede cu obrăjei albi înfloriţi sub 
pălăria largă, cu ochişorii albaştri 
plini de lumină, cu rochiţa roşie de 
mătasă fluturând, cu cortelul roşu în 
dreapta, în care grămădeşte toate 
folicelele ce culege. Se aude ţârâi- 
tul greerilor şi cosaşilor — acum în 
vremea când m-am oprit sub arbori 
ca să scriu aceste rânduri, murmu- 
rul miilor de insecte, o clipă freamă- 
tul vântului în frunzişuri...”. 

În vederea elaborării romanu- 
lui Zodia Cancerului, „Faurul abu- 
rit” s-a documentat un an întreg; 
pentru trilogia Jderilor a adunat su- 
medenie de informaţii relevante. 

Carnetele şi caietele lui Sa- 
doveanu proiectează lumini noi 
despre creatorul de opere şi capo- 
dopere. 

Mihail Sadoveanu de Dan Co- 
vătaru, 1988 (bust aflat la Muzeul 
„Mihail Sadoveanu” din laşi) 


Liviu PAPUC 


MIHAIL SADOVEANU 
ŞI IAŞII LA 1925 


Într-un an care nu anunţa ni- 
mic deosebit şi care nici nu ştim să 
fi rămas cu ceva aparte în mentalul 
colectiv, laşii au îmbrăcat, timp de 
două zile, haine de sărbătoare, în 
preziua prăznuirii Eroilor, un masiv 
desant de basarabeni a venit să se 
împărtăşească la faţa locului din 
spiritul, cultura şi istoria Moldovei, 
de care fuseseră rupţi peste o sută 
de ani. În ziua de joi, 28 mai 1925, 
ajunge în gara laşi un tren alcătuit 
din 48 de vagoane, „toate împodo- 
bite cu drapele naţionale, în fiece 
vagon o placardă arată comuna ba- 
sarabeană care participa la această 
vizită”, în care îşi aveau locul peste 
1500 (după alte gazete — 2000) de 


„doamne, domni, eleve, elevi, în- 
văţători şi săteni din ţinuturile So- 
roca, Hotin, Orhei, Tighina şi Bălţi”. 
Printre aceştia, doi bătrâni, unul de 
130 de ani, celălalt de 122, se ală- 
turau octogenarului preot localnic 
C. Ştiubei. 

După primirea festivă de pe 
peronul gării (generalul Zadic, co- 
mandantul Corpului IV Armată, pri- 
marul C. Toma, prefectul de poli- 
ţie col. lonescu, inspectorul şcolar 
Popea, corul Ateneului Popular din 
Tătăraşi), următorul popas a avut 
loc la Mitropolie, unde s-a oficiat un 
Tedeum. Găzduirea şi masa au avut 
loc la Regimentul 13 Infanterie. 

A doua zi, când urma să aibă 
loc prăznuirea Eroilor, după ser- 
viciul divin de la Mitropolie, întreg 
cortegiul s-a îndreptat spre Cimiti- 
rul Eternitatea, parcurgând străzile 
Ştefan cel Mare, Cuza Vodă, Tg. 
Cucului şi Eternitate. La parcelele 
„Mormintele Eroilor” s-a oficiat un 
serviciu divin de către un sobor de 
peste 30 de preoţi, s-au ţinut cuvân- 
tări, apoi lumea s-a îndreptat că- 
tre biserica Sfinţii Voievozi Roşea, 
unde era pregătită o masă („Două- 
zeci de neveste, în răstimp de două 
zile, abia au prididit învelitul a pes- 
te 20.000 de sarmale. Mieii jertfiți 
pentru acest praznic ar fi înjghebat 
tăria unui fruntaş gospodar. Moldo- 
venii au făcut cunoştinţă cu vinurile 
podgoriilor noastre, de a căror faimă 
auzise din bătrâni”). Alte cuvântări 
(printre care prefectul Petru Fântâ- 
naru, mai puţin cunoscut ca autor 
de epigrame, chiar şi în volum, sub 
pseudonimul Vladimir), după care, 
seara, a avut loc un banchet la Pri- 
mărie şi, la Teatrul Naţional, „o mi- 
nunată producţie artistică a tuturor 
satelor basarabene”. 

Atreia zi, sâmbătă, a fost dedi- 

cată vizitei la Universitate şi la prin- 
cipalele monumente istorice. 
Evenimentul acesta îndrăznim 
să spunem că se înscria într-o ac- 
țiune mai largă, cel puţin pe zona 
Moldovei, de integrare a populații- 
lor din provinciile (oarecum) recent 
revenite la matcă în ansamblul vieţii 
sociale româneşti. Ne îndrituieşte 
la această concluzie o altă „expe- 
diţie”, din 1921, de data aceasta a 
„peste o mie de intelectuali şi ţărani 
din oraşul şi judeţul laşi”, care s-au 
dus la Putna „pentru a se închina 
la mormântul lui Ştefan cel Mare şi 
Simt”. „Delegaţia”, sub conducerea 
pomenitului C. Ifrim, preşedintele 
societăţii culturale „Ateneul Popular 
din laşi”, a sosit în gara Putna vineri 
15 iulie 1921, întâmpinată de ţărani, 
intelectuali, preoţi, muzici militare. 
După parastasul oficiat de egu- 
menul Voiuţchi şi preoţii prezenţi, 
la care răspunsurile le-a dat Corul 
mitropolitan din laşi, s-au ţinut calde 
cuvântări de către părintele |. Ţin- 
coca din laşi, prof. univ. D. Marme- 


liuc din Cernăuţi, prefectul de laşi 
Pogonat, studentul D. Vermeşanu 
şi prof. Stambuliu. Programul ar- 
tistic din faţa mănăstirii a fost sus- 
ţinut de Corul mitropolitan şi de cel 
al „Ateneului Popular”, precum şi 
o recitare de către artistul N. Profir 
de la Teatrul Naţional din laşi. Pro- 
gramul s-a repetat la Rădăuţi, pe 
drumul de întoarcere, unde ţine un 
discurs şi prof. Gh. Ghibănescu, 
cel ce mai străbătuse acele locuri 
(vezi Gh. Ghibănescu, O excursie 
în Bucovina, în ziarul Opinia din 
laşi, 1912, reluată în vol. Bucovina 
în reportaje de epocă, antologie 
de Doina şi Liviu Papuc, laşi, Alfa, 
2000, p. 61-97). (Informaţiile sunt 
preluate din ziarul Ora al lui Pamfil 
Șeicaru, Bucureşti, An. |, nr. 88 şi 
94, din 21 şi 28 iulie 1921.) 
Revenind la evenimentul de 
la laşi, acesta a prilejuit şi apariţia 
unei gazete, număr unic, datat 28 
mai 1925 — laşii, foaie închinată 
oaspeţilor moldoveni de peste Prut, 
cu prilejul venirii lor în capitala Mol- 

Medalie „Mihail Sadoveanu” 
de Toma Ştefănescu 


dovei, în afara programului şi trase- 
elor parcurse de vizitatori, în cele 
24 de pagini nenumerotate îşi află 
locul mai multe ilustraţii şi intervenţii 
ocazionate de eveniment: primarul 
C. Toma, Mihail Sadoveanu, studen- 
tul basarabean Vasile Longhinescu, 
profesorul universitar |. Simionescu 
(„Duşmanii ne pândesc din toate 
părţile. Ei vă îmbie cu tot soiul de 
momeli ca să v-atragă iarăşi în lan- 
ţurile robiei. Nu se dau în lături de la 
nici un mijloc ca să ne ţie străini unii 
de alţii. Vă şoptesc câte şi mai câte 
pe sama noastră celor de dincoace 
de Prut. Le slujesc drept coadă de 
topor chiar şi dintr-ai noştri, înstrăi- 
nati. Le-aţi răspuns cum se cuve- 
nea, venind spre noi, după cum până 
acuma mulţi dintre noi, cu inima 
curată, s-au dus la voi”), C.N. Ifrim, 
preşedintele Ateneului Popular — Tă- 
tăraşi, Inspector general al Fundaţiei 
„Princepele Carol”, telegrama mini- 
strului G.G. Mârzescu, fragmente din 
cuvântările P.S.S. Arhiereul Grigorie 
Leu Botoşăneanu — vicarul Mitropo- 
liei, colonel Manolache, prim comi- 
sar regal, prof. P. Bogdan, pr. Gala 
Galaction, în numele Fundaţiei „Ca- 
rol”. Preluăm în continuare cuvintele 
de suflet ale lui Mihail Sadoveanu, 
bun cunoscător al Basarabiei până 
în cele mai îndepărtate olaturi. 


Mihail SADOVEANU 


DESPRE IAŞI 


Fraţi moldoveni, cetatea pe 
care o vedeţi astăzi nu este nu- 
mai a noastră. Este mai ales a pă- 
rinţilor noştri — cetatea Moldovei 
întregi de odinioară, din vremea 
cînd sălăşluiau în ea voievozii, în 
acest laşi, în alte veacuri, au căl- 
cat strămoşii domniilor voastre 
venind la Scaun de dreptate ori la 
slujba Domniei. Multe din cele ce 
vedeţi dumneavoastră acum, au 
văzut şi ei altădată. Şi-au plecat 
fruntea la altarele bisericilor, ca şi 
dumneavoastră. Simţirea de de- 
mult învie acum în noi; de-aceea 
ne întîlnim adînc mişcaţi. Sîntem 
ca într-o veche moştenire a noa- 
stră a tuturor, moştenire frăţeas- 
că şi scumpă. Sîntem ca într-un 
ţintirim al amintirilor. Deşi vitre- 
gia vremurilor v-a ţinut despărțiți 
şi departe, laşii era ş-al domniilor 
voastre. Şi venind acum la el ve- 
niţi la dumneavoastră acasă. Fra- 
ţii despărțiți se reunesc aici şi-şi 
dau mîna; şi-n bucuria de astăzi 
bate inima Moldovei întregi, cu 
amintirile şi suferinţele trecutului 
şi cu nădejdile viitorului. 

Cetatea aceasta din vechi 
zile a apucat vremurile cînd ar- 
caşii de la Orhei şi călăreţii de la 
Soroca s-au luptat pentru moşie, 
sub steagurile domneşti. De-aici 
au slobozit Voievozii multe scri- 
sori de danie, răsplată pentru 
vitejie şi credinţă, moldovenilor 
vrednici: din aceştia se trag ma- 

zilii şi răzeşii Basarabiei. Mai ales 
răzeşimea de la Nistru şi-a pus cu 
tărie pieptul în vremea veche îm- 
potriva duşmanilor ţării, apărînd 
limba pe care-o vorbim, legea pe 
care-o avem, pămîntul pe care-l 
stăpînim. Din aceşti osteni lăudaţi 
se trag mulţi din domniile voastre. 
Fiind fraţi, iarăşi uniţi, bucuria 
noastră este înzecită, pentru că 
petrecem alături unde-au petrecut 
bătrînii noştri. 

Să ştiţi că dintre toate ora- 
şele moldoveneşti, mai ales la- 
şii păstrează amintirile vechi. Şi 
oraşul acesta este frumos nu atît 
prin clădirile şi lucrurile nouă, cît 
prin rămăşiţele vremei de-altăda- 
tă. Aveţi să vedeţi aici mitropolia 
cea veche, alăturea de mitropo- 
lia nouă — foarte frumoasă şi ve- 
che clădire, din vremea cînd se 
zideau în ţara noastră bisericile 
fără turnuri. Aveţi să vedeţi Trei 
lerarhii, biserica vestită, al cărei 
ctitor a fost Vasile Lupu-Voievod, 
minunat şi cu multă măiestrie 
împodobită, cum s-au aflat pu- 
ţine aşezăminte în toată creşti- 
nătatea. Aveţi să vedeţi biserica 
sfintului Neculai-domnesc, unde 
mitropoliţii ungeau şi încununau 
pe voievozi. Puteţi vedea apoi 
biserica lui Barnovschi Vodă, şi 
biserica Bărboi, şi cetăţuia Golia 
cu biserica ei cea prea frumoasă. 
Pe dealul de la miazăzi se ara- 
tă mănăstirea Cetăţuia, unde a 
avut palat şi tainiţi Duca-Vodă. 
În partea cealaltă, spre asfintit, 
se înalţă Galata, cu cetăţuia ei 
de la Petru-Şchiopu Voievod. 
Aproape de Sfintu Neculai Dom- 
nesc — unde se clădeşte acuma 
un palat nou — se ridica altădată 


curtea domnească, deasupra ri- 
pei Bahluiului. Dincolo se zăreş- 
te mănăstirea de la Frumoasa. În 
toate părţile, în laşi, veţi găsi ast- 
fel ctitorii ale binecredincioşilor 
domni de demult. Frumos clădite 
şi zugrăvite de meşteri iscusiţi, 
ne-au rămas nouă ca o scumpă 
aducere-aminte. 

Dar se pot vedea în laşi şi 
alte lucruri. Lîngă vechea curte 
domnească stă Ştefan-Vodă cel 
Mare, turnat în aramă, călare şi 
cu cunună pe frunte. Chipul lui 
Ştefan-Vodă este, pentru noi, 
moldovenii, cel mai luminos şi 
mai sfinţit. Căci Ştefan-Voievod 
bătrînul, acum patru sute şi mai 
bine de ani, a întins hotarele ţării 
cel mai mult dintre toţi domnii, 
stăpînind de la munte pînă la Ni- 
stru şi Marea. Biruinţele lui îm- 
potriva turcilor au avut sunet aşa 
de mare în toate ţările creştinilor, 
încît scriitorii acelor vremuri l-au 
numit „sabia lui Dumnezeu”. 

Se mai poate vedea, lingă 
Teatru, chipul lui Miron Costin, 
vestit cărturar, care a scris cro- 
nica ţării. Se mai pot vedea şi 
chipurile altor cărturari mai noi: 
Alecsandri, Asachi, Kogălnicea- 
nu. Căci în capitala Moldovei s-au 
ridicat, şi-n vremurile vechi şi-n 
vremurile nouă, cărturari mari şi 
vestiți, care au făcut cinste neamu- 
lui nostru românesc. 

Nicăieri în alte oraşe nu veţi 
găsi aşa fel pomenit trecutul. 

Dar laşii mai este însemnat 
şi prin altele. 

Cînd după grele şi aspre vre- 
muri, după pierderea Bucovinei 
şi răpirea Basarabiei, — neamul 
nostru a început a cugeta să se 

ridice din umilinţa în care căzu- 
se, — gîndul unirii moldovenilor 
cu muntenii, fraţi de-un sînge şi 
de-o lege, — mai ales aici a străbă- 
tut cu putere, laşii a fost leagănul 
celei dintii uniri. 

În viforul din urmă al răz- 
boiului celui mare, trecînd prin 
cumplite încercări şi suferinţi, 
sufletul neamului întreg la laşi a 
început a se însenina. Aici a în- 
ceput a se împlini visul cel mare 
pe care l-au visat părinţii noştri 
şi pentru care s-au jertfit sute de 
mii de fraţi de-ai noştri. În laşi a 
sunat întîi vestea întoarcerii Ba- 
sarabiei la Moldova. Pe urmă a 
venit îndărăt spre fraţi şi Buco- 
vina, — pentru ca să nu rămiie 
ştirbit nimic din sfinta moştenire 
a lui Ştefan-Vodă bătrînul. 

Astăzi, după întregirea ne- 
amului cu Ardealul, putem spu- 
ne că bătrînii cărturari de la laşi, 
cum a fost Miron Costin croni- 
carul, au stat ca nişte prooroci 
în vremea lor, deoarece cu sute 
de ani în urmă arătau că hotare- 
le cele fireşti ale neamului sînt 
acelea pe care le vedem împli- 
nite astăzi. Pe-atunci Moldova 
era îngenuncheată şi neamul 
nostru risipit sub stăpiîniri străi- 
ne, dar cugetul lor cel luminos 
străbătea prin negură, bănuind 
viitorul. Aşa că de-aici — putem 
spune - au pornit dorurile şi rîv- 
na de a împlini asemenea faptă 
mare şi sfinta: unirea neamului 
românesc întreg. 

Abia acum, fiind neam în- 
treg şi ţară tare, putem să ne aşe- 
zăm în rînd cu alte popoare mai 
mari şi mai vechi, străduindu-ne 


ă 


Mihail Sadoveanu în uniform 
de academician 


să ne luminăm, să ne îmbună- 
tăţim, muncind cu dreptate, cu 
vrednicie şi cu rînduială. Şi întîl- 
nindu-ne din cînd în cînd aici, în 
cetatea Iaşilor, ca într-un lerusa- 
lim al neamului nostru. 


Text şi poze din Dacia Litera- 
ră, mai 2005 

Mihail SADOVEANU 


CONSTANTIN STERE 


În momentele ultime, cînd 
umbra amurgului a început a înflori 
în ochii lui trişti, Constantin Stere 
a mai avut o dată viziunea vieţii lui 
zbuciumate. Totul se contura însă 
depărtat şi stins. 

Copilăria dintr-un sat de răzeşi 
din nordul Basarabiei, înflăcărarea 
juvenilă pentru ideile umanitare 
în ultimii ani ai liceului, nevoia de 
a deveni jertfă şi răscumpărare a 
poporului, exilul în depărtatul nord 
siberian, aventuroasa evadare şi 
trecerea Prutului în ţara-mamă, 
revoluţionarea vieţii noastre publi- 
ce, lupta pentru țărănime, crearea 
acelui curent nebiruit care a dus la 
expropriere şi vot universal, revo- 
luţia din 1907, războiul din 1914, 
unirea Basarabiei, sfîrşitul fericit 
al războiului şi sforţarea filistinilor 
de a-l izola şi a-l îndepărta din via- 
ta publică... Înfrînt în viaţa politică, 
doborît supt o dezamăgire înfrico- 
şată, o parte din sufletul lui tînăr de 
odinioară se reaprinde în el şi-i dă 
putere să devină un mare scriitor, 
la sfîrşitul vieţii. 

Totul în această existenţă a 
fost prodigios şi extraordinar. Se- 
ria lui de romane ne dă o parte din 
elementele tragice de care a fost 
întreţăsută. Copilărie chinuită, ti- 
nereţă romantică, sihăstrie siberia- 
na — toate ieşite în afară de ordinea 


obişnuită. Cărţile, care i-au fost prie- 
teni în cei opt ani de singurătate, au 
fost un material imens, pe care s-a 
trudit să-l mistuie. Intelectualii care 
populau Siberia de acum cincizeci 
de ani erau tipuri extraordinare, ca 
şi el. Cei mai mulţi erau singuratici 
şi intransigenti. Între cei mai intran- 
sigenţi s-a dovedit el însuşi: unii din 
camarazii lui de exil, care au subzis- 
tat, au ajuns la sîngeroasa Interna- 
ţională a treia; Stere a trecut Prutul 
ca să creeze o ideologie naţiona- 
listă democrată, în contradicţie cu 
marxismul. Jertfa lui pentru popora- 
nism a născut atitea devotamente şi 
atita entuziasm, încît drama rămi- 
ne exemplul unic în istoria noastră 
politică. Revista Viaţa românească 
a fost o luptă pentru eliberarea na- 
ţională şi morală a naţiei, o tribună 

de justiţie şi de specific românesc de 
o amploare necunoscută pînă atunci 
şi de atunci, întreg şi ireductibil, ca 
întreaga generaţie de răstigniţi din 
care venea, a avut în politica exter- 
nă acea cunoscută îndirjire, pe care 
neamul acesta îndelung şi des încer- 
cat n-o putea înţelege şi accepta. 
Educaţia-i apostolică, inflexibilita- 
tea-i hursuză, entuziasmul înşelat, 
disprețul pentru contemporani i-au 
creat cea mai groaznică duşmănie 
dintre cîte s-au manifestat în viaţa 
noastră publică. 

Profeţiile lui, la un moment 
dat al războiului, păreau că se rea- 
lizează: mai cu seamă asta nu i s-a 
putut ierta, încrederea lui în oameni 
a persistat şi energia lui a adîncit şi 
canalizat lupta democraţiei de după 
război: asta i s-a iertat tot aşa de 


puţin. În confuziunea epocii de tran- 
zitie, alţii şi-au putut crea acomodări. 
Stere era însă masiv şi absolut şi a 
voit totul sau nimic. A crezut în acel 
personagiu fictiv cu ochii legaţi, care 
se numeşte justiţia oamenilor, şi a 
căzut, lovit din nou în inima-i bol- 
navă. Şi totuşi acest tip eroic s-a 
legat din nou de viaţă prin literatura 
lui, în aşa măsură, ca umbra lui de 
sînge să urmeze a rămînea după 
el, mustrînd şi cerînd dreptate pînă 
la sfîrşitul timpurilor. Aceste toate 
au rămas scrise în ochii lui înghe- 
taţi, după ce inima-i, de atitea ori 
înjunghiată, şi-a încetat, în sfîrşit, 
bătăile. 


(Însemnări ieşene, |, vol. Il, 
nr. 13-14, 15 iulie 1936, p. 1-2.) 


Ta 


Parcul Muzeului „Mihail Sadoveanu”, Copou, laşi 

Marcela BENEA 


ISTORIA 
Un zid. 
Ce are-acest zid erodat? 
Din el cobor. 


Din anticul lui univers m-am desprins. 
Ce zarvă mă urmăreşte? 

Ce incendiu mă ajunge din urmă? 
Ce vaier îmi spintecă siguranţa? 
Cine, ce mă năruie? 


Deschideţi o uşă, 
încă una, 
prin care să treacă fulgerând timpul! 


BUNĂ DIMINEAŢA, INSPIRAȚIE! 


Bună dimineaţa, mamă a veşniciei, 
bună dimineaţa, inspiraţie — 

stare a lui Dumnezeu, 

gând, făuritor de miracole, 

început, rânduind piramidei 

lumina şi umbra! 


Ce alt nume mai scump, 

mai profund aş fi putut să-ţi aleg, 
când de la a ta respiraţie amplă 
prinde viaţă şi vibrează 

a inimii scară sonoră, 

când mâna ta, 

drumul mâinii ghidând 

a încifrat tainice înţelesuri 

în semne, în bătrâne ieroglife, 

şi le-a dat Sfinxului întru păstrare. 


Tu eşti al minţii curaj, 

tu pui în mişcare ale ei ateliere vii, 
lucrătoare fără oprire; 

tu — întotdeauna cu privirile 

în viitor nemăsurat îndreptate, 

mult mai departe 

decât în fulgerătoarea viaţă poate vedea 
cel pe pământ visător, 

la îndemnul tău îngerii 

seamănă a sublimului bogată rouă, 
iar omului îi zici s-o culeagă. 

Tu, inspiraţie, neobosită maică, 

tu, mâna dreaptă a lui Dumnezeu, 
din urma ta, ca un copil, 

vine Nesfârşitul, vine. 


Bună dimineaţa, inspiraţie! — 
De pe acum, îmbrăţişează-mi ziua. 


DESPRE MINE, POEZIE, 
POEȚI ŞI ALTE LUCRURI 


| 

Acum ştiu că sunt vie, 

îngerul meu păzitor s-a trezit, în sfârşit, — 
aud nuiaua lui de argint cu putere lovind 

ale morţii lacome mâini: 

pe mine mă apără. 

De mine în mine însămi izolată mereu, 
bolnavă de-ale copilăriei copleşitoare-amintiri — 
cu avangardismul tangenţe nu am, 

mai ales că pe inima mea, 

cu rădăcini nesfârşite înfipte 

într-un mileniu trecut, 

adesea se pune câte-un cântec lent, 
franțuzesc şi de dragoste. 

Cum să cred că am ceva în comun cu Poeţii, 
cum să îndrăznesc să deschid 

a sublimului uşă de aur şi să-l supun? 


Sublimul rob nu a fost niciodată! 


lI 

Poezie pe care nu pot să te scriu, 
mahnă înrădăcinată 

într-un sol al tăcerii eşti, 

pustiu, cultivându-şi asiduu ciulinii — 
rime hoinare, căutându-şi un sobru poet, 
unul, cât se poate de dur. 

Il 

Poezia e în cărţile altora, 

pasărea-liră etalându-şi penajul 

pe pagina albă ca într-o grădină regală, 
Niagara e poezia, visata cascadă 

pe care nu am văzut-o, 

boală de care mă bucur, 

invocare fără sfârşit, 

anotimp profund, din care 

nu vreau să mai plec, 

potop de cuvinte, legate ametitor între ele, 
viaţă fără de moarte, 


gura lui Dumnezeu vorbind întotdeauna în versuri. 


IV 

Unii în aşa fel gândesc cuvintele 

încât acestea par a fi vii: 

iau sămânţa plină, rodită pe o câmpie mănoasă, 
iau spaima acelui care încet, 

cu băgare de seamă se mişcă 

pe câmpul minat, 

de pe buzele tinerei mame 

iau duioşia, tandreţea 

şi pe toate împreună le transformă 

în foc de-artificii, 

iar noaptea e o sărbătoare. 

Vocile unor poeţi de cleştar par, 

izvoare limpezi din munţii Carpaţi, 

sau sunt glasuri profunde de clopote, 
vestind războaie, majore schimbări, 
asemeni acelora ce cu a lor sfâşietoare strigare 
au zguduit în iunie 1940 România, când 
din trupul ei, trup a fost desprins 

(până astăzi „vers sângerând”), 
minunata, irecuperata Basarabie. 


Şi acest incident istoric, teribil, 
are legături dureroase cu poeţii şi poezia. 


V 

Aşa stau lucrurile cu poezia, 

încât îmi vine să plâng uneori, 

când îi citesc pe acei poeţi fericiti, 

care poartă, încarteruite şi bine organizate, 
în memoriile lor de aur, culturile lumii, 

biblioteci ambulante, aceştia, 
dacă şi-ar propune, 

lumea ar naşte-o din nou, 
atât de multe ştiu despre ea, 
şi despre Dumnezeu; 

pentru ei inspiraţia e un cod 
uşor descifrabil, 

o joacă simplă, de raze şi umbre: 
ei înclină al nopţii întuneric 
în favoarea luminii 
umplându-l de sens, 

ei sunt ocrotiţi de cuvinte 

ca de armate de îngeri 

şi ca nişte armate de îngeri 
ale lor nestinse cuvinte 

din nemuritoare cărţi, 

viu, strălucesc! 


Eu nu mă pot mândri 

decât cu un trandafir chinezesc, 
când îi şterg de praf frunzele verzi 
e ca şi cum aş mângâia ieroglifele 
neînţelese ale lui Confucius 

şi mă gândesc că tot e bine 

pentru o ţărancă plecată 

dintr-un sat cu nume văratic; 

tot bine e şi când se întâmplă 

să ascult ritmuri latino 

şi trandafirii lui Borges iau foc, 
atunci gândul mă duce 

la veacul încuiat în singurătate al lui Marquez, 
veac în care, dacă hotărâți şi noi am intra, 
laşitatea şi pizma 

s-ar afla un timp în repaus. 

Incerc să nu mă gândesc la poezie, 
dar tot roasă pe dinăuntru rămân, 
fiindcă a ei incurabilă boală 

nu pe mine m-a încercat, ci pe alţii, 
cu talentu-n zenit, 

poezie în care îţi vine să mori, 
regăsindu-te pe tine însuţi 

aşa cum nu ai fost niciodată — 
împlinit. 


Fericiţi cei ce aud gura lui Dumnezeu cum vorbeşte. 

CINE, NECONTENIT, DESENEAZĂ? 


Visând doar mai poţi vedea marea — 
o scoică ce ţi-a fost dăruită 

o pui la ureche: 

auzi? Ce zbucium, ce talazuri 
zdruncină al lunii drum lucitor? 

Cine păşeşte pe el, 

menţinându-şi cu greu echilibrul? 
Cine, necontenit, desenează 

pe-al țărmului aspru obraz 

a lacrimii umbră? 


DE PARCĂ OCHII TĂI PLÂNG 


Sătenii curăţă viţa-de-vie: 
din mlădiţe 

seva picură atât de curată 
de parcă ochii tăi plâng. 


ARMONIE 


Soare, pe tine te iubesc cel mai mult, 

tu eşti cântecul de lumină al lui Dumnezeu 
şi pe strunele iale, 

generos răsfirate, 

pogoară necontenit pentru noi. 


Cu băgare de seamă calc pe pământul acesta, 
fără zgomot, 
să nu-i risipesc armonia. 


SFÂRŞIT DE SEPTEMBRIE 


Înalta amiază rămasă-i în vară. 
Ziua se-nclină. 

Cineva e şi el aplecat 

la rădăcina porumbului: taie. 
Taie din ziuă. 

Din ziua lui taie 

cu noaptea în cap. 

Săbii se-agită. Mii. Uscate. 


Poesis 81 


Roua lor pe fruntea lui şiroieşte — 
oboseala năvodu-şi aruncă: 
prinde-a orelor roată, 

înserarea o prinde. 


Strălucire, pălind sub mărunți 
dinţi ascuţiţi ai secerei. 


CINE STĂ, NEŞTIUT? 


Cine toarnă timpu-n pahare? 

Cine ciocneşte? 

In întuneric — cristale scapără, 

în lumină — ochiul tău nu se lasă văzut. 
Acum, întoarnă-mi zilele 

cu faţa spre mine — 

oglinzi, topindu-se în focul altei oglinzi. 
Cine-mi răstoarnă paharele? 

Cine stă, neştiut, 

cu-n burete în mână 

din umbră pândind? 


NOIEMBRIE 


Am ascultat, 

am rostit cuvinte, 

prevestind moartea: 

inima — le-a simţit, 

noaptea — le-a înţeles. 

Ochi limpezit de întârziaţii zori, 

spală-acest trup, 

cu trandafiriu ulei — îmbălsămează-l, 

cu albă pânză — acoperă-l. 

Rănită-i depărtarea de-al bocitoarelor vaier. 


MARTOR 


Îţi spun că n-am fost decât martor 
al vieţii şi morții, 

îţi spun că cei ce au trăit experienţa 
i-au consumat şi deznădejdea, 

şi ale speranţei limitate resurse, 
încât a orizontului linie, 

cu scrâşnet nesfârşit, 
dureros s-a curbat, ondulându-se, 
de la ale lor fără număr morminte. 


îţi spun că doar martor am fost, 
că am ţinut suferinţa de mână, 
că în braţele mele moartea-am moşit, 
că absentul ei prunc 

într-o naştere întoarsă pe dos 
l-am simţit prăbuşindu-se, 

că m-am înspăimântat fără leac, 
că am strigat, 

că nu ştiam ce fac 

şi ce a fost acea clipă, 

acea clipă de beznă, 

lipsită de har şi putere, 

când, brusc, trupul stelei 

se prăvăli pe o rână 

şi alunecă, 

părăsindu-şi, fără putinţă 
de-ntoarcere, locul. 


îţi spun că doar martor am fost, 
un martor zguduit şi copleşit. 

VELIMIR rlLEBNICOY 
(1385-1922) 


S-a născut la 9 noiembrie 1885, în localitatea Derbetul Mic, Cernoiarsk, 

gubernia Astrahan. A murit în 1922, în orăşelul Santalovo din gubernia Nijni- 
Novgorod, prietenul său P. Miturici instalându-i o piatră tombală cu inscripţia: 
„Velimir Hlebnicov — preşedintele globului pământesc”. După studiile liceale 
din Kazan se înscrie (în 1903) la Facultatea de Fizică şi Matematică a Univer- 
sităţii din acelaşi oraş. În anul 1908 debutează în revista Vesna (Primăvara) 
cu nuvela Ispitirea păcătosului şi se înscrie la anul trei al Facultăţii de Fizică 
şi Matematică a Universităţii din Petersburg. În 1909 începe să frecvente- 
ze mediul literar al simboliştilor ruşi, grupaţi în jurul revistei Apollon. Aderă 
la societatea Academia Versului, cunoscându-i aici pe Al. Blok, M. Kuzmin, 
V. Briusov, N. Gumiliov, A. Ahmatova, O. Mandelştam ş.a. In anul 1910 debu- 
tează editorial ca poet în volumul colectiv Atelierul simboliştilor, unde este 
inclusă celebra poezie Zakleatie smehom (Descântec prin râs), rupe subit 
legătura cu simboliştii, promovându-şi propria concepţie filozofico-estetică. li 
expediază (în anul 1911) lui A. Narâşkin, membru al guvernului rus, lucrarea 
Schiţă asupra modelului de prezicere a viitorului, în care prevestea „o cădere 
de stat în 1917”. 

În 1912 îi apare, la Herson, prima carte, Magistrul şi discipolul. În 
1914 editează volumul Creaţii. În 1917 i se joacă, la Rostov-pe-Don, piesa 
Eroarea morţii. Se întâlneşte la Harkov cu Serghei Esenin. În 1921 pleacă 
în Persia ca ataşat al Statului Major al Armatei Roşii. La Praga, Roman Ja- 
kobson editează volumul antologic Poezia rusă contemporană, consacrând 
prima parte, în întregime, lui Velimir Hlebnikov. În 1922 publică „supranuve- 
la” (îi spunea sverhpovesti) Zanghezi, care exprimă, în chip enciclopedic, 
complexitatea întregii sale creaţii. In anii 1928-1933 îi apare ediţia Opere în 
cinci volume, prefațată de luri Tânianov, care consideră că „întreaga cultură 
modernă a literaturii ruse vine din Hlebnikov. Fără el, această cultură nu ar 
fi fost posibilă”. 

Este considerat un adevărat fenomen al modernismului rus şi un clasic 
al avangardei literare universale. 

Velimir HLEBNIKOV 


MUNTENII* 


Înfricoşătoarele contururi ale kremlinului: montan, asemeni unor sprân- 
cene brusc arcate ale creştinilor de rit vechi la întâlnirea lor cu Kucium?, 
scânteietoare unghiuri cu ochi de gheaţă, cu privirile aruncate în sus, şi 
opacul argint al râurilor înveşmântate în pânzeturi verzi, precum nişte albe 
fecioare ale culmilor, râzând şi sporovăind, ce şi-au pus cununi verzi, cân- 
tând şi culegând de pe jos ramurile frânte, iar cascada — ca o salbă de per- 
le pe mândrul gât al miresei, plin de o răpitoare presimţire a fericirii pe care 
i-o insuflă apusul-oştean din orăşelul Uman cu sabie strălucitoare, pornit la 
luptă la chemarea atamanului Ostraniţa:; apoi azuriile bolți cereşti şi două 
tinere boieroaice albastre ce râd şi se şoptesc înde ele, şi falnicele culmi, 
precum seminţia rusească în zilele Grunvaldului“, şi o piatră albă cu trăsă- 
turi drepte, ornată de un fulger, căzând de pretutindeni din unul şi acelaşi 
punct, şi stăpânirea cneazului Moscovei la Novgorod, Pskov, în Lituania şi 
Polonia, — toate se îmbulzeau în faţa lui, purtându-i puterea vie pe apele 
puternice ale râurilor repezi, închinându-i-se sau bătând mătănii adânci şi 
prosternându-i-se la picioare. 

Văi întunecoase, precum bătrânii în hainele lungi ale legământului 
marin, pătrundeau cu amurgul în această lume alb-verde a culmilor mon- 
tane. 

Şi icoane adumbrite de timp tăinuindu-se prin intrândurile minereului 
calcaros. 

Un nor ardea, precum cămaşa roşie a unui mojic. Cu o mână el sea- 
mănă — boabele fiind razele, iar cu cealaltă mână ţine coşuleţul din scoar- 
tă de tei plin cu grăunţe solare. Ca chipul livid al celui ce a aflat de moartea 
soţiei sale sunt şerpii de zăpadă ai versantelor mărginaşe ale celorlaţi munţi, 
iar deasupra lor înflăcărarea asfinţitului e aidoma chipului rumen al unei 
matroane ce se grăbeşte a trece dincolo de Muntele pleşuv, ca să ajungă 
în duminica mare la Kiev. 

Întunecaţi stejari creţoşi acoperă culmile. 

Şi, de cealaltă parte, pe unde vin mongolii, deasupra prăpastiei stă- 
tea o casă strâns lipită de piatra muntelui. Acolo, prin câmpia din Kosovo”, 
cobora încoifat un stei zdrobit în trei părţi. 

Pe o stâncă înaltă se aşeza vulturul, precum rusul pe tronul Bizanţu- 
lui, precum însăşi Dreptatea. 


* Din volumul antologic: Velimir Hlebnikov, Joc în iad şi muncă-n rai, în curs 
de apariţie la Editura Litera Internaţional. 

lar în mijlocul defileului trăsături drepte înălţau o piatră puternică, ai- 
doma oştenilor pe câmpul de luptă de la Kulikovo. 

Astfel, precum frânturi din viaţa ruşilor se îmbulzeau şi se îngrămă- 
deau părţi din întunecata lume montană, şi peste toate astea rătăceau 
luminoasele priviri ale ochilor. Se apropia seara, amurgind şi coborând 
peste pământ. 

Ca nişte suflete aspre ce s-au amistuit în flăcări din cauza sunetului 
strămutat, se înălţau pietrele. Aici, cândva, au trăit ruşi. 

Pe marginea prăpastiei stătea o fată şi cânta. 

În mâini avea un mănunchi de iarbă şi flori, iar în ochi îi strălucea şi 
se legăna o îndepărtată mare albastră. 

Precum se lipeşte cugetul răzbunătorului pe înceţoşatul haos al lumii, 
aşa se lipea şi casa de munte; din hornul ei ieşea fum şi din prag îi cobori 
un bărbat. 

La spate avea coarne de cerb, iar pe veşminte, pe coapse — pete 
proaspete de sânge. 

— Leghini? 

— El să fie? 

Zburând în jos ca o eternă săgeată învârtejită, o cascadă puternică 
îi acoperise cuvintele. 

Insă bărbatul strigă cu o nouă patimă: „Te iubesc, prietena mea! şi 
prinse a tremura. 

Melancolice, întortocheate, monotonele sunete ale valurilor repezi 
întrerupseră vocea şi răspunsul lui, o pasăre îi trecu pe deasupra, ţipând 
pătrunzător. 

Insă el strigă cu o nouă putere: 

— Te iubesc! 

O bătrână ce stătea la intrarea în casă îşi duse mâinile la ochi, spu- 
nând: „Au vulturul ne goneşte hulubiţele?”. 

Însă sora izbucni în râs, zicând: „Nu, el e porumbel, iar dânsa — vul- 
turoaică”. 

Însă ea o privi în tăcere. 

lar el, cântând, prinse-a se-ndepărta. 

Nani, nani, puişor, 

Şuieră gloanţele-n zbor. 

Şi întunericul îi învălui. Oftând din cine ştie ce motiv, el porni spre casă 
pe o cărare cunoscută. 

Dânsei i se părea că ar zări un bătrân dalb ca luna cu ochi de stele, 
iar în faţa lor, asemeni unui datornic înrăit, stă un urs negru, aşteptând ca 
bătrânul să-i dea o fărâmă de pâine. 

Apoi se văzu pe sine mamă, cu un chip falnic, blândă, ce ţine în mână 
pruncuţul, spre care venea să i se închine magii. 

În negura lăptoasă nu-ţi puteai vedea barem mâna întinsă. 

Şi deodată cineva se aplecă peste ea, sărutând-o fierbinte pe 
obraz. 

— Să-ţi fie ruşine! strigă ea, ridicând mâna, însă deja nimeni nu mai 
era în preajmă şi doar tăcerea întunericului o învăluia. 

Doar că cineva izbucni în hohot de râs răutăcios şi răzbunător. 

Mai şuieră cea din urmă mierlă, albastră, cu creştetul cenuşiu. 

În ape, stau joardele nopții. 

Deja cineva strigă din casă „au-u!”. 

Cerbul ucis stă întins la prag şi, uitându-se la el, Artiom rânjeşte rău- 
tăcios, cu braţele împlântate în sânge şi carne proaspătă. 

Însă ea doar îl privi în tăcere, retrăgându-se în odaia sa. 

Curând, focul ce lumina geamurile se stinse şi, urcând din defileu, 
claritatea nopţii dezvălui munţii. Ca un păr tuns scurt, pe varul peretelui alb 
se profilă brusc streaşina de trestie a acoperişului. 

Privind-o întrebător, tatăl spuse: 

— Dar el, auzi tu, a adus trei pui de vultur; vrea să-i dreseze, pentru 
ca ei să-l urce, în zbor, la cer. 

— Bietul copil, se va zdrobi. 

— Se va zdrobi, zici? 

Şi noaptea sudului îi transformă pe ei, somnolenţii, în cadavre. 

Insă numai unul dintre dânşii era bântuit de duhul cel rău sau de vise, 
precum un nor al timpului, în urma căruia licăreşte raza unei fericiri întinate 
şi toride, acolo, unde veşmintele sunt împăturite, unde se scăldau tinereţile, 
împroşcându-se cu stropii undelor răcoroase. 

lar noua dimineaţă găsi apa montană alergând, alb-verzuie, ca şi mai 
înainte, păsările — cântând, în timp ce dincolo de pârâu tânăra trecea cu 
arma la umăr. 

Privind cu negrabă în jur, pentru a se convinge că nu o vede nimeni, 
îşi scoase cămaşa, fiind mai minunată ca oricând altă dată. Ţinea braţul 
ridicat şi doar capul îi mai era acoperit. Apoi, încrezătoare, lăsă tot ce mai 
avea pe ea, intrând în apă şi înotând. Dar îndată răsună un fluierat vesel: 
cu arma în mână, el mergea pe o potecă montană, fluierând vesel şi pri- 
vind în jos. 

Corpul îi albea ca ceața dimineţii devremi şi ea ridică spre el ochii 
mânioşi, strigându-i din apă: 

— Pleacă, nesuferitule! Insă zbura un răpitor bocind în urma împuşcă- 
turii şi un uliu întunecat cu clonţul însângerat căzu la picioarele ei, împlân- 
tându-şi ghearele în nisip. 

El însă, fluierând nepăsător, plecă la vânătoare. 

lar când se întorcea, ducând un tap de munte, o vâzu înveşmântată 
sobru, cu un stilet prins de cingătoarea îngustă, ornată cu piele neagră. O 
privi zâmbind. 

Insă ea se întoarse, încruntându-se şiret. 

Şi, parcă chemătoare, se îndreptă spre crâng. Şi el, timid, o urmă. 

Privea tăcut pe sub sprâncene, mergând mai departe, de parcă în- 
demna, şi iată, ajungând în poiana verde, prinse a strânge vreascuri. 

Ceafa ei blondă se tot apleca şi se ridica deasupra ierbii. 

Din vreme în vreme, îşi oprea ochii larg deschişi asupra lui. 

El se apropie, luând-o de umeri. 

Şi atunci, cu un strigăt surd „haida cuțitul” ea scoase din teacă stiletul; 
el se răsuci şi, lunecându-i pe umăr, lama îi zgârie pieptul. 

Însă dânsul zâmbi cu dispreţ, strângând-o la piept şi acoperind-o cu 
sărutări. 

lar păsările se zburătăciră speriate, privind la confruntarea celor două 
corpuri. 

Şi iată că, tăindu-se din neatenţie la mână, ea sângeră, pe când el o 
îmbrăţişa tot mai fierbinte, rostind ceva nedesluşit. Apoi, acoperindu-şi faţa 
cu palmele, dânsa izbucni în plâns. 

Tuşind scurt, el îşi lăsă braţele la spate, rămânând sprijinit în ele. 

Ea scoase pieptenele şi, trecându-şi-l prin plete, privea la el. Tânărul 
îi zâmbi trist. 

Insă iar se lăsă întunericul, ca din senin năvălind norii şi vântul, aceş- 
ti locuitori ai crestelor montane. Umbrele lor albe au dispărut în beznă ca 
peştele în apă. 

— Dă-mi mâna! strigă ea. 

El i-o întinse. 

— Să ne aşezăm! mai strigă fata. 

Se aşezară. 

Şi ea îi şopti la ureche: 

— Arată-mi cum se iubeşte. Eu încă nu ştiu. 

El tăcea. 

— Te superi? întrebă dânsa cu vocea ce-i devenise mai duioasă. 

— Spune-mi, surâse el, ce trebuie să fac? 

— Ascultă, spuse ea tremurând, te rog să mă ieri. Am fost nedreaptă 
cu tine. Apoi, dintr-o dată şopii: 

— Te iubesc, acoperindu-i chipul cu sărutări. Apleacă-te peste mine, 
alintă-mă, apleacă-te ca cerul peste ţărână. 

— Ce-i cu tine? întrebă el îngrozit şi încântat totodată. 

Înfierbântat şi tăcut, se aplecă peste ea, atingându-i buzele. 

— Ah! mai exclamă dânsa deja în neştire. 

Insă brusc se arătă soarele, luminându-i picioarele de fecioară, şi ea 
deschise ochii: Artiom stătea asupra ei mort şi rece. 


1912, 1913 


1 Kremlin — zidurile de apărare în vechile oraşe ruseşti. 

2 Kucium — han al Hanatului Siberian care s-a împotrivit invaziei ruseşti până 
în anul 1598. 

3 lakov Ostraniţa — unul din conducătorii răzmeriţei contra dominaţiei polo- 
neze (1638). 

+ Este vorba de lupta ce s-a dat în preajma acestei localităţi (1410) între 
armatele polone, lituanene, ruse şi cele ale Ordinului Teutonic. 

5 Kosovo — ca şi, ceva mai jos, Kulikovo, aminteşte de luptele pierdute sau 
victorioase ale popoarelor slave. 

6 Dovadă a slavofilismului exacerbat prin care a trecut V. Hlebnikov în tine- 
reţe. 

FRATELE 


Kolea era un băiat frumos. Avea sprâncenele negre şi subţiri, dar care 
uneori păreau enorme, alteori obişnuite, ochi albaştri bătând spre verde, 
gura legată într-un zâmbet şiret şi o feţişoară veselă şi plăpândă, de care 
se atinsese respiraţia sănătăţii. 

A crescut într-o familie iubitoare, ca răspuns la ciudăţeniile şi poznele 
sale necunoscând alte vorbe, decât „copilul meu, de ce te nelinişteşti?”. 

În ochii săi mari se confruntau deopotrivă o nuanţă albastră-pal şi o 
alta verzuie, de parcă pe apa lacului ar fi plutit o frunză de lotus. 

El avea şapte viori şi încă un Stradivari. Dar, se pare, băiatul era 
puţin cam obosit de abundenta atâtor lăute. „Eşti cam slăbuţ”, îi spuneau 
vârstnicii, râzând. Era foarte mic de statură, firav şi delicat. Cei apropiaţi îl 
numeau sfinx, promiţându-i o neaşteptată turnură a dispoziţiei. 

Odată, pe când Kolea trecea pe acel segment al țărmului mării, deja 
dispărut sub bătaia talazurilor unei furtuni, unul dintre marinarii cu simţ de 
observaţie spuse îngândurat: „Greierele şi furnica” (cel de-al doilea eram 
eu); într-adevăr, Kolea era harnic ca o furnică. 

La Odesa, pentru că cele povestite se întâmplau chiar în Odesa, mulţi 
locuitori treceau cu traiul pe ţărmul mării, oploşindu-se în magherniţe zurlii, 
pe care le presărau de-a lungul potecilor, de sărbători servind trecătorii cu 
ceai scump şi cântece ieftine. 

Dânşii găseau drept fermecătoare o atare viaţă de semi-pescari. Copii 
cu mânuţe molcuţe şi neîndemânatice ridică undiţa încâlcită prin alge. Alţii, 
obosind de lecţii la şcoală, văd esenţa existenţei în vânarea racilor nu prea 
mari, ce alunecă puzderie prin apă. Valurile par o turmă sensibilizată de 
corpurile înotătorilor. Prin grădina luxuriantă se plimbă evreicele, răspân- 
dind în jur privirile arzătoare şi galeşe ale rasei lor. Pupilele negre şi albul 
ochilor le sunt uimitoare, şi au dreptate că se mândresc cu ele. 

Arta e un bici necruţător: destramă familii, sfâşie destine şi suflete. 
Spintecătura răzmeriţei desparte un suflet de altul şi imobilizează trupul la 
zidul turnului, unde pajurile gloriei rup cu clonţurile din omul ce fusese viu 
odată. 

Când de pe crestele morilor de vânt se desprinde acoperişul şi se 
frâng, trosnind, aripile, arborii se îndoaie adânc şi crengile şuieră de încor- 
dare, iar oile ce tremură sperios stau pe loc şi, behăind jalnic, cheamă pe 
cineva care să le deschidă poarta. 

De altfel, bineînţeles că aceasta nu e decât o imagine cam afectată 
în spiritul ei sumbru. 

1912, 1913 

VÂNĂTORUL USA-GALI 


Usa-Gali dresa şoimi, vâna cu ei, iar uneori se mai deda şi jafuri- 
lor. Dacă era oblicit, întreba spăsit: „Dar parcă nu e voie? Credeam că se 
poate!”. Zăpsind prepelita adormită undeva în câmp, Usa-Gali se târăşte 
neauzit spre ea, apăsându-i coada la pământ; pasărea se trezeşte în cap- 
tivitate. Vulturul stă culcuşit într-un vârf de căpiţă de fân. Gali se furişează 
spre căpiţa peste care întinsese de cu vreme funia lungă cu un laţ la ca- 
păt. Vulturul priveşte atent inelul din păr de cal. Suspicios de-a binelea, se 
ridică în picioare, gata să-şi ia zborul, însă în clipa următoare deja atârnă 
spânzurat în laţ, bătând din aripile negre şi ţipând. Usa-Gali se repede de 
după căpiţă, trăgând cu funia de bietul cneaz al văzduhului, prizonierul său 
având gheare de criţă: în acuprindere, aripile îi ating doi stânjeni. Mândru, 
vânătorul o ia prin stepă. Indelungă vreme, vulturul va trăi captiv în cuşcă, 
împărțind hrana cu dulăii. 
încerca Gali să răzbată cu trăpaşul său prin mijlocul raziei. Şi ce credeţi că 
face? Intoarnă calul, dându-i pinteni spre unul dintre călăreţi. Nehotărât, 
cela îşi pune calul în curmeziş. Gârbaciul lui Gali şuieră repezit şi, asurzit 
de groaznica lovitură în frunte, bravul cal cade în genunchi. Usa-Gali scă- 
pase. A fost o lovitură aprigă, ce dădu trăpaşul în leşin. In acele împreju- 
rimi de stepă, multă vreme s-a vorbit de chinga plesnită pe calul ameţit şi 
de călăreţul prins sub el. 

Pe atunci, cărăuşii călătoreau în convoaie mari, protejându-şi ca- 
rele de la intemperii cu acoperăminte de pâslă. Bivolii trag, rumegând 
şi mişcându-şi mereu buzele negre şi umede, fluturând din cap şi cozi, 
spre a se apăra de tăuni. Se găseau şi dintre cei dornici de a se furişa 
spre cărăuşi, smulgând din goana calului pâsla coviltirelor, prinzând-o sub 
genunchi şi pierzându-şi urmele în largul stepei. Drept capcană, cărăuşii au 
prins a-şi lega pâsla cu frânghii foarte lungi. Într-o astfel de prădăciune se 
aventură şi Usa-Gali. Dar, de cum s-a sfârşit depănarea frânghiei, brusc, o 
lovitură puternică îl aruncă la pământ şi el îşi frânse un braţ. Apropiindu-se 
în grabă, cărăuşii şi-au vărsat din plin necazurile, ciomăgindu-l cu de-amă- 
nuntul. „Ţi-ajunge?”, îl întrebau căruţaşii. „Ajunge, taicuţu', ajunge!”, răs- 
pundea el cu glas stins. O atare plăcere l-a costat câteva coaste rupte. El 
ştia a mânui virtuos gârbaciul, această rudă apropiată a ghioagei nordice; 
adică, în stilul kirghizilor, folosindu-l şi la goana de lupi. Mai insistenţi decât 
copoii, şoimii de vânătoare urmăresc prin stepă lupul, ducându-l până la 
turbare şi o adâncă stare de apatie. 

Trăpaşul ascultător sporeşte pasul şi Gali, aplecându-se din şa, îi dă 
cu gârbaciul lovitura de garţie fiarei extenuate, prinse într-o confruntare in- 
egală. Bieţii lupi singuratici! 

Odată, a fost surprins în timp ce alerga cu o mare bucată de pâslă 
după un întreg cârd de dropii. 

— Ce faci tu, Usa-Gali? 

— Mi-au cam îngheţat aripile şi, iată, încet-încet, le vând, răspunse 
apatic. Era pe timp de polei. 

Cam acesta e Usa-Gali. Calul alb paşte în preajma locului de mas. 
Un stol de guguştiuci se lasă în voia vântului. Penetul lebedelor străluci în 
albăstrimea cerului, ca o margine a altei lumi. Spurcacii — neam de dropii 
mai mici — pasc pe panta unei dune de nisip. Dintr-o dată, guguştiucii ce 
stăteau în iarbă se zburătăcesc, înălțându-se la cer. Depănare de povestiri, 
murmur de discuţie. Vreme de seară. 

Intre timp, gâştele care au despicat cerul în două se întind într-un şir 
subţire. lar stolul cel mare se pierde undeva departe, asemeni unui zmeu 
în vânt, legat de acest fir subţire care poate că îi înlesneşte zborul. Che- 
mându-se înde ele, gâştele îşi schimbă aranjamentul, precum o sumbră 
Cale Lactee. 

De la o vreme, vântul s-a întețit şi cuiburile păsărilor se clatină ase- 
meni unor mănuşi călduroase aninate prin răchiţi. Negru, cu frumoasa-i 
ceafă argintie, eretele străfulgeră pe-alături. Ca semn bun, corbii şi coţofe- 
nele sunt prilej de bucurie. 

— Aţi auzit? Se vorbeşte despre o turcoaică nevolnicită. legea în câmp 
şi, culcându-se, îşi lipea urechea de pământ, iar când era întrebată ce face, 
răspundea: „Ascult liturghia din ceruri. Cât e de frumos!”. 

Ruşii stau în cercul lor. Ceva mai la o parte, Usa-Gali îmbucă te miri 
ce. El a fost o mândră fiară de stepă. Urusul: a construit corăbii, urusul a 
croit drumuri, dar fără a observa şi altfel de viaţă, cea de stepă. Urus ne- 
credincios, urus-ghiaur. 

Dacă aţi fost vreodată atenţi la glasul gâştelor, nu puteaţi să nu des- 
luşiţi în el acel: „Ave! Cei care vor muri te salută!'?. 


1913 


t Etnonimul „rus”, uşor deformat în rostirea băştinaşilor (kirghizilor). 
2 Preluarea formulei de salut a gladiatorilor la începutul luptei. 


STÂNCA DIN VIITOR 


Oamenii stau sau umblă, ascunși în petele razelor oarbe de luminoşii 
nori ai tăcerii radiaţiei, liniştii radioactive. 

Unii din ei stau sus, aerieni, în fotolii imponderabile. Uneori se dedau 
picturii, mâzgălind ceva cu pensula. Societatea altora din ei cară rotunde 
duşumele şi mese de sticlă. 

Alţii păşesc prin văzduh, sprijinindu-se în toiag sau, pe schiurile timpu- 
lui, aleargă prin zăpada aeriană, pe poleiul norilor; traiectul mersului prin 
văzduh, marele drum destinat gloatelor de pietoni cereşti trece pe deasu- 
pra axei turnurilor joase pentru îmbobinarea fulgerelor. Pe pista lipsei de 
greutate oamenii umblă ca pe un pod invizibil. De ambele părţi se deschide 
prăpastia căderii; o neagră linie de pământ indică traseul. 

Asemeni unui şarpe ce înoată pe mare, ţinându-şi capul sus, deasu- 
pra apei, prin văzduh pluteşte pieptiş o clădire ce aduce a litera L răstur- 
nată. Zburătorul şarpe al clădirii. Ea creşte precum muntele de gheaţă în 
marea nordului. 

Stând cu un colţ în aer, înveşmântată în vânt, dreapta sâncă de sticlă 
de pe abrupta uliţă a cocioabelor întruchipează lebăda acestor vremuri. 

În pridvoarele clădirilor stau oamenii — aceşti zei ai gândului liniştit. 

— Cea de a doua mare astăzi este fără nori. 

— Aşa e! A doua mare de deasupra noastră este marele magistru şi 
trebuie să ridicăm mâna, arătând spre el. Dânsul a stins pojarul statelor, 
numai de el a fost prins braţul pompei, maţul ei, ceea ce era foarte greu 
de făcut în timp util. Acesta a fost marele merit al celei de-a doua mări! În 
semn de recunoştinţă, pe unul din nori este imprimat un chip de om, ca o 
ilustrată expediată unui bun cunoscut. 

— Lupta insulelor cu uscatul şi cu marea săracă s-a încheiat. De cum o 
vedem peste creştetele noastre, marea ne face egali înde noi. Însă nu am 
fost suficient de ageri. Nisipul prostiei ne-a acoperit cu dunele sale. 

— Chiar acum eu fumez un gând extraordinar de-o aromă fermecătoa- 
re. Beatitudinea ei mi-a învăluit mintea, ca un cearşaf. 

— Exact, noi nu trebuie să uităm de datoria morală pe care o are omul 
faţă de cetăţenii care-i populează corpul. Acest complicat astru de oase. 

Guvernul respectivilor cetăţeni, conştiinţa umană nu trebuie să uite că fe- 
ricirea omului este un sac plin cu firicelele de nisip ale supuşilor săi. Să reținem 
că orice firicel de păr omenesc e un zgârie-nori, prin geamurile căruia privesc 
la soare mii de Alexandre şi Marii. Să coborâm pilonii lumii noastre în trecut. 

lată de ce, uneori, când pur şi simplu îţi scoţi cămaşa sau te scalzi 
primăvara în vreun râuleţ, încerci o fericire mai intensă decât dacă ai fi de- 
venit cel mai renumit om de pe planetă. Să te dezbraci, să te întinzi întru 
desfătare pe nisipul plajei marine, să-ţi reîntorci soarele fugar, — înseamnă 
să faci zi din noaptea artificială a statului tău; să acordezi strunele statului, 
acestei mari cutii cu sârme sonore, cu sunetele armoniilor solare. 

În raport cu cetăţenii corpului tău, nu trebuie să fii un Arakceev:. Nu 
vă temeti să staţi goi în marea soarelui. Să dezgolim trupurile şi oraşele noa- 
stre. Şi să le dăm platoşe de sticlă care să le apere de săgețile gerului. 

— Aveţi la voi chibriturile tainului? 

— Hai să ne frământăm fumând. 

— Fum dulce? Marca „Gzi-Gzi'? 

— Da, ele sunt de... 

— Fum dulce? Marca „Gzi-Gzi”? 

— Da, ele sunt de origine îndepărtată, de pe continentul A?. 

E un excelent fum comestibil, încântătoare pete albastre de cer, o 
steluţă liniştită, antrenată într-o dispută singulară cu ziua senină. 

Minunate corpuri eliberate din temniţele veşmintelor. În ele, zorii al- 
baştri se înfruntă cu cei lactei. 

De altfel, soluţia ecuaţiei umane a fost găsită doar atunci când s-a 
înţeles că ea vălurează ca o ameţeală uşoară lângă tulpina universului. 
Să asculţi foşnetul stufărişului; în alcătuinţa crabului de mare ce aleargă 
într-o rână cu cleştele ridicate, fără a uita regulamentul militar, să recunoşti 
ochii şi sufletul cunoscutului tău, — de multe ori atare lucruri îţi provoacă o 
fericire mai mare decât cea pe care ti-ar da-o gloria şi renumele de, spre 
exemplu, comandant de oşti. Fericirea oamenilor este sunetul secund care 
vălură, răsucindu-se lângă sunetul fundamental al universului. El e o lună 
plăpândă ca satelit al Pământului ce se roteşte în jurul Soarelui, ochilor 
bovinei sau gingaşului pisoiaş ce se scarpină după ureche, precum şi în 
jurul podbalului primăvăratic şi plescăitului valurilor mării. 

Anume aici sunt sunetele fundamentale ale fericirii, înţelepţii ei părinţi, 
vibratorul bastonaş de fier de mai înainte de familia sunetelor. Mai simplu 
vorbind, e axa rotirii. 

lată de ce, despărțiți de natură, întotdeauna copiii oraşelor sunt ne- 
fericiţi, pe când celor din sate natura le este cunoscută şi indispensabilă, 
precum propria umbră. 

Pentru că a deposedat înţeleapta obşte a fiarelor şi plantelor de su- 
prafaţa globului pământesc, omul a ajuns un însingurat; în liniştea pustie, 
el nu are cu cine se juca de-a leapşa sau de-a mijatca; în jur nu-i decât în- 
tunericul nefiinţei, lipsind jocul şi tovarăşii de joacă. Cu cine s-ar zbengui? 
Pretutindeni e pustiul „nu”. Izgonite din trupuri, sufletele fiarelor s-au repezit 
spre om, populându-i cu legile lor zidurile. 

În inimă i-au clădit oraşele fiarelor. 

Se părea că omul se va înăbuși în carbonul sinelui său. 

A avut însă noroc de tiparniţă, căreia pentru calcul îi lipseau multe 
cifre, 2, 3; iar fără aceste cifre minunata problemă nu a putut fi alcătuită’. 
Le-au luat cu ele în mormânt fiarele ce dispăreau, drept numerele codului 
personal al speciei lor. 

Părţi întregi din calculul fericirii dispăreau, precum nişte file smulse 
dintr-un manuscris. Ameninţa noaptea totală. 

Dar se săvârşi o minune: în sfânta humă cenuşie ce acoperea în stra- 
turi pământul, minţile cutezătoare treziră sufletul adormit al pâinii şi cărnii. 
Pământul a devenit comestibil, orice văioagă e o masă de amiază. Anima- 
lelor şi plantelor le-a fost redat dreptul la viaţă: un dar de nepreţuit. 

Şi noi suntem din nou fericiţi: iată leul ce doarme cu capul pe genun- 
chii mei şi deja eu îmi fumez prânzul aerian. 


1921-1922 


1 Ministru pe timpul ţarului Aleksandr |. Numele lui Arakceev devenise sinonim 
despotismului. 

2 Asia. 

3 Hlebnikov se referă la propria sa „lege fundamentală a timpului”. 

RAMURA DE SALCIE 


Duminica floriilor — condeiele scriitorului 


Acum scriu cu o ramură de salcie uscată, pe care ghemulețele argintii 
par nişte iepuraşi pufoşi ce au ieşit să privească primăvara, asaltându-i de 
jur-împrejur întunecata nuieluşă uscată. 

Articolele precedente le-am scris cu un ac aspru din coama mistreţu- 
lui, ac pierdut pe undeva. 

Lui i-a urmat condeiul ghimpelui de mărăcine din Jeleznovodsk. Ce 
înseamnă asta? 

Prezentul articol, scris cu ramul de salcie, e de o cu totul altă viziune 
în nemărginire, în „ne-numit”, conform altui mod de a vedea. 

Nu pot şti ce consonanţă alcătuiesc dimpreună aceste trei condeie 
ale scriitorului. 

Intre timp s-au tot scurs fluvii întregi de evenimente. 

Despre ţara mistreţului aflai veşti înspăimântătoare. 

Auzii că, zdrobit de adversarul său, Kuciuk-han!: a scăpat cu fuga în 
munţi, văzând cu ochii moartea zăpezilor, chiar murind dimpreună cu rămă- 
şițele oştilor, în timpul unei viforniţe pe piscurile Iranului. 

Oştenii porniră să urce în munţi şi, după ce decapitară trupul îngheţat 
al căpeteniei, înfigându-i ritualic capul într-un vârf de suliță, reveniră în văi, 
unde primiră drept răsplată din partea şahului 10 000 de galbeni. 

Când destinele se revarsă peste malurile lor fireşti, de cele mai multe 
ori semnul definitivei interziceri vine din partea naturii! 

El?, cel ce incendiase palatul, spre a-şi arde de viu în somn inamicul, 
dorindu-i anume moartea prin foc, o execuţie prin vâlvătăi, avea să piară 
din cauza unei desăvârşite lipse a focului, — de suflul viforului. La finalul 
vieţii zăpada îi puse punctul unui fulg. În mintea sa persista imaginea izbei 
ocrotite cu bani şi ostaşi mulţi. Ceea ce nu reuşi să facă în viaţă, avea să 
facă după moarte, când pentru capul său bravii oşteni primiră bani buni. În 
anul 21, ajungând în această ţară, auzii spunându-se: „Au venit ruşii care 
au adus cu ei gerul şi zăpada”. 

lar Kuciuk-han se baza pe India şi alte tărâmuri sudice. 

Insă cel mai puternic astru ce apăru pe cerul evenimentelor în aceas- 
tă perioadă a fost să fie „credinţa în 4 dimensiuni” — sculptură modelată 
din caşcavalul lui Miturici?. 

30 aprilie 1922 


1, 2 Aga Mirza (1880-1921), conducătorul partizanilor iranieni care luptau 
contra şahului. 
3 P, B. Miturici (1887-1956), artist plastic, cumnatul lui V. Hlebnikov. 

lon CIOCANU 


SERVICE 
SE SCRIE, [SERVIS] 
SE PRONUNȚA 


Am abordat şi mai înainte 
acest subiect (Limba Română, 
nr. 6-10, 2003), atenţionând cititorul 
că substantivul prin care denumim 
„staţia de reparare şi întreţinere 
a autoturismelor sau a diverselor 
aparate” se scrie service (ca în lim- 
ba engleză, din care l-am preluat), 
dar se rostește [servis]. 

Prea bine, dar cu trecerea tim- 
pului nu numai că nu s-au Îîmpuţi- 
nat cazurile de rostire greşită a cu- 
vântului respectiv, aşa cum se scrie 
acesta, dar au apărut nenumărate 
inscripţii din care se vede — negru 
pe alb — că această vocabulă este 
ortografiată eronat, adică în forma în 
care ea ar trebui să fie doar pronun- 
tată. De exemplu, la staţia de ali- 
mentare cu combustibil din coasta 
localităţii Suruceni stă scris cu litere 
de câteva şchioape, ca să se vadă 
din toate părţile: servis. Au ortogra- 
fiat cuvântul cu pricina după cum se 
rosteşte (deci tot servis) şi lucrătorii 
unei benzinării din strada Alba-lulia, 
intersecţie cu strada Paris. 

Patronii şi angajaţii întreprin- 
derilor vizate o fi considerând că, 
dacă scriu servis, rezolvă problema 
rostirii corecte a substantivului în 
cauză. Dar în modul acesta nu re- 
zolvăm nimic, dimpotrivă, generăm 


confuzii nu mai puţin regretabile 
decât pronunţarea lui după cum se 
scrie. Citind pe panou servis, omul 
poate crede că anume aşa trebuie 
scris cuvântul în discuţie, iar când 
pe un alt panou, în ziar sau în ori- 
ce altă parte el va vedea ortografiat 
corect (service), îl va pronunţa aşa 
cum e scris. 

Mai ingenios s-a dovedit stă- 
pânul unui magazin din strada Ti- 
ghina, colţ cu Alexandru cel Bun, 
care şi-a întocmit firma în două limbi: 
Velo-service şi Beno-cepBuc. Dar şi 
într-un atare caz omul poate crede 
că în româneşte se scrie service 
şi, totodată, se rosteşte [servis], 
iar cepBuc s-ar scrie şi s-ar rosti în 
limba rusă. 

Unica soluţie corectă rămâ- 
ne — repetăm atât pentru comercian- 
ţii cu combustibil, cât şi pentru toa- 
tă lumea noastră — cea propusă de 
dicţionare şi pe care o reproducem 
aici din nou: se ortografiază service, 
dar se pronunţă [servis]. 


JANTA ŞI GEANTA 


— Mă întrebaseşi dimineaţă 
ce înseamnă cuvântul jantă, înce- 
pem noi conversaţia cu vecinul de 
palier, tot mai interesat de proble- 
mele limbii. 

— Sunt curios, confirmă el. 

Îi dăm cartea Limba noastră-i 
o comoară de |. Al. Barbu, lingvist 
practician din Braşov, şi-i propunem 
să citească în glas articolul A rămâ- 
ne pe jantă: „Expresia este foarte 
populară, nu în sensul originii sale 
«din popor», ci prin frecventa sa 

utilizare, în situaţiile în care cineva 
se află în impas. Semnificaţia sa se 
restrânge la domeniul strict material 
(lipsă de bani, de materie primă, 
de materiale etc.), fără reverberaţii 
metafizice, aşa cum se întâmplă în 
cazul proverbelor şi zicătorilor, de 
pildă. Faptul se datoreşte, fără în- 
doială, intrării relativ recente a ex- 
presiei în limba română... odată cu 
extinderea automobilismului... Cu- 
vântul jantă ca atare este de origine 
franceză (v. jante) şi înseamnă, aşa 
cum menţionează toate dicționare- 
le explicative, partea exterioară, 
circulară a unei roţi de maşină, mo- 
tocicletă sau bicicletă, pe care se 
montează anvelopa”... 

— Interesant! se opri din citit 
vecinul. 

— la dă cartea, să-ţi citesc eu 
din ea. Deci janta, un fel de obadă 
la români, pătrunzând în limba noa- 
stră, — fii atent, dragul meu! — „s-a 
întâlnit cu ceva mai vechiul paro- 
nimic de origine turcească geantă. 
După datina medievală turcească, 
geanta avea cu totul altă destinaţie 
decât janta! Ea fusese odinioară 
servieta (chiar geamantanul) sau 
taşca de tristă memorie, în care 
otomanii adunau peşcheşul sau 
birul, sub ameninţarea iataganului. 
Astăzi se poartă în ea dosare, acte, 
tot soiul de emanaţii birocratice şi 
se numeşte servietă; sau ocroteşte 
rujul, rimelul, oglinjoara şi alte plă- 
cute nimicuri feminine şi îi spunem 
poşetă”. 

— Jantă, geantă... 

— ...Şİ, respectiv, jantă, jenti... — îl 
îngânăm pe vecin. 

— Jenti? se miră acesta. 

— Ascultă, îi propunem un frag- 


ment din cartea lui |. Al. Barbu: „Să 
producem genţi, din piele sau vini- 
lin, la anume fabrică, iar jenti meta- 
lice la cunoscuta Fabrică de jenţi 
din Braşov”. 

— Înţeleg că lucrarea aceasta 
a lui |. Al. Barbu e o carte minuna- 
tă. Împrumută-mi-o pe o zi, două, 
te rog! 

— Minunată, neminunată, ţi-o 
împrumut, dar ferească Sfântul să 
mi-o pierzi. Totodată, te previn că 
substantivele absolut diferite între 
ele geantă şi jantă sunt confundate 
de foarte mulţi, inclusiv de lingviști 
redutabili ca Florin Marcu şi Constant 
Maneca, ambii considerând că gean- 
ta e- nici mai mult, nici mai puţin! — o 
„variantă” a substantivului jantă, astfel 
zis — considerându-le sinonime. Or, 
aceste substantive sunt atât de înde- 
părtate între ele ca semnificaţii, încât 
nu trebuie — Doamne fereşte! — să le 
confundăm. Dacă se întâmplă totuşi 
să le confundăm, e cazul să le con- 
siderăm — fireşte! — paronime. 

În acest moment al discuţiei 
noastre am scos din raft cartea Mic 
dicţionar de paronime a lui lon Mel- 
niciuc, editată la Chişinău în 1979, 
am deschis-o la pagina 83, de unde 
i-am citit perechea de paronime: 
jantă — geantă, „partea de dinafară 
a roții unui vehicul, peste care se 
îmbracă anvelope; obadă” şi, res- 
pectiv, „obiect confecţionat din pie- 
le sau pânză, destinat pentru cărţi, 
documente; servietă”. 

— Dar şi această lucrare prezin- 
tă interes! se aprinse vecinul. Împru- 
mută-mi-o şi pe aceasta! 

— Pe rând, domnul meu, pe rând! 
Întâi citeşte cartea lui |. Al. Barbu, 
după aceea vedem... 

A REMONTA, 
REMONT, REMONTA 


Dar parcă există un atare 
verb în limba română?, se poa- 
te întreba un cititor superficial 
sau grăbit, citind primul cuvânt 
din titlul de mai sus. 

Şi nici substantivul „remont” 
nu există în limba noastră!, îl 
poate completa, la fel de pripit, 
un alt cititor, dintre acei care nu 
au darul sau harul de a cugeta 
adânc şi cu toată răbdarea asu- 
pra sensului, uneori — asupra 
sensurilor, unor cuvinte oare- 
cum specifice. 

Mai întâi să recunoaştem 
că şi primul, şi cel de-al doilea 
cititor pe care îi avem în vede- 
re au dreptate numai pe atât, 
pe cât s-au gândit la verbul a 
repara şi, respectiv, la substan- 
tivul reparaţie. Până aici ambii 
au dreptate şi ar putea trece 
drept apărători ai vocabularului 
românesc. 

Dar ni se pare că substan- 
tivul semidoct a luat naştere şi 
se menţine în viaţa cuvintelor 
româneşti numai datorită unor 
astfel de cititori: aceştia ştiu 
ceva, la o adică ar putea do- 
vedi prin exemple vii, concrete 
etc. acest „ceva”, fără să treacă 
însă pragul care îi desparte de 
profunzii şi temeinicii, deci de 
adevărații cunoscători ai limbii 
române. 


Cunoaşterea impecabilă 
a zestrei lingvistice a poporu- 
lui nostru presupune — dincolo 
de conştiinţa clară a faptului 
că reparaţiei nu i se spune „re- 
mont” decât doar în dicţiona- 
re de genul celui „încropit” de 
V. Stati — certitudinea că ver- 
bul a repara nu este echivalent 
cu „a remonta”, iar cei doi citi- 
tori imaginaţi n-ar trebui să se 
grăbească să arunce din limba 
română substantivul remont şi 
verbul a remonta. 

Remont este un substan- 
tiv masculin, prin care denu- 
mim „calul tânăr încă neobiş- 
nuit la ham sau la călărie”. Este 
adevărat că el nu e folosit prea 
frecvent în limba română, dar 
există, şi faptul că l-am „des- 
coperit” într-un dicţionar de 
neologisme (al lui Florin Marcu 
şi Constant Maneca, Editura 
Academiei, Bucureşti, 1986, 
pag. 924) nu-l scuteşte pe ci- 
titorul doct, sau care râvneşte 
spre acest titlu, de necesitatea 
de a-l cunoaşte sau cel puţin 
de reținerea de a nu-l conside- 
ra inexistent fără a se informa, 
a se documenta serios. 

De altfel, mai frecvent în 
vorbirea noastră e substantivul 
remontă, care se întrebuinţea- 
ză şi cu sensul de „cal tânăr 
(de tracţiune), folosit în arma- 
tă” (Dicţionarul explicativ al 
limbii române, ediţia a Il-a, 
Editura Univers Enciclopedic, 
1998, pag. 914). 

Oricum, această semnifi- 
caţie — de cal tânăr (de trac- 
ţiune), folosit îndeosebi în ar- 
mată, — o au cuvintele parţial 
sinonime remont şi remontă. 

Oarecum înrudit cu sub- 
stantivele remont şi remontă 
este verbul a remonta (= a pro- 
cura cai pentru armată; ibi- 
dem). Ce-i drept, verbul în cau- 
ză este polisemantic, însem- 
nând şi „a monta din nou o 
fabrică, o instalaţie etc.” şi — la 
forma reflexivă — „a-şi reveni, a 
se reface, a se redresa sau a 
face să-şi revină, să se refacă, 
să se redreseze” (ibidem). 

În concluzie, avem cu to- 
ţii datoria de a ne apleca cu 
mai multă atenţie şi curiozita- 
te spirituală asupra cuvântului, 
căutându-i şi „descoperindu-i” 
toate sensurile / semnificatii- 


le, inclusiv cele care ni se par 
bine cunoscute (şi ne lenevim 
să mai deschidem o dată un 
dicţionar, două şi chiar trei), ori 
„decretăm” inexistente cuvinte- 
le înseşi, calchiind din ruseşte 
(ceea ce nu este mai înţelept 
decât acceptarea substantivu- 
lui rutieră, de exemplu, cu sen- 
sul de microbuz sau maxi-taxi 
din simplul motiv că aşa îl în- 
trebuinţează „toată lumea”). 

P.S. Cuvintele (a) remon- 
ta, remont, remontă lipsesc — 
evident — din „dicţionarul!” lui 
V. Stati. Se vede că numitul n-a 
dorit să coboare la „traducerea” 
„moldovenescului” „remont” 
prin românescul reparație, 
dar — ca orice semidoct — nici 
n-a putut să urce la înţelegerea 
corectă a cuvintelor scoase de 
noi în titlul eseului de faţă. 

Alexei ACSAN 


VREAU SĂ VORBESC ROMÂNEŞTE 


UNITATEA A II-A 


AUDIEM 


1. Rostim împreună. 


UNITATEA A DOUA 


; acolo, azi adevărat iată 
eu am, tu ai, el are, ea are rae j 5 ? 

noi avem voi aveţi ei au ele au de azir Dine, | ANU AGE Var, pe, 
i i i când, cum desigur sub 


2. Memorizăm propoziţiile. 


a. Eu am douăzeci de ani. 
b. Tu ai nouăsprezece ani? 
c. El are optsprezece ani. 
d. Ea are şaisprezece ani. 


3. Pronunţaţi corect. 


Numele dumnealui. 
Numele dumneaei. 


4. Memorizaţi. 


a. — Unde mergeţi? 


e. Noi avem cursuri. 

f. Voi aveţi automobil? 
g. Ei au telefon fix. 

h. Ele au calculator. 


Numele dumneavoastră. 
Numele dumnealor. 


g. — Ce profesie aveţi? 


b. — Merg la Casa Limbii Române. h. — Sunt contabil. 


c. — Pot intra? 

d. — Da, desigur. 

e. — Mulţumesc. 

f. — Nu aveţi pentru ce. 


5. Audiaţi textul. Memorizaţi-l. 


La Casa Limbii Române 


i. — Câţi ani ai? 

j. — Am şaisprezece ani. 

k. — Care e numele dvs.? 

|. — Numele meu e Ana lonel. 


Azi Fausto Speronello are cursuri de română. Acum el merge la 


Casa Limbii Române. 


Pe stradă se întâlneşte cu Alexei Acsan. Dumnealor discută. 

6. Ascultaţi dialogurile. Memorizaţi structurile. 


I. Unde mergeţi? 


Alexei: — Bună ziua, Fausto! 

Fausto: — Bună ziua, domnule profesor! 

Alexei: — Unde mergeţi? 

Fausto: — Merg la Casa Limbii Române. Azi am cursuri de română. 
Alexei: — Aveţi cursuri de română?! 

Fausto: — Da, de azi eu sunt la cursuri. 

Alexei: — Ştiţi unde este Casa Limbii Române? 

Fausto: — Da. Pe strada Kogălniceanu, 90. 

Alexei: — Succes, Fausto! 

Fausto: — Mulţumesc, domnule profesor! 


II. Pot intra? 


lată Casa Limbii Române. În anticameră este secretara. 


Fausto: — Pot intra? 

Secretara: — Da, desigur. Intraţi, vă rog! 

Fausto: — Bună ziua! 

Secretara: — Bună ziua! Luaţi loc! 

Fausto: — Sunteti foarte amabilă, domnişoară! Multumesc. 
Secretara: — Nu aveţi pentru ce. 


III. Ce profesie aveţi? 


Fausto şi secretara discută în continuare. 


Secretara: — Cine sunteţi dvs.? 

Fausto: — Eu sunt Fausto Speronello. 

Secretara: — Sunteţi spaniol? 

Fausto: — Nu sunt spaniol, sunt italian. 

Secretara: — Ce profesie aveţi? 

Fausto: — Sunt contabil. Dar acum am un restaurant. 
Sunt patronul restaurantului VENEȚIA. 

Secretara: — Aveţi un document? 

Fausto: — Da, am paşaportul. 

Secretara: — Aveţi şi patru poze? 

Fausto: — Îmi pare rău, am numai trei. 


Secretara: — E bine şi trei. 

IV. Câţi ani ai? 


În anticameră intră un tânăr. 


Fausto: — El este Leo, fiul meu. 

Secretara:  — Îmi pare bine! Leo, câţi ani ai? 

Leo: — Eu am nouăsprezece ani. Tata are cincizeci de ani. 
Secretara: — Domnule Speronello, e adevărat că aveţi cincizeci de ani? 
Fausto: — Da, într-adevăr am cincizeci de ani. 


V. În ce zile avem ore? 


Fausto şi secretara discută despre cursuri. 


Fausto: — Cine e profesor în grupa mea? 
Secretara: — Grupa dvs. are doi profesori. 
Fausto: — În ce zile avem ore? 

Secretara: — Grupele au ore de luni până vineri. 


Sâmbătă şi duminică aveţi zile 
libere. Azi aveţi prima lecţie la ora 11:00. 


Fausto: — Mulţumesc pentru informaţii. 
Secretara: — Pentru puţin. 

Fausto: — Domnişoară, care e numele dvs.? 
Secretara:  — Eu sunt Cristina Crăciun. 

Fausto: — Aveţi un nume frumos. La revedere! 
Secretara: — Pe curând, domnule Speronello. 


7. Traduceţi. 


Succes! Mulţumesc! Nu aveţi pentru ce. 
Pot intra? Da, desigur. Intraţi, vă rog! 
Luaţi loc! Îmi pare bine! Îmi pare rău! 

VORBIM 


1. Alegeţi varianta potrivită. 


a. Azi domnul Speronello are cursuri.......... a. de italiană. 


b. de română. 


C. 


b. De azi Fausto are cursuri... a. 


b. 
C. 
a. două poze. 
b. 

G; 
d. Domnul Speronello are........................... a. 


c. Fausto are paşaportul şṣi.........sseesee neeese 


b 
c 


b 
Cc 
f. Fiecare grupă are... a 


de franceză. 

la Pro Didactica. 

la Centrul Lingvistic. 

la Casa Limbii Române. 


trei poze. 
patru poze. 
nouăsprezece ani. 


„patruzeci de ani. 
„cincizeci de ani. 
e. Leonardo, fiul lui, are€............... eee. a. 


nouăsprezece ani. 


„patruzeci de ani. 
„cincizeci de ani. 
„un profesor. 
„doi profesori. 
„trei profesori. 

g. Grupele au ore... nenea a. 


de joi până sâmbătă. 
de marţi până miercuri 


„de luni până vineri. 
h. Elevii au zile libere............... eee a. 


luni şi marţi. 
miercuri şi joi. 


„sâmbătă şi duminică. 


2. Dialogaţi cu colegul (lucrăm în perechi). 


1. Ce cursuri are Fausto azi? 7. Câţi ani are Fausto? 

2. Unde are cursuri? 8. Câţi ani are Leo? 

3. Unde este Casa Limbii Române? 9. Câţi profesori are grupa? 

4. Cine este în anticameră? 10. În ce zile grupele au ore? 

5. Ce profesie are Fausto? 11. Când grupele au zile libere? 
6. Câte poze are Fausto? 12. Dvs. când aveţi ore? 

3. Răspundeţi ca în model (lucrăm în lanţ). 


a. 


b. 


d. 


e. 


— Dvs. aveţi un document? 
— Dvs. aveţi o poză? 

— Dvs. aveţi un pix? 

— Dvs. aveţi o geantă? 

— Dvs. aveţi un creion? 

— Dvs. aveţi o radieră? 


— Tu ai un document? 
— Tu ai o poză? 

— Tu ai un pix? 

— Tu ai o geantă? 

— Tu ai un creion? 

— Tu ai o radieră? 


— El are un document? 
— Ea are o poză? 

— El are un pix? 

— Ea are o geantă? 

— El are un creion? 

— Ea are o radieră? 


— Voi aveţi automobil? 
Dar ei? 
— Voi aveţi telefon? Dar ele? 


Da, am. lată paşaportul. 
Da, am. lată poza. 


— Da, noi avem automobil. 
Ei nu au. (N-au.) 


— Voi aveţi calculator? Dar ei? —.......mmee eee nenea 
— Voi aveţi televizor? Dar ele? —..........eeeeee nenea 


— Cum este automobilul tău? — Automobilul meu este nou. 


— Cum este telefonul tău? 
— Cum este calculatorul tău? 
— Cum este televizorul tău? 


— Cum este geanta ia? 
— Cum este maşina ta? 
— Cum este radiera ta? 
— Cum este poza ta? 


— Unde este paşaportul tău? — Paşaportul meu este în geantă. 


— Unde este poza ta? 

— Unde este telefonul tău? 
— Unde este radiera ta? 

— Unde este pixul tău? 

— Unde este cartea ta? 

h. — Paşaportul tău este — Nu, paşaportul meu este pe masă. 
în geantă? 

- Poza ta este în geantă?  —......mmme eee nenea 

— Pixul tău este în geantă? —......mmm eee nenea 

— Radiera ta este în geantă? —............eee eee nenea 

— Caietul tău este în geantă?-—........... nenea restera 

— Cartea ta este în geantă? —..........n nenea ana 


4. Discutaţi cu colegii (lucrăm în grup). 
(Folosiţi întrebările cine? ce? de unde? unde? câţi? câte? 
când? de când? e adevărat că...? cum? şi structurile învăţate.) 


5. Prezentaţi colegul din dreapta şi din stânga dvs. 


6. Transformaţi ca în model. 


a. — Numele meu este Alexei Acsan. — Eu sunt Alexei Acsan. 
— Numele tău este Fausto Speronello? — Tu eşti....................... ? 
— Numele lui este Vasile lovu. Esec caza Data 
— Numele ei este Violeta Neamţu. E EA aE aiiaaatalalac 
b. — Prietenul meu este italian. — Eu am un prieten italian. 
— Prietenul tău este român? A eee O ? 
— Prietenul lui este ucrainean. m | RE AE 
— Prietenul ei este rus. = e EE 
c. — Prietena mea este italiancă. — Eu am o prietenă 
italiancă. 
— Prietena ta este româncă? N EEE A E ? 
— Prietena lui este ucraineancă. a a E E 
— Prietena ei este rusoaică. = E E 
d. — Prietenii mei sunt italieni. — Eu am (nişte) prieteni 
italieni. 
— Prietenii tăi sunt români? = TU eai 20 Dotat Di ? 
— Prietenii lui sunt ucraineni. m scoala a a eu a 
— Prietenii ei sunt ruşi. = Ea naut eo ea tat 
e. — Prietenele mele sunt italience. — Eu am (nişte) prietene 
italience. 
— Prietenele tale sunt românce? TUE cico i a i eat ? 
— Prietenele lui sunt ucrainence. = Eliza scotea a aaa 


— Prietenele ei sunt rusoaice. = e ocna au iii tu 

f.  — Prietenul nostru este italian. — Noi avem un prieten 
italian. 
— Prietenul vostru este român? — VOl ? 
— Prietenul lor este ucrainean. Ei eee aaa ada aaa 
— Prietenul lor este rus. =Ele se a e as a Pi na 
g. — Prietena noastră este italiancă. — Noi avem o prietenă 
italiancă. 
— Prietena voastră este româncă? — VOl ? 
— Prietena lor este ucraineancă. IE e aaa aa n a 
— Prietena lor este rusoaică. = Ele e aci aaa 
h. — Prietenii noştri sunt italieni. — Noi avem (nişte) prieteni 
italieni. 
— Prietenii voştri sunt români? = VOl ice cacat eta ari ? 
— Prietenii lor sunt ucraineni. ENE aa dili 
— Prietenii lor sunt ruşi. = Ele ziceti aaa a 
i. — Prietenele noastre sunt italience. — Noi avem (nişte) prietene 
italience. 
— Prietenele voastre sunt românce? — VOl. ? 
— Prietenele lor sunt ucrainence. — Eee nenea 
— Prietenele lor sunt rusoaice. — Ele... 
CITIM 


1. Citiţi textul pe roluri (autorul, Fausto, secretara, Leo). 


La Casa Limbii Române 
Azi Fausto Speronello are cursuri de română. Acum el merge la 
Casa Limbii Române. 
Casa Limbii Române este pe strada Kogălniceanu, 90. 
În anticameră este secretara. 


Fausto întreabă: — Pot intra? 

Secretara răspunde: — Da, desigur. Intraţi, vă rog! 

Fausto salută: — Bună ziua! 

Secretara răspunde la salut: — Bună ziua! 

Apoi zice: Luaţi loc! 

Fausto mulţumeşte şi zice: — Sunteţi foarte amabilă, domnişoară. 


Fausto şi secretara discută în continuare. 


Secretara întreabă: — Care este numele dvs.? 
Fausto răspunde: — Numele meu este Fausto 
Speronello. 


Secretara întreabă: — Sunteţi spaniol? 

Fausto răspunde: — Nu sunt spaniol, sunt italian. 
Secretara întreabă: — Ce profesie aveţi? 
Fausto răspunde: — Sunt contabil. Dar acum am un 


restaurant. Sunt patronul 
restaurantului VENEŢIA. 


Secretara întreabă: — Aveţi un document? 

Fausto răspunde: — Da, am paşaportul. 
Secretara întreabă: — Aveţi şi patru poze? 
Fausto răspunde: — Îmi pare rău, am numai trei. 


În anticameră intră un tânăr. 


Fausto zice: — El este Leo, fiul meu. 

Secretara zice: — Îmi pare bine! 

Apoi întreabă: Leo, câţi ani ai? 

Leo răspunde: — Eu am nouăsprezece ani. 

Secretara întreabă: — Domnule Fausto, dvs. câţi 
ani aveţi? 

Fausto răspunde: — Eu am cincizeci de ani. 


Apoi Fausto şi secretara discută despre cursuri. 


Fausto întreabă: — Cine e profesor în grupa mea? 
Secretara răspunde: — Grupa dvs. are doi profesori. 
Fausto întreabă: — În ce zile avem ore? 

Secretara răspunde: — Grupele au ore de luni până vineri. 


Sâmbătă şi duminică aveţi zile libere. 
Azi aveţi prima lecţie la ora 11:00. 


Fausto zice: — Mulţumesc pentru informaţii. 
Secretara zice: — Nu aveţi pentru ce. 

Fausto întreabă: — Domnişoară, care e numele dvs.? 
Secretara răspunde: — Eu sunt Cristina Crăciun. 
Fausto zice: — Aveţi un nume frumos. La revedere! 
Secretara zice: — Pe curând, domnule Speronello. 
2. Găsiţi continuarea propoziţiilor. 

1. Azi Fausto Speronello are a. două zile libere. 

2. Acum el merge b. cursuri de română. 

3. Pe stradă se întâlneşte c. are doi profesori. 

4. Casa Limbii Române este d. la Casa Limbii Române. 

5. Aici în anticameră e. cu Alexei. 

6. Fausto are paşaportul f. pe strada Kogălniceanu, 90. 
7. Grupa g. este secretara. 

8. Grupele au h. şi trei poze. 

1 2 3 4 5 6 7 8 
b 
3. Combinaţi întrebarea cu răspunsul. 
1. — Pot intra? a. — Eu sunt Fausto Speronello. 
2. — Cine sunteţi dvs.? b. — Da, desigur. 
3. — Sunteţi spaniol? c. — Sunt contabil. Dar acum am 
un restaurant. 
4. — Ce profesie aveţi? d. — Da, am paşaportul. 
5. — Aveţi un document? e. — Grupa dvs. are doi 
profesori. 
6. — Aveţi şi patru poze? f. — Nu sunt spaniol, sunt italian. 
7. — Cine e profesor în grupa mea? g. — Imi pare rău, am numai trei. 
8. — In ce zile avem ore? h. -Aveţi ore de luni până vineri. 
1 2 3 4 5 6 7 8 
b 
4. Memorizaţi zilele săptămânii. 
luni 
marţi 
Ce zi e azi? / Azi oaia lee e 
Ce zi este astăzi? Astăzi Jona 
vineri 
sâmbătă 
duminică 


SCRIEM 


ONDABPWVNP > 


. Completaţi (cu verbe: am, ai, are, avem, aveţi, au). 


„Azi €U nccc cursuri de română. 
„Tu în ce zile ................... cursuri de română? 
„Câţi ani... Leo? 
| Fausto nn 50 de ani. 
NOI „eee nea un televizor nou. 
VOICE ss sea caca aaa aaa d în geantă? 
Eiaeia o casă nouă. 
Ele .............. prieteni italieni. 

2. Completaţi textul în baza fişei de alături. 


Dumnealui este (cine?) ................... Prenumele Fausto 
ai aaa taia Lt a . Fausto Numele Speronello 
este (de unde?) „ereere . | Tara Italia 
El este (naționalitatea) 

Ei uta AE TET, . Fausto are Naţionalitatea italian 
(câţi?) aaeeea de ani. Domnul Vârsta 50 de ani 
Speronello este (profesia) 

EE E ca a ul Dumnealui este | Profesia contabil 
(funcţia) -eeaeee restaurantului | Funcţia patron 

VENEŢIA. 

3. Alcătuiţi întrebări (la cuvintele evidenţiate). 

1. Fausto este italian. Cine este italian?(Fausto.) 

2. Acum Fausto e în Moldova.  ........ceene nenea ? 
3. Fausto este din Italia. Onna ? 
4. Fausto are cincizeci de ani. eee ? 
5. Azi Fausto are cursuri de română. ............ cn nnneeeee ? 
6. De azi Fausto are cursuri. Onna ? 
7. Fausto are cursuri O—O—O—O—COCOCOCOCO0OCOnerereeereeeeeee ? 

la Casa Limbii Române. 
8. Fausto are numai trei poze. O „mmm anna ? 


4. Răspundeţi în scris. (Întrebări de ordin personal.) 


. Care este numele dvs.? .......... eee eee nenea 
. De unde sunteţi? ..........mmmn nenea nenea nana aaa 
. Ce profesie aveţi? mere aaa 
Câţi:ani:aveţi mie eo ea a pp at a aAA r a a a la 
„ Câţi ani are soţul (soţia) dvs.? ........... mmm 
„ Câţi ani are prietenul dvs.? ........me nenea ae 
„ Câţi ani are prietena dvs.? ........me nenea nene 
„Unde aveti CUSUT? veraces oi aaa d e ta oh Aa 
„In ce zile aveţi ore? .............mmmmenneee eee eee eee 
10. Când aveţi zile libere? ............. nenea eee 


OOADUBUYUNR= 


5. Completaţi fişa personală. Scrieţi alături un text despre dvs. 


Prenumele ~ arian ee 
Núūmele č risen ean e ostateci retea ea Ba n a aa pa kaei 
Tara „ti bueee a Pata Coe dona aaa deal 2 2 a aa 
Naţionalitatea .........mmnnnee | eee neneeeeenan 
Vârsta: O „e tea e otto al | E E opaga e ia as aipee TTE 

OOONODUBUN 


. Alcătuiţi întrebări. 
„— Prietenul tău este român? 


. Răspundeţi. 


? 
? 
? 


— Da, prietenul meu este român. 
— Da, prietena mea este româncă. 
— Da, prietenii mei sunt români. 

— Da, prietenele mele sunt 


românce. 


~ 


— Da, prietenul nostru este italian. 
— Da, prietena noastră este 


italiancă. 


Noy 


— Da, prietenii noştri sunt italieni. 
— Da, prietenele noastre sunt 


italience. 


. — Prietenul lui este jurist? (economist) 


. — Prietena lui este juristă? (economistă) 

. — Prietenii lui sunt jurişti? (economişti) 

. — Prietenele lui sunt juriste? (economiste) 
. — Prietenul ei este jurist? (economist) 

. — Prietena ei este juristă? (economistă) 
„— Prietenii ei sunt jurişti? (economişti) 

„— Prietenele ei sunt juriste? (economiste) 
„— Prietenul lor este ziarist? (actor) 


10. — Prietena lor este ziaristă? (actriţă) 
11. — Prietenii lor sunt ziarişti? (actori) 
12. — Prietenele lor sunt ziariste? (actriţe) 


— Nu. Prietenul lui 
este economist. 


8. Cunoaşteţi aceste cuvinte? Traduceţi-le în limba maternă. 


amabil - ..........cceeeeeee. CUM = eee ae 
ANE iesea nopti ca e da desigur - naice 
anticameră - ............. duminică - ................ 
aavea - eee fiecare - ceecee 
AZI EET aa put aa ÎTUMOS - ....eee eee 
bine - nesses geantă - a.e 
calet nii aaa lată = iaz ata, 
carte - zac zeaeteva sai ci a într-adevăr - ............. 
Casă Hiene JOa teatre paza sata 
Câte? - mmm liber - ceea, 
GAU sii ao a ata IUNI = nn nnnneeeeee 
CEON Ra ce bee adus Majina ce out ia 


poză - 
prieten - 
radieră - 
sâmbătă - 
săptămână - 
stradă - 
succes - 
vineri - 

Elemente de gramatică funcţională 


a. Verbul a avea la indicativ prezent 


Eu am 


un pix. 


Tu ai 


o geantă. 


El (Dumnealui) 


un prieten italian. 


Ele (Dumnealor) 


Ea (Dumneaei) are o prietenă italiancă. 
- un automobil nou. 
Noi (nu) avem | o maşină nouă. 
i (nişte) prieteni italieni. 
Voi (n-) aveţi i . . . 
(Dumneavoastră) (nişte) prietene italience. 
ore de română. 
Ă cursuri la Casa Limbii Române. 
Ei (Dumnealor) au zile libere sâmbătă şi duminică. 


cursuri de luni până vineri. 
telefon fix. 


9. ia: propoziţiile din tabel. 


Eu am un pix. 


OPANDIPUNR 


Dumneavoastră 
10. Ei 


VOI aaa a dă d tai a 


Ea sune ct ea cd data 


12-Ele:48 0 aaa aie 


b. Substantive cu articole nehotărâte şi hotărâte 


Eu am un prieten italian. 

Tu ai o prietenă italiancă? 

Noi avem (nişte) prieteni italieni. 
Voi aveţi (nişte) prietene italience? 


Prietenul meu este italian. 
Prietena ta este italiancă? 
Prietenii noştri sunt italieni. 
Prietenele voastre sunt italience? 

c. Posesivele (adjectivele posesive şi pronumele personale 


la genitiv) 
Prietenul meu este român. Prietenii mei sunt români. 
Prietenul tău este italian? Prietenii tăi sunt italieni? 
Prietenul lui este ucrainean. |Prietenii lui sunt ucraineni. 
Prietenul ei este rus. Prietenii ei sunt ruşi. 
Prietenul nostru este român. Prietenii noştri sunt români. 
Prietenul vostru este italian? Prietenii voştri sunt italieni? 
Prietenul lor este rus. Prietenii lor sunt ruşi. 
Prietena mea este româncă. Prietenele mele sunt românce. 
Prietena ta  esteitaliancă? Prietenele tale sunt italience? 
Prietena lui este ucraineancă. |Prietenele lui sunt ucrainence. 
Prietena ei este rusoaică. Prietenele ei sunt rusoaice. 
Prietena noastră este româncă. |Prietenele noastre sunt românce. 
Prietena voastră este italiancă? |Prietenele voastre sunt italience? 
Prietena lor este rusoaică. Prietenele lor sunt rusoaice. 


Recapitulăm. 


Ce cunoaştem de la Unitatea a Il-a? 


aas e — Mulţumesc! 
cz: Fulda i — Nu aveţi pentru ce. 
S al e-Vă mulțumesc! 
— Pentru puţin. 
e — Pot intra? 
e acere — Da, desigur. 
permisiune e — Se poate? 
Ştim — Da, poftiți! 
e — Câţi ani aveţi? 
— Eu am 50 de ani. 
e a preciza e — Câţi ani ai? 
vârsta cuiva — Eu am 19 ani. 
e — Câţi ani are Laura? 
— Laura are 7 ani. 

Prietenul meu este român. 
Prietenul tău este italian? 
Prietenul lui este ucrainean. 
Prietenul ei este rus. 
Prietenul nostru este român. 
Prietenul vostru este italian? 
Prietenul Jor este rus. 
Prietena mea este româncă. 
Prietena ta este italiancă? 
Prietena lui este ucraineancă. 


e Prietena ei este rusoaică. 
e Prietena noastră este româncă 
a, e Prietena voastră este italiancă? 
i e a indica A Fi 
Ştim posesia e Prietena lor este rusoaică. 


Prietenii mei sunt români. 
Prietenii tăi sunt italieni? 
Prietenii lui sunt ucraineni. 
Prietenii ei sunt ruşi. 

Prietenii noştri sunt români. 
Prietenii voştri sunt italieni? 
Prietenii lor sunt ruşi. 
Prietenele mele sunt românce. 
Prietenele tale sunt italience? 
Prietenele lui/ei sunt ucrainence. 
Prietenele noastre sunt românce. 
Prietenele voastre sunt italience? 
Prietenele lor sunt rusoaice. 

Nicolae CORLĂTEANU 
1915-2005 


Pe 21 octombrie 2005, a încetat din viaţă academicianul Ni- 
colae Corlăteanu. E o pierdere ireparabilă. Savant notoriu, regre- 
tatul profesor a fost, în ultimul deceniu, şi un promotor de mare 
audienţă al revenirii la adevăr, şi-a exprimat, nu o dată, crezul de 
slujitor al ştiinţei filologice, încurajând efortul urmaşilor de a rea- 
firma, prin ceea ce fac, normalitatea, inclusiv — apariţia la Chişi- 
nău a revistei „Limba Română”. Întru cinstirea curată a memoriei 
sale, este, credem, de datoria fiecărui cetăţean al acestei ţări să ia 
aminte de povaţa înţeleaptă pe care a lăsat-o, cu glas testamen- 
tar: „Ţineţi minte! — v-o spun în calitate de încercat drumeţ pe în- 
tortocheatele căi ale basarabenilor — Limba română este numele 
corect şi adevărat al limbii noastre şi ea trebuie să ne unească, să 
devină un izvor de bucurii pentru contemporani şi pentru cei ce 
vor veni după noi”. 

Imaginea eminentului lingvist va rămâne mereu în sufletele 
noastre. 

Dumnezeu să-l odihnească în pace! 


Colegiul de redacţie al revistei „Limba Română” 

Anatol CIOBANU 


O VIAŢĂ ÎNCHINATĂ 
ŞCOLII ŞI FILOLOGIEI 
NAŢIONALE 


Ştiinţa lingvistică din Republi- 
ca Moldova, cultura naţională, în 
general, a suferit o grea şi irecu- 
perabilă pierdere: la 21 octombrie 
2005 s-a stins din viaţă patriarhul 
filologiei noastre academicianul 
A.Ş.M., dr. hab., prof. univ., Laureat 
al Premiului Naţional pentru Ştiinţă 
şi Tehnică, Om Emerit în Ştiinţă şi 
Tehnică, Cavaler al Ordinului Repu- 
blicii, Om Emerit al Şcolii Superioa- 
re, membru al Uniunii Scriitorilor din 
Moldova Nicolae Corlăteanu. 

Născut la 14 mai 1915 în comu- 
na Caracui, termină în 1934 Liceul 
„Alexandru Donici” din Chişinău, 
apoi studiază la Universitatea din 
Cernăuţi, absolvind în 1940 două fa- 
cultăţi: de litere şi filozofie (cu menţiu- 
nea Magna cum laude) şi de drept (cu 
menţiunea Cum laude). În 1940-1941 
se aranjează ca profesor într-o şcoa- 
lă din or. Ocniţa. Pe timpul războiului 
este refugiat cu familia în Rusia, apoi 
mobilizat în armata sovietică şi trimis 
la o uzină militară din or. Nijnii Taghil 
(reg. Sverdlovsk). În anul 1943 este 
angajat în calitate de colaborator 
ştiinţific la Institutul Moldovenesc de 
Cercetări Ştiinţifice în domeniul Isto- 
riei, Economiei, Limbii şi Literaturii din 
or. Buguruslan (reg. Cikalov). În luna 
august 1944 acest Institut revine la 
Chişinău, unde s-a format mai întâi 
Baza, apoi Filiala Moldovenească a 
A.Ş. a ex-Uniunii Sovietice. In 1961 


Filiala se transformă în Academia de 
Ştiinţe a ex-R.S.S.M. N. Conlăteanu 
a muncit permanent la această pres- 
tigioasă instituţie ştiinţifică, urcând 
toate treptele academice: colaborator 
ştiinţific, colaborator ştiinţific superior, 
coordonator ştiinţific, şef de secţie, 
director al Institutului de Limbă şi Li- 
teratură (1961-1969). In 1949 îşi dă 
doctoratul la Kiev, devenind candidat 
în ştiinţe filologice, iar în 1965 îşi sus- 
tine la Institutul de Lingvistică al A.Ş. 
a ex-U.S. teza de doctor habilitat. În 
1961 este ales membru corespon- 
dent al A.Ş.M., iar în 1965 — acade- 
mician. 

Odată cu fondarea Universi- 
tăţii de Stat din Moldova în 1946, 
N.Corlăteanu se încadrează ple- 
nar şi în munca didactică, devenind 
(prin cumul) primul şef al Catedrei 
de Limbă şi Literatură Moldove- 
nească (1946-1949); aici a muncit 
cu dăruire ca lector, lector superior, 
docent (conferenţiar), profesor timp 
de 42 de ani (până în 1988 — data 
pensionării). 

Ca savant-lingvist acad. 
N. Corlăteanu rămâne în istoria 
neamului un erudit cum rar se pot 
întâlni: e ultimul din mohicani în filo- 
logia naţională. Numele lui merită a 
fi aşezat alături de alte celebrităţi în 
Panteonul lingvistic, cum ar fi: lorgu 
lordan, Alexandru Rosetti, Ruben 
Budagov, Ivan Beloghed, Boris Ca- 
zacu, Alexandru Graur ş.a. În lunga, 
intensa şi extrem de prodigioasa 
activitate ştiinţifică (peste 60 de ani) 
N.Corlăteanu a cercetat cel puţin 10 
direcţii, pe care le-a acoperit cu pes- 
te 600 de titluri de lucrări (monografii, 
manuale, broşuri, articole ştiinţifice 
etc.). „Arborele ştiinţific” al academi- 
cianului Corlăteanu are următoarele 
ramificații: vocabular (lexicologie şi 
lexicografie), latina vulgară şi roma- 

nistica, istoria limbii literare, limba şi 
stilul scriitorului, cultivarea limbii, so- 
ciolingvistica, istoria filologiei, istoria 
limbii. Nominalizăm câteva lucrări de 
rezistenţă ale profesorului N.Cor- 
lăteanu: Codicele voroneţian şi 
„Lucru apostolicesc” al lui Core- 
si (1960), Cultivarea limbii şi pro- 
blemele ei actuale (1961), Studiu 
asupra sistemei lexicale moldo- 
veneşti din anii 1870-1890 (Con- 
tribuţia lui lon Creangă şi a altor 
scriitori la valorificarea stilistică a 
vocabularului contemporan) (mo- 
nografie — 1964), Dezvoltarea stilu- 
rilor funcţionale şi problema evo- 
luţiei limbii literare (1967), Dicţio- 
narul rus-român (în colaborare cu 
E. Russev. Moscova, 1967), Studiul 
asupra latinei vulgare şi a relații- 
lor ei cu limbile romanice (mono- 
grafie, Moscova, 1974), Limba noa- 
stră (monografie, 1977), Cuvântul 
în vâltoarea vieţii (1980), Scriitorul 
în faţa limbii literare (monografie, 
1985), Lexicologia (manual, în co- 
laborare cu lon Melniciuc, 1992), 
Fonetica (manual, în colaborare 
cu VI. Zagaevschi, 1993), Răspân- 
tii (monografie, 1995), Nandrişii 
(monografie, 1998), Aşa am trecut 
până acum prin viaţă (monografie, 
2000), Incadrarea lingvistică în 
realităţile europene (monografie, 
2001), Neologismul în opera emi- 
nesciană (monografie, 2004) etc. 
Savantul N.Corlăteanu a fon- 
dat o şcoală lingvistică, din sânul 
căreia a ieşit o serie de doctori 
şi doctori habilitaţi: A.Ciobanu. 
I. Condrea, A.Eremia, M.Bâr- 
că, E.Pânzaru-Belinschi, V.Mel- 
nic, M.Cosniceanu, Gh. Colţun, 
M.Graur ş.a. Mai mult decât atâta, 
a fost consultant şi referent la cel 
puţin 50 de teze de doctorat. Ră- 
posatul a fost un adevărat spiritus 


rector, adică un îndrumător spiri- 
tual al tinerelor talente. 

Ca reprezentat al ştiinţei aca- 
demice, a stabilit relaţii cu o mulți- 
me de academii şi centre univer- 
sitare din fosta Uniune Sovietică: 
Rusia, Ucraina, Bielarus, Kazah- 
stan, Georgia, Lituania, Armenia, 
Letonia, Tadjikistan, precum şi din 
România, Bulgaria, fosta lugoslavie 
etc. A participat cu referate ştiinţifice 
la zeci şi zeci de conferinţe, simpo- 
zioane, congrese etc. 

Acad. N. Corlăteanu s-a dove- 
dit a fi un adevărat deschizător de 
drumuri, un Columb al filologiei în 
perioada imediat postbelică: a) a al- 
cătuit (în colaborare cu E.Russev) 
primul Abecedar pentru adulţi; 
b) a întocmit primele programe de 
limbă pentru şcolile moldoveneşti; 
c) a fost coautor şi coredactor la 
primul Curs de limbă moldove- 
nească literară contemporană: 
Fonetica, Lexicologia, Morfologia 
(vol. I, 1956) şi Sintaxa (vol. Il, 1959). 
Lucrarea era destinată studenţilor 
de la Instituţiile de învăţământ su- 
perior; d) a militat şi a obţinut edi- 
tarea (parţială) a clasicilor literaturii 
noastre; e) a reformat normele orto- 
grafice, ortoepice şi punctuaţionale 
(1957, 1961); f) a iniţiat şi a desfă- 
şurat campania de cultivare a limbii 
(1961), care s-a extins în şcolile de 
toate treptele, presă, radio, televizi- 
une, organizaţii de stat etc. Bătălia 
pentru respectarea normelor literare 
continuă până în prezent. 

Ca profesor universitar, era cel 
mai onorat şi cel mai iubit de către 
studenţi, deoarece prelegerile lui 
se deosebeau printr-o înaltă ţinută 
ştiinţifică şi profesională, captivân- 
du-i pe auditori prin profunzimea 
gândurilor expuse, abundența ma- 
terialului faptic, logica impecabilă a 

demonstrărilor, atitudinea persona- 
lă şi originală faţă de multe proble- 
me dificile şi spinoase. 

Sute şi mii de foşti studenţi ai 
academicianului N.Corlăteanu au 
devenit profesori de limbă şi litera- 
tură română în şcoli, licee, gimnazii, 
universităţi, de asemenea lucrători 
la ziare, edituri, radio, televiziune, 
în aparatul de stat etc. Toţi îi sunt 
recunoscători, pentru că i-a deprins 
să-şi cunoască în profunzime limba 
maternă — româna (care nu e de- 
loc inferioară altor limbi moderne), 
cultura naţională, istoria neamului, 
obiceiurile strămoşeşti, pământul 
natal. Activând în perioada regimului 
totalitarist, N.Corlăteanu era deseori 
constrâns să facă târg de conştiinţă, 
dar, cu toate acestea, nu a acceptat 
şi nu a propagat pseudoteoria des- 
pre existenţa a două limbi romanice 
de Est: româna şi moldoveneasca, 
în ultimul său articol-adresare către 
urmaşi semnat la 27 aprilie 2005 şi 
publicat în revista Limba Româna 
(nr. 4, 2005), savantul şi patriotul 
N. Corlăteanu nota: „Le doresc în- 
văţăceilor mei... să contribuie per- 
manent la extinderea şi consolidarea 
adevărului că limba noastră litera- 
ră, limba exemplară pe care o vor 
folosi şi generaţiile viitoare, limba 
lucrărilor literare şi ştiinţifice, limba 
din documente administrative etc. 
este, precum susține Academia de 
Ştiinţe a Moldovei, limba română, 
aceeaşi pentru toţi românii (moldo- 
veni, munteni, bucovineni, transil- 
văneni, cei din Banatul sârbesc, din 
Bulgaria, Ungaria, Ucraina, SUA 
etc.). Cei din fruntea ţării sunt che- 
mati să repare greşelile trecutului, 
de aceea mă adresez lor: fiţi mai în- 
telepti, renunțaţi la vechile precepte, 
oficializaţi adevărul, faceţi să dispară 
dintre noi, pentru totdeauna, „mărul 


discordiei”! Numai astfel vom redo- 
bândi demnitatea de cetăţeni ai unui 
stat realmente liber, independent 
şi suveran”. Aceasta a fost poziţia 
lingvistului şi omului cetăţii N.Corlă- 
teanu, care, de altfel, recunoştea că 
sub regimul dictatorial „Eram, dragii 
mei, „supt vremi”, sub crunte vremi, 
eram — mai ales filologii — copiii ne- 
doriţi ai unei realităţi istorice vitrege 
şi nu aveam voie să rostim răspicat 
întregul adevăr” (tot acolo). 

Acad. N.Corlăteanu a fost nu 
numai un savant de mare prestigiu 
şi profesor de excepţie, ci şi un om 
de omenie, plin de generozitate, 
deschis, săritor la nevoie, ori de 
câte ori cineva i se adresa după aju- 
tor. Deviza lui era „Omenia înainte 
de toate”! Contactul direct cu ma- 
rele dispărut (prin conlucrare) şi cel 
indirect (prin lecturarea operei) îm- 
bogăţea moral, faptologic şi spiritual 
pe orişicine. Fiecare publicaţie a 
academicianului este suprasaturată 
de informaţii enciclopedice, umanis- 
te în sensul cel mai larg al cuvân- 
tului. Vasta operă a prof. N. Corlă- 
teanu rămâne în patrimoniul nostru 
naţional şi va contribui la educarea 
de mai departe a sentimentului de 
dragoste a tineretului studios faţă 
de limbă, literatură, istorie, neam, 
obiceiuri, popor şi ţară. 

Trecând dincolo de pragul 
acestei lumi strâmbe, acad. Nico- 
lae Corlăteanu merge la Domnul, 
în lumea celor drepţi, lăsându-ne 
o vastă moştenire culturală, dar şi 
un mare gol, pe care urmează să-l 
umple marea cohortă a discipolilor 
săi şi toţi acei cărora nu le este in- 
diferentă soarta limbii materne. 

Dumnezeu să-l ierte de păcate 
şi să-l odihnească în linişte şi pace. 

Silviu BEREJAN 


PATRIARH 
AL FILOLOGIEI 
BASARABENE 


Răsfoind documentele vremii, 
remarcăm cu uşurinţă că, încă la a 
60-a aniversare, în luna mai 1975, 
cu trei decenii în urmă, aproape toa- 
te revistele şi ziarele din Republica 
Moldova omagiau pe remarcabilul 
om de ştiinţă, pedagog şi organiza- 
tor al cercetărilor lingvistice Nicolae 
Corlăteanu. 

Dar la 75 de ani, în mai 1990, 
Nicolae Corlăteanu s-a pomenit 
în dizgrație, fiind blamat (în par- 
te în binecunoscutul articol al lui 
V. Mândâcanu, publicat în revis- 
ta Nistru), ca unul ce a promovat 
„teoria” celor două limbi romanice 
orientale. RLŞL a inserat totuşi, cu 
anumite riscuri, în nr. 4/1990 la ru- 
brica „Aniversări”, un articol oma- 
gial sub semnătura Colegiului de 
redacţie urmat de un interviu jubi- 
liar, realizat de N. Bileţchi, în care 
acad. N. Corlăteanu răspunde, se 
accentua în preambul, la câteva 
întrebări „ce interesează în mod 
deosebit acum opinia publică”. 

In articolul omagial Colegiul 
de redacţie dă explicaţiile de rigoa- 
re, printr-un alineat bine gândit îl 
absolvă pe colegul nostru mai în 
vârstă de acuzaţiile care i se adu- 
ceau atunci în presă şi la diverse 
întruniri şi care se refereau, de fapt, 
la toţi lingviştii din republică. 

Reproducem alineatul în cauză. 

„Deşi ştia mai bine decât toţi 
că e vorba de aceeaşi limbă lite- 


rară care e folosită şi dincolo de 
Prut, sub acţiunea împrejurărilor 
vitrege N. Corlăteanu, ca şi mulţi 
alţii, cu toată împotrivirea interioară, 
a acordat — în teorie — sprijin poli- 
ticii oficiale de preconizare a două 
limbi, în practică însă contribuind 
la promovarea (sau cel puţin neîm- 
potrivindu-se promovării) faptelor 
de limbă ce veneau în contradicţie 
flagrantă cu aşa-zisa „teorie”. El 
n-a încercat să exercite presiuni 
asupra colegilor şi subalternilor în 
vederea orientării cercetărilor în 
făgaşul denaturării realităţii sau al 
măsluirii materialului de limbă întru 
susţinerea ideilor teoretic eronate. 
Tocmai prin aceasta se şi explică în 
bună măsură faptul că astăzi, când 
gândirea lingvistică s-a eliberat în 
sfârşit din încorsetarea ideologică 
şi politică de până nu demult, se 
poate constata cu satisfacţie că, 
în afară de un număr restrâns de 
articole şi broşuri de circumstan- 
tă, toate celelalte lucrări lingvistice 
de sinteză, precum şi studiile con- 
crete de aprofundare, realizate în 
ultimele două-trei decenii în repu- 
blică, demonstrează cu prisosinţă 
identitatea glotică moldo-română, 
căci materialul cercetat în ele, deşi 
numit moldovenesc, este — la scară 
generală — singurul care putea fi: cel 
unic românesc. Drept incontestabi- 
lă dovadă în acest sens pot servi 
numeroasele recenzii şi ecouri, 
apărute mai ales în străinătate, în 
care aceste lucrări sunt tratate ca 
investigaţii în domeniul limbii româ- 
ne, ceea ce corespunde, evident, 
realităţii...” (p. 66). 

Aceste explicaţii, şi această 
susţinere, venite din partea unui 
grup autoritar de filologi — membri 
la acea etapă ai Colegiului de re- 
dacţie al revistei RLŞL (S. Berejan, 
N. Bileţchi, A. Borş, E. Botezatu, 

l. Ciornâi, H. Corbu, M. Cosnicea- 
nu, M. Dolgan, A. Eremia, |. Eţcu, 
M. Gabinschi, V. Gaţac, E. Junghi- 
etu, N. Onea, V. Pâslaru, V. Po- 
hilă, C. Popovici, S. Semcinski, 
R. Udler), şi-au făcut efectul! În anii 
următori, până prin 1995, în publi- 
caţiile din republică apar o serie de 
articole, interviuri, recenzii şi apreci- 
eri, în care se trece în revistă întrea- 
ga operă ştiinţifică a academicianu- 
lui N. Corlăteanu, subliniindu-se cu 
argumente de necontestat că, sub 
denumirea de „moldovenească”, el 
s-a ocupat în exclusivitate de limba 
română şi a adus contribuţii de reală 
valoare la studierea aprofundată şi 
competentă a acesteia. 

La cea de a 80-a aniversare 
a profesorului nostru Revista de 
lingvistică şi ştiinţă literară dedică 
în întregime un număr (3/1995) 
acestui eveniment cultural-ştiinţific, 
iar revista Limba Română (tot nr. 
3 din 1995) la rubrica „Aniversări” 
propune un grupaj de materiale, în 
care, prin articolele colegilor şi foşti- 
lor discipoli N. Mătcaş, A. Ciobanu, 
I. Melniciuc şi V. Melnic, academi- 
cianul Nicolae Corlăteanu este re- 
pus la loc de cinste, adică la locul 
binemeritat în lingvistica din R. M. 
lar în iulie a aceluiaşi an 1995 în 
incinta Parlamentului a avut loc 
Conferinţa ştiinţifică „Limba română 
este numele corect al limbii noastre” 
în prezenţa conducerii republicii şi 
a unui numeros public, unde acad. 
Nicolae Corlăteanu a ţinut referatul 
de bază Româna literară în Repu- 
blica Moldova (istorie şi actualitate), 
transmis în direct la radio. 

Tot atunci, în nr. 4 al revistei 
Limba Română — ediţie specia- 
lă, — se publică toate luările de cu- 
vânt ale participanţilor la conferin- 
tă, completate cu materiale strâns 
legate de tema numitei conferinţe, 


precum şi cu ecouri din presă pri- 
vind aprecierea evenimentului. În 
„Argument'-ul introductiv sub titlul 
Adevărul pătrunde în Parlament re- 
dactorul-şef al revistei A. Bantoş se 
întreabă: „Cine poate barem bănui, 
prin câte a trecut academicianul Ni- 
colae Corlăteanu, ca să rămână to- 
tuşi fidel ostaş al limbii române...?” 
şi răspunde, încheind: „Pedagogul 
şi savantul Nicolae Corlăteanu, 
echilibrat în toate situaţiile vieţii, a 
înaintat încet, dar sigur spre ziua de 
azi, când, se pare, nu te mai ame- 
ninţă vigilenţii” (p. 3). 

In anul 2000, la cea de-a 85-a ani- 
versare a academicianului, apare 
cartea Aşa am trecut până acum 
prin viaţă. Schiţă bibliografică, 
editată de U.S.M,, în care, ca într-un 
veritabil letopiseţ, sunt fixate toa- 
te evenimentele filologice mai de 
seamă, toate lucrările realizate cu 
participarea îndrumătorului nostru, 
toate numele celor ce au trecut prin 
şcoala profesorului N. Corlăteanu 
în decursul a peste şase decenii de 
activitate neîntreruptă. 

Nu mai este printre noi nici unul 
care să aibă la activ atâţia elevi, dis- 
cipoli, ucenici, continuatori. 

Probabil, informaţia inclusă 
în carte nu mai poate fi găsită nici 
în arhivele Universităţii, nici în cele 
ale Academiei, nici în bibliotecile 
personale. 

Acum, fiind adunată în volum, 
ea devine patrimoniu inalienabil al 
filologiei româneşti din Basarabia. 

Tot în anul 2000 hebdomade- 
rul Săptămâna inserează la rubrica 
„Limba moldovenească, monument 
de limbă literară românească” sub 
semnificativul titlu „Limba moldo- 
venească a fost limba lui Arghezi 
vorbită în R.S.S. Moldovenească” 
un articol, semnat de redactorul-şef, 
în care acad. N. Corlăteanu este 

reabilitat pe deplin, de această dată 
nu numai de discipolii şi colegii săi, 
cititorul larg fiind informat obiectiv 
despre adevărata valoare a operei 
sale, nu aşa cum s-a procedat în 
1988-1989, când „s-a aruncat cu 
noroi în predecesori, numai pen- 
tru că aceştia au fost nişte oameni 
cuminţi ce au tăcut şi au făcut, fără 
să-şi trâmbiţeze apoi meritele”. „Ci- 
tii, — scrie autorul, — Lexicologia lui 
N. Corlăteanu...: găsiţi în ea ceva 
care nu e în spiritul limbii române? 
Nu veţi găsi, domnii mei.” Şi la p. 9 
îi publică fotografia împreună cu 
ucenicii care nu l-au părăsit şi nu 
l-au lăsat singur niciodată. 

Nicolae Corlăteanu s-a format 
ca filolog şi, în genere, ca intelectual 
sub influenţa unor remarcabili pro- 
fesori universitari cernăuţeni, căci în 
perioada când Domnia sa îşi făcea 
studiile la Facultatea de Litere (şi 
concomitent la cea de Filozofie şi 
Drept) a Universităţii româneşti din 
Cernăuţi acolo activau mari oameni 
de cultură, în rândul cărora amintim 
pe Alexe Procopovici, Leca Mora- 
riu, Grigore Nandriş, Radu Sbiera, 
Cristea Geagea, lon Nistor, care au 
ţinut, respectiv, cursurile de limba 
română, literatura română, slavis- 
tică, latină, dialectologie sud-dună- 
reană, istoria românilor şi despre 
care fostul lor student a scris ulterior 
cu deosebită dragoste. 

Mai târziu şi-a completat for- 
maţia filologică prin contactele cu 
mari specialişti ruşi şi ucraineni 
de la Moscova (R. A. Budagov, 
D. E. Mihalci, F. P. Filin, V. 1. Bor- 
kovski, V. V. Vinogradov ş.a.), Le- 
ningrad (V. F. Şişmarev, A. M. Bab- 
kin ş.a.), Kiev (L. A. Bulahovschi, 
A. S. Melniciuc) şi din alte centre 
ştiinţifice. 


l-a evocat pe toţi întotdeau- 
na cu multă căldură, dând dovadă 
de aleasă etică, de înalt umanism 
şi corectitudine profesională. Din 
acest punct de vedere el a fost şi 
rămâne un model de atitudine civi- 
lizată faţă de înaintaşi, dragostea şi 
recunoştinţa sa faţă de ei fiind de o 
curăţenie şi de o sinceritate rar în- 
tâlnite astăzi. 

Despre activitatea pedagogică 
şi cea de cercetare ştiinţifică a acad. 
N. Corlăteanu s-a scris şi s-a vorbit 
foarte mult, inclusiv în materialele 
puse în circulaţie la aniversările 
despre care am vorbit mai sus. 

Nicolae Corlăteanu a fost — şi 
acest lucru e bine cunoscut atât în 
Republica Moldova, cât şi în afara 
ei — un om de litere cu o temeinică 
pregătire profesională, un erudit şi 
competent cercetător în domeniul 
filologiei în înţelesul vechi şi larg, 
adică etimologic, al acestui cuvânt. 
Academicianul a avut în obiectiv 
întotdeauna disciplinele filologice 
în tot ansamblul lor, adică toate 
formele de manifestare ale limbii 
unui popor, istoria vorbirii omeneşti 
în genere, a vorbirii populare orale 
şi a celei culte, acţiunea acestora 
asupra spiritualităţii membrilor unei 
comunităţi sociale, utilizarea artis- 
tică a limbii, adică arta cuvântului, 
importanţa acestei arte pentru sen- 
sibilitatea umană. In toate aceste 
domenii a scris şi a expus cu diferite 
ocazii numeroase idei şi judecăţi de 
valoare, presărate cu generozitate 
prin sutele de studii şi articole pu- 
blicate, precum şi în cursurile uni- 
versitare, prelegeri şi comunicări 
ţinute în faţa a mii de elevi, studenţi, 
aspiranţi, doctoranzi şi specialişti- 
filologi, profesori de limbă şi lite- 
ratură. Asta pe lângă faptul că s-a 

Chişinău, 1995. Acad. Nicolae Corlăteanu la manifestarea prilejuită 
de aniversarea a cincea de la fondarea revistei Limba Română. 


ocupat — cu rezultate palpabile — şi 
de studierea aprofundată a faptelor 
concrete de limbă de la toate nive- 
lele acesteia: fonetic, morfologic, 
sintactic, lexical şi frazeologic (în 
plan sincronic şi diacronic), punând 
în circuitul ştiinţific peste 600 de 
publicaţii, între care câteva zeci de 
cărţi (monografii, dicţionare, manu- 
ale şcolare şi universitare, tratate, 
broşuri de uz practic). 

În afară de cercetarea pro- 
priu-zisă, în care s-a afirmat ple- 
nar, N. Corlăteanu a dat dovadă în 
cursul întregii sale vieți, în diverse 
circumstante, de aptitudini deosebi- 
te în domeniul organizării şi dirijării 
proceselor de cercetare, s-a mani- 
festat ca iscusit organizator al ştiin- 
tei în genere şi în speţă al celei aca- 
demice, reuşind să-şi orânduiască 
cu rigurozitate de invidiat, în primul 
rând, propria lui activitate, iar, în al 


doilea rând, activitatea celor cu care 
a muncit, celor ce au avut norocul 
să-i fie subalterni şi colegi. 

Deşi mai puţin cunoscute în 
cercurile largi, anume calităţile de 
organizator al travaliului ştiinţific 
au asigurat în ultimă instanţă — ti- 
nându-se cont de condiţiile deloc 
uşoare în care a trudit personal şi în 
care au activat colectivele conduse 
de Domnia Sa — realizarea sarcini- 
lor, la iniţierea şi finalizarea cărora 
a pus umărul. 

Regimul de disciplină interioa- 
ră pe care şi l-a impus sieşi omul 
de ştiinţă Corlăteanu, grija continuă 
în ceea ce priveşte bunul mers al 
cercetărilor au fost calităţile lui de 
căpetenie. Această dominantă l-a 
menţinut permanent în forma fizică 
necesară şi în starea corespunză- 
toare a spiritului. 

Dar pregătirea cadrelor! Dacă 
în privinţa aceasta au fost înregistra- 
te anumite performanţe, poate nu 

prea multe, dar totuşi performanţe, 
ele trebuie considerate neîndoielnic 
tot nişte efecte ale spiritului organi- 
zatoric ce se instaurase în institut. 

Datorită talentului de orga- 
nizator al ştiinţei, de care a dat 
dovadă diriguitorul institutului, în 
palmaresul rezultatelor obţinute în 
studiile lingvistice s-au înscris rea- 
lizări de anvergură atât individuale, 
cât şi colective (manuale, dicţiona- 
re, atlase, monografii, broşuri de 
popularizare, culegeri problematice 
de studii ş.a.), care sunt cunoscute 
în republică şi nu numai. 

Cât priveşte cadrele ştiinţifice 
şi academice pregătite de către pro- 
fesorul N. Corlăteanu în domeniul 
filologiei, se poate spune că toţi co- 
laboratorii institutelor de profil, pre- 
cum şi marea majoritate a cadrelor 
didactice de la instituţiile noastre 
de învăţământ superior (dintre care 
unii trecuţi de acum în neființă: Va- 
sile Coroban, Gh. Bogaci, lon Vasi- 
lenco, lon Mocreac, Nicolae Pecec, 
lon Osadcenco, lon Dumeniuk, Va- 
sile Melnic ş. a.) au făcut ucenicie la 
şcoala corlăteniană şi au beneficiat 
cel puţin parţial de spiritul şi princi- 
piile acestei şcoli. 

N. Corlăteanu le-a fost tuturor 
fie conducător ştiinţific (la teza de 
doctor), fie referent la susţinere, fie 
redactor, fie recenzent, fie coordo- 
nator de temă, fie, pur şi simplu, ci- 
titor şi îndrumător, fie şi una, şi alta, 
sau toate împreună. 

Aproape nimeni din filologii 
actuali cu funcţii, grade, titluri şi 
publicaţii n-a avansat în ştiinţă fără 
contribuţia celui ce stătea în frunte 
şi organiza întregul proces al studie- 
rii limbii, literaturii şi folclorului româ- 
nesc, domeniu deosebit de dificil, în 
special în condiţiile republicii noa- 


stre, când orice acţiune întreprinsă 
se desfăşura pe muchie de cuţit, 
căci intrai în conflict cu forurile diri- 
guitoare sau cu adevărul istoric. 

În încheiere aş vrea să atrag 
atenţia încă asupra unei acţiuni de 
amploare care merită să fie aminti- 
tă, ca să nu fie dată uitării, căci are o 
valoare ştiinţifică şi culturală deose- 
bită. Profesorul nostru a organizat, 
a redactat şi a comentat traducerea 
în rusă (realizată de regretatul no- 
stru coleg |. Mocreac şi de subsem- 
natul) a unei lucrări epocale pentru 
lingvistica românească şi romanică: 
volumul reputatului romanist, acad. 
l. lordan, Lingvistica romanică. 
Evoluție, curente, metode, care 
a văzut lumina tiparului la Moscova 
în 1971 sub titlul Pomanckoe A3bl- 
Ko3HaHue. WcTropunueckoe pa3Bu- 
THE, TeueHuA, MeTonbi (620 p.), 
cu o prefaţă semnată de prof. R. A. 
Budagov. Acad. N. Corlăteanu ne-a 
convins, pe mine şi pe lon Mocreac, 
deopotrivă cunoscători ai românei 
şi rusei, să participăm la populari- 
zarea exegezei eruditului romanist 
într-o ţară aşa de mare ca Rusia. 

Şi noi am acceptat, realizân- 
du-i planul, lucru pentru care îi 
poartă recunoştinţă toţi cei ce uti- 
lizează în spaţiul rusesc tratatul lui 
lorgu lordan. 


k k k 


În cele menționate mai sus 
n-am putut cuprinde, desigur, de- 
cât doar unele aspecte izolate ale 
extrem de vastei activități a acad. 
Nicolae Corlăteanu, care, şi în ulti- 
mele luni de viaţă, avea constante 
preocupări ştiinţifice dintre cele mai 
diverse. Ca un veritabil patriarh na- 
tional. 

Alexandru BANTOŞ 


„SUNT O VOCE 
A GENERAŢIEI MELE...” 


Ultimii 10 ani din viaţa acade- 
micianului Nicolae Corlăteanu con- 
stituie o etapă calitativ nouă, esen- 
țială în biografia sa de om de ştiinţă 
şi de cetăţean. Incepând cu anul 
1995 revista Limba Română tipă- 
reşte cu regularitate lucrări purtând 
semnătura lui N. Corlăteanu, distin- 
sul profesor devenind nu numai un 
colaborator activ, dar şi un susțină- 
tor constant al publicaţiei (din 2000 
Nicolae Corlăteanu este şi membru 
al colegiului de redacţie). In acest 
răstimp văd lumina tiparului diverse 
studii, memorii, articole şi recenzii 
definitorii pentru înţelegerea justă 
a fenomenelor sociolingvistice de 


la noi, savantul participă la confe- 
rinţele, lansările de carte, întruniri- 
le culturale desfăşurate sub egida 
revistei. In anii 1995-2005 profeso- 
rul şi-a developat, deplin şi benefic 
pentru întreaga societate, credo-ul 
de autentic slujitor al ştiinţei, de fiu 
al Basarabiei. Astfel, prin interme- 
diul revistei, au fost făcute publice 
opţiunile lui vizând multiplele as- 
pecte ale funcţionării limbii române 
literare, autorul oferind argumen- 
te în favoarea denumirii corecte a 
limbii oficiale a statului, precum şi 
referitor la ameliorarea climatului 
lingvistic din Republica Moldova 
(vezi: interviul „Atribuirea denumirii 
de limbă română pentru noţiunea 
de limbă literară în Republica Mol- 
dova nu ştirbeşte nici autoritatea 
şi nici demnitatea nimănui”, Limba 
Română, nr. 1, 1995, articolele şi 
studiile inserate în nr. 3, 1995, al 
revistei Limba Română cu prilejul 
împlinirii a 80 de ani de la naştere, 
excelentul studiu „Româna literară 
în Republica Moldova: istorie şi ac- 

Chişinău, 1996. Eugen Holban, Alexandru Bantoş, Nicolae Corlăteanu şi 
Gheorghe Bologan la revista Limba Română. 

tualitate”, publicat in nr. 4 al revistei 
şi prezentat iniţial în calitate de ra- 
port principal la Conferinţa ştiinţifică 
„Limba română este numele corect 
al limbii noastre”, desfăşurată în se- 
diul Parlamentului Republicii Moldo- 
va, colectivul redacţiei revistei Lim- 
ba Română fiind unul dintre orga- 
nizatorii respectivei conferinţe; re- 
marcăm de asemenea răscolitorul 
testament „Las vouă moştenire...”, 
încredinţat redacţiei acum câteva 
luni şi apărut în revista Limba Ro- 
mână nr. 4, 2005). Anul 1995 a fost, 
cu certitudine, un an de demarcaţie 
în destinul savantului, întrucât de 
aci încolo Nicolae Corlăteanu va fi 
mereu prezent în Limba Română, în 
Literatura şi Arta, în alte ziare şi re- 
viste cu lucrări ce tratează obiectiv, 
direct, fără echivocuri, necesitatea 
interpretării corecte a fenomenelor 
specifice limbii, literaturii, istoriei şi 
culturii neamului. Sosise momentul, 
considera la 1995 N. Corlăteanu, să 
spună întregul adevăr despre sine 
şi despre semenii săi, să vorbească 
deschis despre obligaţiile pe care le 
au oamenii de ştiinţa şi de cultură 
faţă de inestimabilul patrimoniu spi- 
ritual — limba maternă. 
Reprezentant al generaţiei 
anilor '40, şi-a făcut studiile în pe- 
rioada interbelică la Chişinău şi 
la Cernăuţi, sub îndrumarea unor 
inimoşi, talentaţi şi competenţi pro- 
fesori, înaintea tuturor situându-se 
Grigore Nandriş, al cărui chip îi va 
lumina întreaga viaţă. De la aceşti 
profesori, „mari specialişti în domenii- 
le lor de activitate şi oameni modeşti, 
prietenoşi şi grijulii ca nişte adevăraţi 
părinţi”, Nicolae Corlăteanu a însu- 
şit dragostea faţă de limba, litera- 
tura, cultura, istoria neamului (Per 
pedes apostolorum prin Bucovina, 
Limba Română, nr. 1-3, 2001.) 
lată cum evocă N. Corlăteanu în 


volumul Nandrişii (editat de revista 
Limba Română în 1998) imaginea 
acestei familii de români bucovineni: 
„Am sentimentul că ei ne transmit în 
continuare, de peste timpuri, un tul- 
burător mesaj de înaltă demnitate şi 
probitate morală, de adâncă iubire 
de ţară şi de neam, confirmând încă 
şi încă o dată adevărul că cele peste 
două secole de asuprire străină nu 
au reuşit să distrugă sufletul româ- 
nesc, retras în ultima cetate, cum 
este satul. Urcuşurile şi coborâşuri- 
le dinastiei de ţărani bucovineni sub 
presiunea istoriei sunt marcate de 
forţa de luptă şi demnitatea cu care 
românul ştie să se opună tuturor vici- 
situdinilor sorții”. Tot despre Nandrişi, 
neam de bucovineni dezrădăcinat şi 
risipit în lume de necruţătorul tâvâlug 
sovietic, Nicolae Corlăteanu consem- 
nează: „Scopul lor suprem (al intelec- 
tualilor din dinastia Nandrişilor — A.B.) 
a fost şi rămâne patriotismul, iubirea 
de locurile natale şi de neam în toate 
împrejurările şi situaţiile, chiar şi în 
cele mai grele”. 

Adaptabilitatea este o proble- 
mă esenţială pentru bucovineni şi 
basarabeni, întrucât, în fond, de ea 
a depins supraviețuirea populaţiei din 
stânga Prutului. Adaptarea, ce impli- 
că, de altfel, jertfe, uneori echivala- 
te cu dispariţia, îl preocupă în mod 
deosebit pe savant în volumul amintit 
şi în alte lucrări, în care analizează 
destinul eroilor, dar şi al său, încer- 
când să explice „cum a trecut prin 
viaţă”. In context, omul de ştiinţă 
şi cetăţeanul Nicolae Corlăteanu 
nu-şi face un rechizitoriu de con- 
ştiinţă, cum se obişnuieşte adesea şi 
cum, poate, ar fi vrut unii, în măsură 
să aţâţe gâlceavă în jurul său. Este 
o scrutare calmă, la rece, a propriei 
biografii, a vremii în care a fost obli- 
gat să reziste el şi „întregul neam”, 
este o privire retrospectivă a omului 

Chişinău, 2000. Acad. Nicolae Corlăteanu la Casa Limbii Române împreună 
cu Vasile Melnic, Ilon Dediu, Alexandru Bantoş şi Tudor Ţopa (în prim plan). 


înţelept şi modest, cu experienţă bo- 
gată şi amară, care şi-a trăit viaţa, 
cea mai mare parte a ei, într-o „ţară 
ferecată”, conştient, în îndepărtata 
juneţie, dar şi la adânci bătrânețe, 
„Că fiecare generaţie poartă răspun- 
dere în faţa istoriei şi nu este permis 
nimănui să-şi compromită sau să-şi 
trădeze neamul” (Nandrişii, p. 71). 
Nicolae Corlăteanu se află prin- 
tre puţinii intelectuali basarabeni, cu 
temeinică şcoală românească, cu o 
excelentă pregătire în filologie şi în 
drept, care a supravieţuit terorii fostu- 
lui regim şi a rămas în serviciul ştiinţei 
filologice şi al pedagogiei naţionale, 
participând la reconstituirea desti- 
nului moldovenilor basarabeni. Am 
fost salvaţi de o pleiadă de oameni 
cu caracter, ce au ştiut cum să se 
orienteze în labirintul evenimente- 
lor: „Ne-a prins viaţa între roţi... şi ne 
mână fără voia noastră înainte”, zice 
Gr. Nandriş, citat de Nicolae Corlă- 
teanu. Şi în continuare: „Mă hrănesc 
cu optimismul viguros că vom cuceri 
viitorul”. Ce ne-am fi făcut noi, moldo- 


venii din stânga Prutului, fără Nico- 
lae Corlăteanu, fără Vasile Coroban, 
Eugen Russev, lon Osadcenco, lon 
Vasilenco, fără alţi veritabili intelec- 
tuali, cunoscuţi sau anonimi, ce au 
scăpat ca prin miracol de gulaguri şi 
siberii. Ei, temerarii feciori ai aces- 
tui meleag, nu i-au părăsit pe cei 
mulţi, care aveau nevoie de sprijin, 
nu au acceptat exilul intern, ci au trăit 
întreaga dramă a neamului. Ostra- 
cizaţi şi marginalizaţi de regim, au 
căutat mereu echilibrul în măsură 
să asigure supraviețuirea noastră, 
a tuturora, în condiţiile totalitaris- 
mului. Omul de ştiinţă, pedagogul 
era lesne atunci (dar parcă numai 
atunci?) anexat, remorcat la politică. 
De aceea, îmbrăcând masca de su- 
puşi şi chiar de învinşi, ei „s-au ghemuit 
într-o singură idee”, cea de a rezista, 
având certitudinea că adevărul îşi va 
găsi cândva rostirea autentică. Intr-o 
recenzie apărută în nr. 10 din 1999 
al Limbii Române, referindu-se la anii 
postbelici, la acea perioadă tristă şi 
zbuciumată din istoria noastră mo- 

dernă, alteori cu deznodământ fatal 
nu numai pentru persoane şi familii 
aparte, ci şi pentru popoare întregi, 
Nicolae Corlăteanu, condamnând 
pesimismul şi deprimarea unor con- 
temporani, generate de dificultăți- 
le prin care trece în prezent limba, 
ştiinţa, cultura, în fine, Basarabia, 
sublinia: „Dacă după 28 iunie 1940 
şi mai ales după sfârşitul celui de-al 
doilea război mondial intelectualii 
basarabeni — cei aflaţi sau reveniti 
acasă, adică generaţia patruzecistă 
a secolului XX, ar fi nutrit atunci ase- 
menea sentimente pesimiste, cred că 
nu mai puteam vorbi acum despre 
limba română, răspândită pe teritoriul 
Basarabiei. In acele condiţii precare 
s-au găsit totuşi, ce-i drept foarte 
puţini, o mână de oameni care pă- 
strau în inimile lor credinţa fermă 
în vigoarea şi vitalitatea neamului 
nostru” (subl. n. — A.B.). Unul dintre 
aceşti „foarte puţini” a fost lingvistul, 
scriitorul, publicistul, blândul şi bunul 
profesor Nicolae Corlăteanu, care a 
ştiut să se adapteze, în sensul bun 
al cuvântului, la noile condiţii sociale 
şi politice ale timpului. Imprejurările 
istorice — se ştie — l-au constrâns, ca 
şi pe atâţia alţii, să urmeze alt drum 
decât cel hărăzit de soartă. „Sunt o 
voce a generaţiei mele...”, mărturisea 
cu dezinvoltură academicianul. Or, 
Eugen Coşeriu, cel care a reuşit să 
evadeze din fostul imperiu, îi consi- 
dera pe pedagogii, oamenii de ştiinţă 
şi scriitorii noştri, ce au rezistat opre- 
siunilor şi au servit cauza naţională, 
adevăraţi eroi. 

Enigmatică şi cam întârziată 
le-ar părea unora decizia profesoru- 


lui N. Corlăteanu de a aborda des- 
chis, tranşant, începând abia cu anul 
1995, în revista Limba Română, în 
Literatura şi Arta, în alte reviste, în 
cărţi, probleme de stringentă actua- 
litate pentru soarta limbii şi a neamu- 
lui, fapt recunoscut chiar de către 
profesor: „Am fost şi rămân un om 
ce nu m-am manifestat niciodată ca 
o fire înfocată, care se mistuie într-o 
văpaie. Sunt o fire măsurată, cumpă- 
nită, meditând mult la fiecare pas 
făcut în viaţă. Poate de aceea unii 
m-au apreciat ca persoană nehotărâ- 
tă, care nu ştie, chipurile, ce trebuie să 
întreprindă în cutare sau cutare mo- 
ment. De fapt, această nesiguranţă 
aparentă se explica prin necesitatea 
unui răgaz în aprecierea situaţiilor 
prin care mi-a fost dat să trec. [...] Nu 
m-am văzut un apostol sau diriguitor 
de conştiinţe în anii marilor răscruci. 
De cele mai multe ori asemenea di- 
riguitori nu rezistă criticii şi, o dată cu 
schimbarea vremurilor, rămân slabe 
repere onomastice, privite cu indi- 
ferenţă, deseori cu dispreţ şi chiar 
cu duşmănie. Am căutat să înţeleg 
perioada istorică în desfăşurare, cu 
toate contradicţiile, sfâşierile şi fri- 
volităţile ei” (revista Limba Română, 
nr. 3, 1995). 

Este un gând profund pe care ar 
trebui să-l memorizăm. E necesar, de 
asemenea, să scrutăm realitatea as- 
tăzi, poate mai mult ca oricând, în mod 
cinstit, fără orgolii şi false veleităţi, şi 
să conştientizăm că, vorba regretatu- 
lui academician Nicolae Corlăteanu, 
„noi şi cei ce ne vor urma suntem che- 
mati să continuăm la nesfârşit existen- 
ţa acestui neam pe pământ”. 

CREZUL MEU 


Orice om îşi pune întrebarea ce lasă el în urma sa. Am săpat o 
fântână, ca să potolesc setea celor însetaţi. Am sădit un pom, ca să 
îndulcesc gura celor amărâţi. Am semănat ogorul, ca să satisfac foa- 
mea celor flămânzi. Am zămislit un copil, ca să sporească numele şi 
faima poporului nostru. Am scris o carte, ca să fie urmaşilor mângâie- 
re sufletească şi învăţătură în viaţă. 

Omul, asemeni unei naţiuni, îmbătrâneşte şi, cu trecerea timpului, 
se scufundă în neantul în care ziua de astăzi nu se va deosebi mult de 
cea de ieri. Fiecare şi-a jucat sau îşi joacă rolul său în istorie. 

Primii mei elevi sunt cei de la şcoala feroviară din Ocniţa (Soroca). 
Chiar de la fondarea Universităţii de Stat din Moldova, în 1946, şi până 
în 1988 am trecut prin toate treptele universitare (lector, lector superior, 
conferenţiar universitar, profesor universitar, şef de catedră). După pen- 
sionare nu pierd legătura cu scumpa mea Alma mater. Nu mai vorbesc 
de activitatea ştiinţifică în cadrul instituţiilor academice, începând cu 
anul 1943 şi până astăzi. Aceasta a fost şi rămâne mereu o necesitate 
imperioasă, o condiţie sine qua non a însăşi fiinţării mele. 

Cu cât trăieşti o viaţă mai lungă, muncind în domeniul îndrăgit, 
cu atât mai mult te convingi că nu te mişti într-un gol, deoarece ai la 
celălalt capăt al firului comunicativ un prieten, un judecător, care este 
cititorul, elevul, studentul, colegul de breaslă, în cele din urmă, popo- 
rul din care te-ai ridicat. 

Cercetarea ştiinţifică şi transmiterea tainelor acesteia consider că 
trebuie îmbinate cu dragostea pentru ceea ce faci. Aportul meu este 
modest, dar aş vrea să cred că nu şi neglijabil. 

În practica mea pedagogică m-am străduit să aplic metoda de 
predare a umanistului ceh Jan Amos Komensky (Comenius), care în 
Didactica magna cerea ca învățătorul de orice nivel să predea nestin- 
gherind iniţiativa creatoare, pentru ca elevul sau studentul să înveţe 
cât mai mult din îndemn propriu. 

Viitorii savanţi, scriitori etc., înaintând prin labirintul vieţii, îşi 
găsesc câte un felinar, pentru a se servi de lumina venind de la pre- 
decesori. Cu timpul felinarul luminează mai puternic, prefăcându-se 
într-un adevărat Soare. 

Nouă, filologilor, scriitorilor, ca şi tuturor celorlalţi oameni de 
creaţie, ne sunt necesare asemenea felinare, care să ne direcţione- 
ze şi să ne îndrumeze. Rezultatul şi succesul depind de priceperea 
şi talentul fiecăruia şi, poate în cea mai mare măsură, de asiduitatea, 
perseverenta în realizarea scopului urmărit. Creaţia ştiinţifică solicită 
o concentrare permanentă a gândurilor. 

Orice dascăl, începând cu cel de la grădiniţa de copii şi până 
la profesorul universitar, trebuie să împrumute de la obiectul preo- 
cupărilor sale largheţea, dărnicia şi strălucirea gândurilor şi senti- 
mentelor, iar obiectul trebuie să apară ca o fiinţă vie cu semnificaţie 
şi valoare educativă concretă. Cât priveşte predarea limbii materne, 
ea rămâne - sunt convins -— una dintre cele mai importante şi nobile 
profesii, deoarece alimentează însăşi conştiinţa omului de a trăi îm- 
păcat cu sine. 

Părinţii, poporul care te-au crescut şi instruit au încredere în tine, 
tinere specialist, te aşteaptă să fii Om în adevăratul sens al cuvântului, 
pregătit multilateral nu numai în ştiinţă şi tehnică, ci şi în artă, în isto- 
rie şi economie. Nimeni nu poate afirma că îi lipseşte timpul necesar 
pentru cunoaşterea slovei strămoşeşti, bogate şi expresive. 


(Limba Română, nr. 6-12, 2000) 

e Dacă tindem să mergem pe calea progresului economic, social, 
politic, tehnico-ştiinţific, cultural, e cazul să milităm şi pentru mijloa- 
ce de exprimare adecvate, pentru o limbă care să corespundă epocii 
în care trăim, numind această limbă cu numele ei adevărat. Să nu ne 
ascundem după deget, ci să privim realitatea în mod cinstit, aşa cum este. 
E vorba şi de o îmbinare fericită a formei denominative cu cea a conţinu- 
tului, doar nimeni nu se mai îndoieşte acum că în estul Europei nu există 
decât o singură limbă romanică. 


e Se impune a înţelege, o dată pentru totdeauna, că încercările 
întreprinse în perioada sovietică de a crea o nouă limbă literară ro- 
manică pe teritoriul fostei R.S.S.M., diferită de cea română, n-au dat 
şi, de fapt, nu puteau da nicicând rezultatele scontate. Dimpotrivă, au 
generat discuţii infructuoase, pentru că în nici un chip nu se poate ascunde 
adevărul confirmat istoriceşte prin unitatea de limbă, literatură, creaţii artis- 
tice. Odată şi odată trebuie să ajungem cu toţii la înţelegerea că limba 
noastră literară trebuie numită cu numele său adevărat — română. 


(Limba Română, nr. 4, 1995) 

LAS VOUĂ MOŞTENIRE... 


După vremea faptelor, a căutărilor şi a efortului creator, vine în 
viaţa omului o vreme a liniştii, a retrospecţiei şi a spovedaniei: port 
în sufletul meu experienţa amăruie a peste şaptezeci de ani de 
muncă ştiinţifică şi pedagogică şi voi să mă adresez — foştilor elevi 
şi studenţi, celor care cunosc lucrările şi activitatea mea, tineretului 
studios, tuturor oamenilor de bună credinţă — cu vorbele înţeleptului 
strămoş Marcus Tullius Cicero: Ego plus quam feci, facere non 
possum, adică „Mai mult decât am făcut, n-am putut să fac”. 
Am recunoscut, în anii din urmă, că eu, fiind constrâns de regimul 
sovietic, am vorbit şi am scris despre „limba moldovenească”, deşi 
aveam în inimă (o ştiau mulţi dintre voi!) şi Ţara, şi limba, şi istoria 
întregului neam românesc. Eram, dragii mei, „supt vremi”, sub crunte 
vremi, eram — mai ales filologii — copiii nedoriți ai unei realităţi istorice 
vitrege şi nu aveam voie să rostim răspicat întregul adevăr. 
Astăzi timpurile s-au mai schimbat, trec anii... şi eu îmi amintesc tot 
mai des de versurile mântuitoare ale lui lenăchiţă Văcărescu: 
Las vouă moştenire 
Creşterea limbii româneşti 
Şi-a patriei cinstire. 

Le doresc învăţăceilor mei, cărora m-am străduit să le menţin trează 
conştiinţa de neam şi care muncesc acum în aşezămintele ştiinţifice, 
de învăţământ, de cultură, în justiţie şi în instituţiile statului, să 
contribuie permanent la extinderea şi consolidarea adevărului că 
limba noastră literară, limba exemplară pe care o folosim şi o vor 
folosi şi generaţiile viitoare, limba lucrărilor literare şi ştiinţifice, limba 
din documentele administrative etc. este, precum susţine şi Academia 
de Ştiinţe a Moldovei, una singură şi se numeşte Limba Română, 
aceeaşi pentru toţi românii (moldoveni, munteni, ardeleni, bucovineni, 
transnistrieni, cei din Banatul sârbesc, din Ungaria, Bulgaria, Ucraina, 
Rusia, SUA etc.). 

Sunt la o vârstă înaintată şi mulţumesc Celui de Sus că mă are în 
pază şi că mă pot bucura de lumina Lui. Sunt recunoscător destinului 

că am ajuns a fi contemporanul ideii de integrare europeană a 
Republicii Moldova, ţară ai cărei reprezentanţi oficiali beneficiază, 
în cadrul lucrărilor Consiliului Europei, ale altor foruri internaţionale, 
de traduceri nu în pretinsa (de art. 13 al Constituţiei) limbă 
„Moldovenească”, ci în limba literară română, limbă aptă să exprime 
în chip civilizat această opţiune strategică, creând premise optime de 
comunicare dintre diferite naţiuni şi culturi. 

Cred că în condiţiile actuale se impune, mai mult decât oricând 
în istoria Basarabiei, concilierea (inclusiv a partidelor politice) în 
problema denumirii limbii. Istoria însăşi reclamă acest obiectiv. 
Cei din fruntea ţării sunt chemaţi să repare greşelile trecutului, de 
aceea mă adresez lor: fiţi mai înţelepţi, renunţaţi la vechile precepte, 
oficializaţi adevărul, faceţi să dispară dintre noi, pentru totdeauna, 
„mărul discordiei”! Numai astfel vom redobândi demnitatea de 
cetăţeni ai unui stat realmente liber, independent şi suveran. Ţineţi 
minte! — v-o spun în calitate de încercat drumeţ pe întortocheatele 
căi ale basarabenilor — Limba română este numele corect şi adevărat 
al limbii noastre şi ea trebuie să ne unească, să devină un izvor de 
bucurii pentru contemporani şi pentru cei ce vor veni după noi. 

Eu cred, cred sincer în izbânda limbii române şi a neamului 
românesc! 

Dixi et salvavi animam meam! 


N bolha 
ÎN [una 

Tatiana BUTNARU 


SEMNIFICAŢII 
MITOLOGICE 

IN POEZIA 

LUI GRIGORE VIERU 


Situată între tradiţie şi moder- 
nitate, poezia lui Grigore Vieru se 
revigorează în permanenţă prin 
asimilarea creatoare a folclorului, 
fiind modelată şi de orientările stilis- 
tice care, după spusele lui G. Căli- 
nescu, au devenit pilonii tradiţiei au- 
tohtone [1, p. 62] şi, împreună cu alţi 
factori, îi asigură complexitatea. 

Indiscutabil, creaţia lui Gr. Vi- 
eru poartă amprenta mitologiei ro- 
mâneşti. El selectează din tezaurul 
nostru folcloric semnificaţii adânci, 
motive lirice, evoluând sub semnul 
unei regăsiri spirituale. 

Mitul mioritic al integrării în 
natură şi mitul Meşterului Manole, 
imboldul spre cunoaşterea profun- 
zimilor originare ale neamului şi 
motivul sacrificiului uman în nume- 
le unui ideal, ideea despre jertfa 
zidirii şi aspiraţia spre desăvârşire, 
ascensiunea spre zonele cele mai 
înalte ale spiritului constituie esenţa 
culturii noastre milenare. Aceste lait- 
motive s-au cristalizat în simboluri 
şi efuziuni lirice, s-au materializat 
într-un univers de valori apropiat de 
„viziunea prin suflet a unui fenomen 
primar” [2, p. 35]. Spiritul mitic se în- 
gemănează cu necuprinderea cos- 
mică în care pulsează duhul primar 


de baladă, este un cântec şopitit al 
sufletului într-un moment de intensă 
efervescenţă lăuntrică: 

Din ceruri de aproape, 

Din floare de tei, 

Adun sub pleoape 

Cuvintele ei 

Pe o gură de rai 


lar două, de-o samă, 

Cuvinte-n amurg — 

lubită şi mamă — 

Pe faţă îmi curg. 

Mioriţă laie... 

(Din ceruri). 

Această afinitate imagistică 
porneşte de la un simbol funda- 
mental şi ilustrează în plan artistic 
redimensionarea mioritică a univer- 
sului. În subtila dramatizare sunt 
sacralizate până şi stările sufleteşti, 
iar eroul liric participă la misterioasa 
comuniune a omului cu universul, la 
iniţierea într-un grandios spectacol. 
Există aici o stare de plenitudine 
care îngemănează creaţia cu lumi- 
na, viaţa cu moartea, dragostea cu 
ura. Conceptul mitic devine în acest 
sens un arhetip, un simbol genera- 
tor de idei şi reflecţii lirice, un mod 
de a privi lumea, a aprecia creaţia, 
iubirea, omenia. Jertfa Meşterului 
Manole implică înălţarea omului la 
o dimensiune simbolică prin care se 
manifestă rosturile sale existenţiale, 
fapt ce asigură funcţionalitatea este- 
tică a mai multor scrieri vierene. 

Astfel, însufleţit de dorul cre- 
aţiei, cuprins de nostalgia „zidirii / 
construirii”, eroul liric dintr-o „mică 
baladă” râvneşte spre edificarea 
unei construcţii asemănătoare cu 
cea din creaţia populară, o con- 

strucţie „care să dăinuie veşnic”. 
Dar pentru atingerea scopului, auto- 
rul răstoarnă semnificaţiile textului 
arhetipal, înlocuindu-le printr-un 
joc al imaginaţiei sale artistice. La 
explorarea subtextului legendei 
folclorice, Gr. Vieru conferă înţe- 
lesuri mitice unor fapte cotidiene. 
Cutezanţa eroului liric de a invita 
toate femeile la întemeierea „con- 
strucţiei” (Care va ajunge întâi, /Pe 
aceea-n perete o voi zidi) se soldea- 
ză în plan interior cu o decepiie: 
lar din toate femeile 

a venit una singură: 

mama. 

— Tu nu m-ai strigat, fiule? 

(Mică baladă). 

Încărcătura emoţională e con- 
centrată, în special, în ultimul vers. 
Spre deosebire de alţi scriitori, 
Gr. Vieru renunţă la accentele me- 
lodramatice şi reflecţiile sentimen- 
taliste, pronunţându-se împotriva 
banalizării subiectului mitic. Demnă 
de jertfă este, în accepţia poetului, 
mama, de aceea spre ea se revar- 
să acel izvor nesfârşit de lumină, de 
dragoste şi credinţă. 

În opoziţie cu mitul folcloric, 
Gr. Vieru umanizează esenţa actului 
de creaţie. Tristeţea coexistă cu bucu- 
ria, deznădejdea e înlocuită printr-o 
emanare luminiscentă a unei iubiri 
tulburătoare. Asemenea lui Mano- 
le, poetul „zideşte edificiul” versului 
său şi înveşniceşte chipul mamei în 
turle de catedrală. 

Confesiunile lui Grigore Vie- 
ru despre mamă, asocierea ei cu 
elementele transcedentale sunt în 
legătură directă cu mitul măicuţei 
bătrâne. O. Densusianu apreciază 


asemenea situaţie ca o tendinţă de 
revalorificare a sensurilor baladei 
păstoreşti prin „introducerea unui 
motiv curent..., al mamei care-şi 
caută fiul, cum un alt motiv în fol- 
clorul nostru e acela al ascunde- 
rii morţii prin expresii figurate” [3, 
p. 414]. Intuind caracterul de zei- 
tate tutelară a vieţii, pe care-l are 
mama în mitologia noastră popula- 
ră, Gr. Vieru dezvoltă acest simbol 
şi îl sublimează, plasându-l la o altă 
treaptă valorică, „între ceruri şi pă- 
mânt”. Într-un alt context, mama e 
asemuită stelei şi verdelui plai, ea 
are capacitatea de a comunica cu 
elementele ancestrale şi rămâne 
să dăinuiască ca o stea, să „ardă” 
pentru tot ce-i sfânt: 
Luminând pe rând de sus 
Faţa cestui vechi pământ. 
(Steaua mamei). 
Poetul îngenunchează în faţa 
mamei ca în faţa unui altar, creând 
în jurul ei o atmosferă sacră, din 
care, printr-o invocare ritualică, 
pornesc impulsurile vieţii. Departe 
de pastişa folclorică şi de imitaţia 
rudimentară, autorul extrage din 
mitul tradiţional un vast material de 
investigaţie artistică ca să măsoa- 
re, în cele din urmă, veşnicia clipei 
cu tăcerea durută a mamei şi s-o 
regăsească şi dincolo de neființă. 
Dorul de mamă planează în uni- 
versul imaginar al lui Gr. Vieru prin 
succesiunea ritualurilor de viaţă 
omenească, mama se preface în 
stea şi în pasăre măiastră ca să re- 
vină Pe setea inimii mele / În chip 
de ploaie albastră / Coboară... /Pe 
tăcerea inimii mele / În chip de spice 
de aur / Se apleacă... / Pe tremurul 

inimii mele / În chip de măr roşu / Se 
clatină (O, mamă). 

Laitmotivele operei lui Gr. Vie- 
ru se suprapun iniţierii mitice, se in- 
tegrează în semnificaţiile multiple 
ale folclorismului, în acel ansamblu 
de orientări stilistice care, după cum 
observă L. Blaga, concentrează 
trăsăturile esenţiale ale sufletului 
românesc [3, p. 124]. Şi mama, şi 
iubirea, şi creaţia sunt învăluite în 
poezia viereană într-o atmosferă de 
taină, poetul oscilând între fabulosul 
mitic şi reprezentările imaginaţiei 
sale creatoare. Căci nimic nu poa- 
te fi mai zguduitor şi mai profund 
omenesc decât drama expusă în 
aceste rânduri: 

Eu ca Meşterul Manole 

Femeia-mi zidii 

de vie-n pereți. 

Când am ajuns 

aproape de capăt cu lucrul, 

înnebunisem 

de dorul ei. 

Vroiam să-i văd ochii — 

năruii zidul 

până la ochi. 

Vroiam să-i sărut gura — 

năruii zidul 

până la gură. 

Vroiam brâul să-i cuprind, 

năruii zidul 

până la brâu. 

Vroiam să-i mângâi genunchii, 

năruii zidul 

până la genunchi. 

Vroiam să-i sărut tălpile — 

năruii zidul 

până la tălpi. 

(Acum aştept). 

Poetul extrage din simbolistica 
mitului reverii surprinzătoare, con- 


struindu-şi opera pe baza unui para- 
dox: pe de o parte — drama creatoru- 
lui, „supliciile” actului de creaţie, pe 
de altă parte — irezistibila chemare 
a iubirii. De fapt, Gr. Vieru nu reface 
esenţa tragică a mitului folcloric, ci 
se raportează la mesajul acestuia, 
pornind de la întrebarea fundamen- 
tală formulată de dramaturgul ro- 
mân lancu Balteş „De ce opera de 
artă să sugrume o viaţă şi să nu se 
înalțe pe o îngropăciune?”, ca tot el 
să răspundă în aceeaşi manieră: fi- 
indcă „arta e întotdeauna o înviere 
după îngropăciune”. 

Analiza simbolurilor şi imagi- 
nilor poetice dovedesc încercarea 
de a le încadra în spaţiul miticului. 
Pentru aceasta, Gr. Vieru plasează 
tema creaţiei într-un context erotic. 
Mănăstire de iubire semnifică nu 
numai jertfa mamei, ci şi tendinţa 
personajului liric de a zămisli frumo- 
sul, e clopotul dragostei pentru fiinţa 
neamului, a cărui conştiinţă de sine 
s-a stratificat în „sublimarea sofiani- 
că” a sentimentelor universal-ome- 
neşti [4, p. 177]. 

În context, eroul liric al poeziei 
vierene are similitudini cu persona- 
jul central al dramei lui Lucian Blaga 
Meşterul Manole, care în măreţia 
şi disperarea lui cutremurătoare 
atinge culmea sacrificiului. Expre- 
sionismul lui L. Blaga este înlocuit 
la Gr. Vieru printr-un sentiment ro- 
mantizat, concretizat în senzaţia 
unei iubiri mistuitoare. Meşterul lui 
L. Blaga are o existenţă marcată 
de povara destinului, el este un 
Faust sau un Hyperion eminescian 
ajuns la tragica înţelegere a menirii 
sale de creator, în timp ce eroul lui 

Gr. Vieru, pornind şi el de la experi- 
enta dramatică a marilor împliniri şi 
deziluzii, este conturat într-o iposta- 
ză mai puţin temerară. Astfel, el nu 
mai suportă singurătatea nici în faţa 
perenităţii unei opere de artă, iar se- 
tea de iubire, dragostea de femeie îl 
copleşeşte cu aceeaşi patimă ca şi 
focul creaţiei. Drama alegerii indică 
o stare de alternativă, dar pentru a nu 
întuneca semnificaţia general-umană 
a sentimentului poetul îi conferă o 
nuanţă contradictorie: 

Acum aştept 

cineva să-mi ia capul, 

ori femeia, 

ori împăratul. 

(Acum aştept). 

Grigore Vieru extinde dimen- 
siunile artei tradiţionale prin intensi- 
tatea sentimentului şi condensarea 
emoțţiei, prin plenitudinea romantică 
a stării sufleteşti. Verdele ramului şi 
mirozna copleşitoare a florilor de tei 
însoțesc trăirile eului liric în percepe- 
rea mito-folclorică a lumii [p. 44]. 

La fel ca-n viziunea populară, 
asistăm la un spectacol-ceremonial 
de o pronunţată notă dramatică, 
în care participă atât elementele 
cosmosului, cât şi cele pământeşti. 
Soarele şi luna coboară din înălţi- 
mea lor solitară „printre foi ca prin- 
tre lacrimi”, „printre genele femeii” 
pentru a se integra într-o atmosferă 
de sărbătoare şi continuă jubilaţie 
sufletească. 

Intimizarea atributelor solare 
ale Universului are loc prin interme- 
diul unor asociaţii metaforice fireşti. 
Căderea aştrilor cereşti, o imagine 
des întâlnită în mitologia şi folclo- 
rul românesc, se impune ca o si- 


tuaţie-limită la hotarul unor stări şi 
sentimente contradictorii. Nu numai 
soarele, ci întreg universul capătă 
în poezia lui Grigore Vieru o semni- 
ficaţie mitică, îşi găseşte resurecţia 
într-o procesualitate infinită: 

— Cum mai luce, mări tată, 

Cald şi tânăr sfântul soare! 

— Acel soare, soro dragă, 

Vrea să se însoare. 


— Cum mai tace, mări mamă, 

Floarea cea de răsărită! 

— Acea floare, dulce-o mică... 

Este logodită. 

(Cântec). 

Chiar şi în căderea florilor de 
tei, în „lunecarea” stelelor poetul 
surprinde revelaţia mitologică a aş- 
trilor cereşti care înveşniceşte şi 
amplifică sensul solar al dragostei. 
Reliefăm, în această ordine de idei, 
nişte ecouri ale transfigurării mitice 
care nu sunt altceva decât meta- 
morfoze cu o largă capacitate de 
interiorizare, imboldul păstrării ma- 
tricei stilistice într-un spaţiu poetic 
ce a perpetuat semnele mitologiei 
româneşti cu durata lor de veşnicie 
şi universalitate. 

Elena MĂRĂSCU 


„PARADISUL PIERDUT” 
AL COPILARIEI 

IN CREAŢIA 

LUI ION CREANGA, 
CHARLES DICKENS ŞI 
MARK TWAIN 


Se ştie că orice copil are pro- 
priul mod de a înţelege lumea, de 
a comunica cu oamenii. Acest fapt 
poate fi înţeles mai bine dacă apli- 
căm la condiţia lui standardele lumii 
adultului. 

Jean Piaget, psiholog elveţian, 
a emis cea mai cunoscută teorie 
a dezvoltării cognitive a copilului, 
explicând cum ajung copiii să cu- 
noască universul social şi fizic în 
care trăiesc. 

Pe măsură ce creşte, copilul 
devine mai capabil să privească 
lumea şi din punctul de vedere al 
celorlalţi, devine însă şi mai ego- 
centric. Această maturizare, consi- 
deră Piaget, se produce din cauză 
că, prin interacţiunea directă cu 
mediul social, sporeşte experienţa 
de adult a copilului şi acesta ajunge 
să înţeleagă cum şi de ce se com- 
portă maturii aşa cum se comportă 
şi, mai ales, cum gândesc aceştia, 
ce intenţii au şi cum sunt ei în rea- 
litate. 

Într-un fel, copiii îşi restructu- 
rează continuu modelul de gândire 
pentru a atinge ceea ce Piaget nu- 


meşte „echilibrare a stării psihice”. 
Ei încearcă să facă faţă presiuni- 
lor mediului, se adaptează la noile 
evenimente şi asimilează informa- 
ţia supunând-o propriului sistem 
cognitiv. 

Există probe multiculturale 
ce dovedesc că abilităţile cogniti- 
ve sunt universale, dar formele de 
manifestare a acestora sunt deter- 
minate cultural. Universale sunt şi 
reacţiile individuale ale copiilor la 
diverşi stimuli: 

e uluire — au această reacţie 
ori de câte ori întâmpină vreo dificul- 
tate în a înţelege ce se întâmplă; 

e pericol — se simt condam- 
naţi, osândiţi, convinşi că situaţia 
este ireparabilă; 

e confuzie — reacţionează cu 
dificultăţi de gândire, de concen- 
trare; 

e impas — se simt blocaţi şi 
incapabili să facă faţă obstacolului; 
cred că soluţia, oricare ar fi ea, va 
eşua şi se simt imobilizaţi; 

e disperare -— se străduiesc să 
găsească orice mijloc pentru a rezol- 
va criza, chiar şi metode pe care nu 
le-ar utiliza în mod obişnuit. 

Gravitând în jurul unui perso- 
naj specific, amintirile lui lon Crean- 
gă, Charles Dickens şi Mark Twain 
evocă o lume ce depăşeşte cadrul 
de viaţă al personajului, o lume pi- 
torească şi vie în care cei trei copii 
evoluează ca eroi distincţi. 

În Istoria romanului englez 
Ernest Baker afirmă că „împrejură- 
rile copilăriei lui Dickens, sărăcia, 
lupta pentru supravieţuire au avut 
efecte directe asupra minţii şi ca- 
racterului acestuia, şi au durat toată 

viaţa” [1, p. 404]. Efecte respective 
s-au răsfrânt în scrisul său, în care 
se regăsesc toate pe care le-a vă- 
zut şi trăit în viaţa-i luminată de cre- 
dinţa în dragoste şi cinste. Se ştie 
că Dickens a avut o copilărie grea, 
cu părinţii închişi la Marshalsea, el 
fiind obligat, pentru o vreme, deşi 
avea doar 12 ani, să muncească 
într-o fabrică de cremă de ghete. 
Acest fapt biografic l-a marcat pen- 
tru toată viaţa. Se poate constata că 
amintirea copilăriei grele are o du- 
blă motivaţie: este vorba, în primul 
rând, de o experienţă dureroasă 
percepută ca o stare perpetuă, dar 
şi ca un puternic simbol în aproape 
toate romanele sale ca, de altfel, şi 
experienţa sa de elev şi mai ales 
cea de copil angajat la azil. 

Spre deosebire de Charles 
Dickens, în Amintiri din copilărie 
Creangă povesteşte „copilăria copi- 
lului universal!” (George Călinescu), 
scriind: „aşa eram eu la vârsta cea 
fericită şi aşa cred ca au fost toţi 
copiii de când e lumea şi pămân- 
tul, măcar să zică cine a zice” [2, 
p. 21]. Aceasta înseamnă că, por- 
nind de la propria-i copilărie, trăită 
în Humulești, povestitorul a analizat 
fenomenul etern al copilăriei, spe- 
cific oricărui individ, indiferent de 
ţară şi timp. Povestitorul s-a ridicat, 
aşadar, de la particular la general, 
de la naţional la universal. 

Dacă Amintiri din copilă- 
rie ar fi singura mărturie a vieţii 
lui Creangă, s-ar putea crede că 
Nică, de la vârsta când a început 
să meargă şi până la adolescenţă 
sau poate şi mai târziu, a rămas 
„vesel ca vremea bună şi şturlubatic 


şi copilăros ca vântul în tulburarea 
sa” şi că toată copilăria n-ar fi com- 
pusă decât „din jocuri şi jucării pli- 
ne de haz şi farmec” [3, p. 39]. Dar 
Amintirile... nu sunt memorii, ele 
nu redau faptele în mod cronologic, 
ci explorează doar acele întâmplări 
care sunt apte să înfăţişeze, prin ele 
însele, copilăria „universală”. 

Întâmplate târziu în viaţa lui 
Mark Twain, când istoria se încăr- 
case pentru el cu sensuri sinistre, 
amintirile acestui scriitor proiectea- 
ză un fel de „preistorie” scăldată 
într-o lumină difuză şi blândă. 

În Aventurile lui Huckleberry 
Finn, Mark Twain a zugrăvit cu căl- 
dură şi precizie viaţa pe care o cu- 
noştea cel mai bine, viaţa copilăriei 
legată de Mississippi, „tatăl apelor”, 
simbolul călătoriei pe pământ. Voia- 
jul săvârşit de Huck şi Jim pe fluviu 
se transformă într-o incursiune în 
istoria americană, într-o atitudine 
împotriva unei politici care încuviin- 
ţa sclavia. 

În acelaşi roman, Mark Twain 
scrie: „Daca o inimă curată şi o 
cunoştinţă pătată intră în coliziu- 
ne, conştiinţa va ieşi înfrântă” [4, 
p. 264]. 

Opera lui Mark Twain abundă 
în eroi orfani, amintind de copilăria 
autorului, de „slava stătătoare”, cum 
îi plăcea autorului s-o numească, 
dar şi de atitudinea lui contradictorie 
faţă de societatea americană, atitu- 
dine evidenţiată şi de Charles Dic- 
kens în romanele în care abordează 
tema copilăriei universale. 

Spre deosebire de aceşti doi 
scriitori, lon Creangă are altă atitu- 
dine faţă de societate, or, persona- 

jul său infantil e protejat de oamenii 
lângă care trăieşte, autorul orien- 
tându-şi critica doar împotriva unor 
instituţii ale statului care, prin acţiu- 
nile lor, creează un dezechilibru în 
viaţa liniştită a humuleştenilor de la 
sfârşitul secolului al XIX-lea. 

Şi Mark Twain a fost un critic 
al societăţii în care trăia, dar a ră- 
mas în acelaşi timp puternic anco- 
rat în realitatea pe care o satiriza, 
nefiind, de exemplu, de acord că 
banul e zeul suprem şi măsura tu- 
turor lucrurilor. Despre Mark Twain, 
W.D. Howells spunea: „A fost un om 
tânăr până la capătul vieţii, avea 
inima unui băiat şi capul unui în- 
țelept, inima unui băiat bun sau a 
unui băiat «rău», dar întotdeauna 
îndărătnic, mai ales în dorinţa lui 
de a părea mereu aşa cum era — un 
băiat” [5, p. 180]. 

Dacă pentru lon Creangă co- 
pilăria este „singura veselă şi ne- 
vinovată”, pentru Charles Dickens 
este o amintire despre care n-a 
vrut să vorbească familiei sau pri- 
etenilor, iar pentru Mark Twain, 
ea simbolizează struggle for fre- 
edom, adică vârsta când intensi- 
tatea aventurii sporeşte odată cu 
spiritul critic al eroului-copil. 

Pentru Huck sau David, socie- 
tăţile în care trăiesc reprezintă un fel 
de mamă vitregă ce-şi aruncă copiii 


adoptivi pe drumurile vieţii, pline de 
riscuri şi reale pericole. Asemeni 
unui personaj pitoresc lipsit de me- 
diul familial-ocrotitor, eroii-copii ai 
lui Mark Twain şi Charles Dickens 
trebuie să se descurce singuri în 
situaţii din ce în ce mai critice, do- 
vedind multă inventivitate. Lipsiţi 
de posibilitatea de a-şi trăi din plin 
copilăria, fiind nevoiţi să se matu- 
rizeze de timpuriu, ei îşi dezvoltă 
spiritul de independenţă, dragostea 
de libertate individuală şi socială, 
atitudinea critică față de anumite 
realităţi, prejudecăţi sociale, iar spi- 
ritul aventurii ia locul jocurilor ima- 
ginaţiei puerile. 

Cei trei scriitori — lon Creangă, 
Charles Dickens şi Mark Twain — 
transmit, prin operele lor, mesajul 
de a nu uita că societatea este în- 
totdeauna responsabilă de condiţia 
de viaţă a copilului. 

Svetlana DRAGANCEA 


ASPECTUL 
PSIHOLOGIC AL 
IMAGINII PUBLICITARE 


Despre epoca noastră se 
spune că este una a imaginilor, pu- 
blicitatea fiind, în acest sens, un 
argument incontestabil. Sistemul 
economiei de piaţă obligă produ- 
cătorul să caute noi posibilităţi de 
desfacere a mărfurilor, fapt ce recla- 
mă sporirea nivelului de informare 
şi o intensificare continuă a actului 
comunicării. Odată cu creşterea 
volumului de producţie în ţările in- 
dustrializate, se creează un dezechi- 
libru între necesităţi şi oferte. Omul 
continuă să-şi dorească ceea ce nu 
are, iar companiile publicitare profi- 
tă de aceasta. Cu atât mai mult, cu 
cât receptorii s-au obişnuit deja să 
asimileze o cantitate mare de infor- 
maţie într-un timp relativ scurt. Ei 
acceptă imaginea, care este expre- 
sia visurilor lor şi „fără de care pas- 
tele făinoase, uleiurile şi detergentii 
pe care îi procurăm n-ar fi ceea ce 
sunt” (J. Séguéla, 1982, 49). E o 
afirmație prin care autorul ne atrage 
atenția asupra faptului că publicita- 
tea încearcă, utilizând imaginea, 
să transforme realitatea. Acest tip 
de comunicare exploatează orice 
factor ce poate influența individul: 
raţionamentul, emotia, visul, afec- 
tivitatea, percepția, inconştientul, 
miturile etc. Datorită strategiei de 
promovare, produsul este perceput 


ca sumă a valorilor pe care imagi- 
nea publicitară i le atribuie şi des- 
pre care acelaşi J. Séguéla afirmă 
că trebuie să corespundă aspira- 
tiilor consumatorilor. Publicitatea 
reuşeşte să creeze nişte fantasme 
colective la care asociază produ- 
sul şi joacă, astfel, un anumit rol în 
modelarea inconştientului colectiv. 
Diversele fantasme (ale maternită- 
ţii, ale purității originilor, ale para- 
disului, fantasmele comunicării cu 
alţii) sunt exploatate în funcţie de 
produs şi de consumator. 

Ştiinţele comunicării ţin de 
mass-media, de cultura maselor. 
Publicitatea aparţine aceluiaşi uni- 
vers, deoarece urmăreşte vânza- 
rea de produse unui număr mare 
de persoane, prin urmare, se adre- 
sează unui individ tipic. Produsul 
promovat trebuie să corespundă 
exigenţelor acestui individ, al cărui 
portret psihologic este aproximat 
înainte de lansarea produsului pe 
piaţă. Strategiile publicitare tratea- 
ză destinatarii ca pe o comunitate 
de indivizi care, în linii mari, au ace- 
leaşi dorinţe, aspirații, aspect fizic şi 
vestimentar. De aceea se şi emite 
mesajul verbal-iconic stereotipizat, 
denumit în marketing „personaliza- 
rea produsului”. 

Cunoscând apriori capaci- 
tatea modelatoare a mesajului, 
putem presupune că destinatarii 
ajung să se conformeze acelui 
individ-tip. Prin forţa impactului 
verbal-iconic, publicitatea îi influ- 
enţează pe cei de care are nevoie 
pentru a-şi vinde produsul, luând 
în calcul relaţiile interumane, mo- 
dul de viaţă etc. Orice accesoriu 
propus este un semn de unifor- 
mizare a „omului civilizat”, acesta 

fiind recunoscut şi după produsele 
pe care le consumă. Referindu-se 
la destinatarii mesajelor publicita- 
re, Laurent Gervereau (1994, 149) 
consideră că publicitatea este 
„polimorfă”, deoarece satisface 
cerinţele mai multor tipuri de con- 
sumatori. Autorul susţine că publi- 
citatea, ca mijloc de comunicare, 
contribuie şi la evoluţia mentalităţii 
consumatorilor. 

Pentru a citi cinci cuvinte, 
omul are nevoie de o secundă, cu 
condiţia ca acestea să fie scrise 
cu litere mari, lizibile, iar pentru a 
recepta integral o imagine, are ne- 
voie de doar 1/5 de secundă. Omul 
este deci mai sensibil la imagine 
decât la text. Or, imaginea consti- 
tuie, graţie eficienţei, un stimulent 
puternic, în timp ce textul rămâne 
un stimulent slab, el nu este privit 
niciodata decât „par hasard”. Insist 
asupra ideii că pentru a percepe un 
mesaj vizual se cere un efort mult 
mai mic decât pentru perceperea 
unui mesaj lingvistic. 

La avantajele enumerate mai 
sus putem adăuga factorul iraţio- 
nalităţii consumatorului. Mai multe 
studii (D. Victoroff, 1970, 29-31) 
care analizează reacţia destina- 
tarului la stimulenţii inerenti in- 
formării arată că individul nu este 
în stare să-şi justifice deciziile. 
Acest fapt a dus la abandonarea 
metodei sondajelor, care conţine 
o mare doză de incertitudine. De 
exemplu, a fost sistată produce- 
rea medicamentelor cu gust dul- 
ce, apreciate mult pâna la acel 
moment de către consumatori, 
deoarece sondajele demonstrau o 
eficienţă mai mare a medicamen- 
telor cu gust amar. 


Argumentul rămâne legat, mai 
curând, de partea textuală decât de 
imagine. A. Moles (1981, 11) subli- 
niază că trebuie să distingem partea 
semantică de cea iconică, pentru 
a surprinde caracterul denotativ al 
celei dintâi. Totuşi, nu trebuie nega- 
tă semnificaţia conotativă a mesaje- 
lor publicitare textuale. D.Victoroff 
(1970, 84) a reuşit să facă o distinc- 
ţie mult mai subtilă între imagine şi 
text, delimitând funcţia concretă a 
fiecăruia: cea dintâi se adresează 
dorințelor prohibite, iar textul — ne- 
cesităţilor vădite. 

Imaginea publicitară inocu- 
lează destinatarului dorinţa pose- 
siei, îl îndeamnă să procure tot mai 
mult, chiar dacă mijloacele băneşti 
nu-i permit. O remarcă a lui Roland 
Barthes ne poate ajuta să explicăm 
decalajul dintre impactul perceptiv 
şi decizia de cumpărare: „Imaginea 
suscită o fascinaţie, limbajul — o 
apropriere” (1967, 27). Această ob- 
servaţie ar putea fi interpretată ca 
o negare a publicităţii vizuale, ca 
o dezvăluire a incapacității ei de a 
stimula dorinţa de cumpărare. Dar 
trebuie să recunoaştem că publici- 
tatea depune eforturi enorme pen- 
tru nişte rezultate minime. Agen- 
tiile publicitare ştiu foarte bine că 
destinatarii mesajelor publicitare 
cumpără foarte puţin din ceea celi 
se oferă, doar câteva „accessoires 
de boutiques” de care vorbeşte şi 
Roland Barthes (1967, 27). 

Dorinţa de a avea un produs 
este specifică „epocii imaginii”. 
Afişele publicitare ne fac să călă- 
torim imaginar în orice punct al lu- 
mii. „A vedea” este substitutul lui 
„a avea”. Impactul psihologic al 
imaginii are cel puţin trei efecte, 

pe care le consemnăm în tabelul 
de mai jos. 


Sursa | Era | Campur 


Motivarea | Economic 


Impactul de cumpa: 
p rare 


imaginii 
Procurarea | Cultural 
Integrarea | Social 
socială 


Drept urmare, receptorul va 
cumpăra produsul promovat, fapt 
care are, la rândul său, implica- 
ţii directe în plan economic. Dacă 
publicitatea a reuşit să trezească 
interesul faţă de obiectul reprezen- 
tat, atunci ea determină şi un uşor 
progres cultural, deoarece obiectul 
publicităţii este întotdeauna mai 
performant. 

Sub aspect social, publicitatea 
propune modele umane ce cores- 
pund valorilor maselor dominan- 
te. De exemplu, într-o publicitate 
„Audi”, omul din imagine are nişte 
obiecte ce fac dovada luxului, ra- 
finamentului, dinamismului (vesti- 
mentaţia bine asortată, de o calita- 
te impecabilă, autoturismul de lux 
etc.). Publicitatea recurge la acest 
tip de imagine pentru că fiecare 
vrea să-i semene individului repre- 
zentat: personajele din materialele 
publicitare sunt purtătorii unor valori 
graţie cărora poate supravieţui un 
anumit tip de societate. Ea funcţio- 
nează datorită unei dorinţe mimeti- 
ce care îl face pe receptor să tindă 
să se asemene modelului pe care-l 
oferă imaginea publicitară. 

Se ştie că mesajul lingvistic 
este linear. D. Victoroff (1970, 83) 
a comparat receptarea textului şi a 


imaginii şi le-a definit astfel: „Textul 
livrează mesajul pe etape, pe când 
imaginea îl comunică în mod in- 
stantaneu”. De aceeaşi părere este 
şi Harris Roy (1999, 310) care subli- 
niază că imaginea „constituie un tot, 
perceput simultan, nu ca o succe- 
siune de imagini”. Vom adăuga că 
nonlinearitatea imaginii a provocat 
numeroase ipoteze vizând fazele 
de asimilare a acesteia. Trebuie să 
ştim cum este percepută o imagine 
pentru a putea apoi determina ceea 
ce „înseamnă” ea. Bernard de Plas 
şi Henri Verdier (1972, 35) definesc 
schema procesului psiho-publicitar 
astfel: „Publicitatea îşi propune să 
informeze, să trezească interesul, 
să convingă, să transforme convin- 
gerea într-un act de cumpărare”. 
Pentru a garanta acest traseu, au- 
torii consideră că este necesar ca 
publicitatea să fie amplasată la un 
loc vizibil, să aibă dimensiuni impu- 
nătoare, asigurându-i-se vizibilitate 
(imaginii) şi lizibilitate (textului). Vom 
menţiona de asemenea că şocul 
psihologic, efectul de surpriză se 
asigură prin imaginea viu colorată, 
desen atrăgător, reprezentarea ori- 
ginală a personajelor şi obiectelor. 
Lizibilitatea textului mai depinde şi 
de caracterul literelor, de dimensiu- 
nile lor. Textul ar trebui scris în aşa 
fel, încât să poată fi citit fără mare 
efort, altminteri acesta nu va avea 
efectul scontat. 

Actul perceptiv a fost divizat, 
conform concepţiei clasice a psi- 
hologiei, în patru faze (D. Victo- 
roff, 1970, 80): atenţionare — inte- 
res — dorinţă — cumpărare. Această 
concepţie, bine cunoscută cu denu- 
mirea abreviată „AIDA” (din fran- 
ceză: attention-interât-desir-achat) 

este respinsă de către unii cerce- 
tători, alţii dând prioritate percep- 
tiei instantanee a imaginii. A privi 
nu înseamnă a cumpăra. Psiholo- 
gia modernă distinge şase factori 
care influenţează percepţia (Moles, 
1981, 53), aceştia sunt: 

1) Gradul de atenţie (90% din 
destinatari nu văd mesajul). 

2) Gradul de percepere dis- 
ponibil (Nu toţi receptorii acceptă 
cu acelaşi interes un anumit mesaj 
publicitar). 

3) Gradul efortului intelec- 
tual (Intelegerea unei imagini se 
face în funcţie de gradul de inteli- 
genţă al individului, deşi majoritatea 
imaginilor publicitare nu necesită un 
efort intelectual considerabil). 

4) Gradul de cultură joacă un 
rol primordial în interpretarea ima- 
ginii publicitare. 

5) Gradul de implicaţie (Me- 
sajele publicitare nu sunt comuni- 
cate cu aceeaşi intensitate fiecărui 
destinatar). 

6) Gradul de conştiinţă de- 
termină interesul care decide în ce 
măsură are loc asimilarea activă a 
imaginii de către destinatar. 

Aceşti factori pot fi aplicaţi atât 
la imaginea publicitară, cât şi la me- 
sajul textual. 

Vom menţiona şi factorul pos- 
terior percepţiei — deconstruirea 
selectivă a mesajului. Ea se poa- 
te produce în timpul memorării. O 
reclamă nu este reţinută integral, 
destinatarul păstrează doar amin- 
tirea unei frumoase imagini uitând 
subiectul acesteia. 

În concluzie, îl vom cita pe 
Serge Tisseron (1999, 28) care sus- 
ține că imaginile reflectă realitatea 


în aceeaşi măsură în care pietrele şi 
cărămizile constituie materialul din 
care este construit un edificiu. Rea- 
litatea în imaginea publicitară este 
fabricată conform necesităţilor şi ob- 
iectivelor mesajului publicitar. 

Aspectul psihologic al imaginii 
publicitare devine şi mai important 
atunci când conştientizăm că el 
vizează subconştientul consuma- 
torului. 

Constantin ŞCHIOPU 


MODALITĂŢI DE INVESTIGAŢIE 


ÎN PROZA DE ANALIZĂ PSIHOLOGICĂ 
(Pădurea spânzuraților de Liviu Rebreanu) 


Pentru a-i ajuta pe elevi să se orienteze în universul labirintic al unei 
specii literare atât de complexe cum este romanul, profesorul trebuie să 
aplice în cadrul lecţiilor de literatură mai multe concepte operaţionale, apte 
să reflecte atitudinile creatoare esenţiale ale romancierilor şi anumite mo- 
dalităţi romaneşti. Unul dintre aceste concepte este acela de roman de 
analiză sau roman psihologic. 

Garabet Ibrăileanu, în studiul său Creaţie şi analiză, menţiona că, 
după modul de prezentare a personajelor, există două tipuri de roman: de 
creaţie şi de analiză. Criticul sublinia că analiza, spre deosebire de crea- 
ţie, dă naştere unor tipuri vii, acestea caracterizându-se prin fapte, cuvinte, 
prin reacţii exterioare. 

Considerat de unii exegeţi „disecţie a inimii şi sufletului personajelor 
sale” (Leon Bopp), de alţii — „subtilă transcriere a intimităţii umane, a con- 
ştiinţei, interiorităţii” (R. M. Alberes), ori „roman al pasiunii” (A. Thibaudet), 
romanul de analiză psihologică, după cum lesne se observă chiar din defi- 
niţiile propuse, are ca obiect de investigaţie artistică omul psihologic. 

Propunându-şi să interpreteze cu elevii acest tip de roman, profeso- 
rul va avea grijă să explice conceptul de „analiză psihologică”, definit de 
majoritatea exegeţilor în domeniu ca modalitate de sondare a subiectivităţii 
personajului pentru a evidenția tensiunile, căutările, traumele vieţii lui inte- 
rioare. Aşadar, pătrunderea în semnificaţiile ascunse ale prozei de analiză 
este posibilă, în primul rând, prin relevarea modalităţilor de investigaţie 
psihologică utilizate de scriitorul respectiv. Elevii vor putea descoperi mai 
uşor diversitatea acestora, rolul lor în prezentarea lumii interioare, a con- 
ştiinţei personajului, dacă, în prealabil, la etapa introductivă, vor participa 
la rezolvarea următorului test: 

Selectaţi din enumeraţia de mai jos şi încercuiți modalităţile de ana- 
liză psihologică: 

— dialogul, 

— monologul interior, 

— relatarea la persoana a treia, 

— introspecţia, 

— obsesiile personajului, 

— raportarea comportamentului la anumite întâmplări exterioare, 

— concordanța dintre stările sufleteşti ale personajului şi cele ale 
naturii, 

— afluxul de gânduri ale personajului. 

Utilizat ca procedeu de lucru, testul urmăreşte, de asemenea, acti- 
vizarea unor cunoştinţe de teorie literară (proză psihologică), explicitarea 
unor noţiuni cum ar fi, de pildă, introspecţia, monologul interior etc. 

După confruntarea rezultatelor individuale (ori de grup) ale elevilor 
profesorul îi va antrena într-un şir de activităţi vizând înţelegerea operei 
din perspectiva temei anunţate. Un prim pas îl va constitui descoperirea şi 
analiza fragmentelor în care autorul a recurs la introspecţie. 

Ca formă a autoanalizei, introspecţia presupune investigarea de că- 
tre personaje a propriilor dedaluri sufleteşti, fără ca autorul să intervină în 
text enunţând observaţiile sale asupra eroilor. Drept urmare, şi întâmplările 
sunt trecute prin conştiinţa personajelor. Intrucât aceleaşi întâmplări sunt 
oglindite în mod simultan în mai multe conştiinţe subiective, acest lucru va 
duce, în mod firesc, la subminarea treptată a poziţiei scriitorului omniscient. 
Personajele devin reflectori ai întâmplărilor, fiecare reflectare în conştiinţă a 
evenimentelor alcătuind o versiune proprie, care se suprapune parţial peste 
celelalte. Mutarea conflictului din exterior în interior face ca opera să pară 
fără acţiune. Diferită prin natura sa, introspecţia poate fi realizată la diverse 
niveluri — de observare-constatare, de reflecţie, de dezbatere. În depen- 
denţă de acest fapt se constituie şi un anumit tip de personaj — personajul 
care observă, personajul reflexiv, personajul cu spirit analitic. 

Ţinând cont de natura şi rolul introspecţiei ca procedeu de investigaţie 
psihologică, elevii vor analiza fragmentele selectate din perspectiva urmă- 
toarelor sarcini: să stabilească dacă întâmplarea este trecută prin conştiinţa 
personajului ori e relatată de altcineva; să precizeze la ce nivel se realizează 
introspecţia (personajul constată, reflectează ori dezbate); să releve natura 
personajului, având în vedere nivelul de realizare a introspecţiei. 

Menţionăm că analiza fragmentelor selectate se va încheia cu formu- 
larea următoarelor concluzii: introspecţia este o modalitate prin care perso- 
najul îşi sondează stările sufleteşti până la nuanţe infinitezimale; exprimă 
efortul unei conştiinţe de a ordona lumea conform structurii sale interioare 
(lumea e văzută din interiorul personajului); tipul de personaj constituit de- 
pinde în mare măsură de nivelul de realizare a introspecţiei. 


O altă modalitate de sondaj psihologic, ale cărei particularităţi şi im- 
portanță vor fi cercetate de elevi în continuare, este monologul interior. 

Ca procedeu al creaţiei literare, monologul interior, după o definiţie a 
romancierului Edouard Dujardin, este „acel discurs neauzit şi nespus prin 
care un personaj îşi exprimă cele mai intime gânduri, acelea care sunt mai 
aproape de inconştient, anterior oricărei organizări logice, adică în starea lor 
originară, prin intermediul unor fraze, reduse la minimum sintactic, astfel încât 
să dea impresia că reproduce gândurile chiar aşa cum vin ele în minte”. 

Cât priveşte romanele de analiză psihologică ale scriitorilor români, 
s-a afirmat (Gheorghe Lăzărescu) că monologul interior este folosit deseori 
cu intermitențe, adecvat momentelor în care, în gândirea unui personaj, în- 
lănţuirea logică a gândurilor face loc asociaţiilor libere. In Drumul ascuns 
de H. Papadat-Bengescu, Coca-Aimee o priveşte pe mama bolnavă şi 

prin minte îi trec gânduri în legătură cu succesul ei în faţa lui Walter şi cu 
atracţia exercitată de Lică. In Ultima noapte de dragoste, întâia noapte 
de război de C. Petrescu, paralel cu dialogul dintre Ştefan Gheorghidiu şi 
colonel, sunt exprimate fără discriminare toate gândurile care vin în mintea 
protagonistului în mod spontan, provocate de cuvântul „Grigoriade”. Me- 
ditând asupra condiţiei sale de condamnat la moarte, asupra faptului că 
locotenentul Klapka ar putea fi pricina prăbuşirii sale, Apostol Bologa, din 
Pădurea spânzuraţilor, îşi aminteşte deodată de Ilona şi, fericit, cu privirile 
strălucitoare, şopteşte în neştire: /ubirea trăieşte veşnic, fără început şi fără 
sfârşit... Prin iubire cunoşti pe Dumnezeu şi te înalţi până la ceruri. 

Analizând mai multe fragmente de monolog interior, elevii trebuie să 
rezolve următoarele obiective: 

= să deosebească monologul interior de alte forme de monolog cum 
ar fi discursul, declaraţia, confesiunea, nararea orală a unei întâmplări; 

a să comenteze stilul „gâfâit”, eliptic al unui monolog interior; 

= să raporteze asociaţiile de cuvinte, de orice natură, ca manifestare 
a subconştientului personajului, la stările trăite; 

= să identifice mărcile gramaticale şi stilistice ale monologului interior 
(stil direct, verbe „dicendi”, adverbe interogative şi de întărire, interogaţii, 
exclamaţii, interjecţii, semne de punctuație). 

Fişa de lucru poate arăta în felul următor: 

Apoi veniră amintiri rânduite frumos, una după alta /... / Erau mii, poa- 
te milioane şi se scurgeau într-o singură clipire, şi reveneau în momentul 
imediat următor, neîncetat, neobosite... Şi el răscolea prin ele ca într-un 
joc bizar şi, privindu-le, murmura: 

„O secundă mai puternică decât o viață de om...” 

Peste câteva clipe i se păru că a greşit şi adăugă clătinând din cap: 

„Viaţa omului nu e în afară, ci înăuntru, în suflet. Ce-i afară e indife- 
rent... nu există... numai sufletul există. Când nu va fi sufletul meu, va în- 
ceta de a mai fi fost restul... restul”. 

Prin geam văzu, în ogradă, doi soldaţi, care treceau ţinându-se de 
mână. Atunci Îşi schimbă firul gândului urmând: 

„ŞI totuşi restul hotărăşte soarta sufletului meu... Şi restul depinde 
de alt rest... Pretutindeni dependenţă... Un cerc de dependențe în care 
fiecare verigă se mândreşte cu independenţa cea mai perfectă!... Numai 
Dumnezeu...” 


Sarcini: 

1. Determinaţi dacă monologul din fragmentul propus se realizează ca: 

— discurs; 

— declaraţie; 

— confesiune; 

— narare orală a unei întâmplări; 

— monolog interior. 

2. Argumentaţi că monologulul: 

— subiectivează acţiunea (personajul, vorbind cu sine însuşi, îşi ex- 
primă propriul punct de vedere); 

— contribuie la exprimarea unor frământări interioare, a unor stări 
trăite de personaj. 
3. Extrageţi indicii gramaticali şi stilistici specifici monologului interior. 


Referindu-se la Pădurea spânzuraţilor, criticul literar Gheorghe Lă- 
zărescu sublinia: 

„Convertirea pozitivistului şi omului datoriei care era Apostol Bolo- 
ga la cultul iubirii, al «inimii», este urmărită de romancier printr-o savantă 
orchestrare a obsesiilor”. Esenţială pentru Apostol Bologa este imaginea 
luminii, care, obsedantă, are de fiecare dată o putere supranaturală asu- 
pra lui: Lumina, suspină Bologa. Ispiteşte, mereu ispiteşte lumina! Parcă 
toate tunurile din lume n-ar mai fi în stare s-o înăbuşe!. Obiect predilect de 
observaţie a romancierilor analişti, obsesiile constau în idei, cuvinte, ima- 
gini, ce se impun minţii subiectului în mod independent de voinţa sa şi în 
opoziţie cu ea. 

Privită din acest punct de vedere, analiza fragmentelor în care sunt 
prezente obsesiile va urmări să scoată în evidenţă nu numai reacţiile pro- 
duse de impulsurile subconştiente ale personajului, ci şi drumul acestor 
impulsuri, de la izvorul lor, de la cauze până la actul pe care îl provoacă. 
Fragmentele de mai jos, semnificative sub acest aspect, pot fi propuse ele- 
vilor pentru analiză, având ca punct de pornire sarcinile ce le însoțesc: 

a) Dezmierdarea razelor tremurătoare începea să i se pară dulce ca 
o sărutare de fecioară îndrăgostită, ameţindu-l încât nici bubuiturile nu le 
mai auzea. In neştire, ca un copil lacom, întinse amândouă mâinile spre 
lumină, murmurând cu gâtul uscat: 

— Lumina!... Lumina! 

b) Peste drum crucea din turnul bisericii strălucea cu fulgerări de aur. 
Ochii lui Apostol se încăpăţânau să înfrunte razele ce izvorau din trupul 
crucii, parcă lumina lor orbitoare şi triumfătoare ar fi încercat să-l sfideze 
şi să-l dojenească tocmai în momentele când creierii lui se frământau cu 
necredinta fiinţei, care i-a frânt în două viaţa. 


Sarcini: 

1. Identificati în fragmente contextele în care apare cuvântul „lumină”. 

2. Cum explicaţi atracţia spre lumină a lui Apostol Bologa? 

3. Definiţi stările sufleteşti ale personajului provocate de imaginea 
luminii. 


Învălmăşelile de gânduri ale protagonistului contribuie în egală mă- 
sură la realizarea fişei lui psihologice, motiv pentru care ele nu vor rămâ- 
ne în afara demersului interpretativ. Analiza fragmentului selectat, în care 
personajul este surprins într-o avalanşă de gânduri eliptice, rostite pe ju- 
mătate, îi va ajuta pe elevi să înţeleagă importanţa acestei modalităţi de 
investigaţie psihologică: 

— Părinte! zise deodată Apostol, grăbit şi îngrijorat. Am vrut să scriu 
mamei şi uite colo, hârtia neîncepută... n-am fost în stare... din pricina... 
Vesteşte-o tu, Constantine, pe urmă, după ce voi fi... după ce... Spune-i tu 

cum am... Să aibă grije de logodnica mea... să aibă mare grijă... Căci ele, 
amândouă, mi-au sădit în inimă iubirea... şi din iubirea lor mi-am întruchi- 
pat credinţa... şi credinţa călăuzitoare... şi... şi... 


Sarcini: 
1. Scrieţi în locul punctelor de suspensie cuvintele nerostite de per- 
sonaj. 
. Care este motivul că Apostol Bologa se bâlbâie? 
. Comentati valoarea stilistică a punctelor de suspensie, raportându-le la: 
gândurile personajului; 
motivul ce declanşează învălmăşelile lui de gânduri; 
stările trăite. 


| WIN 


Printre procedeele de sondaj psihologic se numără şi armonizarea 
naturii cu zbuciumul dramatic din conştiinţa personajului. Atmosfera dezo- 
lantă a peisajului de toamnă mohorâtă, cu cer rece, în care câmpia este 
neagră, arborii sunt desfrunziţi, iar ploaia, vântul, întunericul constituie 
manifestări ale naturii, se află în concordanţă cu stările sufleteşti ale per- 
sonajului. Decis să dezerteze şi să treacă la români, Apostol Bologa, în 
momentul părăsirii frontului, este confuz, debusolat, neliniştit, mirat, stări 
sugerate în mod deosebit de felul în care este descris peisajul: 

Afară coborâse întunericul. Jur-împrejur, de după dealurile negre, se 
înălțaseră nouri leneşi, iar din pădure o ceaţă lăptoasă îşi întinsese peste 
Făget pânzele prin care de-abia licăreau stelele în creştetul încă senin al 
cerului. Ferestrele casei erau galbene şi găleata fântânii plutea în ceaţă 
ca pe apă. - 

Apostol închise bine uşa. Intunericul de afară i se păru atât de amar, 
că se înfricoşă. Merse spre poartă, ajunse în uliţă şi porni spre sat. Casele 
îl priveau cu ochi galbeni, miraţi. Drumul mijea ca o chemare stăruitoare. 
Nici un gând nu-i lumina în minte (...) Intâlni câteva siluete negre şi două 
căruțe venind de pe front, la pas, cu răniți... 

Concluziile de rigoare privind rolul procedeului expus în prezentarea 
stării interioare a personajului se vor contura în urma analizei câtorva frag- 
mente, de tipul celui propus, elevii soluţionând următoarele sarcini: 

= identificarea termenilor care contribuie la descrierea naturii, rapor- 
tându-i la un anumit câmp semantic; 

= definirea stărilor trăite de personaj; 

= comentarea relaţiei „întunericul de afară — întunericul sufletesc” etc. 

In ideea de a oferi profesorilor anumite sugestii metodice vizând stu- 
dierea mijloacelor de investigaţie psihologică, subliniem că prin diverse 
exerciţii (de comparare, de reconstituire, cu caracter de problemă etc.) şi 
procedee de lucru, elevii vor fi puşi de fiecare dată în situaţia de a releva 
şi a argumenta importanţa şi trăsăturile lor caracteristice. 

Dorina-Claudia 
TARNAUCEANU 


DIPLOMATICA 
DE LIMBĂ LATINĂ DIN 
MOLDOVA MEDIEVALĂ 
ÎNTR-O INTERPRETARE 
LINGVISTICĂ 

ŞI STILISTICĂ 


Documentele latine medievale 
emise pe teritoriul Țărilor Române 
constituie, incontestabil, o sursă in- 
formaţională de primă mână, utilă 
nu doar istoricilor, ci şi lingviştilor. 
Până nu demult, studiul acestor 
acte a fost întreprins mai mult din 
perspectivă istorică şi mai puţin din 
cea filologică şi lingvistică; abia de 
două decenii, filologi clasicişti ro- 
mâni de prestigiu (Gh. Duzinche- 
vici, D. Sluşanschi, A. C. Halichias, 
N. Felecan), depăşind prejudecățile 
predecesorilor cu privire la mediola- 
tină, ca variantă „coruptă” a latinei 
clasice, au consacrat o serie de stu- 
dii şi articole problematicii mediola- 
tinei româneşti , dintr-o perspectivă 
amplă, integratoare, în măsură să 
reabiliteze şi în plan lingvistic „în- 
tunecatul Ev Mediu”. 

În această intenţie a fost con- 
cepută şi cartea doamnei Mihaela 
Paraschiv, conferenţiar doctor în fi- 
lologie clasică la Universitatea „Al. |. 
Cuza” din laşi, Documentele latine 
de cancelarie din Moldova (sec. 
XIV-XVIII), un amplu studiu lingvistic 
şi stilistic asupra actelor latine cu- 


Mihaela Paraschiv 


Borumentele latine 
de rancelarie din Moldova 
(ser. XIV - XVIII) 


YP rm mere dd 
Seti Ein 
poseta iu 


riale moldoveneşti, apărută în anul 
2004 la Editura Junimea. Ceea ce 
îşi propune şi realizează autoarea 
cărţii este să ofere o imagine cuprin- 
zătoare a varietăţii şi complexităţii 
faptelor de limbă şi stil ilustrate de 
diplomatica latină din Moldova, pe 
baza investigării unui număr apre- 
ciabil de documente (aproximativ 
550), mai ales cu destinaţie externă, 
acte oficiale sau scrisori, emise de 
cancelaria aulică a Moldovei sau de 
cancelariile orăşeneşti între secole- 
le XIV-XVIII, perioadă în care latina 
a fost una dintre limbile folosite în 
Cancelaria Moldovei în relaţiile ex- 
terne. Structurarea pe nouă secţiuni 
(o amplă introducere, şapte capito- 
le, addenda), delimitarea judicioasă 
a subcapitolelor şi paragrafelor con- 
feră lucrării caracterul sistematic al 
unei cercetări riguroase. 

Într-o amplă introducere, Rea- 

lizări şi perspective în editarea şi in- 
terpretarea documentelor medieva- 
le româneşti de expresie latină, este 
prezentat stadiul actual al cercetării 
şi editării documentelor medievale 
în arealul românesc. Evaluând con- 
tribuţiile paleografilor, diplomaticie- 
nilor şi filologilor români la editarea 
şi valorificarea actelor medievale 
emise pe teritoriul Ţărilor Române, 
autoarea consideră că ele s-au fi- 
nalizat prin: colecţii de documente 
(Hurmuzaki, lorga, Costăchescu, 
Bogdan, Veress) şi studii de di- 
plomatică, paleografie şi filologie, 
care constituie, în opinia autoarei, 
dovada unei preocupări din ce în ce 
mai solidare a cercetătorilor români 
în studierea şi valorificarea poten- 
ţialului informaţional al actelor de 
limbă latină din spaţiul românesc. 
Continuă a fi însă acut resimţite 
în filologia românească lipsa unei 
ediţii critice a actelor medio şi neo- 
latine, lipsa unui lexicon al latinităţii 
româneşti, numărul redus de tradu- 
ceri în limba română, perpetuarea 
unor erori de traducere de la o edi- 
tie la alta. În încheierea secţiunii in- 
troductive sunt expuse obiectivele 
lucrării şi concepţia după care s-a 
condus autoarea în redactarea ei şi 
se aduc lămuriri asupra sistemului 
de prescurtări utilizat în indicarea 
edițiilor din care au fost excerptate 
documente sau fragmente ilustra- 
tive pentru faptele de limbă luate 
în discuţie. 

În ceea ce priveşte metoda 
de lucru, se face următoarea pre- 
cizare: „...plecând de la premisa că 
avem de descris un cod lingvistic 
latin dintr-o anumită perioadă şi cu 


o anumită funcţie, aflat în raport de 
diacronie sau sincronie cu alte co- 
duri (clasic, popular, creştin, roma- 
nic)... am analizat uzanţele lingvisti- 
ce şi stilistice ale latinei diplomatice 
medievale din perspectivă sincroni- 
că şi diacronică, pentru a le stabili 
ereditatea, sursa de penetrare în 
latina documentelor, şi în ce mă- 
sură îşi află un suport în realitatea 
lingvistică romanică” (p. 20). 


Capitolul | al volumului abor- 
dează problema uzului limbii latine 
în cancelaria Moldovei sub un întreit 
aspect: cronologic, funcţional şi 
formal. Sub aspect cronologic, pe 
baza informaţiilor documentare, lati- 
na începe a fi folosită ca limbă oficia- 
lă în cancelaria din Moldova, alături 
de slavonă, spre sfârşitul secolului 
al XIV-lea, primul document redac- 
tat în această limbă fiind, se pare, 
o scrisoare a voievodului Laţcu 
adresată papei Gregorius al XI-lea 
la sfârşitul anului 1371 (nepăstra- 
tă, dar menţionată în scrisoarea de 
răspuns a papei, din anul 1372), iar 
primul document latin oficial păstrat 
este actul de omagiu al voievodului 
Petru | Muşat către regele Poloniei 
(1387). Între ultimele documente 
latine emise de cancelaria Mol- 
dovei se numără două scrisori ale 
principelui Constantin Moruzi, din 
anii 1778, 1780. Alături de opiniile 
unor istorici (M. Holban, D. Ciurea, 
N. Grămadă, Leon Simanschi) cu 
privire la fiinţarea unei secţii latine 
în cancelaria domnească din Mol- 
dova, sunt menţionate şi mărturiile 
unor cronicari şi călători străini din 
secolele XVI (Johannes Sommer) 

şi XVII (Marcus Bandinus) despre 
utilizarea limbii latine în oficiul can- 
celaristic din Moldova. Sunt oferi- 
te, de asemenea, informaţii ample 
referitoare la apartenenţa etnică, 
pregătirea, poziţia între funcționa- 
rii aulici a diacului de limbă latină 
(numit în documente secretarius, 
notarius, scriba, dar şi ambasiator, 
interpres, nuncius, în calitate de 
împuternicit oficial al domnului în 
afara ţării). 

Autoarea cărţii apreciază că, 
sub aspect funcţional, limba lati- 
nă a fost, în Moldova, unul dintre 
instrumentele utile de comunicare 
în relaţiile de natură politică, mer- 
cantilă, confesională cu oraşele şi 
ţările europene care foloseau latina 
ca limbă de cancelarie, cu Scau- 
nul Apostolic, precum şi cu Poarta 
Otomană. 

Sub aspect formal, latina în 
uz cancelaristic prezintă şi în do- 
cumentele moldoveneşti trăsături- 
le esenţiale ale latinei diplomatice 
medievale, numită în plan european 
latin des chartes, Urkundenlatin, ex- 
puse pe scurt în încheierea acestui 
capitol. 

Aspectul paleografic şi diplo- 
matic al documentelor latine de 
cancelarie din Moldova este discu- 
tat pe larg în capitolul al II-lea, în 
care, după câteva precizări privind 
termenii latini ce denumesc generic 
actele medievale (diploma, chartae, 
litterae, epistula, instrumentum), se 
face o clasificare a documentelor in- 
vestigate pe baza criteriilor utilizate 
curent în lucrările de diplomatică 
(conţinut, forma externă şi actanţi — 
emitent şi destinatar). Considerăm 


utile, îndeosebi pentru transcrierea 
exactă şi pentru stabilirea corectă a 
perioadei din care datează un do- 
cument, cele câteva observaţii asu- 
pra suportului, materialului de scris 
(pergamentul sau hârtia) şi asupra 
tipului de scriere documentară (mi- 
nuscula de cancelarie — sec. XIV- 
XV, minuscula mercantilă — XV-XVI, 
minuscula umanistică — XV-XVI, 
cursiva italiană — XVII-XVIII). 

Într-o perioadă în care mate- 
rialul de scris era greu de procurat 
şi destul de scump, notarii latini 
din Moldova au recurs, la fel ca şi 
confrații lor din cancelariile apuse- 
ne, la prescurtări (sigla) şi semne 
tahigrafice speciale (notae). Cele 
mai uzuale tipuri de prescurtare 
şi semne grafice speciale folosite 
în documentele investigate sunt 
consemnate într-un tabel, pe trei 
coloane, incluzând abrevierile prin: 
A., suspensie (ex. P.M. — Princeps 
Moldaviae); B., trunchiere (ad. — 
adiunxit), C., contracție (bti-beat;). 
Întregirea corectă a abrevierilor a 
constituit întotdeauna o problemă 
dificilă pentru cercetătorii actelor, de 
aceea sunt puse în discuţie câteva 
cazuri de soluţionare eronată a unor 
abrevieri de către unii editori, pentru 
care autoarea oferă alte lecţiuni, pe 
baza unor argumente semantice şi 
stilistice pertinente. 

În urma examinării aspectului 
diplomatic al documentelor moldo- 
veneşii, autoarea concluzionează 
că acestea respectă în general o 
schemă formularistică supusă con- 
sacrării de tradiţia diplomatică me- 
dievală (protocolul iniţial, textul şi 
protocolul final), care, în funcţie de 

tipul actului, era respectată integral 
sau modificată prin suprimarea sau 
amplificarea unora dintre compo- 
nentele sale. 

În capitolul al III-lea sunt luate 
în discuţie principalele trăsături ale 
grafiei documentelor, pe baza acte- 
lor originale (atunci când autoarea 
a avut acces la ele), a copiilor sau 
fotocopiiilor, dar şi a transcrierilor 
din colecţiile utilizate, în măsura în 
care acestea respectă „principiul 
editării diplomatice” (redarea grafiei 
din originalul documentului). 

Folosindu-se unele repere 
ale gramaticilor antici, sunt clasifi- 
cate şi interpretate din perspectivă 
diacronică tipurile de „erori” ortogra- 
fice ale latinei documentare medie- 
vale: per adiectionem litterae (prin 
adăugarea unei litere — carrissime, 
autumpno, authoritate), per de- 
tractionem litterae (prin suprima- 
rea unei litere — literae, condam, 
evum, abemus etc.); per immuta- 
tionem litterae (prin schimbarea 
unei litere — sicud pentru sicut; le- 
gacionibus, katolicus, menbrorum 
etc.). În finalul capitolului, autoa- 
rea conchide că aspectul grafic al 
documentelor latine moldoveneşti 
este explicabil prin: tipul de scriere 
utilizat; diferenţa dintre pronunția 
vremii şi conservatorismul grafiei; 
tradiţia grafică a cancelariei din 
care provine diacul, nivelul lui de 
cultură şi de pregătire. 

Cel mai amplu capitol al cărţii 
este al IV-lea, dedicat morfosintaxei 
documentelor latine. Bogat în in- 
formaţii şi bine sistematizat, acesta 
începe cu formularea unor premise 
metodologice în virtutea cărora a 


fost efectuată analiza întreprinsă de 
autoare: alături de principii ale gra- 
maticilor tradiţionale, ea îşi propune 
să valorifice unele teorii lingvistice 
moderne, în intenţia de a ilustra şi 
motiva modul în care se îmbină, în 
uzanţele morfosintactice ale latinei 
documentare, norma clasică cu li- 
bertatea de expresie a latinei târzii şi 
medievale, în beneficiul expresivităţii 
şi al comprehensiunii. Pe baza crite- 
riului ştiinţific al destinatarului, analiza 
morfosintactică a actelor latine mol- 
doveneşti urmăreşte nu atât compa- 
raţia cu latina clasică, cât adecvarea 
la uzanţele expresive ale cancelariilor 
europene din acea vreme. 

O parte substanţială a lucrării 
o constituie şi studiul lexical în- 
treprins în capitolul al V-lea. Din- 
tru început se precizează că latina 
actelor de cancelarie din Moldova 
prezintă, în mare, trăsăturile lexi- 
cale şi semantice ale mediolatinei 
europene, cu unele particularităţi 
regionale, datorate contactului cu 
limbile vernaculare. În consens cu 
opinia altor cercetători români (A. 
C. Halichias), este demonstrată în- 
noirea lexico-semantică de care a 
beneficiat latina medievală în calita- 
tea ei de limbă oficială a unei noi su- 
prastructuri, fiind inventariate atent 
cele trei nivele ale lexicului din latina 
documentelor: a) cuvinte antice cu 
sens schimbat, adaptat sau specia- 
lizat, b) cuvinte noi formate în latina 
târzie şi medievală prin derivare şi 
compunere, pe baza unor etimonuri 
antice, c) împrumuturi. Este realizat 
în acest fel un glosar foarte util până 
la apariţia unui lexicon complet al 
mediolatinei româneşti. 

Capitolul al VI-lea, Particulari- 
tăţi ale stilului diplomatic reflectate 
în documentele latine din Moldo- 
va, este o contribuţie originală a 
autoarei la configurarea particula- 
rităţilor stilului diplomatic latin ca 
stil funcţional. 

Sub raport stilistic, actele de 
cancelarie sunt interpretate ca tex- 
te purtătoare ale unui mesaj aflat 
la întretăierea celor două axe ale 
câmpului semiotic (cea subiectivă 
a emiţătorului şi receptorului şi cea 
obiectivă a referentului)!, fapt care 
presupune respectarea unor norme 
de comunicare, impuse fie de refe- 
rent, fie de emiţător, fie de receptor. 
În baza ideii curente? că toate com- 
partimentele limbii sunt implicate în 
configurarea unui stil, sunt evaluate 
cele mai pertinente trăsături ale sti- 
lului diplomatic la nivel grafic, mor- 
fosintactic şi lexical. 

Reţinem ca o particularitate de 
prim ordin a comunicării diplomatice 
epistolare potenţarea dimensiunii 
alocutive prin organizarea lingvistică 
a politeţii, care duce la configurarea 
unui adevărat ceremonial al reveren- 
tei, în cadrul acestei strategii alocu- 
tive, autoarea investighează formu- 
lele de adresare uzuale în scrisori, 
care reflectă natura şi sfera relaţiilor 
dintre subiecţii comunicării, constitu- 
ind ceea ce în terminologia modernă 
este considerat a fi „un indice diag- 
nostic social. Se apreciază că, în 
organizarea lingvistică a reverenţei, 
sub aspectul selecţiei paradigmatice 
şi al combinării sintagmatice a unor 
componente morfologice (pronume, 
substantive abstracte, adjective), 
stilul diplomatic a valorificat şi am- 


plificat anumite uzanţe ale stilului 
oficial-administrativ roman din pe- 
rioada imperială. 

Dacă pronumele vos nu apa- 
re în documentele investigate cu 
valoarea unui pronume de polite- 
te, apar în schimb numeroase for- 
mule alocutive de politeţe, precum 
Celsitudo Vestra (Înălţimea Voa- 
stră), Dominatio Vestra (Domnia 
Voastră), Vestra Excellentia (Înăl- 
țimea, Excelenţa Voastră), Vestra 
Gratia (Milostivirea Voastră), Vestra 
Magnificentia (Măria Voastră), Ve- 
stra Illustritas (Luminăţia Voastră), 
Vestra Maiestas (Maiestatea Voa- 
stră), Vestra Paternitas (Cuvioşia 
Voastră) etc. 

Este observată dimensiunea 
conativă a comunicării diplomatice, 
conferită de utilizarea unor verbe 
sau perifraze verbale cu sens vo- 
litiv, deziderativ, conativ, construite 
cu anumite completive, în intenţia 
de a induce destinatarului convin- 
gerea că un anume act va fi asu- 
mat şi împlinit de către emitent în 
folosul acestuia sau spre binele lor 
comun. 

Organizarea frazei în cupluri 
sinonimice, cu valoare deopotrivă 
referenţială şi stilistică, este con- 
siderată o altă trăsătură a stilului 
diplomatic, avându-şi originea în 
vechile acte oficiale romane. În 
actele din Moldova, autoarea a 
identificat numeroase ditologii ver- 
bale (ex. — dando et assignando); 
adverbiale (unanimiter et una voce); 
substantivale (genitor et pater); ad- 
jectivale (illustris et nobilissima). 
Acestea, precum şi alte procedee 
sintactico-morfologice (ex. negația 

dublă, uzul în exces al pronumelor 
şi adjectivelor demonstrative cu 
valoare anaforică etc.) creează re- 
dundanţa necesară exprimării fără 
echivoc a conţinutului actului şi re- 
ceptării lui optime. 

Analiza componentelor sin- 
tactice ale unui enunţ se face şi din 
perspectiva unui alt element impor- 
tant al procesului de semnificare şi, 
implicit, al stilului - topica. E bine de 
ştiut că ordinea cuvintelor în fraza 
latină nu se supunea în mod obli- 
gatoriu unui ansamblu de reguli 
bine stabilite. Exista însă predilecţia 
pentru o anumită poziţionare a ele- 
mentelor constitutive ale unui text: 
atribut-subiect-complement-predi- 
cat. Schimbările de topică (figurile 
topice), recomandate de retorică, 
cu scopul de a scoate în evidenţă 
valoarea semantică a unui cuvânt 
sau a unui enunţ, reprezintă pro- 
cedee stilistice reperabile şi în sti- 
lul diplomatic. Paragrafele Topica 
constituenţilor propoziției şi Topica 
constituenţilor frazei reliefează ca- 
pacitatea variațiilor topice de a evi- 
denţia semantismul unor elemente 
constitutive ale enunţului şi modul 
în care tipul actului condiţionează 
topica membrelor unei fraze sau di- 
mensiunile acesteia. 

O altă categorie stilistică pusă 
în discuţie în acest capitol este lexi- 
cul, cercetat sub două aspecte: cel al 
selecţiei cuvintelor şi cel al modifică- 
rilor semantice ce produc tropii. 

Ultimul capitol este dedicat in- 
fluentei limbii române asupra latinei 
de cancelarie din Moldova. Prezum- 
tiile autoarei în această privinţă, 
avansate cu o prudenţă ce ono- 


rează probitatea cercetării, vizează 
îndeosebi grafia, morfosintaxa şi 
lexicul documentelor. 

La nivel grafic, sunt semna- 
late câteva particularităţi de no- 
tare a unor foneme româneşti din 
numele proprii sau comune: e.9.ţ 
notat prin cz, zz, ch, tz, t: Lacz- 
ko (Laţcu); Rakovizza (Racoviţă); 
Nempch, Nempz (Neamţ); j prin 
dz sau z: Dzula (Julă); Dziziam 
(Jijia); Zytniczar (jitnicer); ă prin 
a sau e: Caluger (călugăr); Rez- 
van (Răzvan); logofett (logofăt). 
La nivel morfosintactic, autoarea 
remarcă ocurenţa unor adjective 
pronominale (demonstrative sau 
nehotărâte), care, în opinia sa, 
pot reprezenta încercări de trans- 
punere în limba latină a articolelor 
hotărâte sau nehotărâte româneşti: 
postpunerea lui ille ar putea reda, 
în intenţia scribului, articolul hotă- 
rât românesc — equos illos — caii; 
domum illam — casa; în unele sin- 
tagme ipse ar fi fost un posibil 
echivalent al articolului adjectival 
românesc — cel, cea: Deus ipse 
propitius — Dumnezeu cel Milostiv; 
Deus ipse cunctipotens — Dum- 
nezeu cel Atotputernic; numeralul 
unus, a, um apare şi cu valoarea 
articolului nehotărât un, o: unum 
inimicum nostrum — pe un vrăjmaş 
al nostru. 

M. Paraschiv e de părere că 
şi formele analitice de viitor cu au- 
Xiliarele volo şi habeo, urmate de 
infinitiv, e posibil să fi fost susţinute 
de existenţa unor forme analitice 
din limba română (ex. habemus 
dare — avem a da / vom da). 

La nivel lexical, se menţionea- 

ză pătrunderea din limba română 
a unor termeni în forma latinizată 
sau vernaculară, îndeosebi în lexi- 
cul administrativ şi juridic al limbii 
documentelor (vornicus, comissus, 
logoffet, caluger, klucher). Dintre 
expresiile frazeologice pe care au- 
toarea le presupune a fi fost traduse 
sau calchiate după limba română 
menţionăm: a da de ştire — scire 
dare; a cere socoteală — petere 
rationem; a avea a face — habere 
agere; a da pace — dare pacem; a 
ajunge la auz — pervenire ad au- 
dienciam etc. 

Addenda volumului cuprinde 
un număr de douăsprezece do- 
cumente (acte oficiale şi scrisori) 
moldoveneşti sau străine (text latin 
cu aparat critic, traducere, la cele 
străine şi un succint comentariu 
lingvistic), care au rolul de a ilustra 
diplomatica aulică moldovenească 
de limbă latină şi redactarea ei în 
raport de actualitate cu uzanţele ex- 
presive ale cancelariilor străine. 

Bibliografia indicată cuprinde 
tot ce s-a scris la noi cu privire la 
tema abordată, până la data apa- 
riţiei volumului, precum şi unele lu- 
crări străine de referinţă. 

În încheierea acestei prezen- 
tări suntem în măsură să afirmăm 
că această carte, realizată cu pro- 
bitate ştiinţifică şi un înalt nivel de 
exigenţă profesională, aduce o 


contribuţie valoroasă la studiul ac- 
telor medievale româneşti de limbă 
latină şi constituie un important in- 
strument de lucru pentru generaţiile 
actuale şi viitoare de cercetători. 

Adresăm un cuvânt de laudă 
Editurii Junimea, care, cu acest vo- 
lum, deschide colecţia de carte Anti- 
qua et Mediaevalia (coordonată de 
dna conf. dr. Mihaela Paraschiv) şi 
aşteptăm cu interes viitoarele apa- 
riţii din această colecţie, care, aşa 
cum o arată şi titlul, îşi propune să 
facă cunoscute contribuţiile autorilor 
români la valorificarea patrimoniului 
conceptual şi expresiv al Antichității 
şi al secolelor subsecvente ei. 


NOTE 


1 V. D. Irimia, Structura stilistică 
a limbii române contemporane, Bucu- 
reşti, Editura Ştiinţifică şi Pedagogică, 
1986, p. 5. 

2 T. Vianu, în studiul Cercetarea 
stilului, cuprins în vol. Probleme de stil 
şi artă literară, Bucureşti, Editura de 
Stat pentru Literatură şi Artă, 1955, la 
p. 211, enumără categoriile principale 
ale stilisticii, aceleaşi ca ale lingvisticii 
sincronice: fonetica, lexicul, morfologia, 
sintaxa părţilor de cuvânt, topica, sinta- 
xa frazei, ordinea contextului. 

3 Cf. L. lonescu-Ruxăndoiu, Socio- 
lingvistică şi semiotică, în vol. Semanti- 
că şi semiotică, Bucureşti, Editura Ştiin- 
tifică şi Enciclopedică, 1981, p. 241. 

lon CIOCANU 


UN MEMORIALIST 
LUCID ŞI CURAJOS 


Deficitară întrucâtva sub as- 
pectul limbajului, fără să se con- 
stituie dintr-o scriitură marcată de 
spectaculozitate stilistică, proza 
documentară a lui Alexei Marinat 
se dovedeşte a fi totuşi o contri- 
buţie certă la evoluţia publicisticii 
noastre scriitoriceşti. Ea se distinge 
net de întreaga producţie de acest 
gen printr-un material uman de o 
duritate ieşită din comun, prin fap- 
te, întâmplări şi evenimente pe cât 
de concrete, pe atât de groaznice 
în esenţa lor. Autorul a pornit de la 
experienţe trăite şi conşiientizate 
profund în urma unui studiu multi- 
lateral şi obiectiv al realităţii inves- 
tigate. Nu minimalizăm nici câtuşi 
de puţin memorialistica scriitorilor 
în etate sau aceea a mai tinerilor 
autori care abordează probleme 
spinoase, utilizând mijloace şi proce- 
dee insolite, dar proza documentară 
a lui Alexei Marinat poate fi com- 
parată numai cu cartea de memorii 
Povestea Vulturului, în care un 
alt autor de mare curaj, Nicolai Cos- 
tenco, a dezvăluit natura inumană 
a regimului comunist instalat la est 
de Prut pe 28 iunie 1940 şi atroci- 
tăţile vieţii în lagărele staliniste de 
odinioară. 

Supravieţuitor al confratelui de 
condei pomenit şi activând în con- 
diţii principial noi faţă de acelea în 
care şi-a scris cartea colegul mai în 


Alexei Marinat 


CĂLĂTORII 


ÎN JURUL OMULUI 


i CONTEMPORANI 


vârstă, Alexei Marinat încă în 1991 
a inclus în Scrieri alese o serie de 
secvenţe din jurnalul intim Eu şi 
lumea şi câteva proze documen- 
tare de un realism nemilos, de-a 
dreptul zguduitoare prin adevărurile 
relatate în toată nuditatea şi în tot 
tragismul lor. 

În 1999 apare volumul Eu şi 
lumea în care sunt reincluse proze- 
le la temă din Scrieri alese, dar şi 
cinci schiţe inedite, dintre care una, 
Spaima cea mare, este expresia 
condensată a obsesiei autorului că 
fenomenul deportărilor staliniste ar 
putea fi reluat în orice clipă. 

În 2004 Alexei Marinat reuşeş- 
te să editeze cartea Călătorii în jurul 
omului. Ea cuprinde fragmente din 
jurnalul intim, prozele documentare 
publicate anterior, la care se adaugă 
un foarte bogat compartiment — Re- 
flecţii publice — şi nenumărate spicuiri 
din caietele de meditații datate 1956- 
1977 şi 1977-1986, deci altele decât 

cele din jurnalul intim Eu şi lumea, 
şi extrase din cuvântările scriitoru- 
lui, toate fixate cu fidelitatea nece- 
sară, ca să se înţeleagă clar curajul 
afirmațiilor şi atitudinilor, şi — de ce 
nu? — măsura riscurilor asumate be- 
nevol şi în întregime. 

Polemic şi incitant este, înain- 
te de toate, titlul noii cărţi. Nu că- 
lătoriile în jurul unui continent sau 
chiar în jurul lumii ne aduc revelaţiile 
cele mai mari, ci anume acelea pe 
care le întreprinde scriitorul în jurul 
confratelui său, înţeles ca expresie 
a sublimului vieţii, dar şi a josniciei 
acesteia; în om descoperim cul- 
mea frumuseţii, bunătăţii, altruis- 
mului, dar şi hăul urâţeniei, răutăţii, 
egoismului. 

Împărtăşind o atare viziune 
asupra omului, Alexei Marinat 
a săpat, metaforic vorbind, în 
minele fără de margini ale men- 
talităţii şi universului spiritual al 
oamenilor de diverse categorii 
sociale, dezghiocând pe înde- 
lete, obiectiv până la necruţare, 
gesturi, gânduri, atitudini, fapte 
dintre cele mai variate prin natura 
şi prin semnificaţia lor umană sau 
inumană. Istoria noastră bimilena- 
ră cu vitregia ei, destinul pământu- 
lui moştenit de la predecesori, dar 
hăcuit nemilos pe parcursul istoriei 
de vecini lacomi şi perverşi, din mai 
toate părţile, problema limbii, pro- 
bleme ale conştiinţei de neam şi de 
ţară şi alte asemenea subiecte îşi 
găsesc reflectarea publicistică 
îndrăzneață şi convingătoare, 
impresionându-ne cu o putere 
uneori de-a dreptul surprinzătoa- 
re. Dramatismul şi tragismul prozei 
scriitorului nu-l poate lăsa indife- 
rent pe cititor. 


Cea mai mare durere a nea- 
mului nostru e, bineînţeles, des- 
țărarea, deznaţionalizarea, man- 
kurtizarea, toate începute demult 
şi continuând, din păcate, până în 
prezent. Dar scriitorul se dovedeş- 
te interesat şi de foametea organi- 
zată de comuniştii sovietici în sco- 
pul de a ne colectiviza mai uşor, şi 
de groaznicele deportări staliniste 
care au urmărit, în fond, acelaşi 
scop criminal, şi de prigonirea cre- 
dinţei în Dumnezeu, şi de atâtea 
alte acţiuni de-a dreptul inumane 
ale regimului totalitar. Alexei Mari- 
nat a realizat, în cartea Călătorii 
în jurul omului, o roentgenografie 
literară amănunţită şi impresionan- 
tă a tuturor năpastelor suportate de 
românii din Basarabia şi din Trans- 
nistria. Despre pierderea identităţii 
etnice a românilor transnistrieni noi 
scriem rar, puţin şi insuficient de 
concludent. Într-un atare context o 
schiţă ca Răcnetul surorii mele ca- 
pătă importanţa unei încercări de a 
recupera trecerea sub tăcere a unei 
probleme puţin spus dureroase. „Era 
de ziua Sfintei Maria la 28 august 
1976, de ziua hramului la Valea Ho- 
tului”, povesteşte Marinat liniştit, cu 
o sfătoşenie ca cea de la orice masă 
de sărbătoare. Însă „când sărbătoa- 
rea era în toi şi atmosfera pălălăia de 
căldură frăţească, într-un moment 
am simţit o privire, concentrată asu- 
pra mea, a surorii mele. Mă privea 
ţintă, de parcă făcusem ceva necu- 
viincios. Rămăsesem dezarmat nu 
ştiu cum, chiar intimidat. O privii şi 
eu întrebător”. Adresarea surorii veni 
relativ temperată şi ea, mai curând 
ca o constatare: „Se vorbeşte că voi, 
cei din Basarabia, vreţi să vă uniţi cu 
România!”. 

Autorul reacţionează calm, 
sincer, ca un frate adevărat: „Oficial 
nu se pune problema, şi nici nu se 
vorbeşte deschis, dar problema, ca 
atare, există”. Abia acum urmează 
esenţialul: „Ea mă privi şi mai tăios. 
Ridurile de pe faţă i se adânciră, 
fruntea i se încruntă şi ea îmi răcni 
de peste toate mesele: 

— Da' pe noi cui ne lăsaţi!?”. 

Cetăţean trecut prin ciur şi prin 
dârmon, călit în timpul foametei şi al 
represaliilor, apoi prin focul războiu- 
lui şi prin gulagul stalinist postbelic, 
Alexei Marinat nu găseşte uşor un 
răspuns plauzibil la întrebarea suro- 
rii. El analizează pe îndelete starea 
de lucruri din Transnistria anilor '30: 
„Când Ucraina a început să închi- 
dă şcolile moldoveneşti din Valea 
Hoţului şi din celelalte raioane ale 
fostei republici autonome moldove- 
neşti, care, din cel mai tâmpit gest al 
lui Hruşciov, nu mai intrau teritorial 
în R.S.S.M,, ea (sora Vera. — I.C.) 
a protestat, în urma cărui fapt a fost 
mutată într-o fundătură a satului, 
la care puteai să ajungi trecând 7 
kilometri prin matca satului, peste 
pâraie şi mocirle, numai în cizme 
de gumă. Nici un drum nu traversa 
această matcă, cât ţinea satul, şi nu 
era nici o cale în afară de cea de a 
te supune sorții. 

Toate cele 7 şcoli moldoveneşti 
din Valea Hoţului au fost închise, îm- 
preună cu şcoala medie moldove- 
nească nr. 2, unde am învăţat şi eu. 

Autorităţile ucrainene reparti- 
zau, din fonduri speciale, învăţăto- 
rilor din fostele şcoli moldoveneşti 
bomboane şi alte «cadouri», spre 
a fi stimulaţi elevii mai sârguincioşi 
la însuşirea limbii ucrainene. Şi iar 
învățătorii au protestat. Şi a venit o 


comisie din Moscova, care, studiind 
bine problema, a făcut dreptate 
pentru toţi moldovenii de prin toate 
raioanele fostei republici moldove- 
neşti pe care le-a înghiţit Ucraina 
în 1940: «Dacă nu doriţi să înveţe 
copiii voştri în limba ucraineană, vor 
învăţa în limba rusă!». Şi au făcut 
din şcolile moldoveneşti şcoli ruse, 
ca să nu fie sfadă între moldoveni 
şi ucraineni...” zice cu amărăciune 
acest fiu al Transnistriei. După care 
continuă cu aceeaşi ironie amară: 
„Acum Ucraina a revenit la varian- 
ta şcolilor ucrainene şi a restabilit 
dreptatea din plin. Nici o şcoală 
moldovenească nu mai pâlpâie pe 
întreg teritoriul satelor moldoveneşti 
care se întind până la Bug şi după 
Bug...”. 

Răcnetul surorii Vera - Da’ 
pe noi cui ne lăsaţi!? — e o rană 
sângerândă în sufletul memoria- 
listului. Cugetul lui Alexei Marinat 
se zbate între dorinţa recuperării 
noastre etnice şi realitatea cruntă 
a prezentului lipsit de o zare cât de 
cât luminoasă: „Astăzi Basarabia 
nu se află în anii de aur, nici pe de- 
parte, repet: nici pe departe! Şi eu 
sunt încurcat în rătăcirile mele şi 
mai mult: ba spun că trebuie să ne 
unim cu România, noi, cu Basara- 
bia ciopârţită în bucăţi de imperiul 
sălbatic de la Răsărit, călcată de 
copitele cailor căzăceşti şi ferfeni- 
tată ca o manta căzută de pe umerii 
unui nobil în fuga lui spre vest, cu 
Basarabia care nu-şi va putea uni 
pământurile până la un nou cata- 
clism istoric... Doreşte România o 
unire cu Republica Moldova, adică 
doreşte România să-şi recapete Ba- 
sarabia, ferfeniţată, cum este ea as- 
tăzi? Eu unul nu cred...”. 

Memorialistul priveşte lucrurile 
lucid şi profund. El nu-şi linguşeşte 
cititorul, ci îl îndeamnă la meditaţie, 
la trezire din indiferenţă şi din pasi- 
vitate: „Şi dacă ar da Dumnezeu să 
se întâmple Marea Minune a Unirii 
în parametrii anului 1940, moldo- 
venii de peste Nistru vor rămâne 
cu întrebarea încremenită pe buze: 
«Da pe noi cui ne lăsaţi!?». Şi se vor 
împuţina, şi vor dispărea cum le-a 
dispărut limba, şi vor muri înainte 
de vreme, cum a murit şi soră-mea 
Vera, peste un an de la acea sărbă- 
toare a hramului de Sfânta Maria 
din Valea Hoţului”. 

Eventuala obiecţie că me- 
morialistul seamănă în sufletul citi- 
torului pesimism este infirmată din 
stari de starea de lucruri reală din 
regiune şi de bine ştiuta dificultate a 
rezolvării diferendului transnistrian. 
Căzute de prin 1989 sub tutela ne- 
camuflată a Rusiei, raioanele esti- 
ce ale Republicii Moldova numai cu 
numele au trei limbi oficiale (rusa, 
ucraineana şi „moldoveneasca”), în 
realitate, aici funcţionând în exclusi- 
vitate limba rusă. Anume viziunea 
realistă a scriitorului e în măsură 
să ne îndemne la cugetare, la ati- 
tudine fermă faţă de uneltirile regi- 
mului separatist de la Tiraspol şi 
la trezire din amorţeala „spirituală” 
care n-a dispărut definitiv din men- 
talitatea unei mari părţi a populaţiei 
noastre nici în lunile de batjocură a 
regimului smirnovist faţă de şcolile 
româneşti din Tiraspol, Tighina şi 
Râbnița. 

lar venind vorba despre lim- 
bă, subliniem că problema aceas- 
ta constituie o durere neogoită a 
memorialistului, pe care el o abor- 
dează prin mijlocirea consemnării 


simple încărcate de sens filozofic 
(„Simt cum dispare limba şi mă 
apucă groaza. Împreună cu limba 
dispare şi națiunea. Sunt martor la 
moartea mea! Şi sunt lucid, şi-mi 
dau seama de asta, şi pot să-mi 
descriu această moarte”), a aduce- 
rilor aminte din anii în care regimul 
comunist ne punea la îndemână 
„cărţi de gramatică şi istorie, făcute 
special pentru noi, ca să ne distru- 
gem limba şi mintea şi să nu ne mai 
înţelegem, frate cu frate, soră cu 
soră...”, a descrierii stării de lucruri 
de odinioară („Peste tot se vorbeş- 
te şi se scrie ruseşte: de la sovietul 
sătesc până la sovietul suprem. 
Nici măcar o şcoală de şoferi sau 
tractorişti, în care mecanizatorii 
ar putea să înveţe moldoveneşte. 
Chiar în şcolile moldoveneşti, pe 
coridoare, se vorbeşte rusește. Şi 
nimeni nu îndrăzneşte să le facă 
observaţie elevilor să vorbească în 
limba maternă, fiindcă aceasta s-ar 
considera ca un act de naționalism. 
lar naționalismul este apreciat ca 
una dintre cele mai grele crime, 
mai gravă decât jaful şi omorul sau 
siluirea...”), a interogaţiei retorice 
referitoare la un chinez care n-ar 
înţelege „cum se poate întâmpla ca 
un moldovean care a absolvit şcoa- 
la medie în limba sa maternă să nu 
ştie nici să gândească, nici să vor- 
bească în limba sa?”, a dezvăluirii 
adevărului referitor la timpurile de 
odinioară („Românofobia a fost ri- 
dicată la rang de politică de stat a 
Rusiei ţariste şi a U.R.S.S. Cine 
dintre moldoveni a vrut să-şi facă 
carieră pe timpul imperiului țarist 
sau al U.R.S.S. a trebuit mai întâi 
să scuipe, indiferent de provenien- 
ţa sa istorică, pe origine, pe limba 

sa maternă, pe tot ce e legat de 
România, şi nu numai, şi să lupte 
împreună cu cinovnicii velicoruşi 
împotriva propriei fiinţe, împotriva 
naţiunii sale, împotriva limbii sale 
şi împotriva numelui său. Româ- 
nofobia, fiind stimulată de stat timp 
de 200 de ani, a dat în sfârşit roa- 
dele — mai ales în partea stângă a 
Nistrului: aici moldovenilor le e ru- 
şine să spună că sunt de o obârşie 
cu românii”), dar neapărat şi prin 
mijlocirea unor eseuri incitante şi 
chiar a unor studii competente şi 
profunde, ca Plecarea după cuvin- 
te, Cotoii Academiei şi, mai ales, În 
ce limbă au vorbit moldovenii până 
la 1359? 

Dacă Ţara Moldovei a luat 
naştere în 1359 de la denumirea 
râului Moldova, iar primul ei domni- 
tor, Dragoş-Vodă, a venit din Ma- 
ramureş, unde se vorbea limba ro- 
mană sau română, cum de acesta 
s-a înţeles cu locuitorii ținutului abia 
descoperit de el? Nici ei nu ştiau 
„moldoveneşte”, deoarece până la 
acea dată nu existase denumirea 
Ţării lor, Moldova, nici — cu atât 
mai mult — Dragoş-Vodă nu avea 
de unde cunoaşte limba „moldove- 
nească”, de vreme ce românii din 
Maramureşul său vorbeau limba 
română. 

În acest punct al studiului — 
anume al studiului! — memorialistul 
se dovedeşte un savant redutabil, în 
măsură să-şi asume responsabilita- 
tea unei opţiuni pe deplin plauzibile: 
„În voievodatul Maramureş, unde 
trăiau români, se vorbea aceeaşi 
limbă cu a populaţiei din ţara veci- 
nă, de peste râul Bistriţa. Asta ne-o 
dovedeşte faptul că Dragoş-Vodă şi 
Bogdan |, care a domnit în Moldova 


după Dragoş-Vodă, şi ambii erau 
din Maramureş, au vorbit cu popu- 
laţia, în ţara în care au domnit, în 
aceeaşi limbă. 

Vasăzică, există o singură lim- 
bă în care oamenii din ţările vecine 
vorbeau: ei aveau o singură limbă 
cu o singură gramatică şi un fond 
lexical..., o limbă care provine din 
latină; toate denumirile de plante, 
ale animalelor, tot ce are omul de la 
cap până la unghii, noţiunile astro- 
nomice, geografice, ştiinţifice sunt 
latine... Vasăzică, în toate tinutu- 
rile, cnezatele şi voievodatele ce 
se întindeau de la Carpaţi până la 
Marea Neagră se vorbea în acea 
unică limbă de multe şi multe sute 
de ani. Altfel cum ar fi putut Alexandru 
cel Bun, numai după 40 de ani (după 
1359), să înfiinţeze un stat unitar — de 
la munţi până la mare! — cu structuri 
statale, cu slujbaşi, cu armată pu- 
ternică, învingătoare în războiul cu 
Turcia? Acest stat avea şi o limbă 
unică, care nu a fost adusă din alte 
părţi, ci o vorbea poporul de mai 
multe sute de ani... romană sau 
română, după cum au numit-o mai 
pe urmă...”. 

Atare dezvăluiri nu lasă nici un 
loc pentru speculaţiile ieftine, muce- 
găite, despre o mai mare vechime a 
limbii „moldoveneşti” faţă de limba 
română sau despre „sinestatorni- 
cia” aşa-zisei limbi „moldoveneşti” 
care s-ar deosebi principial de limba 
română. (Că ulterior, sub dominaţia 
Rusiei ţariste şi a imperiului sovietic, 
aşa-zisa limbă „moldovenească” a 
fost împestriţată nemilos cu rusis- 
me, de a ajuns să se deosebească 
de româna autentică, e adevărat, 
dar faptul acesta nu înseamnă de- 
cât o poluare a limbii române, care 


Recenzii 


157 


ne obligă să stăvilim o dată şi o dată 
procesul acestei poluări, pentru a 
ne salva limba.) 

În schiţe, crochiuri, instanta- 
nee şi simple însemnări de jurnal 
intim Alexei Marinat dovedeşte 
acelaşi har al înţelegerii juste a 
lucrurilor şi al atitudinii civice fără 
compromis faţă de fărădelegile sta- 
liniste şi neostaliniste. Foametea din 
1946-1947 e simțită acut şi consem- 
nată succint într-o notiţă de jurnal din 
23 ianuarie 1947: „leri-dimineaţă am 
condus-o pe soră-mea la gară. De 
acolo m-am întors cu Vania pe jos. 
Pe strada centrală am dat de un om 
care şedea culcat la pământ, în ne- 
mişcare. Vania l-a ghiontit, vrând să 
afle ce-i cu el. Dar era ţeapăn-cre- 
mene. Murise de foame. Dar de ce 
nu era umflat? Noi doar ştiam care-s 
semnele foametei! 

Acesta a murit, se vede, ne- 
vrând să mai aştepte semnele”. 

Motivul foametei e destul de 
frecvent în jurnalul scriitorului. Por- 
nind de la informaţia unui coleg de 
universitate că „în sat la ei o mamă 
tânără şi-a mâncat copilul. Primul 
ei copil!”, memorialistul cugetă în- 
drăzneţ şi dezvăluie semnificaţia 
socială a întâmplării: „S-a stins fo- 
cul marii dragoste dintre mamă şi 
copil. Milioane de femei ar trebui 
să se cutremure auzind de aceas- 
tă întâmplare. Toate femeile de pe 
tablourile «Mama cu pruncul» cred 
că s-au îngrozit în acea clipă. La 
ce limită a conştiinţei a ajuns omul 
în zilele noastre, în ce situaţie este 
pusă o femeie care merge împotriva 
instinctului ei de mamă? Dar nu ea 
e canibală. Canibali sunt cei care 
mănâncă astăzi pâine albă. Sunt 
canibali cei care mănâncă două 


feluri de bucate la masă. Sunt ca- 
nibali cei care au adus-o pe tână- 
ra mamă la starea de a-şi mânca 
pruncul...”. 

Ochiul ager şi mintea iscodi- 
toare, ghidate de conştiinţa civică 
lucidă, treceau în chip firesc bariera 
fricii. Or, frica era starea generală a 
imperiului sovietic; pentru cea mai 
timidă încercare de a pune la îndo- 
ială acţiunile puterii oamenii înfun- 
dau puşcăria. În atare circumstanţe 
se dovedeşte de-a dreptul temerară 
cutezanţa tânărului Marinat de a în- 
credinţa hârtiei adevăruri luate, cum 
se zice, din cea mai palpabilă reali- 
tate: „...M-am reţinut la universitate 
să împart pâinea «comercială» de 
care eram responsabil. Unii fură, iar 
alţii trebuie să răspundă! 

Dar fură, nu glumă, de la mic 
la mare. Mă mir cum se mai ţine ţara 
pe picioare. Cei mici fură câte puţin, 
după cum le e şi rostul, pişcă de unde 
pot câte oleacă, dar regulat, hap de 
aici, hap de acolo, fură noaptea, fură 
ziua, şi, nefiind profesionişti, repede 
se prind: nu sunt meşteri, nu ştiu să 
se ascundă, mai pe scurt — ei nici nu 
fură, ci apucă fără să se sinchisească 
sau să le fie ruşine. 

Dar cei care ocupă posturi fură 
mai mult, pe scară largă, după cum 
le e şi postul. Ştiu să se ascundă, 
au mai multe posibilităţi de a se ca- 
mulfla... Şefii, când fură, nici nu se 
gândesc că fură... Ei nu fură, ci iau, 
şi fac lucrul acesta fără frică, fără 
teamă. Din ceea ce au furat mai fac 
cadouri pentru cei care stau asupra 
lor, se împart cu şefii superiori, ca 
să aibă susţinere în caz de ceva”. 

Greu de închipuit că atare lu- 
cruri au fost notate în jurnal la 25 fe- 
bruarie 1947. Dar aşa a fost. Dovada 

concludentă e confiscarea — în luna 
mai a aceluiaşi an, de către organele 
securităţii sovietice, — a jurnalelor cu 
astfel de „atitudini antistatale”, altfel 
zis — arestarea lor odată cu aresta- 
rea şi deportarea autorului neîmpă- 
cat cu fărădelegile timpului. 

De altfel, tânărul Marinat era 
pe deplin conştient de ceea ce nota 
în jurnal, de eventualele pe atunci 
consecinţe ale notiţelor sale, ca şi 
de obligaţia sa lăuntrică de a vedea, 
înţelege şi scrie tot ce contravenea 
omenescului, moralei sănătoase: 
„Dacă aş fi indiferent faţă de tot ce 
se face în jur, s-ar putea să trăiesc 
mai uşor, dar atunci ar trebui să nu 
văd nimic, iar văzând, să fiu un ne- 
simţit şi să nu dau nici o atenţie. 

În lumea aceasta, unde la fie- 
care colţ de stradă sunt ignorate 
drepturile omului, demnitatea ome- 
nească, unde la fiecare pas sunt în- 
călcate legile, unde se strigă despre 
legi, dar nu se respectă, unde totul 
se vinde şi se cumpără, unde sunt 
batjocoriţi şi statul, şi legea — este 
greu să nu strigi: reprezentanţi ai le- 
gii, de ce mai purtaţi uniformă?!”. 

Necruţătoare sunt şi conside- 
rațiile studentului Marinat despre 
cele două feţe ale realităţi imediat 
postbelice: „După părerea mea, 
orice stat are două ipostaze ale 
existenţei sale. Una este faţa, şi 
alta — dosala... Statul are grijă de 
faţa sa: şi-o arată, o propagă cu 
toate mijloacele disponibile — pre- 
sa, radioul, literatura. 

Dar cât de mult se deosebeş- 
te dosala de ceea ce numim faţă! 
Dosala sunt subsolurile, închisori- 
le, lagărele, activitatea miliției, a 
NKVD-ului, MGB-ului şi a tuturor 
organelor de securitate cu anchetă- 


rile, bătăile, schingiurile, torturile, 
celulele, carcerele, omorurile pre- 
meditate...”. 

Alexei Marinat venea în lite- 
ratură cu o aspră şcoală a vieţii 
şi cu o gândire cetăţenească rea- 
listă. El avea conştiinţa fermă a 
imperfecţiunii realităţii, îşi punea 
întrebări grave, cărora le căuta 
răspunsuri plauzibile. Afirmația 
noastră se referă şi la cugetările 
scriitorului cu privire la literatură: 
„Mă interesează: cum va fi litera- 
tura în comunism? Ştiu că acum 
statul îi încadrează pe scriitori la 
înfăptuirea planurilor partidului şi 
guvernului. Scriitorii nu se simt li- 
beri de a scrie ceea ce vor şi cum 
vor. Ei se supun politicii statului... 
De aceea se simt strâmtoraţi, ca 
şi cum ar fi strânşi în menghină, 
sunt obligaţi să scrie ce le dictea- 
ză partidul. 

Dar ce-ar fi oare să li se dea 
scriitorilor libertatea din secolul 
XIX?”. 

Cartea Călătorii în jurul 
omului e scrisă de o pană sigură, 
care în nici o pagină nu se abate de 
la adevărul vieţii trăite de-a lungul 
a opt decenii (scriitorul s-a născut 
la 24 mai 1924). Se adaugă o râv- 
nă permanentă a tânărului student, 
apoi a proaspătului ziarist de după 
ispăşirea pedepsei nemeritate în 
lagărul stalinist din Siberia de a-şi 
perfecționa uneltele scriitoriceşti, 
în primul rând — de a-şi cultiva lim- 
ba, astfel încât majoritatea schițe- 
lor din compartimentul În subsolul 
KGB-ului, întemeiate pe fapte au- 
tentice, sunt nişte nuvele desăvâr- 
şite, care se citesc cu o vie curio- 
zitate spirituală şi cu o deosebită 
plăcere estetică. 

Conştiinţa luptătoare a scriito- 
rului se dezvăluie cu o putere ne- 
dezminţită în compartimentul Re- 
flecţii publice, care include luări de 
cuvânt şi de atitudine din anii de la 
urmă. Uneori, într-un instantaneu 
de câteva alineate, Alexei Marinat 
reuşeşte să spună cât alţi autori în 
zeci şi sute de pagini realiste, nu-i 
vorbă, dar prea întinse, dezlânate 
şi chiar plictisitoare. Un prieten de 
copilărie şi de universitate al scrii- 
torului, Vania, a învăţat numai pe 
note foarte bune, a avut un compor- 
tament familial şi social exemplar, 
dar... „stă înmormântat cap la cap 
cu socrul său, care a venit de pe 
Volga, odată cu războiul, în 1944, şi 
a fost colector de pâine în Moldova. 
Pe timpul foametei era şef la «Za- 
gotzerno», a măturat podurile de 
la casele oamenilor, a trimis în ju- 
decată o sumedenie de ţărani care 
ascundeau pâinea pe sub hornuri 
sau în căpiţele de paie, ca să aibă 
pentru sămânță şi pentru copii — să 
nu moară de foame. 

lar tatăl lui Vania a fost ares- 
tat în 1933, când la noi era foamete 
mare, pentru că a ascuns un sac de 
grâu sub un salcâm, fapt pentru care 
a fost condamnat la 10 ani închisoare 
şi internat într-un lagăr al «Gulag»- 
ului, de unde nu s-a mai întors. 

„„„Şi-a găsit prietenul Vania 
locul pentru veşnica odihnă: cap la 
cap cu socrul său”. 

Nemilos cu orice fel de ne- 
dreptate, arzând cu verbul său sim- 
plu şi direct orice adiere de laşitate 
sau de altă meteahnă omenească 
(neomenească), Alexei Marinat îşi 
rămâne fidel şi în compartimentul 
leroglife (Din caietele de meditații) 
şi în cel de încheiere a cărţii, Ce fa- 


cem: mergem cu capul sus sau fu- 
gim tupiluş? (Spicuiri din cuvântări). 
Am da drept exemple trei afirmaţii 
pe deplin concludente: „Un şef de 
guvern ar trebui să plătească bani 
groşi unuia care i-ar observa pros- 
tiile. Pentru că nimic nu-l încurcă pe 
un conducător mai mult ca prostiile şi 
nu-i aduc o daună mai mare ca pros- 
tiile. Şi guvernul ar trebui să-l ţină pe 
acest om pe palmă. Dar ce se în- 
tâmplă la noi cu omul care observă 
prostiile pe care le face guvernul? 
Este bătut şi izgonit din societate, 
este ţinut flămând până nu începe 
şi el să spună minciuni şi prostii”, 
„Şi acum se taie capul acelora care 
fac descoperirea că Pământul se în- 
vârte în jurul Soarelui. Încearcă să 
spui că Basarabia aparţine Româ- 
niei!”, „Nu aţi putut, turcilor, să ne 
mai ţineţi vreo două sute de ani sub 
stăpânire, apoi să ne daţi drumul, 
ca să nu nimerim sub stăpânirea 
altora, şi mai răi?!” 

În chiar ultimele rânduri ale re- 
cenziei de faţă plasăm o cugetare a 
memorialistului despre felul lui de a 
exista în plan literar, cu deosebire în 
cartea la care ne referim: „Profesia 
mea este de a cerceta şi de a afla: 
ce s-a întâmplat, cum s-a întâmplat 
şi de ce s-a întâmplat? Apoi de a 
povesti oamenilor. Pentru a-mi înde- 
plini această misiune, e nevoie de o 
curiozitate permanentă, de o minte 
trează şi de o muncă de salahor”. 

Lectura cărţii Călătorii în ju- 
rul omului adevereşte în întregime 
cele trei calităţi de prim rang ale 
autorului ei, care prezintă realist du- 
rerile noastre de peste două secole 
şi ne îndeamnă să ne smulgem o 
dată şi o dată din comoditatea ne- 
cunoaşterii istoriei adevărate. 

